
ER  MWYN  ÎESU. 

"  Canys  nid  ydym  yn  ein  pregethu  ein  hunain,  ond 
Çrist  lesu  yr  Arglwydd,  a  ninnau  yn  weision  i  chwi 
er  mwyn  lesu." — 2  Cor.  iv.  5. 

Mae  gan  bob  dyn  ryw  er  mwyn.  Ymddengys 
fod  hyn  yn  anghenrhaid  pob  creadur  rhesymol. 
Nid  yw  i'w  gael  yn  hollol  yn  yr  un  ystyr  yn  y 
byd  materol.  Y  mae  amcan  i  bob  peth  mewn 
creadigaeth  ;  hynny  yw,  yr  oedd  gan  Dduw 
Ei  amcan  wrth  eu  galw  i  fod.  Mewn  geiriau 
eraill,  y  mae  amcan  iddynt.,  ond  nid  oes  amcan 
ganddynt.  Nid  yw  gwrthrychau  natur  yn 
gallu  sylweddoli  amcanion  Duw,  a  throi  y 
dwyfol  amcanion  yn  amcanion  iddynt  eu 
hunain.  Mae  rhyw  uwch  er  mwyn  i'w  ganfod 
yn  y  byd  anifeilaidd.  Mae  y  naill  greadur 
mewn  rhyw  fodd  yn  byw  i'r  llall.  Geir  esiampl- 
au  ymysg  creaduriaid  di-reswm  o  ryw  fath  o 
hunan-ymroddiad  a  hunan-ymgysegriad.  Ond 
gwnant  hwythau  hyn  yng  ngrym  greddf,  ac 
nid  yng  ngrym  ewyllys.  Ufuddhau  y  mae'r 
anifail  i'r  hyn  sydd  yn  ddeddf  ei  natur.  Ond 
yn  y  byd  rhesymol, — ym  myd  angehon  a 
dynion, — y  mae  hyn,  nid  yn  unig  yn  bosibl, 
ond  yn  angenrheidrwydd  moesol.  Nis  gall  dyn 
fodoli  heb  ryw  amcan, — heb  ryw  er  mwyn 
ganddo. 

Y  mae'r  amcanion  sydd  gan  ddynion  jrn 
amrywiol  a  lliosog  iawn.  Ceir  un  yn  hjw  i'r 
peth  hwn,  y  llall  i'r  peth  arall ;  un  yn  ymroddi 
i'r  amcan  hwn,  y  llall  i'r  amcan  arall.  Ac  eto, 
yng  nghanol  yr  amrywiaeth  bron  di-derfyn 
hwn,  mae'n  amlwg  mai  hyn  a  rydd  werth  ar 
ein  bywyd  yng  nghyfrif  Duw.  Nid  maint  nac 
amlder  gweithred  a  rydd  werth  ynddi  i  Dduw, 
ond  yr  amcan  sydd  iddi — yr  er  mwyn  sydd  gan 
y  dyn  fel  cymhelHad  i'w  chyflawni. 

Yn  awr,  y  mae'r  Arglwydd  lesu  yn  y  Test- 
ament  Newydd  yn  gosod  ei  hun  allan  fel  unig 
wrthrych  teilwng  i  ddynion  i  fyw  iddo.  Ac  i 
ni,  y  mae  hyn  yn  brawf  sicr  o  ddwyfoldeb  Ei 
Berson.  Bu  llawer  o  ddysgawdwyr  godidog 
yn  y  byd  cyn  ac  wedi  Crist,  ond  ni  feiddiodd 
yr  un  ohonynt  erioed  osod  ei  hun  allan  fel 
gwrthrych  teilwng  i  ddynion  i  fyw  iddo.  Ond 
wele  Un  oedd  yn  ymwybodol  o'r  fath  fawredd  a 
dwyfol  berffeithrwydd  fel  ag  i  osod  ei  hunan 
allan  fel  yr  unig  wrthrych  teilwng  i  bawb  dynion 
i  fyw  iddo  am  amser  a  byth.  Nid  oedd  ond 
Duw  mewn  cnawd  a  allasai  honni  a  hawlio 
hyn.  Hawliau  Duwdod  ydynt.  Gosododd  y 
cyweirnod  yn  uchel  yn  Ei  Bregeth  ar  y  Mynydd. 
Yr  ydych  i  wneyd  pobpeth,  meddai,  "  er  fy 
mwyn  i."  Ac  amen  Paul  i'r  demand  hwn  o 
eiddo  Crist  yw  geiriau  y  testyn.  Mae'r  Athraw 
yn  gofyn,  a'r  disgybl  yn  rhoddi ;  mae'r  Meistr 
yn  hawlio,  a'r  gwas  yn  cyflwyno.  "  Dyro  dy 
hun  i  mi,'  medd  Crist ;  '  Tydi  a'm  pîau,'  medd 
Paul.     "  Er  fy  mwyn  i," — "  er  mwyn  lesu." 

Pwnc  y  testyn  felly  ydyw  : — 

HUNAN-GYFLWYNIAD       HOLLOL      I      GrIST. 

"  Er  mwyn  lesu." 

Cawn  fod  gan  Dduw  hefyd  Ei  er  mwyn. 
Nid  yw  byth  yn  gweithredu  heb  amcan  teilwng 
ohono'i  Hun.  A  sonir  am  ddau  er  mwyn  mawr 
ganddo  yn  y  Bibl.  Un  ydyw  "  er  ei  fwyn  ei 
hun."  Mae'n  gwneyd  pobpeth  ynypendraw, 
— tu  hwnt  i  bawb  a  phob  peth, — "  er  ei  fwyn 
ei  hun."  Duw  ei  Hun  yw  Ei  amcan  eithaf  a 
therfynol  yn  Ei  holl  weithrediadau.  Ond 
crybwyllir  am  ddwyfol  er  mwjm  arall  yn  y 
Testament  Newydd,  sef  "  er  mwyn  Crist." 
Mae  "  er  ei  fwyn  ei  hun  "  yr  Hên  Destament 
wedi  troi  yn  "  er  mwyn  Crist "  yn  y  Newydd. 
Mae  Duw  erbyn  hyn  yn  cyrraedd  Ei  Hunan 
mawr  yng  Nghrist.  Mae'n  gwneyd  pob  peth 
er  Ei  fwyn  Ei  Hun  trwy  wneyd  yr  oll  er  mwyn 
Crist.  Mae'n  creu,  yn  cynnal,  yn  llyw- 
odraethu,  yn  achub,  ac  yn  damnio,  er  mwyn 
Crist.  Mae  nefoedd,  daear,  uíîern,  amser,  a 
thragwyddoldeb,  oU  er  mwyn  Crist.  Yn  awT, 
os  yw  y  Duw  mawr  Ei  Hun  yn  gweled  digon  o 
sail  a  rhes\\Tn  i'w  holl  actau  mewn  creadigaeth, 
rhagluniaeth,  a  gras,  yn  y  Person  rhyfedd 
hwn,  yn  sicr  dylem  ni  ddynion  ganfod  digon  o 
deilyngdod  ynddo  i  gyflwyno'n  hunain  yn 
gwbl  iddo.  Os  yw'n  ddigon  mawr  a  theilwng 
i  Dduw,  rhaid  ei  fod  felly  i  ddyn.  "  Er  mwvn 
lesu." 

Edrychwn  ar  yr  hunan-gyflwyniad  hwn  i 
Grist  mewn  dwy  wedd,  sef  y  rhesymau  drosto, 
a'r  manteision  drwyddo. 

I.       HUNAN-GYFLWYNIAD      I      GrIST      YN      Y 

RHESYMAU  DROSTO.     "  Er  mwyn  lesu." 

Mae  ynddo  resymau  fel  Duw  tragwyddol. 
Yr  oedd  y  rhesymau  hyn  ynddo  erioed,  y 
maent  ynddo'n  awr,  a  byddant  ynddo  byth. 
A  phe  na  ddaethai'n  ddyn,  buasai  ynddo 
ddigon  0  resymau  fel  Duw  tragwyddoldeb  dros 
i  ni  ymgyflwyno'n  gwbl  iddo.  Ond  nid  at  y 
rhesymau  uchel  a  thragwyddol  hynny  y  cyf- 
eirir  yma,  ond  at  ryw  resymau  nes  atom,  haws 
eu  deall  a'u  graspio,  eu  sylweddoli  a'u  byw. 
Nid  er  mwyn  Duw  a  ddywedir,  nac  ychwaith 
er  mwyn  Crist,  ond  er  mwyn  lesu, — y  baban 
lesu,  y  plentyn  lesu,  y  bachgen  lesu,  y  dyn 
lesu, — le,  ond  ei  fod  yn  ddyn  a'r  Duwdod 
ynddo'n  trigo.  Ond  y  mae  lesu  bob  amser  yn 
agos  at  y  bach  fel  y  mawr,  y  gwan  fel  y  cryf, 
yr  ieuanc  fel  yr  hên.  Edrychwn  felly  pa 
resymau  sydd  yn  lesu  dros  i  ni  gyíl^yyno'n 
hunain  yn  gwbl  iddo. 

1.  Rhoes  yr  lesu  Ei  Hunan  er  ein  mwyn  a 
throsom  ni. 

Mae'n  amlwg  y  gallasai  wneyd  llawer  o 
gymwynasau  i  ddynion  heb  wneyd  y  gymwynas 
anfeidrol  fawr  o  roddi  Ei  Hunan.  A  buasai  i 
Berson  mor  fawr  a  Hwn  ddim  ond  gwneyd 
cymwynas  fach,  fach  â  ni, — megis  cyffwrdd  ein 

hamrantau  yn  y  bore,  rhag  i  ni  gysgii'n 
hunain  drwodd  i  dragwyddoldeb, — buasai  cy- 
mwynas  felly  gan  Berson  mor  fawr  yn  profì 
tragwyddol  feddylgarwch  yn  gystal  ag  anfeidrol 
ymostyngiad.  Yr  ydym  yn  gwerthfawrogi 
pethau  bychain  a  syml  yn  aml  fel  prawfion  o 
feddylgarwch  cyfeilhon  am  danom.  Cofus 
gennym  i  ni  dderbyn  cerdyn  Nadolig  dro  yn  ol 
0  Fryniau  Casia.  Nid  oedd  ond  cerdyn  syml 
ynddo'i  hun,  ond  rhoddem  werth  mawr  arno,  a 
chai  y  lle  goreu  yn  ein  stiidy.  Paham  ?  Am 
y  profai  i  ni  fod  rhyw  gyfaill  o  genhadwr, 
ym  mhellderau  India  draw,  wedi  meddwl  am 
danom.  Yr  un  modd,  buasai  cymwynas  fach 
gan  y  Person  anfeidrol  hwn  yn  profi  iddo  yn 
rhywle  draw  ym  mhellderau  tragwyddoldeb 
droi  cyfeiriad  Ei  feddwl  mawr  tuag  atom. 
Ond  gwnaeth  fwy  na  hynny.  Nid  yn  unig 
meddyliodd  am,  ond  ymwelodd  â  dynion. 
"  Pa  beth  yw  dyn  i  ti  i  feddwl  am  dano,  a  mab 
dyn  i  ti  ymweled  âg  ef."  A  hyn  sydd  yn 
rhyfedd,  nis  gallasai  ymweled  â  ni  i  bwrpas 
achubol  heb  roddi  Ei  Hunan  drosom,  ac  er  ein 
mwyn  ni.  Adroddir  am  y  diweddar  wlad- 
weinydd  enwog,  Mr.  Gladstone,  y  byddai,  yn 
ystod  ei  orchwylion  Seneddol,  yn  myned 
heibio  i  fachgennyn  tlawd  yn  ysgubo'r  heol,  a 
thrwy  sylwi  arno'n  fynych,  yr  oedd  o'r  diwedd 
wedi  dyfod  i'w  adnabod.  Ùn  bore,  collodd  ef 
oddiwrth  ei  wasanaeth  ;  aeth  i  holi  am  dano  ; 
a  chafodd  allan  ei  fod  yn  beryglus  wael  yn  ei 
lety  tlawd  yn  un  o  ystrydoedd  isaf  Llundain. 

Bore  drannoeth,  aeth  yno'i  hunan  i  edrych 
am  dano, — i'r  heol  gul,  yr  ystafell  lom,  ac  at  y 
gwely  carpiau  i'r  gornel  dywell.  Darilennodd 
gyfran  o'r  Testament  Newydd  iddo  ;  aeth  ar 
ei  liniau  wrth  ei  wely  a  gweddiodd  drosto  ;  ac 
yna  cynorthwyodd  ef  yn  sylweddol  cyn  ym- 
adael.  Ardderchog  y  gwladweinydd  !  Un  o 
orchestion  pennaf  dy  fywyd  cyfoethog  oedd 
hon, — deilwng  i'w  hargrafîu  âg  aur  mewn 
craig  er  budd  yr  oesau  dyfodol !  Ond  gallodd 
y  gwladweinydd  ymweled  i  bob  pwrpas  yni- 
arferol  â'r  bachgen  bach  heb  roi  ei  hunan  iddo 
nac  erddo.  Yr  oedd  yn  ddigon  iddo  ddarllen 
iddo,  a  gweddio  drosto,  a'i  helpu  mewn  modd 
sylweddol,  tra'n  cadw'i  hunan, — ^yn  ei  gorff, 
ei  feddwl,  ei  dalent,  a'i  athryHth, — i'r  wlad,  y 
deyrnas,  a'r  byd.  Ond  rhyfedd,  rhyfedd ! 
nis  gallasai  Duw  mewn  cnawd  ymweled  i 
bwrpas  achubol  â  dynion  heb  roddi  Ei  Hunan 
iddynt  ac  erddynt.  Nid  digon  fuasai  iddo 
ddod  i'r  byd  i  ddarllen  iddynt,  a  gweddio 
drostynt,  a'u  helpu  trwy  hau  cymwynasau 
hyd  Iwybrau'u  hanghenion.  Na :  nid  oedd 
llai  a  gyrhaeddai  yr  amcan  nag  iddo  roi  Ei 
Hunan  anfeidrol,  yn  yr  oll  ag  ydoedd,  er  eu 
mwyn  a  throstynt !  "  A'i  dodes  ei  hun  drosof 
fì."  Ei  Hunan  oU,  Ei  Hunan  i  gyd,  Ei  Hunan 
yn  gyfan.  Fel  hyn  y  byddwn  yn  ceisio  deall 
athrawiaeth  ryfedd  yr  Ymwaghad.  Efe  a'i 
gwaghaodd  ei  hun," — pa  fodd  ?  O'i  Dduw- 
dod  ?  Nage.  O'i  berffeithiau  ?  Naddo  ddim. 
Ond  yn  hytrach,  ymdaflodd  oll, — yn  Ei  gorfî, 

Ei  feddwl,  Ei  ysbr^^d,  Ei  bwerau,  Ei  beríîeith- 
iau,  Ei  Ddyndod,  a'i  Dduwdod, — i  weithio 
allan  waith  gwas  !  "  Efe  a'i  gwaghaodd  ei 
hun,  gan  gymeryd  arno."  Y  cymeryd  arno 
oedd  yr  ymwaghad.  Ei  Hunan  !  Yn  awr,  os 
rhoes  yr  lesu  Ei  Hunan  anfeidrol  erom  ni,  oni 
ddylem  ninnau  roi'n  hunain  iddo  yntau  ? 
"  Er  mwyn  lesu." 

2.     Rhoes  yr  lesu  Ei  Hunan  yng  ngoreu'i 
fywyd. 

Mae  gwell  a  gwaeth  yn  perthyn  i  bob  dyn. 
Mae  goreu  i  bob  bywyd.  Y  bywyd  dwyfol 
yn  unig  sydd  heb  waeth  iddo,  ac  yn  aros  yn  ei 
oreu  byth.  Ond  y  mae  i  bob  bywyd  dynol  ei 
oreu.  A  goreu  bywyd  ydyw  cyfnod  ei  lawn 
dwf  a'i  ddadblygiad, — pan  y  mae  ei  gyn- 
heddfau  a'i  alluoedd  wedi  ymagor  i'w  Uawn 
faint  a'u  grym.  Dyma  anterth  bywyd.  Mae'r 
cyfnod  sy'n  ei  flaenori'n  baratoad,  a'r 
un  sy'n  ei  ddilyn  yn  ddadfeiliad.  Ond 
coron  a  gogoniant  bywyd  yw  ei  oreu.  A  chyr- 
haeddodd  yr  lesu  y  pwynt  hwn  yn  Ei  fywyd 
hardd  a  chyfoethog, — Ei  oreu,  Ei  anterth, 
Ac  am  ddim  a  wyddis,  gallasai  o  ran  nerth  a 
chryfder  cyfansoddiad,  fyw  i  gyrraedd  cyfnod 
Ei  ddirywiad  ;  ac  yna,-  yn  henwr  llesg  a  meth- 
edig,  wedi  diflasu  ar  y  byd  yn  ei  glod  a'i 
bleser,  gallasai  wynebu  tua  Chalfaria,  a  chyf- 
Iwyno'i  hunan  yn  aberth  dros  bechod.  A 
thybed  na  fuasai  Person  mor  fawr,  hyd  yn  oed 
mewn  dynoliaeth  hên  a  gwywedig,  yn  gant  neu 

ddau  gant  oed,  yn  ateb  pob  pwrpas  i  fod  yn 
iawn  dros  bechodaii'r  lioll  fyd  ?  Ni  feiddem 
ddweyd  na  meddwl  yn  amgen.  Ond  ai  felly 
y  gwnaeth  ?  Nage  ;  clod  iddo  byth  !  Eithr 
rhoes  Ei  Hun  yn  wr  ieuanc  talgryf,  ym  mlodeu'i 
ddyddiau,  yng  ngoreu'i  fywyd,  yn  Ei  rym,  Ei 
ynni,  a'i  anterth  mwyaf.  Nid  marw  o  wendid 
a  wnaeth,  ond  o  ddwyfol  nerth,  Bu  farw 
pan  oedd  yn  fwyaf  byw  !  Oni  ddylem  ninnau 
felly  roddi  goreu'n  bywyd  iddo  yntau  ?  "  Er 
mwyn  lesu." 

3.     Rhoes  yr  lesu  Ei  Hunan  i  un  amcan 
mawr. 

Mae  hyn  bob  amser  yn  hanfodol  i  waith 
mawr  ac  arosol.  Dyma  gerfia  enwau  dynion 
mewn  anfarwoldeb.  A  hyn  fu  nodwedd  cy- 
mwynaswyr  pennaf  yr  oesau,  dynion  fu'n 
drawsffurfwyr  cymdeithas,  ac  yn  greawdwyr 
cyfnodau  mewn  hanesyddiaeth.  Dynion  yr 
un  idea  oeddynt.  Rhyw  un  idea  wedi  eu 
meddiannu  hwy,  a  hwythau  wedi  meddiannu'r 
un  idea^  ac  heb  hamdden  na  blas  i  fyw  i 
ddim  ond  i'r  un  idea  honno.  Ond  ni  feddian- 
nwyd  neb  erioed  mor  Iwyr  gan  un  idea  a  lesu 
0  Nazareth.  A  rhyfedd  iawn  ! — Creawdwr  yr 
holl  ideas,  íîynhonnell  pob  syniad,  a'r  unig 
feddyliwr  gwreiddiol  mewn  bod  !  Ni  chawsid 
meddwl  gwerth  cydio  ynddo  gan  ddyn  nac 
angel  byth  oni  bae  fod  y  meddwl-Grewr  hwn 
tu  ol  iddynt.  Ond  wele  Grewr  yr  holl  feddyl- 
iau'n  troi  heibio,  yn  anghofio'r  oll,  gan  gadw 

ond  un  meddwl  mawr,  ac  heb  hamdden  na  blas 
i  fyw  i  ddim  ond  i'r  meddwl  hwnnw !  Bu 
fyw  a  marw  i  un  idea^  nid  am  nas  gallai  i  lawer, 
ond  am  na  fynnai.  Gallasai,  pe  mynasai,  fod 
yn  brif  fardd  yr  oesau,  oblegid  beth  yw 
í^arddoniaeth  natur  ond  diferyn  a  syrthiodd 
dros  geulan  môr  di-lannau  a  di-waelod  bardd- 
oniaeth  hanfod  Duw  ?  Gallasai,  pe  mynasai, 
fod  yn  brif  athronydd  y  canrifoedd,  oblegid 
beth  yw  athroniaeth  ond  eghirhad  ar  resymau 
a  phahamau  bodolaeth  ?  A  gwyddai  hwn  y 
pahamau,  nid  yn  unig  i  bethau  y  byd  gweledig, 
ond  hefyd  i  sylweddau  mawrion  y  byd  an- 
weledig — byd  ysbrydion,  a  byd  Duwdod  ei 
hunan.  Gwyddai'r  pahamau  i  bob  meddwl,  a 
bwriad,  a  dyhead  a  dramwyodd  drwy  fynwes 
Duwdod  er  tragwyddoldeb  !  A  !  dyma  ddwyf- 
ol  athronydd.  Ond  nid  i  fod  yn  fardd,  nac  yn 
athronydd,  nac  yn  gerddor,  y  daeth  i'n  byd 
ni.  I  beth  ynte  ?  I'r  un  amcan  o  fod  yn 
Waredwr  pechadur.  "  Mab  y  dyn  a  ddaeth  i 
geisio,  ac  i  gadw  yr  hyn  a  gollasid."  Anghof- 
iodd  Ei  ddwyfol  bosibilrwydd  oll,  ac  ym- 
daflodd  i'r  un  amcan  mawr  o  achub  pechadur 
euog !  Os  felly, — os  bu'r  Person  anfeidrol 
hwn  fyw  a  marw  i'r  gwaith  o'n  cadw  ni, — oni 
ddylem  ninnau  fyw  a  marw'n  gwbl  iddo 
yntau  ?     "  Er  mwyn  lesu." 

II.       HUNAN-GYFLWYNIAD  I  GrIST  YN  Y  MAN- 
TEISION   DRWYDDO. 

Ni  chawn  ond  nodi  un  neu  ddau  o  bethau  : 

1.  Mae  byw  er  mwyn  lesun  gysegriad  ar 
holl  gylchoedd  hywyd. 

Nid  cylch  sydd  i  fywyd  dyn,  ond  cylchoedd. 
Dynion  sydd  am  roi  cylch,  ond  y  mae  Duw  wedi 
gosod  cylchoedd  i  bob  bywyd.  Mae  ambell  i 
fynach  a  meudwy  am  osod  cylch  bach,  cyfyng, 
crebachlyd,  i'w  bywyd,  a  alwant  yn  gylch 
crefyddol.  Ymddidolant  oddiwrth  gymdeith- 
as  a'r  byd,  ac  ymgauant  mewn  unigedd,  gan 
ddilyn  loan  Fedyddiwr  i'r  anialwch,  yn  Ue 
dilyn  Crist  i'r  prif-íîyrdd  a'r  caeau.  Edrychant 
ar  grefydd  fel  cyfyngiad,  yn  hytrach  nag  fel 
eangiad,  ar  fywyd.  Ymddifuddiant  i'r  byd 
felly  yng  nghyfyngder  un-gylch  meudwyaeth. 
Ond  gan  i  Dduw  osod,  nid  cylch,  ond  cylch- 
oedd  i  fywyd,  y  mae'n  disgwyl  i  bawb  hyd 
eithaf  eu  gallu  i'w  llanw.  Ac  mewn  trefn  i'w 
llanw,  y  mae  wedi  darparu  íîordd  i'w  cysegru  i 
ni.  Mae  byw  er  mwyn  lesu'n  sancteiddio'r 
holl  gylchoedd, — y  cylch  gwladwriaethol,  y 
cylch  cymdeithasol,  y  cylch  eglwysig,  y  cylch 
teuluol,  etc.  Teiíl  hyn  ryw  radd  o  wyndra'r 
nef  ar  ddüwch  pechod  y  byd.  Cysegra, 
sancteiddia,  nefola  fywyd.  Cysegra'r  ffarm,  y 
siop,  y  chwarel,  y  coleg,  y  pulpud,  a'r  aelwyd. 
Gweddnewidia'r  lesu  ein  bywyd,  a  thry'r  byd 
a'i  amgylchiadau'n  gysegr  i'r  Duw  byw. 
"  Er  mwyn  lesu." 

2.  Mae  byw  er  mwyn  lesun  rhoddi  gwerth 
tragwyddol  ar  wasanaeth  bach,  anamlwg. 

Mae'n  perthyn  i  deyrnas  Crist  waith  mawr 
a  phwysig  ag  y  rhaid  ei  gyflawni  yn  yr  amlwg. 
Ni  fii  ac  ni  fydd  yr  eglwys  heb  ei  gwasanaeth 
mawT  ac  amlwg.  Ac  ar  gyfer  pob  gwaith 
mawr,  y  mae  Duw  bob  amser  yn  codi  dynion 
mawT.  Felly  y  gwnaeth  yn  yr  oes  apostolaidd, 
yn  y  Diw^'giad  Protestanaidd,  ac  yn  y  Diwyg- 
iadau  eraill  yn  America,  Lloegr,  a  Chymru. 
Ond  yr  ydym  ni  bron  a  chredu  fod  y  gwasan- 
aeth  mwyaf  i  Grist  yn  cael  ei  wneyd  yn  ddistaw, 
o'r  golwg,  ac  yn  ddiwybod  i'r  byd.  Llawer  o 
sôn  ac  edmygu  sydd  ar  afon  y  Niagara  yn 
America,  ond  mor  bell  ag  y  sylwasom  ni,  nid 
yr  afon  fawr  fyd-enwog  honno  sy'n  lleithio 
ac  yn  íîrwythloni  y  cyfandir  eang,  ond  y  mân 
íYrydiau  a'r  aberoedd  a  ddyhfant  yn  ddistaw 
a  di-stwr  drwy  y  cymoedd  a'r  ceunentydd,  heb 
fod  y  byd  yn  gwybod  eu  henwau,  na'u  maint, 
na'u  llêd,  na'u  dyfnder.  Eto  y  mân  aberoedd 
distaw  hyn  a  wnant  fwyaf  o  wasanaeth  i  gyf- 
andir  America.  Dylem  ddiolch  i  Dduw  am 
fawrion  yr  oesau  a  chedyrn  y  pulpud  Cymreig 
— dynion  fedrent  â  rhyw  hyawdledd  nefol 
ysgwyd  y  miloedd  ar  faes  Gymanfa,  gan  yrru 
arswyd  ac  ofn  drsvy  gydwybodau  y  rhai  an- 
ystyriol,  a  mwydo  calonnau  ysbrydol  â  gor- 
foledd.  Diolched  Cymru  am  ei  chedyrn ! 
le,  ond  dywedwn  eto,  fod  y  gwaith  mwyaf 
dros  Grist  yn  cael  ei  wneyd  o'r  golwg — yn  yr 
ysgolion  cenhadol,  yn  nhywyll-fannau  y  ddaear, 
yn  yr  ysbytai,  y  gwallgofdai,  a'r  carchardai,  ac 
hyd  aelwydydd  ein  gwlad  gan  famau'n  íîlamio 

0  gariad  at  eu  Gwaredwr,  yn  dysgu  eu  plant 
bach  i'w  ddilyn,  Ei  garu,  a  byw  iddo.  Nì  fu 
eu  henwau  mewn  newyddiadur  erioed  ;  naddo, 
ond  y  mae  eu  henwau  ar  "  lyfr  bywyd  yr  Oen," 
ac  nid  ä  eu  gwasanaeth  yn  anghof  tra  nefoedd 
yn  bod  !  Rhaid  cael  goleuni  tragwyddoldeb  i 
esbonio  gwasanaeth  yn  gystal  a  dirgelion 
amser.  Pan  ddêl  hwnnw,  ceir  gweled  mai  o'r 
golwg  y  gwnaed  y  gwasanaeth  mwyaf  "  er 
mwyn  íesu." 

A  daw  adeg  yn  fuan  pan  na  bydd  wedi  ei 
adael  i  ni  ond  dioddef  yn  ddistaw  er  mwyn 
lesu.  Bydd  ein  bywyd  o  wneyd  wedi  ei  wasgu  i 
fywyd  o  ddioddef.  Pan  mewn  ardal  wledig  yn 
ddiweddar,  gofynnwyd  i  mi  gan  frawd  o  flaenor 
i  ymweled  â  geneth  fach  oedd  wedi  ei  chaethiwo 
i'w  gwely  ers  amryw  ílynyddoedd.  Gorweddai 
ar  ei  gwely  gyda'i  hwyneb  at  íîenestr  fechan  yn 
y  mur,  ond  ni  welai  drwyddi  ond  Uethr  moel  y 
mynydd  gerllaw.  A  hyn  oedd  yr  oll  a  fwynhai 
o  greadigaeth  Duw,  haf  a  gauaf,  Sul  a  gwaith, 
am  flynyddoedd  meithion.  Disgwyliem  yn 
sicr  glywed  cwyno  a  grwgnach  mawr  yn  erbyn 
y  drefn.  Ond  yn  lle  hynny,  ni  chlywsom  neb 
0  bulpud,  nac  o  unman  arall,  yn  canmol  ei 
Harglwydd  yn  fwy  bendigedig.  Adroddai'r 
adnodau  a'r  penillion  gyda  hwyl  nefolaidd,  a 
dywedai  o'r  diwedd  o  waelodion  ei  chalon, — 
"  Diolch  i  Dduw  am  y  fraint  o  gael  dioddef  er 
mwyn  lesu."  Ac  meddem  wrth  ein  cyfaill 
wrth  ymadael, — "  A  !  dyma  lle  mae'r  gor- 
chestion  yn  cael  eu  gwneyd — nid  yn  y  pulpudau 

a'r  cymanfaoedd,  a'r  lleoedd  mwyaf  cyhoeddus, 
ond  ym  mythynnod  ein  gwlad,  gan  enethod 
bach  tlodion,  yn  plygu'n  ddistaw  i'r  ddwyfol 
ewyllys,  ac  yn  dioddef  '  er  mwyn  lesu.'  " 

"Glynwn  yn  ein  profîes." — Heb.  iv.  14. 

Mae'p  gair  glynu  yma'n  golygu  dal  gafael  tyn, 
cydio  gydag  egni.  Nid  gafaeliad  llac,  di- 
ymadferth,  yn  gollwng  gyda  phob  gwrthwyneb- 
iad  ;  ond  gafaeliad  egníol,  aiddgar,  a  di-ollwng. 
Yr  oedd  angen  pwysleisio'r  anogaeth  hon  y 
pryd  hwnnw,  a  phery'r  un  angen  yn  y  dyddiau 
hyn.  Nodweddir  eglwysi  Cymru'n  awr  gan  un 
diffyg  mawr,  sef  llacrwydd  ymlyniad  crefyddol. 
Gellir  cyfrif  y  gwrthgiliadau  wrth  y  miloedd. 
Gwelir  llu  mawr  o'r  rhai  a  ganent  yn  orfoleddus 
yn  y  Diwygiad  diweddar — "  Ar  Ei  ben  bo'r 
goron," — erbyn  hyn  yn  cablu'r  Ceidwad,  gan 
geisio  trwy  bob  rhysedd  ac  annuwioldeb  Ei 
warthruddo  a'i  ddi-goroni.  Gwell  ganddynt 
loddest  y  dafarn  nag  addoliad  eglwys  y  Duw 
byw.  Mae  priodoldeb  a  grym  felly  yn  y 
cyngor, — "  Glynwn  yn  ein  proffes." 

Pwnc  y  testyn  ydyw, — 

Ymlyniad  wrth  Grist. 

Mae  gan  yr  awdwr  reswm  dros  ei  anogaeth, 
sef  mawredd  Crist  fel  Archoffeiriad  ;  ac  mewn 
trefn  i  ni  feddu  gwell  syniad  am  y  mawredd 
hwn,  y  mae  yma'n  ei  elfennu.  Perthyna  i 
Grist  fawredd  triphlyg :  mawredd  Person, 
mawredd  dyrchafiad,  a  mawredd  cydym- 
deimlad. 

I.     Mawredd  Person  :    "  lesii  Mab  Duw," 

Nid  lesu  heb  Fab  Duw,  na  Mab  Duw  heb 
lesu,  ond  lesu  yn  Fab  Duw,  a  Mab  Duw  yn 
lesu, — "  Dyn  yn  Dduw  a  Duw  yn  ddyn." 
Geir  dwy  wedd  yma  ar  y  Person  : 

1.     Ei  ddyndod  :    "  lesu  mab  Duw." 

lesu  y  dyn  ydyw.  Mae'r  enw  hwn  bron  yn 
gyfystyr  â'r  enw  a  ddefnyddia  Efe  mor  fyn- 
ych  am  dano'i  Hun,  sef  Mab  y  Dyn.  Nid  rhyw 
ddyn,  nid  dyn  ymysg  dynion  eraill,  ond  dyn 
arbennig,  ar  ei  ben  ei  hun, — y  dyn,  yn  ol  y 
gwreiddiol — y  Mab  y  dyn.  Golyga,  yn  un 
peth,  yr  hyn  ydyw  ynddo'i  Hun, — ^ym  mher- 
ffeithrwydd  Ei  ddynoliaeth,  Wele  un  dyn 
cyfan,  perfîaith,  Nid  yw  dynion  mwyaf  a 
goreu'r  byd  ond  cynrychiolwyr  o  ddosbarth- 
iadau  bychain  o  ddynion.  Gynrychiola  un  y 
beirdd,  arall  y  cerddorion,  ac  arall  y  gwyddon- 
wyr,  etc.  Ond  pe  cesglid  at  eu  gilydd  holl 
oreuon  yr  oesau,  gan  bigo  allan  eu  prif  ragor- 
iaethau  i  wneyd  un  dyn  mawr  perffaith,  ni 
fyddai  hwnnw  ond  beius  a  difîygiol  yng  nghyfrif 
Duw.  Ond  dyma  ddyn  sy'n  dod  i  fyny  â 
safon  Duw  Ei  Hun.  Dyn  ydyw  a'i  ddynoliaeth 
yn  llanw'r  drychfeddwl  dwyfol, — dyn  nas  gall 
Duw  ddymuno'i  well  a'i  berffeithiach  byth. 
Desgrifìa'r  enw  hwn  Ef  yng  nghyfanrwydd  Ei 
ddynohaeth  ynddo'i  Hun.  Golyga  heblaw 
hynny  Ei  berthynas  â  dynion.  Efe  yw  Pen 
dynoliaeth,    cynrychiolydd    mawr    dynolryw, 

yr  Ail  Adda  o'r  nef,  yn  yr  Hwn  y  creir  dynion  o 
newydd,  ac  yn  yr  Hwn  y  maent  yn  byw,  symud, 
a  bod.  Efe  fel  eu  Pen  yw  íîynhonnell  eu  bod, 
eu  bywyd,  a'u  holl  adnoddau  am  amser  a  byth. 
Ac  awgryma'r  enw  ymhellach  fod  y  Pen  mawr 
yn  ddioddefydd  dros  ddynohaeth.  Sicrheir 
hyn  yn  Ei  ddysgeidiaeth  :  "  Megis  na  ddaeth 
Mab  y  dyn  i'w  wasanaethu,  ond  i  wasanaethu, 
ac  i  roddi  ei  einioes  yn  bridwerth  dros  lawer." 
Mab  y  dyn  felly  a  roes  Ei  einioes  yn  bridwerth 
drosom.  Mae  Pen  dynoHaeth  wedi  dioddef 
a  marw  yn  ei  Ue.  Ynddo  Ef  y  cyferfydd  Duw 
a  dyn,  y  Barnwr  a'r  troseddwr,  mewn  cymod  a 
heddwch.  Cynwysa'r  enw  hefyd  Ei  fod  yn 
safon  dynohaeth.  Yr  ydym  i  fairnu'n  hunain 
bellach  wrth  y  dyn  lesu,  a  deuwn  yn  wir 
ddynion  i'r  graddau  yr  ydym  yn  ymdebygu 
iddo  Ef.  Yr  hyn  a  wna  ddynion  ydyw  cyfran- 
ogiad  trwy  fîydd  o  ddynohaeth  y  dyn  Crist  lesu. 
A  gesyd  hyn  nôd  digon  uchel  i'n  hegnîon  ys- 
brydol  dros  byth  :  "  Hyd  oni  ymgyfarfyddom 
oll  yn  undeb  fîydd,  a  gwybodaeth  Mab  Duw, 
yn  wr  perfîaith,  at," — hyd  at,  i  gyfeiriad, — 
"  mesur  maintioli  cyílawnder  Crist." 

2.     Ei  Dduwdod  :    "  lesu  Mab  Duw." 

Hên  enw  ydyw  hwn,  Mab  Duw,  a  roddwyd 
yn  gyntaf  oll  ar  yr  angelion,  yna  ar  y  dyn 
cyntaf,  wedi  hynny  ar  frenhinoedd  Israel  fel 
cyfangoríî,  ac  yn  ddiweddaf  ar  saint  y  Testa- 
ment  Newydd — "  meibion,"  "  plant  Duw." 
Ond  wele  yma  Fab  Duw  ar  Ei  ben  Ei  Hun,  ac 

anfeidrol  bellder  rhyngddo  â'r  meibion  oU, — 
yr  unig-anedig  Fab  Duw.  Nid  Mab  yr  ewyllys 
ddwyfol  ydyw,  fel  pawb  eraiU  o'r  meibion,  ond 
Mab  yr  hanfod  ddwyfol.  Mae  Ei  fodolaeth 
mor  hanfodol  angenrheidiol  i'r  Tad  ag  ydyw 
bodolaeth  y  Tad  iddo  yntau.  Nis  gall  y 
Tad  na'r  Ysbryd  fodoli  am  eiliad  byth  ar 
wahân  iddo.  Un  ydyw  a'i  fodolaeth  yn  cyfan- 
u'r  hanfod  ddwyfol, — "  Mab  Duw."  Ychydig 
0  weithiau  y  defnyddiodd  yr  enw  hwn  am  dano'i 
Hunan  ;  ond  Uawer  pwysicach  na  defnyddiad 
mynych  o'r  enw  ydoedd  yr  ymwybyddiaeth 
sicr  a  feddai  o'i  ddwyfol  Fabolaeth.  Gwyddai 
yn  nyfnder  dyfnderau'i  Fôd  mai  Mab  Duw  yd- 
oedd.  Daw  hyn  i'r  golwg  pan  y  desgrifia'i 
Hun  yn  Ei  lendid  moesol,  fel  Barnwr  ar  foesau 
dynion,  fel  Dadguddydd  y  Tad,  a  lachawdwr 
y  byd.  Y  mwyaf  addfwyn  ac  anhunangar 
oedd  yr  ymhonnwr  mwyaf  beiddgar  a  fu  ar  ein 
daear.  Wele  rai  o'i  honiadau :  "  Myfi  a'r 
Tad  un  ydym  "  ;  "  y  neb  a'm  gwelodd  i,  a 
welodd  y  Tad  "  ;  "  rhoddwyd  i  mi  bob  awdur- 
dod  yn  y  nef  ac  ar  y  ddaear."  '  Mae'r  agor- 
iadau,'  meddai,  '  i  holl  gofîrau  cyfoeth  y  Duw- 
dod  wrth  fy  ngwregus,  a  chennyf  hawl  i'w 
datgloi,  a  defnyddio'u  cynnwys  i  gario  allan 
f'ewyllys.'  Syrthiodd  rhai  o  feddylwyr  mwy- 
af  yr  oesau  ar  eu  hwynebau  ar  lawr  wrth 
ddarllen  y  brawddegau  hyn,  gan  waeddi 
allan  mewn  addoHad, — "  Yn  wir,  Mab  Duw 
oedd  y  dyn  hwn." 


YMLYNIAD    CREFYDDOL.  27 

Onid  yw'n  syndod  felly  fod  cynifer  yn  ein 
gwlad,  wedi'r  gwTes  crefyddol  mawr  a  brofasom 
yn  ddiweddar,  yn  cefnu  arno,  ac  yn  cywilyddio'i 
arddel,  gan  ddewis  yn  hytrach  ddadwrdd  a 
gloddest  y  dafarn  a'r  chwareudy  o  flaen  addol- 
iad  eglwys  y  Duw  byw  ?  Neges  y  testyn  at 
bawb  0  ddilynwyr  Crist  ydyw, — glynwn  wrtho, 
dahwn  afael  ynddo, — "  Glynwn  yn  ein  proffes." 

II.  Mawredd  dyrchafiad  :  "  Yr  hwn  a  aeth 
i'r  nefoedd." 

Yn  well,  drwy'r  nefoedd.  Aeth  Crist  drwy'r 
nefoedd  i'r  nef.  Ceir  dwy  wedd  ar  Ei  ddyrch- 
afiad  yn  y  Testament  Newydd,  sef  fel  gwobr 
ac  fel  hawlfraint.  Dysgir  fod  y  dyrchafìad  yn 
wobr  gan  Ei  Dad.  Hyn  yw  dysgeidiaeth 
Paul  yn  PhiHppiaid  ii.  9  :  "  Oherwydd  pa- 
ham  " — sef  oherwydd  yr  ymwaghad,  yr  ym- 
ddarostyngiad,  a'r  ufudd-dod  rhyfedd  hyd 
angeu, — oherwydd  y  boddlonrwydd  períîaith 
a  gafodd  yn  Ei  Berson,  Ei  fywyd,  a'i  aberth, — 
oherwydd  paham,  yn  wobr  am  yr  oll,  "  Duw 
a'i  tra-dyrchafodd  yntau,  ac  a  roddes  iddo  enw, 
yr  hwn  sydd  goruwch  pob  enw."  Fe'i  gwobr- 
wyodd  â  dyrchafìad.  Mae  wedi  Ei  dra- 
dyrchafu.  Mae  mor  uchel  ag  y  gall  Duwdod 
wedi  ymestyn  i'w  eithaf  Ei  godi  byth  !  Gosod- 
wyd  Ef  ar  grib  uchaf  uchderau  anfeidroldeb  ! 
"  Duw  a'i  tra-dyrchafodd  yntau."  Ond  gwedd 
arall  sydd  yma  yn  gystal  a  mannau  eraill,  sef 
y  dyrchafìad  fel  hawlfraint  wreiddiol  o  eiddo 
Crist   Ei   Hun.     Sylwer   ar   ífurf  y   ferf, — "  a 

aeth," — nid  a  godw^'^d,  neu  a  ddyrchafwyd,  ond 
a  aeth, — yn  Ei  rym  a'i  deilyngdod  Ei  Hun. 
Rhydd  i  ni  esboniad  ar  hyn  yn  Ei  weddi  fawr 
archofîeiriadol.  "  Fy  Nhad,  dyro  i  mi  fy 
ngogoniant."  Nid  begio  am  dano  y  mae,  fel  y 
gwnawn  ni  am  ffafrau  gan  Dduw,  ond  ei  hawlio 
fel  Ei  eiddo — "  fy  ngogoniant."  Yna  mae'n 
egluro'i  hawl  iddo  iv\\y  ddweyd, — "  mi  a 
gwblheais  y  gwaith  a  roddaist  i  mi  i'w  wneuthur. 
le,  y  gwaith, — gwaith  yr  arfaeth  fore, — gwaith 
y  meddyliau  tragwyddol  o  hedd, — gwaith 
dyheadau  anfeidrol  gariad, — gwaith  yr  oedd 
coron  Duwdod  a  iachawdwriaeth  y  byd  yn 
crogi  wrtho ;  ond  er  cymaint  ydoedd,  fe'i 
gorfîennodd  oU.  Crist  ydoedd  yr  unig  un  or- 
ffennodd  Ei  waith  cyn  gorffen  Ei  fywyd. 
Hanes  dynion  ydyw  gorffen  eu  bywyd  cyn 
gorffen  eu  gwaith.  Darllenasom  am  un  llenor 
yn  America  yn  cael  ei  daraw'n  wael  pan  ar 
ganol  ysgrifennu  campwaith  llenyddol  ei  fywyd; 
ac  ychydig  ddyddiau  cyn  marw,  gofynnodd  i'w 
berthynasau  i  roi  y  cyfansoddiad  ar  gauad  ei 
arch  ddydd  yr  angladd,  i  fod  yn  bregeth 
ddistaw,  hyawdl,  i'r  bobl  o  gwmpas  ei  fedd  o 
fywyd  wedi  darfod  ar  hanner  ei  waith.  Un  fu 
ar  ein  daear  a  allodd  gyfarch  Duw  a  dweyd, — 
"  Mi  a  gwblheais  y  gwaith  a  roddaist  i  mi  i'w 
wneuthur."  Crist  yn  unig  allodd  ynganu'r 
gair  "  Gorffennwyd  "  yn  iawn,  nes  yr  adseinia 
byth  drwy  greigiau  tragwyddoldeb, — Gorŷen- 
nwyd,  Gorffennwj^d,  Gorffennwyd  !  Clod 
iddo'n  dragywydd,— gorffennodd^Ei  waith  cyn 

goríîen  Ei  fywyd  !  Aeth  felly  drwy'r  nefoedd. 
Mae  y  gair  "  nefoedd  "  yn  y  rhif  Uiosog, — nef 
ydyw'r  un,  a  nefoedd  ydyw'r  Uawer.  Nid 
nef,  ond  nefau,  sy'n  ein  haros  yr  ochr  draw. 
Ni  wyddom  eu  nifer,  ond  rhaid  eu  bod  yn 
llawer.  Nid  aros  y  byddwn  byth  mewn  rhyw 
un  nef  fawr,  i  synnu  a  moliannu'n  ddi-ddiwedd, 
ond  esgyn  a  gawn  o  un  nef  i  nef  arall,  o  nef  lai 
i  nef  fwy,  o  nef  wen  i  nef  wennach,  o  nef  dded- 
wydd  i  nef  ddedwyddach,  a  hynny  dros  byth. 
Ond  wele  Un  yma,  ein  Harglwydd  Crist,  a  aeth 
ar  Ei  union  mewn  un  act  fawr  o  esgyniad 
drwy'r  nefau  oll,  i'r  nef.  Y  nef  honno  ydyw 
unig  a  chysegredig  fangre  y  Duwdod  mawr. 
Nid  aeth,  ac  nid  ä'r  un  creadur  iddi  byth.  Pe 
sangai  Gabriel  ar  ei  throthwy,  byddai'n  dranc 
iddo  mewn  gogoniant !  Ond  aeth  ein  Hiesu  ni, 
ein  Brawd  a'n  Prynwr,  i  mewn  i'r  nef  ddwyfol 
gysegredig  hon,  ac  yno  i  gartrefu  byth  !  Ac 
o'r  nef  honno  y  lleinw'r  nefoedd  oll  â'i  ddwyfol 
wên  a'i  bresenoldeb. 

Onid  yw'n  syndod  felly  fod  cynifer  yng 
Nghymru'n  ei  adael, — y  fath  Dduw  a'r  fath 
ddyn,  a'r  Duw  a'r  dyn  wedi  eu  huno'n  dra- 
gwyddol  yn  Ei  Berson,  ac  yn  ai'os  mewn 
dwyfol  uchelder  dan  fythol  goron  gogoniant ! 
Priodol  y  cynghorir  ni  yma  i  lynu  wrtho, 
gwres  neu  oerni,  diwygiad  neu  heb  ddiwygiad  : 
"  Glynwn  yn  ein  proíîes." 

III.  Mawredd  cydymdeimlad  :  "  Canys  nid 
oes  i  ni  Arch-oíîeiriad  heb  fedru  cyd-ddioddef 

gyda'n  gwendid  ni ;  ond  wedi  ei  demtio  ym 
mhob  peth  vr  un  ffunud  a  ninnau,  eto  heb 
bechod  "  (adn.  15). 

Do,  fe  demtiwyd  yr  Hwn  oedd  ddi-bechod 
i  bechu^ — nid  i  chwareu  na  chellwair  â  them- 
tasiwn,  ond  i  bechu  yng  ngwir  a  llawn  ystyr  y 
gair.  Nid  íîug-ornest  fu'n  yr  anialwch,  ond 
yr  ymladdfa  galetaf  a  gymerodd  le  erioed  ar 
faes  gwirionedd.  Yr  oedd  pob  diafl  yn  Annwn 
ar  y  maes  y  diwrnod  hwnnw,  a  phob  pwer  yn 
Gehenna  ar  lawn  waith.  Amcan  y  frwydr 
ydoedd, — ceisio  gwneyd  ufîern  o'r  nef,  a  phech- 
adur  0  Sanct  Duw !  A  Iwyddwyd  ?  Na : 
clod  iddo  byth, — daeth  allan  "  heb  bechod." 
Aeth  iddi  heb  bechod,  dahodd  ynddi  heb  bech- 
od,  a  daeth  ohoni  heb  bechod.  Temtiwyd  yr 
Adda  cyntaf  yr  un  modd,  a  phechodd  hwnnw, 
nes  troi  paradwys  yn  anialwch  ;  a  themtiwyd 
yr  Ail  Adda,  ond  ni  phechodd,  a  throwyd  yr 
anialwch  yn  baradwys  yn  ol.  O'r  temtiad 
cyntaf,  daeth  uffern  o  bechod ;  ond  o'r  ail 
demtiad,  daeth  nef  o  sancteiddrwydd.  Daeth 
yr  Adda  cyntaf  allan  yn  gythreulig  hyll  ym 
mharddu  Gehenna ;  ond  daeth  yr  Ail  Adda 
allan  yn  ddwyfol  hardd  yng  ngwyndra  gogon- 
iant :    "  Heb  bechod." 

"Daeth  trwy 
Ein  Hiesu  glân  a'i  farwol  glwy', 
Fendithion  fyrdd,  daw  eto  fwy." 

Yr  ydym  yn  myned  yn  falchach  beunydd  o 
Waredwr  di-bechod, — ^yr  "  lesu  glân  "  1 

Yn  awr,  gan  Ei  fod  yn  ddi-bechod,  ac  wedi 
Ei  demtio  i  bechu,  ac  wedi  dyfod  o'r  demtasiwn 
heb  bechod,  y  mae  ar  Ei  ben  Ei  Hun  yn  Ei 
gydymdeimlad  byth,  ac  anfeidroldeb  rhyngddo 
a  phawb.  A  dyma  rywbeth  gwerthfawr  yn 
y  byd  hwn  yw  cydymdeimlad.  Cofìwn  yn 
hir  ddydd  y  brofedigaeth,  pan  y  daeth  cyfaiU 
i'n  tŷ,  yn  llawn  teimladau  dwysion.  Methodd 
a  dweyd  gair ;  ysgydwodd  law  â  ni  mewn 
distawrwydd,  a'i  ruddiau'n  wlyb  gan  ddagrau  ; 
ond  teimlasom  guriadau'r  galon  yn  ysgydwad 
y  llaw,  a  gwelsom  ei  dyfnder  drwy  loywder  y 
deigryn.  Ac  er  na  ddywedodd  air,  ymadaw- 
odd  a  darn  mawr  o'r  brofedigaeth  i'w  ganlyn. 
Teimlem  yn  ysgafnach  a  siriolach  ar  ol  ei  ym- 
weliad.  Beth  oedd  y  dirgelwch  ?  A, — cyd- 
ymdeimlad  !  Cofus  gennym  dderbyn  geneth 
fach  amddifad  unwaith  i'r  seiat,  a  gofynasom 
iddi  beth  a'i  harweiniodd  i  ddod  yno  ;  a'i 
hateb  syml  oedd, — "  Yr  wyf  wedi  dod  yma  i 
gael  cydymdeimlad  pobl  yr  Arglwydd,  a'u 
gweddiau  drosof."  Da  iawn,  yr  amddifad 
fach,  heb  dad  na  mam,  heb  frawd  na  chwaer, 
yn  ceisio  nodded  yng  nghydymdeimlad  a 
gweddiau  pobl  Dduw  !  Ond  yr  lesu  o  bawb 
am  gydymdeimlad.  Medr  heddyw  ymdaílu  i'n 
hamgylchiadau  mor  Iwyr  nes  byw  ein  bywydau, 
ofni'n  hofnau,  teimlo'n  teimladau,  ac  ymladd 
ein  hymladdau. 

"  Pwy  garia  'maich'^fel  Brenin  ne', 
Pwy  gydymdeimlá  fel  Efe  î " 

Ac  nid  cydymdeimlad  yn  unig  sydd  ganddo, 
ond  digon  o  nerthoedd  ac  adnoddau  tu  cefn  i 
gario  allan  ei  hoU  ddymuniadau.  Nis  gall  Ei 
galon  fawr  ddymuno  dymuniad  byth  nad 
oes  ganddo  ddigon  o  allu  i'w  sylweddoli  a'i 
ddwyn  i  weithrediad.  Gall  Hwn  ddweyd, — 
"  A'm  hoU  ewyllys  a  wnaf."  Y  Brenin  tra- 
gwyddol  ydyw,  gyda  hoU  adnoddau  Duwdod 
at  Ei  wasanaeth,  yn  eistedd  ar  Ei  orseddfainc 
i  weinyddu  gras  a  thrugaredd  i  bechaduriaid  : 
"  Am  hynny,  awn  yn  hyderus  at  orseddfainc  y 
gras,  feí  y  derbyniom  drugaredd,  ac  y  caffom 
ras  yn  gymorth  cyfamserol  "  (adn.  16). 

Mae  hyn  oll,  medd  yr  awdwr,  yn  cyfansoddi 
mawredd  yr  Arch-ofîeiriad,  ac  yn  rheswm  dros  i 
ni  mewn  bywyd,  yn  angeu,  yn  y  farn,  a  thros 
byth,  i  lynu  wrtho  :   "  Glynwn  yn  ein  proíîes." 


Y  CYFOETHOG  YN  DLAWD. 

"  Canys  chwi  a  adwaenoch  ras  ein  Harglwydd  lesu 
Grist,  iddo  ef,  ac  yntau  yn  gyfoethog,  fyned 
er  eich  mwyn  chwi  yn  dlawd,  fel  y  cyfoeth- 
ogid  chwi  trwy  ei  dlodi  ef." — 2  Cor.  viii.  9. 

PwNC  yr  Apostol  yn  y  rhan  hon  ydyw  haelioni 
crefyddol,  ac  edrycha  arno  mewn  dwy  wedd, 
sef  ei  natur  a'i  gymhellion.  Gyda  golwg  ar 
natur  haelioni,  dywed  ei  fod  yn  ras :  "  gras 
Duw,"  "  y  gras  hwn."  Mae,  nid  yn  unig  yn 
fuddiol  i  eraill,  ond  yn  ras  arbennig :  mae'n 
ffrwyth  gras,  ac  yn  foddion  gras.  Try'n 
fendith  i'r  rhoddwr  yn  gystal  a'r  derbynnydd. 
Mae  hefyd  yn  gynnyrch  meddwl  ewyllysgar  : 
rhaid  iddo  darddu,  nid  trwy  orfodaeth,  ond  "  o 
barodrwydd  meddwl.  Mae  gwerth  haelioni 
nid  yn  y  swm,  ond  yn  y  cariad  sydd  tu  ol  iddo  : 
nid  ym  mawredd  y  rhodd,  ond  yn  ysbryd  y 
rhoddwr.  Gall  cariad  anfarwoli  hathng  y 
weddw.  Mae  gwir  haelioni  hefyd  i  gynnwys 
pawb, — rhai  pell  fel  rhai  agos,  dieithriaid  fel 
cyfeillion.  Mae  cariad  Crist  wedi  dileu  pob 
gwahaniaeth,  wedi  pontio  pob  pellder,  wedi 
uno  dynobyw,  ac  wedi  gwneyd  un  teulu  o'r 
holl  genhedloedd. 

Gyda  golwg  ar  y  cymhellion  i  haehoni, 
dywed,  yn  un  peth,  ei  fod  yn  cyfanu  y  cymeriad 
crefyddol.  Cyfeiria  yma  at  rasau  godidog, 
megis  íîydd,  cariad,  astudiaeth,  gwybodaeth, 
ond  dywed  eu  bod  oll  yn  anghyflawn  heb  y  gras 

hwn  o  haelioni.  Mae'n  werth  bod  yn  hael  i 
feddu  cymeriad  crwn,  cyfan :  un  yn  dal  i 
edrych  arno  o  bob  cyfeiriad.  Ond  y  prif  gym- 
helliad  wedi'r  oll  ydyw  esiampl  Crist :  "  Canys 
chwi  a  adwaenoch  ras  ein  Harglwydd  lesu 
Grist  "  :  dyma  ras  ar  gyfer  gras,  gras  yn  gym- 
helliad  i  ras,  sef  gras  Crist  i'r  gras  o  haelioni. 
Gras  oedd  hwn  a  íîynonellodd  yng  nghariad 
Crist  er  tragwyddoldeb,  a  lifodd  allan  yn 
fywyd  0  hunan-aberth  anfeidrol,  ac  a  goron- 
wyd  yn  angeu'r  Groes. 

Cynwysa'r  testyn  dri  gwirionedd  : 

I.     Crist  yn  Ei  gyfoeth. 
II.     Crist  yn  Ei  dlodi. 
III.     Tlodi  Crist  yn  gyfoeth  pechadur. 

/.  Crist  yn  Ei  gyfoeth  :  "  Iddo  ef,  ac  yntau 
yn  gyfoethog." 

Cyfoethog  I  Gair  yw  hwn  sy'n  orlawn  o 
swyn  i  ddynion,  a  gair  mawr  y  byd  ymhob  oes. 
Aberthir  pobpeth  er  mwyn  cyfoeth.  Dyma 
drwydded  y  byd  i  saíleoedd  o  anrhydedd. 
Rhoddir  mwy  o  bwys  yn  aml  ar  boced  lawn 
nag  ar  ben  a  chalon  lawn,  a  sonir  llawer  am 
ddynion,  teyrnasoedd,  a  gwledydd  cyfoethog. 
A  cheir  y  gair  wedi  ei  weddnewid  a'i  ysbrydoli'n 
britho  Dadguddiad.  Darllennwn  am  gyfoeth 
gras,  cyfoeth  daioni,  cyfoeth  doethineb,  cyfoeth 
trugaredd,  a  chyfoeth  gogoniant.  Golyga'r 
dwyfol  gyflawnder, — y  môr   di-lannau   a  di- 

waelod   sydd  heb   drai  na  Uanw'n  ei  hanes 
byth.     A  dyma'r  ystyr  sydd  iddo  yma. 

Yr  oedd  Crist  yn  gyfoethog  mewn  dwy 
wedd  : 

1.  Mewn  meddiannau.  Dyma'r  ystyr  a 
roddir  yn  gyffredin  i'r  gair  ynglŷn  â  chyfoeth  y 
byd,  sef  aur,  arian,  tai,  tiroedd, — meddiannau. 
Pethau  ydynt  tu  allan  i  ddyn,  o'i  gwm.pas  nid 
ynddo.  Ac  y  mae  ambell  i  ddyn  a  llawer  am 
dano  heb  ddim  ynddo.  Yr  oedd  Grist  yntau 
yn  dragwyddol  gyfoethog  mewn  meddiannau, 
— pethau  tu  allan  i'w  Fôd, — ond  yr  oeddynt 
oU  wedi  tarddu  o  gyfoeth  Ei  feddwl  a'i  fywyd 
Ef  Ei  Hun.  Nid  yw  creadigaeth  ond  diferyn 
0  eigion  cyfoeth  Ei  natur.  Gcir  eihw  gwan  o 
hyn  mewn  dyn  :  dyna  yw  athryhth, — natur 
gyfoethog  yn  üifo  allan  yn  greadigaethau  o 
feddwl.  Yr  oedd  creadigaeth  i  Grist  yn  anghen- 
rhaid  cyfoeth  Ei  natur.  Yr  ydoedd  o  natui 
mor  gyfoethog  fel  nas  gallai  beidio  creu. 
Dyhfai  o'i  feddwl  greadigaethau  newyddion  yn 
ddi-dor :  "  Ohono  ef,  a  thrwyddo  ef,  ac 
erddo  ef,  y  mae  pob  peth."  Efe  felly  a'u  pîau. 
Mae'n  iawn  i  Greawdydd  pob  peth  fod  yn 
Etifedd  pob  peth  :  (1)  Pobpeth  y  byd  gweledig. 
Yn  araf  y  deuir  i  ganfod  cyfoeth  mawr  y  cread. 
Mor  gyfoethog  yr  ymddengys  yr  eangder  yn  y 
nos  gyda'i  fydoedd  diiifedi !  A  phe  cyrhaedd- 
em  y  seren  bellaf  sy'n  ganfyddadwy  i  ddyn, 
ymhell,  ymhell,  megis  ar  ddibyn  tragwyddoi 
gaddug,  ni  fyddem  yno  ond  prin  yn  cychwyn. 

Mae  sêr  uwch  sêr,  bydoedd  uwch  bydoedd,  ac 
eangder  uwch  eangder,  yn  ymestyn  i'r  di-derfyn 
pell.  0,  etifeddiaeth  eang !  0,  stâd  fawr  I 
— pwy  a'i  pîau  ?  Crist  yw  Etifedd  yr  oU, — 
"  cyfoethog."  Hefyd  (2)  Pobpeth  y  byd  an- 
weledig.  Ac  y  mae  hwnnw'n  annhraethol  fwy  a 
chyfoethocach.  Mae'n  nês  a  thebycach  i 
Dduw.  Byd  di-nos  a  di-gysgodion  ydyw,  byd 
anfarwoldeb  a  bywyd,  byd  y  realities  tra- 
gwyddol.  Ac  yn  ei  hoU  fawredd  a'i  gyfoeth, 
Crist  a'i  pîau.  Gallasai  oddiar  binacl  Ei  fawr- 
edd  gymeryd  ardrem  dros  stâd  ddi-derfynau'r 
Duwdod,  yn  weledig  ac  anweledig,  a  dweyd, — 
"  Eiddof  fì  ydyw  "  !     "  Cyfoethog." 

2.  Yn  ei  Fôd.—Ceìr  llawer  o  ddynion  a'u 
cyfoeth  i  gyd  oddiallan.  Pe  dadwisgid  rhai 
o'u  cyfoeth,  äi  aml  i  gawr  yn  gorrach  yn  y  fan. 
Y  gwir  am  ddynion  yn  fynych  ydyw — llawer 
ganddynt  heb  ddim  ynddynt.  Ònd  yr  oedd 
cyfoeth  mwyaf  Hwn,  nid  ganddo,  ond  ynddo. 
Yr  oedd  ganddo  lawer,  ond  yr  oedd  ynddo 
anfeidrol  fwy.  Ychydig  a  wyddom  am  ddir- 
gelion  dwyfol  hanfodiad  :  heriant  ein  hymchwil 
byth.  Mae  Duw'n  rhy  fawr  i  bawb  ond  Ef  ei 
Hun  ;  ond  gwyddom  trwy  ddadguddiad  fod 
pob  perífeithrwydd  ynddo,  ac  ohono.  Mae  Ei 
ddigonedd  ynddo'i  Hun.  Yr  oedd  yn  berfîaith 
ddedwydd  ynddo'i  Hun  yn  unigrwydd  y  dech- 
reuad  pell,  cyn  bod  yr  un  creadur.  A'r  hyn 
sydd  wir  am  Dduw  sydd  wir  am  Grist — y 
Dwyfol  Fab.     Yr  oedd  ynddo  y  fath  anfeidrol 

gyfoeth  0  bob  períîeithrwydd  nes  tynnu  allan 
holl  ymadferthoedd  y  Tad  i'w  garu.  Carodd 
y  Tad  y  Mab  mor  fa\\T  fel  nas  gallasai  garu'n 
fwy.  Àc  ychwaneg, — troes  y  Mab  lif  y  cariad 
dwyfol  yn  ol  i'w  Dad  heb  golh  dim  o'i  rym. 
Tragwyddol  garai  fel  y'i  tragwyddol  gerid. 
"  Ac  yntau'n  gyfoethog." 

II. — Crist  yn  Ei  dlodi :  "  Fyned  er  eich 
mwyn  chwi  yn  dlawd." 

;  Tlawd  !  Gair  yw  hwn  sy'n  Ilawn  arswyd 
a  braw.  Tra'r  rhêd  dynion  ar  ol  cyfoeth, 
dianga  pawb  rhag  tlodi.  Clywsom  am  filiwn- 
ydd  yn  America  wedi  gwallgofi  gan  ofn  myned 
yn  dlawd.  Byddai'n  well  gan  lawer  ^^-ynebu 
marwolaeth  na  thlodi,  am  y  byddai  ei  arswydion 
iddynt  yn  Ilai.  Ond  wele  yma'r  Hollgyfoethog 
wedi  dod  o'i  fodd  yn  dlawd.  A  dyma  begynnau 
eithaf  Ei  fywyd  rhyfedd — cyfoethog  .  .  .  tlawd. 
Mae  holl  ddirgelion  Ei  hanes  o  fewn  y  ddau 
hyn.  A'r  cyfoethocaf  a  ddaeth  y  tlotaf  o  bawb. 
Ni  fu  neb  mor  gyfoethog,  na  neb  mor  dlawd  a'n 
Hiesu  ni.  Collodd  y  cwbl, — ymdlododd  o'r 
oU  :    "  yn  dlawd."     Ymdlododd 

1.  O'i  ddwyfol  feddiannau. — Daeth  i  iselder 
amgylchiadau :  rhodiodd  holl  ddyfnderoedd 
tlodi.  Cafodd  Ei  eni  mewn  tíulu  tlawd. 
Offrwm  cyílwyniad  Ei  rieni  drosto  oedd,  nid 
oen,  ond  pâr  o  ddurturod,  a  dau  gj'^w  colomen 
— offrwm  y  tlawd.  Ganwyd  Ef  mewn  preseb. 
Gweithdy'r  saer  oedd  ei  gryd-ystafell.    Hunodd 

lawer  noson  yn  swn  y  morthwylion  a'r  ebillion. 
Caledwaith  a'i  cysgododd  rhag  blaidd  newyn. 
Do  :  bu  yntau'n  weithiwr,  a  thrwy  hynny, 
rhoes  urddas  tragwyddol  ar  waith.  Bu'r 
d\vylaw  fu'n  rhychwantu'r  nefoedd,  yn  gosod 
tylathau'r  cread,  ac  yn  seiHo'r  ddaear  ar 
ddiddim,  yn  mesur  ac  yn  morteisio  coed  gwlad 
Canaan.  A'r  diweddar  Barch.  David  Jones, 
Treborth,  a  arferai  ddweyd  ei  fod  ef  yn  tybio 
y  byddai  rhai  o  wragedd  Nazareth  yn  torri 
ambell  ddodrefnyn  o  bwrpas  i  gael  gweled  yr 
lesu'n  ei  osod  wrth  ei  gilydd  !  a  diau  y  byddai 
rhyw  ddwyfol  raen  arno.  Arhosodd  hefyd  yn 
dlawd  drwy'i  fywyd.  Genir  llawer  yn  dlawd, 
ond  ymgyfoethogant  yng  nghwrs  bywyd  ;  a 
golygfa  swynol  yw  gweled  bachgen  tlawd  yn 
dod  yn  wr  cyfoethog.  Ond  nid  felly  Gwaredwr 
y  byd  :  mewn  tlodi  y'i  ganwyd,  mewn  tlodi  y 
bu  fyw,  ac  mewn  tlodi  y  bu  farw.  Bu  rhaid 
gofyn  i  bysgodyn  i  dalu'r  dreth  drosto  Ef  a'i 
ddisgybhon ;  a  chlod  i  hwnnw  am  ei  gy- 
mwynas  barod  i'w  Greawdwr.  Tystiai  un 
diwrnod  :  "  Y  mae  gan  y  llwynogod  íîauau, 
a  chan  ehediaid  y  nefoedd  nythod  ;  ond  gan 
Fab  y  Dyn  nid  oes  le  i  roddi  ei  ben  i  lawr." 
0,  syndod, — Crewr  y  bydoedd  heb  obennydd  i 
gysgu  !  Yr  oedd  anifeihaid  y  maes  yn  well 
aìlan  na'u  Duw,  Wele  Etifedd  pob  peth  heb 
ddim.     "  Yn  dlawd  "  ! 

2.     O'i  ddmjfol  hawlfreintiau. — Ymdlododd, 
nid  yn  unig  o'r  hyn  oedd  ganddo,  ond  mewn 

rhyw  ystyr  o'r  hyn  oedd  ynddo.  Gŵyr,  nid  yn 
unig  am  dlodi  amgylchiadau,  ond  tlodi  bôd. 
Rhoddes  heibio  fw^  na'i  ogoniant,  os  wrth 
ogoniant  y  meddylir  rhyw  ysblander  allanol. 
Ymwaghaodd  o'i  hawlfreintiau  fel  Duw — 
prerogatwes  y  Duwdod.  Yr  hawlfraint  uchaf 
ar  y  ddaear  yw  eiddo  brenin  {royal  prerogatwe), 
yr  hon  a  gynh^'ysa  uchaíìaeth  ar  bawb,  fel  y 
mae  tu  allan  i  gwrs  deddf  gyffredin.  Ni  wy- 
ddom  ni  ond  ychydig  am  hawlfreintiau  Duw- 
dod,  ond  rhaid  y  cynhwysant  Ei  uchafiaeth 
anfeidrol  ar  bawb  a  phob  peth, — Ei  fod  uwch- 
law  deddf  allanol,  gan  Ei  fod  yn  ddeddf  iddo'i 
hun.  Mae  felly'n  dragwyddol  rydd  ac  anni- 
bynnol :  triga  yn  uchelderau  dwyfol  ryddid  ac 
annibyniaeth,  heb  orfod  ufuddhau  na  phlygu  i 
neb.  Medda  hawl  wreiddiol  ar  holl  adnoddau 
a  phwerau  Ei  hanfod  i'w  defnyddio  wrth  Ei 
ewyllys.  A  hyn  oll  oedd  wir  am  y  dwyfol 
Fab  cyn  iddo  ymgnawdoli.  Yr  oedd  mewn 
meddiant  Uawn  o  holl  hawlfreintiau  Duwdod. 
Ond  0,  syndod  tragwyddol !  Ymdlododd 
ohonynt, — rhoes  yr  oll  heibio  !  Cadwodd  Ei 
Dduwdod,  a'i  holl  briodoleddau  ;  ond  ym- 
waghaodd  o'i  hawlfraint  wreiddiol  i'w  defnyddio 
wrth  Ei  ewyllys  Ei  Hun.  Ewyllys  Ei  Dad 
oedd  deddf  Ei  fywyd.  Ymdaflodd  yn  yr  oll 
ag  ydoedd,  a  allai,  ac  a  feddai,  i  gario  allan 
waith  g^\'as  :  "  A'i  gwaghaodd  ei  hun,  gan 
gymeryd  arno  agwedd  gwas."  Newidiodd 
"  ffurf  Duw  "  am  "  ffurf  gwas."  ^Wele  felly 
yr  Arglwydd  yn  was, — ^y  Goruchaf  yn  or-isaf, 

— Rhoddwr  deddf  yn  plygu  dani, — y  Perffaith 
yn  dysgu  ufudd-dod, — Ffynhonnell  pob  hawl 
heb  hawl  arno'i  Hun  1     "  Yn  dlawd." 

III,  Tlodi  Crist  yn  gyfoeth  pechadur  :  "  Fel 
y  cyfoethogid  chwi  trwy  ei  dlodi  ef." 

1.  Mewn  meddwl. — Yr  oedd  y  cynfyd  yn 
gyfoethog  o  feddwl.  Geir  yn  hên  lenyddiaeth  y 
byd  drysorau  gwir  athryhth,  a  gresyn  ein  bod 
yn  byw  mor  dlawd  o  feddyliau  a'r  fath  ystôr 
yn  ein  cyrraedd.  Ond  mae'n  amlwg  mai 
cynyrchion  meddwl  yn  ei  fabandod  ydynt. 
Nid  oedd  meddwl  y  byd  wedi  dadblygu  i'w 
gyílawn  faint.  Yng  Nghrist  y  tyfodd  meddwl 
dyn  i'w  faint.  Hyn  sy'n  esbonio  fod  Cristion- 
ogaeth  yn  gyfoethocach  o  feddwl  nag  luddew- 
iaeth,  a'r  Testament  Newydd  na'r  Hên  Desta- 
ment.  Mae  llenyddiaeth  yr  oesau  yn  gyfoeth- 
ocach  ar  ol  y  tlodi  hwn  :  mae  barddoniaeth, 
athroniaeth,  a  cherddoriaeth  oreu'r  byd  yn 
llawnach  a  cheiniach  drwyddo.  Mae  duwin- 
yddiaeth  wedi  ei  hail-eni.  Ac  nid  rhyfedd 
hyn,  oblegid  cyfoethogodd  y  nef  ei  hun. 
Mae'r  engyl  bellach  yn  well  meddylwyr.  Mae 
dirgelion  yr  Ymgnawdohad  a'r  lawn  wedi 
minio  yn  gystal  a  llanw'u  meddyliau  :  "  I'r 
hyn  bethau  y  mae  yr  angelion  yn  chwenychu 
edrych." 

2.  Mewn  gras. — A  dyma  angen  mawr  pech- 
adur  yw  gras.  Gall  angel  fyw  ar  ddigon  o 
feddwl,  ond  rhaid  i  bechadur  gael  gras.     Ni 

wnai  holl  feddyliau  Duwdod  ei  gadw  heb  ras. 
Byddai'n  fwy  o  ddiaíl  nag  o  sant  byth,  pe 
meddai  feddwl  Duw  heb  ras  Duw.  Ond  y 
mae'r  gras  oll  yn  drysoredig  yng  Nghrist : 

"  Trysorwyd  gras,  ryw  aimherfynol  stôr, 
Yn  lesu  Grist,  cyn  rhoddi  deddf  i'r  môr." 

A  thrwy'r  tlodi,  daeth  y  gras  anfeidrol  i  gyrr- 
aedd  y  pechadur  gwaethaf.  A  dyma  ddigon,  a 
digon  byth  :  bydd  y  cyflenwad  yn  dragwyddol 
fwy  na'r  angen  • 

"  'Does  eisieu'n  bod,  nac  ofn,  na  chlais,  na  chlwy', 
Ai  f'enaid  tlawd,  heb  fod  gan  lesu  fwy  ; 
Anfeidrol  fwy  o  werth  sydd  yn  Ei  waed, 
Ob  trengu  wnaf,  mi  drengaf  wrth  Ei  draed." 


Y  BREICHIAU  TRAGWYDDOL. 

"  NrD  oeB  megis  Duw  Israel,  ^rr  hwn  sydd  yn  march- 

ogaeth  y  nefoedd  yn  gymorth  i  ti,  a'r  wybren- 
nau  yn  ei  fawredd.  Dy  noddfa  yw  Duw 
tragwyddol,  ac  oddi  tanodd  y  mae  y  breichiau 
tragwyddol :  efe  a  wthia  dy  eljm  o'th  flaen, 
ac  a  ddywed,  Difetha  ef." — Deut.xzxüi.  26,  27, 

Un  0  nodweddion  amlycaf  cenedl  Israel  oedd 
ei  syniadau  uchel  am  Dduw.  Pobl  gyffredin  a 
di-nôd  oeddynt  mewn  ystyron  eraiU :  felly 
mewn  nifer,  dysg,  a  gwleidyddiaeth.  Ond 
daethant  yn  allu  mawr  yn  y  byd  trwy  eu  gwy- 
bodaeth  am  Dduw, — yn  allu  i'w  oleuo  a'i  orch- 
fygu,  nid  trw^^  rym  arfau,  ond  trwy  egwyddor- 
ion  moesol.     Duw  Israel  oedd  eu  gogoniant. 

Sylfaen  yr  oll  ydoedd  eu  cred  ddiysgog  ym 
modolaeth  ac  undod  Duw.  Credent  ynddo 
hefyd  fel  Creawdwr  pob  peth, — hanes  yn  gystal 
a  natur.  Efe  ydoedd  "  Lluniwr  Israel."  Gwa- 
haniaethai  hyn  eu  crefydd  oddiwrth  grefyddau 
eraiU  y  byd,  y  rhai  oeddynt  yn  unoli  Duw  a 
natur.  Galwtìnt  Ef  yn  "  Enaid  natur,"  yr 
hyn  a'u  harwein  odd  i  addoli  ei  gwrthrychau. 
Ond  jT  oedd  Duw  Israel,  nid  yn  unig  yn,  ond 
uwchlaw  y  byd.  Yi  ydoedd  iddynt  yn  Dduw 
pell  yn  gystal  a  D;r.v  agos,  yn  Dduw  tra- 
gwyddoldeb  yn  gystal  a  Duw  amser.  Yr  oedd 
y  Goruchel  a'r  Dyrchafed^::,  yr  Hwn  a  breswyliai 
dragwyddoldeb,  gyda'r  cystuddiedig  a'r  isel  o 
ysbryd.    Nid  llai  oedd  eu  cred  ynddo  hefyd 

fel  Llywodraethwr  cyfiawn.  Teyrnasai  mewn 
uniondeb,  a  gweinyddai  gyfiawnder  i  bawb  : 
"  Cyfiawn  yw  yr  Arglwydd  yn  ei  holl  ffyrdd,  a 
sanctaidd  yn  ei  holl  weithredoedd."  "  Cyf- 
iawnder  a  barn  yw  trigfa  ei  orseddfainc  ef." 
Ond  coron  yr  oll  ydoedd  eu  cred  ynddo  fel 
lachawdwT  y  byd.  Yr  ydoedd,  nid  yn  unig 
yn  Dduw  cyfiawnder  a  barn,  ond  hefyd  yn 
Dduw  trugaredd  a  gras,  ac  felly  i'r  byd  :  "  Mi 
a'th  roddaf  yn  oleuni  i'r  Cenhedloedd,  fel  y 
byddych  yn  iachawdwriaeth  i  mi  hyd  eithaf  y 
ddaear." 

Mae'n  amlwg  iddynt  gael  y  syniadau  uchel 
hyn,  nid  yng  ngrym  athryhth  wreiddiol  o'r 
eiddynt  eu  hunain,  ond  trwy  ddadguddiad  un- 
iong^Tchol  oddiwrth  Dduw.  Efe  a  hysbysodd 
iddynt  ddirgelwch  dwfn  ei  Fôd,  Ei  gymeriad, 
a'i  waith.  Yr  oedd  arucheledd  eu  syniadau 
felly'n  gynnyrch  dwyfol  ddadguddiad.  Nid 
oedd  eu  mynegiadau  hwy  am  Dduw  ond  dad- 
guddiadau  Duw  am  dano'i  hun. 

Ceir  yn  y  testyn  ddadguddiad  deuplyg  o 
Dduw,  sef  yr  hyn  ydyw  ynddo'i  hun,  a'r  hyn 
ydyw  i  bechadur. 

I.     Yr  hyn  ydyw  Duw  ynddo'i  Hun, 

Nodir  yma  ddau  beth  am  dano,  sef  mawredd 
a  thragwyddoldeh. 

1.  Mawredd  :  "  Nid  oes  megis  Duw  Israel, 
yr  hwn  sydd  yn  marchogaeth  y  nef oedd  .  .  .  a'r 
wybrennau  yn  ei  fawredd." 

Mae  Thjw  swyn  neillduol  i  ddynion  ymhob 
mawredd  :  edmygwn  ddyn  mawr,  gwlad  fawr, 
mynydd  mawr,  eigion  mawr,  etc.  Yn  wir, 
oes  yn  addoli  mawredd  yw'r  oes  hon.  Ond  ym- 
golla  pob  mawredd  fel  diferyn  mewn  eigion  ym 
mawredd  Duw.  Duw  yn  unig  sydd  fawr : 
"  Mawr  yw  yr  Arglwydd,  a  chanmoladwy 
iawn."  "  Y  Duw  mawr  ac  ofnad\\7-."  "  Gan- 
ys  ydwyt  îq.wt,  ac  yn  gwneuthur  rhyfeddodau." 
"  Tra  mawr  ydwyt."  "  Ei  fa\vredd  sydd  an- 
chwiliadwy." 

Cyfeiriwn  at  rai  gweddau  i'w  fawredd  : 

'  (a)  Mae  Duw'n  annihynnol  fawr. 

Mae  dibyniaeth  yn  ddedf  ein  byd  ni.  Gwel- 
wn  ei  gweithrediad  ymhob  man,  ac  ar  bob 
peth.  Dibynna'r  presennol  ar  y  goríîennol : 
nid  oes  yr  un  awr,  dydd,  bh\'yddyn,  na  chyf- 
nod,  yn  sefyll  yn  hoUol  arno'i  hun  :  dibynnant 
ar  eu  gilydd.  Derbynia  un  oes  ei  chyfoeth  o 
feddwl  a  gwybodaeth  gan  oes  arall,  a  chyfranna 
un  cyfnod  o  gyílawnder  ei  adnoddau  i  gyfnod 
arall.  Yr  un  modd  am  ddynion, — dibynnant 
ar  eu  gilydd.  Priodol  y  dywedir  fod  "  y 
plentyn  yn  dad  y  dyn  "  :  dibynna  dyndod  ar 
blentyndod.  Dibynna  rhai  dynion  yn  gwbl 
ar  eraill.  Mae  mawredd  ambell  un  i'w  briodoli 
i'w  fedr  i  ymgripio  hyd  ddynion  eraill.  Mae'r 
byd  yn  Uawnach  nag  y  tybir  o  creepers  llen- 
yddol !  Ac  y  mae  pawb  felly  i  ryw  raddau  : 
am  y  meddyUau  mwyaf  ymysg  dynion,  dad- 

blygiadau  ydynt,  nid  creadigaethau.  Yr  hyn 
a  f u  y  sydd,  a'r  hyn  y  sydd  a  fydd.  Dibynnol 
ar  y  goreu  yw  mawredd  dynion. 

Ond  y  mae  Duw'n  annibynnol  fawr.  Efe 
yw'r  Cyntaf,  heb  neb  o'i  flaen  i  gyfrannu  iddo. 
Beth  bynnag  ydyw  yn  anfeidroldeb  Ei  Fôd 
a'i  berffeithiau,  y  mae  felly  ynddo,  trwyddo, 
ac  ohono'i  hun.  Wele  Un  digon  mawr  i  sefyll 
arno'i  hun  o  dragwyddoldeb  i  dragwyddoldeb. 

(b)  Mae  Duw'n  gyffredinol  fawr. 

Mawredd  mewn  un  cyfeiriad,  neu  mewn 
un  peth,  yw'r  eiddo  dynion ;  a  hyn,  mewn 
gwirionedd,  a  esbonia'u  mawredd.  Sonir  yn 
aml  am  "  ddynion  yr  un  idea"  a'r  rhai  hyn 
sy'n  gosod  eu  hôl  ar  y  byd,  yn  aileni  cymdeith- 
as,  ac  yn  creu  cyfnodau  newyddion  mewn 
hanesyddiaeth.  Gwyddant  lawer  o  bethau, 
ond  mewn  rhyw  un  peth  y  maent  yn  wir  fawr. 
Un  drychfeddwl  mawr  llywodraethol  sydd 
ganddynt,  ac  ymroddant  oU  i'r  un  hwnnw. 
Gamgymeriad  Uawer  ydyw  gwasgaru  eu  had- 
noddau  :  meddant  ryw  ysfa  am  fod  yn  fawr 
mewn  llawer  o  bethau.  Dylem  gofio  fod  dyn 
yn  anfeidrol  rhy  fach  i  fod  yn  fawr  ymhob 
peth.  Cyfyngir  ei  gyrhaeddiadau  gan  gylch 
ei  fychander. 

■  Ond  y  mae  Duw'n  fawr  ymhob  peth.  Mae 
pob  mawredd  yn  cydgyfarfod  ynddo,  a  hynny 
mewn  períîeithrwydd,  fel  y  pelydron  yn  yr 
haul,  a'r  diferion  yn  y  môr.  Mae  pob  per- 
ffeithrwydd  ynddo,  a'r  oU  mewn  cymesuredd 

dwyfol-hardd.  Ni  pherthyn  i  Dduw  fwy  a  llai : 
mae  ynddo  gyfunedd  mor  wir  a  chyfanrwydd. 
Gwisgir  Ei  holl  berffeithiau  âg  anfeidrol  fawr- 
edd.  Maejynddo  allu  mawr,  cariad  mawr,  gras 
mawr,  trugaredd  fawT,  etc.  Cyfatebant  oll  i'w 
Fôd.  Teifl  Duw  Ei  anfeidroldeb  Ei  Hun  i'w 
holl  berffeithiau,  Ei  feddyliau,  a'i  actau : 
"  Mawr  yw  ein  Hargl^s^^dd,  a  mawr  ei  nerth  : 
aneirif  yw  ei  ddeall."  Am  Ei  fod  yn  fawr  Ei 
Hunan,  y  mae'n  fawr  Ei  nerth  a'i  ddeall. 
Oherwydd  hyn,  gelwir  arnom  i'w  foli  "  yn 
amlder  ei  fawredd."  Ynddo  Ef  yn  unig  byth 
y  ceir  amlder  o  fawredd,  a  hynny  mewn  per- 
ffeithrwydd  di-ddarfod. 

(c)  Mae  Duw'n  sefydlog  fawr. 

Mae  dadblygiad  yn  gystal  a  dibyniad  yn 
ddeddf  y  byd.  Deífmia  rhai  fodolaeth  fel 
tyfiant.  Ac  os  nad  tyfiant  ydyw,  rhaid  i  ni 
addef  fod  tyfiant  mewn  pob  bodolaeth.  Mae'n 
ddeddf  gyffredinol  a  digyfnewid.  Gwehr  ei 
g^Ä^eithrediad  mewn  natur,  dysg,  a  chrefydd. 
Teyrnasa  ym  myd  mater  fel  ym  myd  meddwl 
ac  ysbryd,  ac  ystyrir  amddifadr-ẅT-dd  ohoni  yn 
brawf  0  ryw  ddiffyg.  Achosir  pryder  mawr  i 
rieni  os  nad  yw  eu  plentyn  yn  tyfu.  Y  fath 
wrthuni  fyddai  plentyn  yn  aros  yr  un  faint  yn 
bymtheg  ag  ydoedd  yn  bump  oed  :  un  o'i 
addurniadau  pennaf  ydyw  cynnydd  mewn 
corff  a  meddwl.  Mae'r  un  ddeddf  fawr  hefyd 
mewn  crefydd.  Cyfeirir  yn  fynych  at  hyn 
yn  y  Testament  Newydd  :   "  A  chynyddu  yng 

ngwybodaeth  am  Ddiiw."  "  Yn  cynyddu  gan 
gynnydd  Duw."  "  Ar  gynyddu  ohonoch  fwy- 
fwy."  "  Cynyddwch  mewn  gras  a  gwybod- 
aeth  ein  Harglwydd  a'n  Hiachawdwr  lesu 
Grist."  Un  o  hanfodion  crefydd  ysbrydol  ydyw 
cynnydd.  Syniad  arddunol  ydyw  hwn, — y 
cawn  dreulio'n  tragwyddoldeb  i  dyfu  i  gyfeiriad 
Grist  a  Duw ! 

Ond  y  mae  Duw  uwchlaw  deddf.  Mae 
Efe'n  ddigon  mawr  i  fod  yn  ddeddf  iddo'i  Hun- 
an.  Mae'n  rhy  fawr  i  fedru  mynd  yn  fwy  : 
erys  yn  dragwyddol  yr  un  faint.  Nid  yw'n 
gryfach  heddyw  er  pob  ymarferiad  a  gafodd 
erioed  :  nid  yw'n  ddoethach  er  yr  oU  a  welodd. 
Gwyddai'n  dragwyddol  ddi-ddechreu  gymaint 
a  ŵyr  yn  dragwyddol  ddi-ddiwedd.  Ac  fel 
nad  yw'n  cynyddu,  nis  gall  ychwaith  leîhau. 
Gwelir  dirywiad  mor  eglur  a  chynnydd  yn  y 
byd.  Mae'r  cread  mawr  yn  dwyn  olion  henaint 
yn  barod  :  rhychir  gruddiau'r  creig  gan  ystorm- 
ydd  oesau,  a  gwisga'r  bannau  benwynni.  Try 
amser  hoender  ieuenctid  yn  wywdra  henaint. 
Mor  gyflym  yr  ä'r  bachgen  yn  henwr  1  Ond  y 
mae  Duw  uwchlaw  amser  a  lle  :  mae'n  ddigon 
mawr  i  gynnwys  amser  a  thragwyddoldeb,  ac 
felly  nid  yw'n  ddarostyngedig  i  gyfnewidiadau'r 
naiU  na'r  llall.  Yr  hyn  oedd,  ydyw,  ac  a  fydd 
byth  :  "  Gyda'r  hwn  nid  oes  gyfnewidiad,  na 
chysgod  troedigaeth." 

2.     Tragwyddoldeb  :  "  Duw  tragwyddol  .  . 
breichiau  tragwyddol." 

Y  darnodiad  goreu  o  dragwyddoldeb  y 
gwyddom  ni  am  dano  ydyw, — Parhad  di- 
ddechreu  a  di-ddiwedd,  heb  ddilyniad.  Cwrs  o 
ddilyniadau  yw  amser  :  blynyddoedd,  misoedd, 
dyddiau,  ac  oriau'n  dilyn  eu  gilydd  gyda  chys- 
ondeb  di-dor.  Ond  nid  dilyniad  yw  tra- 
gwyddoldeb  ;  yn  hytrach,  un  pwynt  mawr, 
arosol,  ydyw.  Mae  parhad  di-ddiwedd,  fel  a 
berthyn  i  engyl  a  dynion,  i  ni'n  amhosibl  ei 
amgyffred  ;  ond  beth  am  barhad  di-ddechreu 
a  di-ddiwedd  ?  Mae  fel  cefnfor  di-lannau  a 
di-waelodion,  a'r  meddwl  fel  diferyn  yn  ym- 
golH'n  ei  ddyfnderau.  Pe'r  elem  yn  ol  at 
ddechreuad  hanes  Prydain,  ac  yna  at  sylfaeniad 
pyramidiau'r  Aiíît  dros  bymtheg  cant  o  ílyn- 
yddoedd  cyn  hynny,  ac  yn  ol  nes  clywed  swn 
y  "  Bydded  cyntaf,"  a  gweled  amser  yn  ei 
gryd,  ac  yna'n  ol,  yn  ol,  yn  ol,  i'r  diddymdra 
mawr, — "  Cyn  ysgwyd  y  cwsg  a  roddwyd  i'r 
caos  gwreiddioí "  !  Pa  le  y  byddem  yno  ? 
A,  ar  drothwy  tragwyddoldeb  Duw  !  Bodd- 
lonwn  ar  ei  gredu  heb  ei  amgyíTred.  Ac  eto, 
mae'r  Bibl  yn  llawn  ohono :  "  Ydwyf  yr  hwn 
ydwyf."  Nid  ydwyf  yr  hwn  a  fum,  neu  a 
fyddaf :  nid  oes  ddoe  nac  yfory'n  perthyn  iddo, 
ond  ryw  Heddyw  tragwyddol.  Iddo  Ef,  mae 
Ei  fwriadau  oll  yn  ffeithiau.  "  Ni  fedrir 
chwilio  allan  nifer  ei  flynyddoedd  Ef "  :  ni  fedd 
yr  un  cerub  ddigon  o  flìgyrau  i'w  gosod  wrth 
eu  gilydd.  "  Dy  flynyddoedd  di  sydd  yn  oes 
oesoedd."  "  Ti  ydwyt  Dduw  o  dragwyddoldeb 
hyd    dragwyddoldeb."     "  Y    Duw    byw,    a'r 

brenin  tragwyddol."  "  Tad  tragwyddoldeb  "  : 
Un  fu'n  nursio  tragwyddoldeb  yn  Ei  fynwes ! 
"  Duw  tragwyddol  "  a  "  breichiau  tragwyddol." 

II.  Yr  hyn  ydyw  Duw  i  bechadur :  "  Dy 
noddfa  yw  Duw  tragwyddol,  ac  oddi  tanodd  y 
mae  y  breichiau  tragwyddol :  efe  a  wthia  dy 
elyn  o'th  flaen,  ac  a  ddywed,  Difetha  ef." 

Dysgir  yma  fod  Duw  yn  dri  pheth  i  bechadur, 
sef  diogelwch,  cynhaliaeth,  a  buddugoliaeth. 

1.  Diogelwch :  "  Dy  noddfa  yw  Duw  tra- 
gwyddol." 

Yr  oedd  y  syniad  o  noddfa  neu  ddiogelfa 
yn  hoUol  gynefm  i'r  luddewon.  Ymfîrostient  yn 
eu  dinasoedd  noddfa.  Neillduodd  yr  Arglwydd 
chwech  o'r  cyfryw  ddinasoedd  mewn  gwa- 
hanol  rannau  o'r  wlad  i  fod  yn  nodded  i  lofrudd 
a  laddai  ei  gymydog  mewn  amryfusedd.  Yr 
oedd  y  ffyrdd  i'r  noddfeydd  hyn  i  fod  yn  llydain, 
gwastad,  a  hawdd  i'w  tramwyo.  Yr  oedd  pob 
rhwystr  i'w  symud,  a  phob  íîrwd  i'w  phontio 
ar  unwaith,  fel  y  byddai'n  hawdd  i'r  llofrudd 
ddianc  rhag  dialydd  y  gwaed.  Ac  ar  y  croes- 
íîyrdd  cyfodid  myneg-byst,  ac  arnynt  yn  ysgrif- 
enedig, — Noddfa,  Noddfa  !  Yr  un  modd,  y 
mae  Duw  yn  Noddfa  i  bechadur  íîoedig  am  ei 
fyAvyd,  yn  yr  Hwn  y  caiff  ddiogelwch  rhag  pob 
dialydd  dros  byth.  Noddfa  ydyw  a  thrwch 
Duwdod  am  dani.  Ac  y  mae'r  ffordd  iddi'n 
rhydd  ac  yn  agored  i'r  pechadur  gwaethaf. 

Daeth  mab  Duw,  ein  Crist  ni,  o'r  nefoedd  i'r 
ddaear  i  ddi-garegu'r  ffordd, — i  symud  rhwystr- 
au  deddf  a  chyíìawnder, — ac  i  bontio  afon 
digofaint  â'i  haeddiant  Ei  Hun.  Noddfa, 
Noddfa,  NoDDFA.  "  Dy  noddfa  yw  Duw 
trag^yyddol." 

2.  Cynhaliaeth  :  "  Ac  oddi  tanodd  y  mae 
y  breichiau  tragwyddol." 

Yr  oedd  yn  bwysig  i'r  íîoadur  gynt  gael,  nid 
yn  unig  noddfa  i'w  ddiogelu,  ond  cynhaliaeth 
wedi  cyrraedd  iddi.  Cyrhaeddai  ambell  un 
yn  llesg  a  bhnedig,  ac  ar  golh  ei  anadl,  a  da 
fyddai  cael  ymdaflu  i  freichiau'r  porthor  ar 
drothwy'r  noddfa.  A,  mae  yn  noddfa  Duw, 
nid  yn  unig  ddiogelwch,  ond  hefyd  gynhal- 
iaeth  :  "  Ac  oddi  tanodd," — yn  gynhaliaeth 
dragwyddol  ddisigl, — "  ac  oddi  tanodd  y  mae 
y  breichiau  trag\\ryddol."  A  daw  adeg  y 
bydd  yn  annhraethol  bwysig  i  bawb  i  gael  y 
breichiau  tragwyddol  oddi  tanynt.  Cofus  gen- 
nym  fod  yn  sefyll  wrth  wely  bachgen  ieuanc 
yn  ei  funudau  olaf,  ac  yr  oedd  ei  fam  a'i  breich- 
iau  dano'n  ei  gynnal  i  fyny.  Ac  meddai'n 
fuan, — "  chwi  ellwch  chwi  dynnu'ch  breichiau 
bellach,  mam  :  yr  wyf  yn  ddiogel  byth  yn  '  y 
breichiau  tragwyddol.'  "  0,  am  nerth  i  ym- 
daflu  iddynt,  a  chael  sylweddoH  eu  bod  danom 
hyd  byth  ! 

3.  Buddugoliaeth :  "  Efe  a  wthia  dy  elyn 
o'th  flaen,  ac  a  ddywed,  Difetha  ef." 

A  Gwthiwr  heb  ei  fath  yw  Duw.  Mae  gan- 
ddo  Hollalluogrwydd  tu  cefn.  Nis  gellir 
gwrthsefyll  braich  Ei  gadernid  : 

"  Nid  oes  elyn  ddichon  sefyll 
O  flaen  lôr  a'i  gadarn  arch." 

Ymgymera  Duw  â  gwthio'r  gelynion,  a  chawn 
ninnau'r  mwynhad  o'u  difetha.  Ac  ni  fydd 
llawer  o  waith  iV  difetha  wedi  i  Dduw  eu 
gwthio  o'n  blaen.  Ond  cawn  trwy  hynny 
ran  yn  y  fuddugoliaeth,  am  yr  hon  y  cawn 
dreulio'n  tragwyddoldeb 

"  I  seinio  '  Buddugoliaeth  ' 
Am  iachawdwriaeth  lawn, 
Heb  ofni  coUi'r  frwydr 
Na  bore  na  phrydnawn." 

"  Ohebwydd  y  gwaed  hwn  a  wna  gymod  dros  yr 
enaid." — Lefiticus  xvii.  11. 

Mae'ii  amlwg  fod  y  llyfr  hwn  yn  Uyfr  aberthau, 
y  rhai  a  sefydlwyd  trwy  orchymyn  Duw. 
Gwnaed  hyn  i  ddau  amcan  mawr,  sef  i  gadw 
mewn  côf  y  gwirionedd  pwysig  o  euogrwydd 
dyn,  ac  hefyd  i  gyfeirio  meddwl  yr  oesau  at 
ddyfodiad  Òen  Duw,  yr  hwn  oedd  i  dynnu 
ymaith  bechod  y  byd.  Pwyntiai  pob  aberth 
at  Aberth  mawr  y  Groes.  Crist  Ei  Hunan  felly 
yw  swm  a  sylwedd  y  llyfr  hwn,  fel  holl  lyfrau 
dadguddiad.  Nid  oes  ystyr  iddo  ar  wahân  i'w 
Berson,  Ei  offeiriadaeth,  Ei  aberth,  a'i  iawn. 
Efe  yw  bywyd  yr  oll,  Cyfeiria  "  y  gwaed 
hwn  "  felly'n  gysgodol  at  waed  yr  ebyrth  gynt, 
ond  yn  sylweddol  at  waed  Crist.  "  Y  gwaed 
hwn,"  sef  gwaed  Crist,  yn  unig  a  hollol  a  wna 
"  gymod  dros  yr  enaid."  Sicrheir  hyn  gan  y 
íîaith  ei  fod  yn  waed  dyn,  yn  waed  dyn  per- 
fîaith,  yn  waed  dyn  períîaith  a'r  Duwdod  yn- 
ddo,  ac  yn  waed  dyn  períîaith  a'r  Duwdod  yn- 
ddo'n  cael  ei  roddi  ganddo  o'i  fodd.  Seihau 
ei  ddigonoh-wydd  ydynt  dynoUaeth,  perfîeith- 
rwydd,  Duwdod,  a  boddineb. 

Mae  yn  y  testyn  dri  o  eiriau  mawrion  a 
phwysig,  sef  gwaed,  cymod,  ac  enaid,  a  chymer- 
wn  y  rhai  hyn  fel  rhaniadau. 

I.     Enaid  :    "  dros  yr  enaid." 

Cwyd  rhai  cwestiynau  pwysig  yn  y  meddwl 
gyda  golwg  ar  yr  enaid,  megis 

1,    Beth  yw  ein  sicrwydd  am  dano  ? 

Arweinia'r  cwestiwn  ni  i  ganol  dirgelwch  ; 
ond  gwyddom  rai  pethau  sicr  am  dano  :  maent 
yn  ffeithiau  ymwybyddiaeth.  Yr  ydym  yn 
sicr  (a)  O'i  hanfodiad.  Mae  hyn  mor  sicr  a 
bodolaeth  y  coríî,  Nid  yw'r  corff  ond  tŷ  y 
preswylydd  anweledig — yr  enaid.  Ac  i'n  hym- 
wybyddiaeth  personol,  y  mae'r  olaf  yn  fwy  o 
reality  na'r  cyntaf.  {b)  O'i  weithrediad.  Yr 
enaid  sy'n  meddwl,  teimlo,  dymuno,  ymserchu, 
etc.  Nis  gall  y  coríî  weithredu  ohono'i  hun  : 
cyfrwng  ydyw  i  weithrediadau'r  enaid  sydd  o'i 
fewn.  (c)  O'i  undod.  Cyd-asiad  Uawer  o 
rannau  yw'r  corff.  Perthyna  iddo  amrywiol 
organau,  ac  y  mae  un  organ  yn  gweled,  un 
ai'all  yn  clywed,  un  arall  yn  archwaethu,  etc.  ; 
ceidw  pob  un  at  ei  swyddogaeth  ei  hun. 
Mae'r  coríî  yn  llawer,  ond  un  yw'r  enaid.  Yr 
un  sylwedd  sy'n  meddwl,  teimlo,  penderfynu, 
etc.  (d)  O'i  ysbrydolrwydd.  Sylwedd  ysbrydol 
ydyw.  A  hyn  sy'n  peri  ei  fod  yn  aros  yr  un 
drwy  hoU  gyfnewidiadau'r  coríî.  Dywed  y 
meddygon  ein  bod  yn  cael  corfî  newydd  bob 
saith  mlynedd.  Gwisga'r  hên  goríî  ymaith,  a 
thrwy  fwyta,  gweithio,  cysgu,  etc,  enillwn 
ninnau  goríî  newydd  yn  ei  le.  Ond  erys  yr  enaid 
yr  un, — yr  un  mewn  ieuenctid,  yr  un  mewn 
henaint,  yr  un  mewn  amser,  a'r  un  dros  byth. 

2.     Pa  werth  sydd  ynddo  ? 

Gwelir  ei  werth  mewn  dau  beth :  (a)  Ei 
alluoedd.  Mor  fawrion  ydynt  I  Perthyna  idd- 
ynt  ryw  fath  o  ddwyfoldeb.  Maent  o  Dduw,  ac 
í  Dduw.  Mae  syniadau  dyn  am  wirionedd, 
iawnder,  a  chariad,  yr  un  a  Duw,  ond  eu  bod 
0  fewn  cylch  meidroldeb.  Rhaid  eu  bod  felly 
ohono.  Maent  hefyd  iddo.  Dyheant  am  dano, 
ac  ymestynant  ato  :  "  Sychedig  yw  fy  enaid 
am  Dduw,  am  y  Duw  byw."  Mae  cylch 
gweithrediad  y  galluoedd  hyn  hefyd  yn  ddi- 
derfyn.  Gall  dynion  ffrwyno  pwerau  anian  : 
gwnant  negeswyr  o'r  melít,  a  gosodant  der- 
fynau  i'r  eigion.  Ond  nis  gellir  íîrwyno  na 
therfynu  galluoedd  enaid.  Gamant  dros  bob 
terfyn,  ac  ymddyrchant  heibio  byd  mater,  byd 
dyn,  a  byd  angel ;  a  meiddiant  dremio  i,  a 
phlymio  byd  Duwdod  Ei  Hunan.  Geisiant 
ddirnad  yr  Annirnadwy,  a  mesur  yr  Anfesurol  î 
Mae  eu  cynnydd  hefyd  yn  ddi-ddiwedd. 
Mae  byd  amser  yn  rhy  fach,  cul,  a  chyfyng 
iddynt  i  ymagor  i'w  Uawn  dwf.  Gwesgir 
hwynt  rhwng  ei  barwydydd,  a  Uesteirir  hwynt 
gan  ei  ddrycinoedd.  A  dyma  un  rheswm  fod 
yr  enaid  yn  hiraethu  am  dragwyddoldeb,  Ue  y 
caiíî  ddigon  o  le  a  thawelwch  yn  ei  eangderau 
di-fesur  i  dyfu  byth  i  gyfeiriad  anfeidroldeb  ! 
(b)  Ei  barhad.  Mae  y  fath  beth  yn  bod  a  deddf 
marwoldeb,  ac  y  mae'r  cread  oU  o  dan  ei 
theyrnasiad.  GweUr  ei  gweithrediad  yn  nad- 
feiUad    pob    peth :     heneiddia'r    oU    dan    wg 

marwolaeth.  Daw  adeg  pan  dywylla'r  haul,  y 
dua'r  sêr,  ac  y  trenga  anian.  Ond  caifî  y 
plentyn  gwannaf,  fel  perchen  enaid,  eistedd  ar 
fedd  angeu,  a  gorfoleddu  byth  ar  ei  Iwch  ! 
Ni  phaid  yr  enaid  mwy  tra  Duw  yn  bod.  0, 
werth  annhraethol !     "  Dros  yr  enaid." 

3.     Beth  yw  ei  bosibilrwydd  ? 

Gynhwysa  ddau  beth  :  (a)  Mae'n  bosibl  ei 
golli,  a'i  golli  byth.  Colli ! — dyma  air  pwysig, 
a  Uawn  o  brudd-der.  Ni  hoíîwn  ei  ddweyd, 
na'i  glywed  yn  aml ;  ac  eto,  mae  awyr  ein  byd 
yn  llawn  ohono.  Clywir  yn  barhaus  am  golli 
cyfoeth,  coUi  nerth,  colli  iechyd,  coUi  bywyd. 
Colli,  colli^  coLLi  I  Ond  o  bob  coUi,  colli 
enaid, — dyma'r  pwysicaf.  Mae  colli  enaid  yn 
cynnwys  coUi  pobpeth  gwerth  ei  feddu  :  colli 
nef,  bywyd,  hunan,  Duw  ;  eu  coUi  byth  heb 
obaith  adferiad  !  {b)  Mae'n  bosibl  ei  gadw, 
a'i  gadw  byth.  0  drugaredd  lôr,  ni  raid  ei 
golH.  Mae  gennym  barch  mawr  i'r  hên  dduwin- 
yddion,  ond  nid  oeddynt  yn  anfîaeledig. 
Dysgai  rhai  ohonynt  fod  Duw  yn  Ei  arfaeth 
dragwyddol  wedi  ethol  rhai  i  fywyd,  ac  eraiU  i 
ddinystr.  Pe  felly,  byddai  coUedigaeth  rhyw 
rai  yn  dragwyddol  sicr.  Gwell  gennym  ni 
ymadroddion  syml  y  Bibl :  "  Yr  hwn  (Duw) 
sydd  yn  ewyllysio  bod  pob  dyn  yn  gadwedig, 
a'u  dyfod  i  wybodaeth  y  gwirionedd."  "  Hir- 
ymarhous  yw  Efe  tuag  atom  ni,  heb  ewyllysio 
bod  neb  yn  goUedig,  ond  dyfod  o  bawb  i  edi- 

feirwch."  Nis  gall  Diiw  ewyllysio'r  hyn  sydd 
amhosibl :  mae  Ei  fod  Ef  yn  ewyllysio  cadw 
pawb  yn  sicrhau  fod  cadwedigaeth  pob  enaid 
mewn  rhyw  ystyr  yr/  bosibl.  Clod  i  ras, — 
mae'n  bosibl  cadw'r  gwaethaf : 

'♦  Dacw  enaid  lleidr  aflan, 

Wedi  crino'n  ngwres  y  fflam, 
O'i  gadwynau'n  dianc  allan, 
Ac  i'r  nef  yn  rhoddi  Uam  ; 

Pen  Calfaria 
Fydd  ei  gân  dragwyddol  mwy." 

II.     Cymod  :   "  a  wna  gymod." 

Mae'r  gair  hwn  yn  tybio  ymrafael  rhwng 
dwyblaid,  a  hynny  fel  canlyniad  i  elyniaeth 
oddimewn  :  yr  elyniaeth  fewnol  yn  troi'n  ym- 
rafael  allanol.  Cymerodd  hyn  le  rhwng  Duw 
a  dyn.  Sicrheir  y  fîaith  ddifrifol  hon  yn  fynych 
yn  y  Bibl :  "  Pan  oeddym  yn  elynion  "  ; 
"  dieithriaid  a  gelynion  "  ;  "  plant  digofaint  "  ; 
"  digofaint  Duw  "  ;  "  wedi  lladd  y  gelyniaeth." 
Mae  swn  gelyniaeth  ac  ymrafael  ofnadwy  yn  yr 
ymadroddion  hyn,  a  dysgir  ynddynt  fod  y  naill 
a'r  llall  o'r  ddeutu.  Nid  Duw  yn  gyfaiU  i 
ddyn,  a  dyn  yn  elyn  i  Dduw  ;  nid  Duw  yn  caru 
dyn,  a  dyn  yn  cashau  Duw.  Yr  oedd  dyn  yn 
elyn  i  Dduw,  a  Duw  yn  elyn  i  ddyn.  Yn 
gywir  y  sonia  un  o'r  emynwyr  am  "  y  ddwj'^blaid 
ddig-"  Gan  fod  felly  elyniaeth  o'r  ddeutu, 
rhaid  oedd  cael  cymod  o'r  ddeutu.  Mewn  trefn 
i  gymodi  dyn  â  Duw,  rhaid  oedd  yn  gyntaf 
gymodi  Duw  â  dyn.     Priodola'r  Bibl  eiddigedd. 

cas,  a  digofaint  i  Dduw.  Canlyniad  angen- 
rheidiol  yw  hyn  i  wrth-darawiad  pechod  a  sanct- 
eiddrwydd.  Yr  oedd  y  gwrth-darawiad  mor 
ofnadwy  fel  yr  aeth  dwyfol  gariad  yn  ddwyfol 
ddigofaint.  Ac  os  digiodd  Duw,  rhaid  oedd  Ei 
gymodi.  Yr  oedd  yn  rhaid  difodi  gelyniaeth 
Duw  cyn  y  gallesid  byth  ladd  gelyniaeth 
pechadur.  Duw  cymodlawn  wna  ddyn  hedd- 
ychol.  Pan  wêl  yr  euog  Dduw'n  gwenu  mewn 
cymod  y  rhêd  yntau  ato  am  faddeuant.  Mae 
gwên  bob  amser  yn  tynnu  ati,  ond  gwg  yn 
gyrru  ymaith.  Pan  wêl  y  plentyn  ei  dad  yn 
gwgu,  cilia'n  ofnus  oddiwrtho  ;  ond  pan  ym- 
lidir  y  gwg  gan  wên  siriol,  buan  y  rhêd  ato, 
gan  daflu  ei  freichiau  am  ei  wddf,  a'i  gusanu. 
Golygfa  fendigedig  yw  gweled  y  Barnwr  tra- 
gwyddol  a'r  pechadur  euog  yn  cofleidio  a  chus- 
anu  eu  gilydd  mewn  cymod  !  Clywsom  adrodd 
am  hên  weinidog  unwaith  dan  orfod  i  geryddu 
ei  blentyn  bach,  a  gorchmynnodd  i'r  bychan  i 
gyrchu  y  wialen  ei  hunan.  Ufuddhaodd  yntau, 
ac  wrth  roddi'r  wialen  i'w  dad,  dywedodd,  a'r 
dagrau  gloywon  ar  ei  ruddiau, — "  0,  dada, 
gadewch  i  mi  roi  cusan  i  chwi'n  gyntaf,  ac  yna 
curwch  û  faint  a  fynnoch."  "  A,"  meddai'r 
hên  bregethwr  wrth  adrodd  yr  hanes,  "  fe 
dorrodd  fy  mraich  wrth  estyn  cusan  i  mi :  nis 
gallaswn  ei  gyíîwrdd  wedyn,  pe  cawswn  y  cread 
am  wneyd."  Yn  debyg  y  mae  cusan  cariad 
pechadur  i'w  Farnwr  yn  di-fîrwytho'r  fraich 
hollalluog  :  try'r  taro'n  gofleidio  byth.  Cymod, 
Cymod,  Gymod  ! 

III.     Gwaed  :   "  y  gwaed  hwn." 

Mae  grym  rhyfedd  mewn  gwaed.  Y  rheswm 
yw  fod  einioes  ynddo.  Grym  bywyd  ydyw. 
Mae  grym  yng  ngwaed  anifail  gyda  gosodiad 
Duw  tu  cefn  iddo.  Gwelir  hyn  yn  hanes  oen 
y  Pasg  yn  Israel  gynt.  Wedi  lladd  yr  oen, 
taenelhd  ei  waed  ar  gapan  y  drws,  ac  ar  y  ddau 
ystlysbost ;  a  phan  ddelai'r  angel  dinystriol 
heibio,  diffrwythai'i  fraich  gref  pan  welai'r 
gwaed,  ac  nis  gallai  gyíîwrdd  blaen  ei  gledd  yn 
yr  un  baban  a  gysgai  yn  ei  gysgod.  Pe 
gwnaethai,  yn  lle  iddo  ef  fod  yn  dranc  i'r 
baban,  buasai'r  gwaed  yn  dranc  iddo  ef.  Y 
fath  rym  ofnadwy  oedd  mewn  gwaed  creadur 
gyda  gosodiad  Duw  tu  ol  iddo.  A  beth  oedd 
gwaed  yr  ebyrth  gynt  ond  math  o  ragfur  mawr 
a  gododd  Duw  Ei  Hunan  rhag  i  fôr  tân  Ei 
ddigofaint  i  ymarllwys  dros  fyd  colledig  ?  A 
dychmygwn  weled  yr  eigion  ofnadwy  yn  ym- 
donni  ac  yn  dygyfor,  a'i  wreichion  yn  disgyn 
dros  ei  geulannau  nes  gwneyd  rhai  dinasoedd 
yn  íîlam.  Ond  yng  nghwrs  yr  oesau,  dechreua'r 
rhagfur  roi  íîordd,  ymagenna  dan  y  pwysau, 
nes  y  mae  o'r  diwedd  ar  ymdorri,  a  byd  cyfan 
ar  gael  ei  ysgubo  i  ddamnedigaeth  !  0,  awr 
fawr !  O,  argyfwng  pwysig !  Ond  "  mewn 
pryd,"  wele'n  Hiesu  mawr  yn  dechreu  tywallt 
Ei  waed  hwn,  a  phan  y  disgynnodd  y  diferyn 
cyntaf  ar  fôr  tân  digofaint  Duw,  llonyddodd  y 
fílamau  bob  un,  ac  o  hynny  allan,  daeth  yn  fôr 
hedd    a   bywyd    i    fyd    colledig.     "  Y    gwaed 

hwn."  Nid  rhyfedd  felly  mai'r  weinidogaeth 
fwyaf  grymus  drwy'r  oesau  yw'r  un  a  gochwyd 
fwyaf  yn  y  gwaed  hwn.  A  thybed  nad  y 
gwaed  hwn  yw  testyn  mawr  pregethu'r  nef  ? 
Ai  nid  hwn  a  rydd  fri  tragwyddol  ar  sasiynau 
gwynfyd  ?  Gogoneddus  fydd  gwrando  yno 
ar  John  Elias  yn  pregethu  ar  Berson  Crist,  a'r 
Gwr  Ei  Hunan  yn  yr  oedfa  ;  a  John  Jones  yn 
darlunio  dioddefaint  Calfaria,  a  marciau'r 
Groes  yn  y  golwg  ;  a  Henry  Rees  yn  mynd 
trwy'i  bregeth, — "  Gwerthfawr  waed  Crist," — 
a  chawg  y  gwaed  wrth  yr  orsedd  !  Adseinir 
yno  gan  fryniau  anfarwoldeb, — "  y  gwaed 
hwn,"  "  y  gwaed  hwn  "  ! 


PURDEB. 

'«  Mewn  purdeb." — 1  Tim.  iv.  12. 

Mae'f  testyn  ymysg  cynghorion  Paul  i  Timo- 
theus.  Dechreua  yma  trwy  ddweyd, — "  Na 
ddiystyred  neb  dy  ieuenctid  di."  Nid  cyngor 
ydyw  i  eraill  i  beidio  diystyru  Timotheus,  ond 
yn  hytrach  i'r  gweinidog  ieuanc  i  beidio  achosi 
diystyrwch :  na  ddyro  achos  i  neb,  mewn 
unrhyw  fodd,  i  ddiystyru  dy  ieuenctid. 
"  Eithr,"  yn  Ue  hynny,  "  bydd  yn  ensampl  i'r 
íîyddloniaid  "  :  bydded  dy  fyw^^d  ymhob  peth 
yn  gynllun  i'r  saint :  yn  lle  dy  ddiystyru,  gwna 
iddynt  dy  efelychu.  Yna  enwa'r  rhinweddau 
a'r  grasusau  yr  oedd  i  flaenori  ynddynt : 
"  Mewn  gair,  mewn  ymarweddiad," — mewn 
lleferydd  a  rhodiad.  Dyma'r  bywyd  ysbrydol 
yn  ei  amlygiadau  allanol.  Hefyd,  "  mewn 
cariad,  mewn  ffydd."  Gwell  yw  gadael  allan 
"  mewn  ysbryd."  Y  bywyd  ysbrydol  sydd 
yma  yn  ei  bwerau  mewnol ;  a  rhaid  wrth  y 
pwerau  hyn  i  gynyrchu'r  rhinweddau  allanol. 
Rhaid  wrth  grefydd  oddimewn  i  gynyrchu 
moesoldeb  oddiallan.  Yna  symia'r  apostol  yr 
oU  mewn  un  gair — purdeb  :  "  mewn  purdeb." 
Cynwysa'r  gair  hwn  y  mewnol  a'r  allanol  mewn 
crefydd. 

Defnyddiwn  ni'r  Cymry,  fel  y  Groegiaid 
gynt,  dri  o  eiriau  sydd  bron  yn  gyfystyron, 
sef  sanctaidd,  pur,  a  glân.     Ond  y  mae  rhyng- 

ddynt  beth  gwahaniaeth.  Golyga'r  gair  sanct- 
aidd, — yr  hyn  sydd  felly'n  hollol,  ynddo'i  hun, 
neu  mewn  drychfeddwl ;  ond  golyga  pur  a  glân 
demtasiwn  a  halogiad.  Mae  gwahaniaeth  hef- 
yd  rhwng  pur  a  glân  :  y  cyntaf  yn  bersonol  a 
mewnol,  a'r  ail  yn  weledig  ac  allanol.  Purdeb 
felly  yw  y  fîynnon,  a  glendid  yw  y  íîrwd  a 
dardda  ohono. 

Defnyddir  y  gair  purdeb  gan  rai  i  osod  allan 
berthynas  dyn  â  Duw, — yn  golygu  cywirdeb, 
didw^^lledd,  mewn  ymwneyd  â  Duw.  Cyn- 
wysa  hyn,  yn  ddiau,  a  chwaneg.  EraiU  a'i 
defnyddiant  am  berthynas  dyn  â'i  gyd-ddyn — 
ymddygiadau  teilw^ng  dynion  at  eu  gilydd. 
Golyga  hyn  hefyd,  a  mwy.  Eraill  drachefn  a'i 
harferant  yn  gyfystyr  â  diweirdeb.  Hyn  yn 
bennaf  a  olygir  wrtho  yn  y  frawddeg, — "  Dir- 
west  a  Phurdeb."  Ond  y  mae  i'r  gair  yn  y  Bibl 
ystyr  eangach  ;  a  cheisiwn  sylwi  arno  yn  ei 
weddau  uchaf  a  mwyaf  ysbrydol. 

I.     Purdeb  yn  ei  darddle. 

Yn  ol  dysgeidiaeth  y  Bibl,  y  mae  ei  darddle'n 
fewnol.  Rhaid  i  wir  burdeb  darddu  oddimewn. 
Yr  oedd  y  syniad  o  lendid  yn  amlwg  mewn 
luddewiaeth,  ond  seremonîol  ac  allanol  ydoedd. 
Nid  oedd  yr  luddew  i  g^'ffwrdd  â  dim  aflan. 
Gwahanai  aflendid  oddiwrth  Dduw  a  dynion,  a 
rhaid  oedd  myned  trwy  gwrs  caled  o  ymlanhad. 
Gerid  allan  y  gosodiadau  dwyfol  g^^da'r  manyl- 
rwydd  m^N'A^af.  Yn  awT,  yr  oedd  yn  hyn 
fantais  a  pherygl.     Y  fantais  oedd  fod  aílendid 

corff  yn  arwyddo  aflendid  meddwl,  a  glanhad 
corfforol  yn  dangos  glanhad  moesol.  Amcan 
Duw  yn  y  gosodiadau  ydoedd  arwain  drwy'r 
allanol  at  y  mewnol,  a  thr\vy'r  materol  at  yr 
ysbrydol.  Ac  felly  y  deallwyd  hwynt  gan 
ychydig  o'r  rhai  mwyaf  ysbrydol,  sef  y  Salm- 
wyr  a'r  proffwydi.  Gwelent  o  dan  aflendid 
corff  aflendid  meddwl  ac  ysbryd,  ac  yn  null  y 
glanhad  awgrym  o  lanhad  moesol  yr  enaid. 
Ond  yr  oedd  yr  hyn  oedd  yn  fantais  ar  yr  un 
pryd  yn  cynnwys  perygl.  Boddlonodd  y 
mwyafrif,  yn  wir  corff  y  genedl,  ar  y  gweledig 
a'r  allanol,  a  rhoddodd  hyn  fod  i  ffurfioldeb  a 
rhagrith.  Daeth  luddewiaeth  yn  swp  o  ddefod- 
au  oerion  a  di-fywyd.  Ac  o  hyn  y  cododd 
Phariseaeth, — cyfundraeth  o  ffurfioldeb  noeth, 
— yr  hon  a  dderbyniodd  gondemniad  llymaf  y 
Gwaredwr  :  "  Gwae  chwi,  ysgrifenyddion  a 
Phariseaid,  ragrithwyr  !  canys  tebyg  ydych 
chwi  i  feddau  wedi  eu  gwynnu,  y  rhai  sydd  yn 
ymddangos  yn  dêg  oddi  allan,  ond  oddi  mewn 
sydd  yn  Uawn  o  esgyrn  y  meirw,  a  phob  aflen- 
did.  Ac  felly  chwithau  oddi  allan  ydych  yn 
ymddangos  i  ddynion  yn  gyfìawn,  ond  o  fewn 
yr  ydych  yn  llawn  rhagrith  ac  anwiredd." 

Ond  gwnaeth  Crist  fwy  na  chondemnio 
rhagrith  a  ffurfìoldeb,  sef  rhoi  mynegiad  i'r 
gwirionedd  cyferbyniol  fod  hanfod  crefydd 
mewn  purdeb  mewnol  :  "  Gwyn  eu  byd  y  rhai 
pur  0  galon,  canys  hwy  a  welant  Dduw." 
Mae'r  gair  "  calon  "  yma'n  golygu  ffynhonnell  a 
chanolbwynt   y   bywyd   deallol    a    moesol — 

tarddle'r  meddyliau,  teimladau,  dymuniadau, 
a'r  serchiadau.  Dysga  Crist  fod  yn  rhaid  i 
burdeb  bywyd  darddu  o  burdeb  calon,  purdeb 
allanol  o  burdeb  mewnol.  Mae  Crist  drwy  hyn 
wedi  gweddnewid  crefydd  :  mae  wedi  ei  phlan- 
nu,  nid  mewn  allanolion,  ond  yng  nghanol- 
bwynt  bywyd — y  galon  :  mae  wedi  mewnoh  ac 
ysbrydoh  crefydd.  Danghosodd  nad  yw  arfer 
yn  ddim,  ond  mai  egwyddor  sydd  bwysig ; 
nad  yw  ffurf  ond  diwerth,  ond  mai  ysbryd 
sydd  hanfodol ;  nid  proffes,  ond  bôd  ;  nid 
ymddanghosiad,  ond  reality. 

Mae  angen  pwysleisio  hyn  eto.  Gogwydd 
amlwg  ein  hoes  ydyw  myned  yn  fwy  materol  a 
Uai  ysbrydol.  Mae  perygl  i  drefniadaeth  fyned 
rhyngom  âg  ysbrydobwydd  crefydd.  Diolch- 
wn  lawer  am  weUiantau  gwladol  a  chym- 
deithasol,  ond  credwn  yr  un  pryd  mai  yn  hyn  y 
gorwedda  un  o'n  peryglon  mwyaf,  sef  boddloni 
ar  ddiwygiadau  allanol  heb  ddiwygiad  mewnol, 
gwelhantau  gwladwriaethol  heb  welliant  cref- 
yddol.  Tra  mae  manteision  gwladol  a  chenedl- 
aethol  yn  cynyddu,  ofnwn  fod  crefydd  ysbrydol 
yn  prinhau.  Mae'n  manteision  yn  fwy,  ond 
ein  hysbrydolrwydd  yn  llai. 

Cwyd  ein  perygl  oddiwrth  dri  dosbarth  : — 

1.  Athronwyr. — Cyfeiriwn  at  y  dosbarth 
hwnnw  o  athronwyr  a  wahanant  grefydd  a 
moesoldeb.  Mae  hwn  yn  hên  gyfeihornad,  ac 
wedi  cychwyn  ymysg  y  Groegiaid.  Mae'n 
wir  fod  Plato,  tyAA^sog  yr  hên  athronwyr,  a'r 

mwyaf  ysbrydol  ohonynt  oll,  yn  ceisio  uno 
moesoldeb  a  chrefydd.  Dysgai  fod  bywyd  i'w 
fîurfìo  yn  ol  y  dwyfol  ddrychfeddyhau. 
DefTiniai  foesoldeb  fel  cydgord  bywyd  â'r  drych- 
feddyliau  tragwyddol  o  iawnder,  gwirionedd, 
etc.  Gwadai  Aristotle  fodolaeth  y  drych- 
feddyhau  hyn,  ac  felly  gwahanai  grefydd  a 
moesoldeb  yn  llwyr.  Nid  drychfeddyliau, 
meddai  ef,  sydd  i  benderfynu  buchedd,  ond 
natur  resymol  dyn  :  mae  dyn  i'w  arwain,  nid 
gan  Dduw,  ond  gan  ei  reswm  ei  hun  :  cynwysir 
moesoldeb  ym  mherthynas  dyn  â'r  wladwr- 
iaeth.  Prudd  yw  meddwl  mai  Aristotle,  ac 
nid  Plato,  a  ddilynwyd  gan  y  Groegiaid.  Hanes 
Groeg  mewn  canlyniad  ydyw  crefydd  anfoesol, 
a  moesoldeb  anghrefyddol.  Ond  y  mae  undeb 
crefydd  a  moesoldeb  yn  un  o  syniadau  sylfaenol 
y  Bibl.  Gynwysir  yn  y  Deg  Gorchymyn  yn 
gyntaf  berthynas  dyn  â  Duw,  ac  yna  berthynas 
dynion  â'u  gilydd.  Dysga'r  Gyfraith  fod  iawn 
berthynas  â  Duw  yn  sicrhau  iawn  berthynas  â 
dynion.  Ond  yng  Nghrist  y  sylweddolwyd 
hyn  yn  llawn  a  pherfîaith.  Cafodd  y  syniad 
ynddo  Ef  ei  goríîori  mewn  bywyd.  Ei  fy^^'yd 
yn  Nuw  ydoedd  íîynhonnell  Ei  fywyd  yn  y 
byd ;  Ei  wasanaeth  i  Dduw  oedd  sail  Ei 
wasanaeth  i  ddyn.  Troai  Ei  gymundeb  â'i 
Dad  yn  ysbrydiaeth  i'r  byd.  Cawn  yn  Ei 
fywyd  uniad  anwahanol  crefydd  a  moesoldeb. 
Sicrhaodd  y  gwirionedd  tragwyddol  nad  oes 
crefydd  heb  foesoldeb,  na  moesoldeb  heb  gref- 
ydd.     Rhaid    i    foesoldeb    fîynonellu    mewn 

crefydd,  a  chrefydd  íîrydio  allan  mewn  moesol- 
deb  :  mae'r  naill  yn  hanfodol  i'r  llall.  Undeb 
a  chymundeb  â  Duw  yn  unig  a  sicrhâ  debyg- 
rwydd  iddo  mewn  cariad  a  sancteiddrwydd. 

2.     Sosialwyr. — 

Ceisia'r  dosbarth  hwn  wella'r  byd  trwy 
wella'r  amgylchoedd.  Haerant  mai'r  fîordd 
oreu  i  buro  a  dyrchafu  cymdeithas  yw  cael 
cyfreithiau  gwell,  tai  gwell,  ac  addysg  well. 
Diwygiadau  cymdeithasol,  meddant,  a  ddaw 
a'r  byd  i'w  le.  Rhaid  addef  fod  cryn  lawer 
0  wirionedd  yn  hyn.  Mae  gan  ddeddfwriaeth 
ran  bwysig  yn  y  gwaith  o  wella  a  moesoli 
gwlad.  Y  fath  wasanaeth  i  achos  sobrwydd  a 
wna  rhai  o'r  cyfreithiau  diweddar, — deddf  cau 
y  tafarnau  ar  y  Sabboth,  deddf  i  roi  hawl  i 
ynadon  i  leihau  nifer  y  tafarnau,  a  deddf  i  atal 
plant  i  gyrchu  diodydd.  Disgwyliwn  lawer 
mwy  oddiwrth  wladwriaeth  i'r  cyfeiriad  hwn 
yn  y  dyfodol  agos.  Addefwn  hefyd  fod  angen 
tai  gwell.  Byddai  tai  rhagorach  yn  fanteisiol  i 
lendid  moesol  yn  gystal  a  chorfforol.  Bendith 
amhrisiadwy  i  genedl  hefyd  yw  addysg  a  di- 
wyUiant,  ac  yr  ydym  yn  falch  o  fanteision 
addysgol  ein  gwlad.  le,  rhodder  i  ni  ddeddfau 
gwell,  a  thai  gwell,  ac  addysg  well :  mae  iddynt 
oU  eu  lle  a'u  gwaith  yn  nyrchafiad  ein  cenedl. 
Ond  gyda'r  cyfan,  newid  amgylchoedd  a 
wneir,  ac  nid  newid  dynion.  Clywsom  yn 
ddiweddar  am  wt  ieuanc  wedi  cael  addysg  oreu 
un  0  brif-ysgolion  y  deyrnas,  ond  wedi  afradu 

ei  dda,  a  darostwng  ei  hun,  yn  gorfod  enniU 
ei  fara  gyda'i  gaib  a'i  raw  !  Nid  yw'n  anhawdd 
cael  ambell  angel  o  ysgolor,  a  hwnnw'n  ddiaíl  o 
bechadur.  Pe'r  elai'r  diafol  i'r  nef,  arosai'n 
gythraul  yno  byth  !  Rhaid  newid  bod  i  newid 
bywyd,  a  rhaid  cael  purdeb  calon  i  sicrhau 
purdeb  buchedd. 

3.     Moesolwyr. — 

Cyfeiria'r  dosbarth  hwn  eu  saethau  at  bre- 
gethwyr  a  phregethu  Cymru.  Ceir  prawf  o 
hyn  mewn  rhai  o'n  cylchgronau.  Haerir  fod 
eisieu  llai  o  athrawiaeth,  a  mwy  o  foesoldeb  ; 
llai  0  sôn  am  grefydd  ysbrydol,  a  mwy  am 
grefydd  ymarferol ;  Uai  am  Dduw,  Crist,  a'r 
lawn,  a  m.víY  ^rn  ddyn  a  dynion.  Pregethau 
ar  sobrwydd,  geirwiredd,  diweirdeb,  etc,  a 
ddaw  a'n  gwlad  i'w  lle.  Posibl  fod  peth  sail  i'r 
haeriad,  ac  mai  buddiol  fyddai  cael  ambell 
bregeth  ar  y  rhinweddau  hyn  ;  ond  na  ato 
Duw  i  ni  eu  pregethu  ar  wahân  i'r  athrawiaethau 
a  chrefydd  ysbrydol,  gan  nad  ydynt  ond  tardd- 
iadau  ohonynt.  Canghennau  yw'r  rhinweddau 
hyn  a'u  gwraidd  mewn  crefydd  ysbrydol. 
Gŵyr  y  garddwr,  ond  iddo  ef  ofalu  am  y 
gwraidd,  y  gofala'r  gwraidd  am  y  canghennau. 
Rhaid  i  burdeb  cymdeithasol  wreiddio  mewn 
purdeb  ysbrydol.  Hyn  wna'r  ddaear  yn 
debyg  i'r  nef,  a  dynion  yn  debyg  i  Dduw. 

II.     Purdeb  yn  ei  fodd. 
Mae'r  modd  y   cynyrchir  gwir  burdeb  yn 
ddeuplyg, — yn    ddwyfol,   ac    yn    ddynol, — yn 

waith  Duw,  ac  yn  waith  dyn.  Mae'n  ddwyfol 
fel  cynnyrch  gweithrediad  Ysbryd  Duw  yn  yr 
enaid.  I  roi  bod  iddo,  rhaid  i  Ysbryd  Duw 
ddod  i  gyfîyrddiad  achubol  âg  ysbryd  dyn. 
Mae  ei  ddechreuad  yn  greadigaeth  newydd. 
Fe'i  plennir  mewn  anian  ddwyfol  o'n  mewn. 
Am  hyn  y  dymunai'r  Salmydd  :  "  Crea  galon 
lân  ynof,  0  Dduw ;  ac  adnewydda  ysbryd 
uniawn  o'm  mewn."  "  Glanhâ  fi  âg  isop,  a 
mi  a  lanheir  :  golch  fi,  a  byddaf  wynnach  na'r 
eira."     Ac  meddai  Edmund  Prys  : — 

"  Ag  isop  golch  fi'n  lân, 

Ni  byddaf  aflan  ínwyach  ; 
A  byddaf  drwy  y  golchi  hyn 
Fel  eira  gwyn,  neu  wynnach." 

Ond  er  fod  ei  ddechreuad  yn  waith  Duw,  y 
mae  ei  ddadblygiad  yn  waith  dyn  :  "  Gweith- 
iwch  allan  eich  iachawdwriaeth  eich  hunain, 
trwy  ofn  a  dychryn.  Canys  Duw  yw  yr  hwn 
sydd  yn  gweithio  ynnoch  ewyllysio  a  gweithredu 
o'i  ewyllys  da  ef."  "  Gwedi  puro  eich  eneidiau, 
gan  ufuddhau  i'r  gwirionedd  trwy  yr  Ysbryd." 
"  Mae  pob  un  sydd  ganddo  y  gobaith  hwn 
ynddo  ef,  yn  ei  buro  ei  hun,  megis  y  mae 
yntau  yn  bur."  Sicrheir  yr  ymbureiddiad  hwn 
trwy  amrywiol  íîyrdd,  megis  gwyhadwriaeth 
ar  ein  meddyliau,  ymddiddanion  pur,  gocheliad 
cwmni  a  Uenyddiaeth  lygredig,  ymborthiad  ar 
wirioneddau  dwyfol,  a  myfyrdod  ar  Dduw, 
Crist,  a  sylweddau  anweledig. 

III.     Purdeb  yn  ei  werih. 

Daw  ei  werth  i'r  golwg  yn  ei  fanteision,  a 
chyfeiriwn  at  bedwar  ohonynt  ag  sydd  i'w 
cael  yn  y  Bibl, — dau  gan  Esaiah,  a  dau  gan 
Grist :  "  Deíîro,  defîro,  gwisg  dy  nerth,  Sîon  ; 
gwisg  wisgoedd  dy  ogoniant,  sanctaidd  ddinas 
Jerusalem  "  (Es.  lii.  1),  "  Gwyn  eu  byd  y  rhai 
pur  0  galon  :  canys  hw^'^  a  welant  Dduw  " 
(Math.  V.  8).  Geilw'r  proíîwyd  ar  Seion  i  ddeíîro 
mewn  trefn  i  ymsancteiddio,  a  thrwy  hynny  i 
wisgo'i  nherth  a'i  gogoniant,  a  dywed  Crist  fod 
purdeb  calon  yn  sicrhau  adnabyddiaeth  o 
Dduw  a  gwynfyd.      Dysgir  yma  felly  fod 

1.  Piirdeb  yn  nerth  :    "  Gwisg  dy  nerth." 

Mae  purdeb  yn  gyfranogiad  o'r  dwyfol  ;  a 
Duw  ydyw  nerth  Seion.  Mae  ganddi  addurn- 
iadau  eraill,  megis  cyfoeth,  dysg,  talent,  ac 
athrylith  ;  a'r  eglwys  a  bîau'r  rhai  hyn.  Ond 
ei  haddurniadau  ydynt,  ac  nid  ei  nherth. 
Duw  yn  ei  chanol  a'i  gwna'n  ofnadwy.  Gwisgir 
gweiniaid  drwy  hyn  â  rhyw  fath  o  hollalluog- 
rwydd,  a  chyfranoga  dynion  o  bwerau  Duwdod. 
Gwna  hyn  i  annuwioldeb  ddiflannu,  ac  i  uíîern 
grynu  1 

2.  Purdeb  yn  ogoniant :  "  Gwisg  wisgoedd 
dy  ogoniant." 

Mae  purdeb  yn  ymdebygiad  i  Dduw,  a 
hynny  yn  ei  ogoniant.  Mae  Duw'n  fawr 
ymhob  peth,  ond  yn  ogoneddus  mewn  sanct- 

eiddrwydd.  Ei  sancteiddrwydd  yw  ei  hardd- 
wch,  ei  ysblander,  ei  ogoniant ;  ac  y  mae 
purdeb  Seion  yn  ei  gwneyd  hithaii'n  ogoneddus 
yng  ngogoniant  Duw. 

3.  Purdeb  yn  adnabyddiaeth :  "  a  welant 
Dduw." 

Golyga  "  gweled  "  yma  fwy  na  gwybod,  sef 
adnabod.  Gwybodaeth  yw'r  cyntedd  allanol, 
ac  adnabyddiaeth  yw'r  sancteiddiolaf.  Mae 
purdeb  yn  ein  dwyn  i  sancteiddiolaf  natur, 
bywyd,  a  chalon  Duw  Ei  Hun, — nid  o'i  gwmpas, 
ond  i  mewn.  Mae  rhyfeddodau  fyrdd  o'i 
gwmpas,  ond  y  mae  mwy  ynddo^ — rhyfeddod- 
au'i  ras,  Ei  wirionedd,  a'i  gariad.  Hyn  a 
barodd  i  Ann  Griffìths  ddymuno  : — 

"  O  am  dreiddio  i'r  adnabyddiaeth 
O'r  unig  wir  a  bywiol  Dduw, 
I'r  fath  raddau  a  fyddo'n  lladdfa 
I  ddychmygion  o  bob  rhyw." 

4.  Purdeb  yn  wynfyd  :   "  Gwyn  eu  byd." 

Mae'n  fynediad  i  fyd  gwyn,  a  hwnnw'n  fyd 
gwyn  Duw  Ei  Hunan.  Düwch  sy'n  amgau 
byd  pechod  :  byd  y  caddug  a'r  cysgodion  ydyw. 
Mae  düwch  ar  ei  oreuon,  a  chwerwder  yn  ei 
felusion.  Ond  wele  fyd — byd  Duw — yn  wyn  i 
gyd  :  byd  di-gwmwl,  di-nos,  a  di-gysgodion  : 
byd  haul  di-fachlud,  a  dydd  di-oríîen.  A  thrwy 
burdeb,  daw  gwynfyd  Duw  yn  wynfyd  dyn. 


Y  CYFATEBIAETH  RHWNG  CRIST 

A  DYNION, 

A  RHWNG  DYNION  A  CHRIST. 

"  Ac  megis  y  gosodwyd  i  ddynion  farw  iinwaith,  ac 
wedi  hynny  bod  barn :  Felly  Crist  hefyd, 
wedi  ei  offrymu  rmwaith  i  ddwyn  ymaith 
bechodau  llawer,  a  ymddengys  yr  ail  waith, 
heb  bechod,  i'r  rhai  sydd  yn  ei  ddisgwyl,  er 
iachawdwriaeth." — Héb.  ix.  27,  28. 

PwNC  y  bennod  hon  ydyw,  perffeithrwydd 
aberth  Crist.  Mae  hyn  yn  cael  ei  egluro  trwy 
gyferbyniad  â'r  ebyrth  gynt,  ac  yn  cael  ei 
brofi  gan  ddau  beth,  sef  mynediad  Crist  un- 
waith  i  mewn  i'r  cysegr  fry,  a'i  ail  ddyfodiad  i 
wneyd  cyhoeddiad  llawn  ohono  yn  niwedd  y 
byd.  Eglurir  y  mater  yn  y  testyn  trwy  gyfat- 
ebiaeth — dull  grymus  ac  effeithiol  i  ddangos 
gwirionedd.  Nid  oes  neb  meddylgar  wedi 
darllen  y  llyfr  gorchestol  hwnnw, — Cyfatebiaeth 
Butler, — heb  deimlo'i  rym  a'i  ddylanwad. 
Un  nodwedd  amlwg  yn  nysgeidiaeth  Crist  Ei 
Hun  ydoedd,  Ei  fod  yn  dysgu  trwy  gyfateb- 
iaeth.  "  Tebyg,"  meddai,  yw  teyrnas  nefoedd 
i  hyn  ac  arall.  Gosodir  hyn  allan  yn  y  testyn 
trwy  y  geiriau  megis . .  felly ;  megis  y  naiU, 
felly'r  Uall.  Danghosir  fod  perthynas  Crist  â 
marw  yn  cyfateb  i  berthynas  dynion  â  marw, 
ac  fod  perthynas  dynion  â  barn  yn  cyfateb  i 
berthynas  Crist  ft  barn.    Mae  y  naiU  yn  es- 

bonio'r  llall,  nid  yn  gyflawn  a  hollol,  ond  mewn 
rhyw  weddau,  a'r  gw^eddau  hynny'n  rhai  pwysig 
a  hanfodol.  Mae  marwolaeth  dynion,  mewn 
rhyw  weddau,  yn  esbonio  marwolaeth  Crist,  ac 
y  mae  barn  Grist,  mewn  rhyw  weddau,  yn 
esbonio  barn  dynion.  Megis  dynion  felly 
Crist,  ac  megis  Crist  felly  dynion. 

Pwnc  y  testyn  felly  yw, — 

Y  Cyfatebiaeth  rhwno  Crist  a  Dynion,  a 

RHWNG  DyNION   A  ChRIST. 

Mae  hyn  i'w  weled  yraa  mewn  dau  beth  : 

/.  y  cyfatehiaeth  rhwng  Crist  a  dynion  yn 
eu  marwolaeth  :  "  Megis  y  gosodwyd  i  ddynion 
farw  unwaith  .  .  .  Felly  Crist  hefyd,  wedi  ei 
offrymu  unwaith  i  ddwyn  ymaith  bechodau 
llawer." 

//.  Y  cyfatebiaeth  rhwng  dynion  a  Christ  yn 
eu  harn  :  "  Megis  y  gosodwyd  i  ddynion  farw 
unwaith,  ac  wedi  hynny  hod  barn  :  Felly  Crist 
hefyd  .  .  .  a  ymddengys  yr  ail  waith,  heb 
bechod,  i'r  rhai  sydd  yn  ei  ddisgwyl,  er 
iachawdwriaeth." 


/.  Y  cyfatebiaeth  rhwng  Crist  a  dynion  yn 
eu  marwolaeth. 

1.  Yr  oedd  marwolaeth  Crist,  yr  un  modd 
a  dynion,  yn  osodiad :  "  Megis  y  gosodwyd  i 
ddynion  farw,  .  .  .  Felly  Grist  hefyd." 

Y  fath  air  mawr  a  phwysig  yw  hwn — marw  ! 
Nid  oes  ond  un  arall  mor  bwysig  i  ddyn,  sef 
hyw.  Mae  y  ddau  gyda'u  gilydd  yn  cwmpasu 
pob  bodolaeth,  ond  Duw.  Mae  pob  sylwedd 
creedig  o'u  mewn.  Byw  i  farw,  a  marw  i  fyw 
— dyna  hanes  pobpeth.  Ac  nid  y  lleiaf  o'r 
ddau  yw  y  gair  marw.  Y  fath  haenau  is 
haenau  o  ddieithrwch,  unigrwydd,  ac  ofnadwy- 
aeth,  sy'n  guddiedig  ynddo !  Mae  dyfnder 
yn  galw  ar  ddyfnder,  ac  eigion  yn  dygyfor 
mewn  eigion  o'i  fewn.  Wele  grewr  dagrau 
siom  a  hiraeth,  tad  pryder  ac  ofn,  a  "  brenin 
dychryniadau." 

Yr  hyn  a  olygir  wrtho  yma  yw,  marwolaeth 
naturiol,  sef  ysgariad  corff  ac  enaid.  A  dyUd 
gochel  dau  eithafion  gyda  golwg  ar  hyn  :  (a) 
Gwadiad  o'r  angenrheidrwydd  am  dano.  Myn 
rhai  i  ni  gredu  mai  damwain  ydyw^,  ac  feíly 
fod  yn  bosibl  ei  osgoi.  Haerant  fod  posibil- 
rwydd  bywyd  parhaol  ymhob  dyn,  ac  y  bydd  i 
berfîeithiad  gwyddoniaeth  ei  sicrhau  i  bawb. 
Cyfyd  meddyg  cyn  hir  digon  medrus  i  wneyd 
i'w  gleifion  fyw  byth  !  Ysgrifennodd  un  g\^^- 
ddonydd  Seisnig  lyfr  i  geisio  profì  y  posibü- 
rwydd  o  hyn,  a  dywedai  ei  fod  am  wneyd  yr 
arbrawf  yn  gjmtaf  arno'i  hun.  Cyn  hir  yr 
oedd  cofiant  y  gwr  hwnnw'n  cael  ei  gyhoeddi,  a 
diweddai,  fel  pob  cofiant  arall,  gyda'r  geiriau — 
"  efe  a  fu  farw."  le,  yr  hên,  hên  hanes.  Ni 
raid  felly  betruso  rhyw  lawer  i  anfon  y  syniad 
hwn    at    ei    debyg    i    fyd    y    breuddwydion. 

(b)  Gwneyd  marw'n  ddeddf  natur  dyn.  Mae 
hwn  yn  hên  syniad,  oblegid  ni  a'i  cawn  yn 
nysgeidiaeth  Pelagius  yn  y  bedwaredd  ganrif. 
Mae  wedi  ei  adnewyddu  gan  wyddoniaeth  ddi- 
weddar.  Dywedir  fod  marwolaeth  yn  sylwedd 
y  cread,  a'i  fod  felly'n  ddeddf  ac  yn  angen- 
rheidrwydd  natur.  Yn  debyg  y  dywedai 
Carlyle, — "  fod  yn  rhaid  i  bobpeth  a  enir, 
farw."  Yr  un  syniad,  ond  ei  fod  ef  yn  ei  alw'n 
ddeddf  geni,  yn  lle  deddf  natur.  Yn  awr,  rhaid 
addef  fod  hyn  yn  wir  am  ran  o'r  cread,  sef  y 
llysiau  a'r  anifeihaid.  Mae  marw  yn  eu  natur 
— ^yn  ddeddf  eu  bod.  Y  rheswm  am  hyn  ydyw, 
nad  ydynt  yn  amcanion  ynddynt  eu  hunain. 
Maent  yn  is-wasanaethgar  i  ddibenion  uwch. 
Cawsant  eu  creu  i  gynnal  bywyd  mwy  a  gwell — 
eu  creu  i  farw.  Ond  am  ddyn,  nid  bôd  naturiol 
yn  unig  ydyw.  Mae  mewn  natur,  ac  ar  yr 
un  pryd  uwchlaw  natur,  yn  goron  ac  uchafnod 
yr  oD.  Dolen  gydiol  ydyw  rhwng  deufyd, — y 
naturiol  a'r  ysbrydol, — ac  y  mae  Uawer  mwy 
ohono  yn  yr  ysbrydol  nag  sydd  yn  y  naturiol. 
Mae'n  sugno'i  fywyd  uchaf  yn  eangderau'r 
ysbrydol  a'r  anweledig.  Felly,  os  yw  marw'n 
ddeddf  anifail,  nid  yw'n  ddeddf  dyn  ;  os  yw'n 
ddeddf  natur,  nid  yw'n  ddeddf  dynoliaeth. 
Deddf  wreiddiol  dynoliaeth  ydyw,  nid  marwol- 
deb,  ond  anfarwoldeb.  Crewyd  dyn,  nid  i 
farw,  ond  i  fyw. 

Pa  beth,  felly,  ydyw  ?  Os  nad  deddf  natur 
dyn,  deddf  beth  ?  Ateb  y  testyn  ydyw,  mai 
deddf  gosodiad  Duw.     Nid  rhywbeth  ydyw  a 

grewyd  mewn  dyn,  ond  a  osodwyd  arno.  Yn 
syml,  canlyniad  a  chosb  pechod  ydyw  :  "  Gan 
farw,  ti  a  fyddi  farw."  "  Tr\\y  un  dyn  y  daeth 
pechod  i'r  byd,  a  marwolaeth  trwy  bechod." 
"  Cyflog  pechod  yw  marwolaeth."  A  rhaid 
fod  rhyw  ofnadwyaeth  ma\sT  ynddo,  fel  yr  unig 
beth  digonol  yn  llywodraeth  Duw  i'w  osod  yn 
gosb  am  bechod.  Ni  fuasai  unrhw  ing  yn 
ddigon  heb  iddo  fod  yn  farwol.  Mae  marwol- 
aeth  felly'n  osodiad  moesol,  ac  fel  hoU  osod- 
iadau  moesol  Duw,  yn  sefyll  hjih.  fel  Ef  Ei 
Hun.  Nis  gellir  difodi'r  gosodiad  heb  ddifodi'r 
Gosodwr.  0  ganlyniad,  mae  marwolaeth  i 
ddyn  yn  sicr  ac  anocheladwy.  Nis  gellir  ei 
osgoi  am  ei  fod  ìTvry  osodiad  Duw  ar  Iwybr 
pob  un — y  tlawd  fel  y  cyfoethog,  y  gwan  fel 
y  cpyf,  yr  ieuanc  fel  yr  hên.  le,  y  mae'n 
prysuro  atom.  GelUr  clywed  swn  ei  gamrau  o 
draw  yn  nhiciadau'r  awTlais,  ac  yng  nghur- 
iadau'r  galon.  Os  am  fod  yn  barod  i'w  gyfar- 
fod,  nid  oes  funud  i'w  golli.  "  Gosodwyd  i 
ddynion  farw." 

Ac  megis  dynion,  felly  Crist  hefyd.  Nid 
damwain  ydoedd  marw'r  Groes,  ond  yt  oedd  i 
mewn  yn  y  bwriad  a'r  cynllun  tragw\^ddol. 
Dyma  oedd  i  fod  yn  goron  a  gogoniant  y  cwbl. 
Yr  oedd  Ei  angeu  Ef  yn  g^^stal  a  dynion  yn 
osodiad  Dw^'fol.  "  Y  gorchymyn  hwn," — 
y  gosodiad  hwn  i  farw, — "  a  dderbyniais  i  gan 
fy  Nhad."  Gorweddai  sail  y  gosodiad  yn 
awdurdod  y  Tad,  yr  hwn  yw  íîynhonnell 
wreiddiül  pob  hawl  ac  awdurdod.     Yr  oedd  ei 

bosíbilrwydd,  o'r  ochr  arall,  ym  moddineb  y 
Mab  Ei  Hun.  "  Nid  oes  neb  yn  dwyn  fy 
einioes  oddi  arnaf  fì."  Neb  dyn,  angel,  nac 
hyd  yn  oed  Diiw  Ei  Hun.  Gall  Duw  gymeryd 
einioes  pawb  a  phobpeth  arall  oddi  arnynt. 
Mae  pob  bywyd  yn  crogi  byth  wrth  Ei  ewyllys 
Ef.  Ei  ddwyfol  ewyllysiad  sy'n  esbonio 
eu  dyfodiad  i  fod,  yn  gystal  a'u  mynediad  o 
fod.  Ond  nid  mater  o  ewj'^Uys  i'r  Tad  ydoedd 
bywyd  Hwn,  ond  o  angenrheidrwydd  natur. 
Oherwydd  hynny,  nis  gallasai  y  Tad  Ei  Hun 
dd^\^n  Ei  einioes  oddi  arno.  Dyma  fywyd 
oedd  yn  ormod  o  goflaid  i  HoUalluogrwydd 
heb  help,  ac  yr  oedd  yr  help  hwnnw'n  gorwedd 
ym  moddineb  y  Mab  Ei  Hun.  "  Myfì  sydd 
yn  ei  dodi  hi  i  lawr  ohonof  fy  hun."  Eto  yr 
oedd  y  cydgord  perffeithiaf  yn  bodoh  rhyng- 
ddynt.  Ymdoddai  y  ddwy  ewyllys  fawr  i'w 
gilydd  yng  ngwres  anfeidrol  gariad.  Yr  oedd 
y  boddineb  felly  mor  hanfodol  i'r  gosodiad 
ag  oedd  y  gosodiad  i'r  boddineb.  Os  y  bodd- 
ineb  a  wnaeth  y  gosodiad  yn  bosibl,  y  gosodiad 
a  droes  y  boddineb  yn  ufudd-dod.  Fel  nas 
gallasai  Crist  roddi  iawn  heb  ufudd-dod,  nis 
gallasai  ufuddhau  heb  orchymyn.  Ac  megis 
y  mae  Trindod  mewn  Duwdod,  felly  hefyd  y 
mae  Trindod  mewn  iawn,  sef  y  Person,  y 
marw,  a'r  ufudd-dod.  Ond  os  oedd  sail  y 
gosodiad  yn  awdurdod  y  Tad,  a'i  bosibih*wydd 
ym  moddineb  y  Mab,  yr  oedd  ei  reswm  yn 
egwyddorion  moesol  natur  Duw.  Yr  oedd  yr 
egwyddorion  tragwyddol  hyn  yn  un  â'i  Fôd,  ac 

yn  gwneyd  pechod  a  chosb  yn  annatodol  byth. 
Ffurfient  rwym  anhoredig.  Nid  oedd  pwysau 
mewn  bod  allasai  ei  dorri.  Mae  Pont  Menai 
wedi  dal  pob  pwysau  fu  arni  i'n  golwg  ni  heb 
ysgogi,  chwaithach  torri ;  ond  ni  ddahai 
hithau,  er  cadarned  yw,  bob  pwysau  posibl. 
Ni  fuasai  pwysau'r  Wyddfa  fawr  ond 
ennyd  fer  yn  malurio  myrdd  o  Bynt  Menai. 
Ond  wele  gyswllt  rhwng  pechod  a  chosb  ag 
nas  gallasai  y  Mab,  pe  rhoddasai  holl  bwysau 
Ei  Dduwdod  arno,  ei  dorri  byth.  Yr  oedd 
yn  rhaid,  gan  hynny,  oherw^^dd  egwyddorion 
digyfnewid  natur  Duw  Ei  Hun,  gosbi  pechod. 
Nid  oedd  gwahaniaeth  Ue'r  ydoedd,  pa  un  ai 
ar  ysgwydd  Duw  ai  yn  enaid  dyn, — yr  oedd  yn 
rhaid  ei  gosbi.  Gan  i  Grist  felly  ymgymeryd 
â  phechod  y  byd,  yr  oedd  yn  rhaid  Ei  gosbi 
yntau.  "  Yr  Arglw^'-dd  a  fynnai  ei  ddrylho  ef." 
A  rhyw  fynnu  ofnadwy  oedd  hwn  !  Mynnodd 
Ei  ddryllio  er  pob  rhwystrau  mewnol  ac 
ailanol.  Do,  yng  ngrym  rhaid  digyfnewid  Ei 
natur,  llamodd  dros  fynyddoedd  anhawsderau 
Ei  dosturi  a'i  gariad  i  ddisgyn  i  fryn  bach 
Galfaria,  ac  yno  dadweiniodd  Ei  gledd  i  dry- 
wanu  Ei  Unig-anedig  !  "  Megis  y  gosodwyd  i 
ddynion  farw  .  .  .  Felly  Crist  hefyd." 

2.  Marw  unwaith  sydd  i  Grist  fel  i  ddynion  : 
"  Megis  y  gosodwyd  i  ddynion  farw  unwaith 
.  .  .  Felly  Crist  hefyd,  wedi  ei  ofîrymu  unwaith 
i  ddwyn  ymaith  bechodau  llawer." 

Un  farwolaeth  naturiol  sydd  i  ddynion. 
Mae  y  fath  beth  yn  bod  a  deddf  ymarferiad, 
yr  hon  sy'n  rhoddi  i  ddynion  fedr  a  meistrol- 
aeth.  Mae  yr  unwaith  yn  rhwyddhau  yr 
eilwaith,  etc.  Ond  nid  yw  y  ddeddf  hon  yn 
perthyn  i  farw.  Ynddo'i  hun  y  peth  mwyaf 
dí-ddeddf  ydyw.  "  Cysgod  angeu,  a  heb 
drefn."  Felly  "  marw  unwaith," — dim  eil- 
waith,  dim  ail  gynnyg,  dim  arfer  marw. 
Ni  chawn  wybod  ei  gynnwys  nes  myned  iddo. 
Ymguddia  yn  ei  unigedd.  Rhyw  un  mynediad 
ydyw  yn  hanes  dyn.  Yn  wir,  unwaith  y  mae 
ei  bethau  mwyaf  oll, — geni  unwaith,  byw 
unwaith,  achub  unwaith,  marw  unwaith. 
Un  mynediad  drwodd  ydyw  o  amser  i  dra- 
gwyddoldeb.  Dyma  borth  tragwyddoldeb. 
Mae  pyrth  rhai  o'r  neuaddau  cyhoeddus  yn  agor 
i  un  cyfeiriad — i  oUwng  i  mewn,  ond  nid  i 
ollwng  allan.  Darperrir  digon  o  fynedfeydd 
allan  {exits)  eraiU.  A  da  yw  hynny,  rhag  y 
digwydd  tân,  neu  ryw  drychineb  mawr  arali. 
Un  porth  angeu  sydd  i  dragwyddoldeb,  ac 
nid  yw'n  agor  ond  i  un  cyfeiriad — i  ollwng  i 
mewn,  ond  nid  allan.  Ac  os  yng  nghanol 
cyfyngder  mawT  damnedigaeth  y  caiff  y 
pechadur  ei  hun,  ni  wêl  yr  un  fynedfa  allan 
dros  byth  !     "  Marw  unwaith." 

Ac  megis  dynion,  felly  Grist.  "  Wedi  ei 
ofîrymu  unwaith  i  ddwyn  ymaith  bechodau 
llawer."  Nid  oes  ond  un  angeu'r  Groes  i  fod 
byth.  D^rwedir  fod  hanes  yn  repeaíẃ'i  hun ; 
ond  beth  bynnag  am  hynny,  wele  un  peth  mewn 

hanes  rhy  fawr  i  gael  ei  repeatio  byth.  Na  : 
"  unwaith."  Ac  un  rheswm  am  hyn  ydyw  y 
buasai  i  Grist  farw  eilwaith  yn  annaturiol. 
Unwaith  ydyw'r  drefn — y  gosodiad  i  ddynion. 
A  dyn  ydoedd  lesu  ;  îe,  nid  ffug,  nid  ym- 
ddanghosiad,  ond  gwir  ddyn, — y  Mab  dyn, — 
mwy  0  ddyn  na  phawb  dynion  gyda'u  gilydd. 
Ynddo  Ef  yn  unig  y  sylweddolwyd  y  drych- 
feddwl  dwyfol  o  ddynohaeth  beríîaith.  Buasai 
i  Grist,  felly,  yr  unig  wir  ddyn,  farw  eilwaith, 
yn  groes  i'r  drefn  ddynol — buasai  Duv/  yn 
gweithredu'n  groes  i'w  osodiad  Ei  Hun,  yr 
hyn  sy'n  amhosibl.  Heblaw  hynny,  buasai 
eilwaith  iddo'n  ddi-anghenrhaid.  Ac  ni  wna 
Duw  ddim  heb  ei  angen.  Ni  chreodd  yr  un 
llwchyn  heb  ei  eisiau.  Nid  oes  un  yn  ormod, 
na'r  un  yn  fyr,  drwy'r  cread  mawr.  Nid  oes 
gormodedd  na  diffyg  yn  hanes  Duwdod. 
Períîeithrwydd  yw  gogoniant  Ei  holl  waith. 
Digon  0  sicrwydd  felly  am  unwaith  angeu'r 
Groes  yw,  nad  oes  angen  eilwaith.  Mae'r 
unwaith  yn  ddigon  i  bob  gofyn  i  Dduw  a 
phob  eisiau  i  ddyn  am  byth.  Mae  perffeith- 
rwydd  yr  unwaith  yn  cau  allan  bosibibwydd 
pob  eilwaith.  Mae  anfeidroldeb  iawn  Crist 
yn  sicrwydd  tragwyddol  o'i  undod. 

"  Un  waith  am  byth  oedd  ddigon 
I  wisgo'r  goron  ddrain  ; 
Un  waith  am  byth  oedd  ddigon 
I  ddiodde'r  bicell  fain." 

"Wedi    ei    offrymu    unwaith."        Unwaitht 
Unwaith  ' 

//.  Y  cyfatehiaeth  rhwng  dynion  a  Christ 
yn  eu  barn :  "  Ac  wedi  hynny  bod  barn  .  .  .a 
ymddengys  yr  ail  waith,  heb  bechod,"  etc. 

Y  tu  draw,  y  wedi  hynny,  i  farw  sy'n 
ei  wisgo  âg  ofnadwyaeth.  Beth  wedyn  ? 
Adferiad  ?  Nage.  Difodiant  ?  Nage.  "  Ac 
wedi  hynny  barn."  Barn,  Barn  !  Mae 
wedi  hynny  dynion  felly'n  cyfateb  i  wedi 
hynny  Grist.  Daw  hyn  i'r  golwg  mewn 
dau  beth  : 

1.     Rheidrwydd. 

Mae  eu  barn  yn  gystal  a'u  marwolaeth  yn 
osodiad,  ac  felly'n  sicr  ac  anocheladwy. 
Mae  felly  i  Grist  Ei  Hun.  "  Oherwydd  iddo 
osod  diwrnod,  yn  yr  hwn  y  barna  efe  y  byd 
mewn  cyfìawnder,  trwy  y  gwr  a  ordeiniodd  efe." 
Mae  y  dydd  wedi  ei  osod^  a'r  barnwr  wedi  ei 
ordeinio.  Ac  y  mae  dau  beth  mewn  ordeiniad, 
sef  cyflwyniad  ac  ymrwymiad.  Yr  oedd  hyn 
yn  gynwysedig  yn  yr  ordeiniad  tragwyddol 
fu  ar  Grist  i'r  swydd  o  Farnwr  y  byd.  Gyf- 
Iwynodd  y  Tad  iddo  hoU  awdurdod  a  hawliau 
Duwdod  i  weinyddu  barn.  Ac  0,  ymddir- 
iedaeth  fawr  ydoedd  hon  !  Ymddiriedodd  y 
Tad  iddo  ddiogelwch  Ei  orsedd,  anrhydedd  Ei 
gyfraith,  a  gogoniant  Ei  enw  byth.  Bachodd 
Ei  goron  megis  wrth  ei  wregys,  gan  ddweyd, — 
"  Dyna  hi  iti,  fy  Mab  ;  bydd  methiant  i  ti  yn 
goUiant  fy  nghoron  i  minnau."  Gwystlodd  y 
Mab  yntau  Ei  Hunan  mawr  i  gario  allan  yr 

ymddiriedaeth.  A  bellach  rhwng  y  ddau, — y 
cyflwyniad  o  du'r  Tad,  a'r  ymrwymiad  o  du'r 
Mab, — rhaid  iddo  ymddangos  i  weinyddu  barn 
— i  roddi  i  Dduw  Ei  hawHau,  ac  i  ddyn  ei 
iawnderau.  Nid  yw  Crist  felly  wedi  cwbl 
orffen  eto  â'i  reidiau.  Mae  rhaid  amser  tu 
ol,  ond  rhaid  tragwyddoldeb  ymlaen ;  mae 
rhaid  dioddef  tu  ol,  ond  rhaid  barnu  ymlaen  ; 
mae  rhaid  croes  tu  ol,  ond  rhaid  brawdle 
ymlaen.     Rhaid,  Rhaid,  Rhaid  ! 

"  Ac  megis  Crist,  felly  dynion.  "  Canys 
rhaid  i  ni  oll  ymddangos  ger  bron  brawdle 
Crist."  Os  rhaid  i'r  barnwr  ymddangos  mewn 
llys  g^vladol,  rhaid  i'r  troseddwr  yn  sicr.  Yr 
un  gallu  ag  sy'n  gorfodi'r  naiU  sydd  hefyd 
yn  gorfodi'r  Uall.  Ac  nid  gwahodd  y  mae 
cyfraith,  ond  gorfodi.  Ei  gair  mawr  ydyw 
rhaid.  Ofer  yw  i'r  troseddwr  gasglu  esgusodion 
— rhaid  ymddangos.  Rhaid  i  ninnau  oll 
ymddangos  :  o  ddyfnder  daear — rhaid  ym- 
ddangos ;  o  feddau'r  eigion — rhaid  ym- 
ddangos ;  o  agennau  Gehenna — rhaid  ym- 
ddangos.     "  Wedi  hynny  bod  barn." 

2.     Rhyddhad. 

Ymddengys  Crist  wedi  ei  ryddhau  am  byth. 
"  A  ymddengys  yr  ail  waith,  heb  bechod." 
Ymddanghosodd  y  waith  gyntaf  gyda  phechod, 
nid  ynddo,  ond  arno^ — yn  Ei  erbyn.  Yr  oedd 
pechod  fel  gelen  farwol  yn  glynu  wrtho  ym 
mhobman — yn  gwaddodi  Ei  gwpan,  yn  duo'i 
nef,  yn  draenio'i  goron,  ac  yn  gwanu'i  enaid. 

Ond  ymddengys  yr  ail  waith  heh  bechod,  a 
hynny  oherwydd  iddo  fyned  trwy  Ei  farn. 
Do,  bu  barn  arno  yntau.  Aeth  wedi  Ei  farw 
i'w  farn.  A  dyna  farn  ryfedd  oedd  honno — 
barn  y  Barnwr !  Dacw'r  Tad,  y  Llywod- 
raethwr  mawr  ar  y  fainc,  a'r  Ddeddf  gyda'i 
gofynion  mawrion  wrth  y  bwrdd,  a  Chyfiawn- 
der  wrth  ei  hochr  yn  sefyll  dros  ei  hawliau. 
Wele  Hollwybodaeth  hefyd  fel  dwyfol  dyst  yn 
chwilio  i  ddyfnderau  Ei  natur,  Ei  feddwl,  a'i 
ysbryd, — yn  edrych  a  oes  ôl  parddu'r  fall  ar 
ei  wisgoedd  glân,  a  oes  staen  ar  Ei  fywyd  gwyn, 
— a  gafodd  cyfiawnder  Ei  ofyn,  a  chariad  ei 
ddigon.  0  farn  fawr  !  O  dreial  Uym  !  Beth 
ddaw  ohono  ?  Baid  y  ddedfryd  a  throi  yn 
Ei  erbyn  ?  Ond  dacw'r  prawf  drosodd,  a'r 
llys  yn  distewi.  Mae  gosteg  trwy  nef  y  nef- 
oedd,  ac  engyl  yn  dal  eu  hanadl.  Ust  I 
Bellach  gofynna'r  Barnwr, — "  Y  Meichiau, 
beth  yw  dy  ddadl  ?  "  Ateba  yntau — "  Fy 
unig  ddadl  yw,  Fy  Ngwaed,  fy  Ngwaed."  Ŷ 
Barnwr  mawr  ar  hyn  a  gyhoedda'r  ddedfryd  : 
"  Digon,  boddlon,  iawn  !  "  le,  dacw'r  Meich- 
iau'n  rhydd,  ac  yn  cymeryd  Ei  eisteddle  ar 
Ei  orsedd  i  fod  Ei  Hunan  yn  Farnwr  byw  a'r 
meirw.  A  dyna  fydd  y  farn  olaf, — dydd  cy- 
hoeddiad  rhyddhad  y  Barnwi'.  Ac  0  rialtwch 
a  fydd  yno  !  Pan  wneir  coelcerth  o'r  cread,  a 
thân-belennau  o'r  heuliau,  a  fireworhs  o  fellt 
anian.  Ac  O'r  olwg  fydd  arno  yntau, — yn 
anterth  Ei  ogoniant.  Ei  Dduwdod  yn  gwynnu 
Ei  ddyndod,  a'i  ddyndod  yn  gwrido'i  Dduw- 

dod,  a'r  gwrid  a'r  gwyndra'n  enfysu  coron  Ei 
ogoniant  dros  byth  !     "  Heb  bechod." 

Ac  megis  Crist,  felly  rhyw  ddynion  hefyd. 
"  Fr  rhai  sydd  yn  ei  ddisgwyl,  er  iachawdwr- 
iaeth."  Byddant  hwythau  wedi  eu  rhyddhau 
am  byth  :  "  Gan  gael  i  ni  dragwyddol  ryddhad." 
Byddant  yno  fel  eu  Ceidwad  "  heb  bechod." 
0,  syndod — pechadur  heb  ei  bechod  !  Pechod 
ar  goll,  a'r  pechadur  ar  gael !  Pa  fodd  ? 
Oherwydd  i  Dduw,  medd  y  profîwyd,  daflu  eu 
pechodau  i  ddyfnderoedd  y  môr.  Pa  fôr, 
tybed  ?  Nid  môr  anghof,  tu  ol  i'w  gefn. 
Nid  oes  tu  cefn  i  Dduwdod.  Ond  rhyw 
fôr  ydyw  wrth  droed  yr  orsedd,  dan  lygad  y 
Barnwr,  yng  nghanol  nef  y  nefoedd.  Gwelodd 
Eben  Fardd  fôr  rhyfedd  yn  ninystr  Jerusalem  : 

"  Llithrig  yw'r  palmant  llathrwyn — 
Môr  gwaed  ar  y  marmor  gwyn." 

Ardderchog,  Eben !  Ond  feddyhem  fod 
Williams  wedi  rhagori,  a  hynny  am  fod  ganddo 
annhraethol  well  testyn  : 

"  Mae  pyrth  y  nef  o  led  y  pen, 
Mi  welaf  fôr  o  waed." 

le,  môr  o  waed  ar  balmant  gwyn  y  drydedd 
nef, — môr  a  digon  o  ddyfnderoedd  ynddo  i 
Dduw  â  braich  Ei  Hollalluogrwydd  i  daflu 
pechodau'i  bobl  iddo,  ac  y  cymer  dragwyddol- 
deb  iddynt  i  suddo  i'w  waelodion. 

"  CoFrwcH  y  pethau  gynt  erioed  ;  canys  myfi  ydwyf 
Dduw,  ac  nid  neb  arall  ;  Duw  ydwyf,  ac  heb 
fy  math  ;  jti  mjTiegi  y  diwedd  o'r  dechreuad, 
ac  er  cynt  jt  hyn  ni  wnaed  eto,  yn  dywedyd, 
Fy  nghyngor  a  saif,  a'm  holl  ewyllys  a  wnaf." 
— Esaiah  xlvi.  9,  10. 

DYCHWELA'r  proff\N^d  yma  at  fater  paragraff 
olaf  y  bennod  flaenorol,  sef  hawl  Duw  i  ym- 
ddiriedaeth  dynion  ynddo.  Mewn  trefn  i 
egluro'i  hawl,  cyferbynna'i  Hun  yma  â  duwiau'r 
cenhedloedd,  ac  enwa  ddau  o  brif  eilunod 
Babilon,  sef  Bal  a  Nebo,  fel  cynrychiolwyr 
eilunod  y  byd.  Disgrifir  hwynt  yn  yr  adnod 
gyntaf  fel  rhai  cwympiedig,  mewn  caethiwed, 
ac  heb  allu  gwaredu  eu  hunain,  nac  eraill. 
Duwiau  oeddynt  o  aur  ac  arian,  y  rhai  a  gerid 
gan  eu  haddolwyr  o  le  i  le,  ac  a  safent  yn  fud, 
heb  air  o  gysur  na  chynorthwy.  Yn  gyfer- 
byniol  i'r  rhai  hyn,  cyfeiria'r  Arglwydd  at 
Ei  ofal  am  Ei  bobl  o'u  mebyd  hyd  henaint  a 
phen-wynni.  Cario'u  heihmod  wnai'r  pagan- 
iaid,  ond  cario'i  bobl  wmai  Duw  Israel.  Mae'n 
ddigon  cryf  i  gario'r  oll  heb  flino  na  diífygio 
byth.  Yn  yr  adnod  o  flaen  y  testyn,  geilw 
ar  Ei  bobl  i  gofio  hyn,  a'i  gadw'n  barhaus 
mewn  côf.  Yn  y  testyn,  anoga  hwynt  i  ad- 
gofio'i  nerthol  weithredoedd  tuag  atynt  yn 
nhragwyddoldeb  ac  mewn  amser  :  "  Cofiwch 
y  pethau  gynt  erioed."     Yn  dilyn,  ceir  seihau 

Ei  hawl  i'w  hymddiried  ynddo  :   "  Canys  myfi 
ydwyf  Dduw,"  etc. 

Pwnc  y  testyn  felly  ydyw, — Seiliau  Duw 

DROS  HAWLIO  DYN. 

Clywir  Uawer  yn  bresennol  am  hawliau. 
Oes  yr  hawliau  ydyw  hon.  Dadleuir  yn 
barhaus  ynghylch  hawHau  meistriaid  a  gweith- 
wyr  ;  ac  y  mae  hyn  yn  ei  le,  ond  gofalu  eu 
seiho  ar  uniondeb  ac  iawnder.  Ond  y  mae 
perygl  i  ni,  yng  nghanol  ein  stwr  gyda  hawliau 
dynion,  i  anghofio  hawliau  Duw.  Dylem 
gofio  bob  amser  fod  gan  Dduw  Ei  dragwyddol 
hawhau,  ac  y  rhaid  iddo'u  cael.  Nid  hawHau 
mympwyol  ydynt,  ond  hawhau  a'u  seiHau'n 
gorwedd  yn  natur  Duw  Ei  Hun.  Nodir  dau 
beth  yma,  sef  Ei  undod  a'i  ragoriaeth. 

/.  Undod  Duw :  "  Canys  myfi  ydwyf 
Dduw,  ac  nid  neb  arall." 

Dyma  wirionedd  mawr  a  sylfaenol  crefydd 
ar  y  cyntaf .  Un  Duw  oedd  yn  cael  ei  gydnabod 
a'i  addoh.  Ond  nid  hir  y  bu  amldduwiaeth 
cyn  tarddu  allan  a  thyfu  yn  anialwch  y  byd. 
Cawn  ei  fod  wedi  ymledu'n  fawr  yn  amser 
Moses.  Yn  wir,  hwn  ydoedd  cyfeihornad 
mwyaf  yr  oes  honno.  GelHr  priodoh  ei  ddech- 
reuad  i  ddau  allu  cryfìon  mewn  dyn,  sef  ei 
reswm  a'i  ddychymyg.  Rheswm  sy'n  cyfrif 
am  dueddfryd  dyn  i  athronyddu.  Mae  dyn 
yn  athronydd  wrth  natur.  Nid  yw  pawb  yn 
cael  eu  geni'n  feirdd,  ond  y  mae  pob  dyn  yn 

rhyw  gymaint  o  athronydd.  Dywedodd  un 
hên  athronydd :  "  Pa  un  a  ddylem,  ai  ni 
ddylem,  anghenrhaid  yw  i  ni  athronyddu." 
Anghenrhaid  meddwl  ydyw.  Mae'n  naturiol  i 
ni  ofyn  paham  a  pha  fodd,  a  myned  oddiwrth 
effeithiau  at  achosion.  Canlyniad  tueddfryd 
athronyddol  ydyw  astudiaeth  ddofn  o  natur. 
Felly  y  bu  o'r  dechreuad.  Tra'r  oedd  y  meddwl 
dynol  yn  ei  fabandod,  naturiol  oedd  talu  parch 
i  wrthrychau  y  tybid  oedd  a  mwyaf  o  Dduw 
ynddynt,  megis  yr  haul  a'r  lloer,  etc,  ac  yna 
o'u  parchu  i'w  personoli,  ac  yn  y  diwedd  i'w 
haddoli.  Dengys  hyn  i'r  fath  eithafìon  jr 
arweinir  dynion  gan  reswm  heb  ei  oleuo  gan 
ddadguddiad  !  Gallu  mawr  arall  a  berthyn  i 
ddyn  yw  dychymyg.  Gallu  yw  hwn  a  eilw 
greadigaethau  i  fod  ym  myd  meddwl.  Gwna  i 
ledrith  ymddangos  fel  gwirionedd.  Anhebgor 
bardd  ydyw.  Ac  yr  oedd  yr  hên  fyd,  fel 
Cymru'n  awr,  yn  dryfrith  o  feirdd.  Hwy 
oeddynt  arweinwyr  crefyddol  y  bobl.  Ac  y 
mae'n  naturiol  i  fardd  bersonoli  gwrthrychau 
anian.  Dyma  un  o'i  drwyddedau.  Ac  felly 
y  gwnai'r  hên  feirdd,  yr  hyn  oedd  yn  eithaf 
priodol  mewn  barddoniaeth.  Ond  cam- 
gymeriad  mawr  yr  hên  fyd  ydoedd  gwneyd 
duwinyddion  o'u  beirdd,  nes  troi  i  ddwyfoli 
natur. 

Gwirionedd  cyntaf  dadguddiad  felly  ydoedd 
undod  Duw.  Hyn  oedd  cynnwys  y  dadguddiad 
arbennig  a  roddwyd  i  Israel,  ac  a  erys  eto'n  un 
0  hanfodion  crefydd.     Mae  i'r  gwirionedd  y 

seiliau    cadarnaf.     Nodwn    un    neu    ddau    o 
honynt : 

1.  Undod  natur. 

Mae  natur,  er  pob  amrywiaeth  sydd  ynddi, 
yn  un.  Nid  rhyfedd  fod  gwyddonwyr  yn 
sôn  yn  fynych  am  "  The  unity  of  nature,"  ond 
nid  pawb  ohonynt  sy'n  gallu  canfod  prawf  yn 
hyn  0  undod  ei  Hawdwr.  Mae  un  natur  yn 
profi  un  Duw.  Ceir  rhai  llyfrau  wedi  eu  hys- 
grifennu  gan  wahanol  awdwyr,  ac  y  mae'r 
gwahaniaeth  yn  amlwg  yn  yr  iaith,  yr  arddull, 
a'r  meddyliau.  Ysgrifennwyd  rhai  o  lyfrau 
y  Bibl  felly  gan  wahanol  awdwyr,  ac  mewn 
gwahanol  gyfnodau,  a  chyfrifa  hyn  am  eu 
hamrywiaeth.  Mae'n  amlwg  oddiwrth  ambell 
lyfr,  er  nad  oes  enw  wrtho,  ei  fod  yn  gynnyrch 
un  meddwl.  Mae'r  unrhywiaeth  yn  brawf  o 
undod.  Math  o  gyfrol  fawr  yw  natur,  ac  y 
mae  ei  chyfnodau  a'i  golygfeydd  yn  fath  o 
benodau  ar  wahanol  faterion,  ac  yn  dysgu 
gwahanol  wirioneddau  ;  ond  un  iaith  ac  ardduU 
sydd  i'r  oll.  Cynnyrch  un  meddwl  mawr 
ydyw, — creadigaeth  dwyfol  athrylith.  Mae 
undod  y  cread  yn  profi  undod  y  Crewr. 

2.  Perŷeithrwydd  Duw  Ei  Hun. 

Mae  pob  gwedd  ar  Dduw  yn  sicrhau  Ei 
undod.  Pan  feddyhwn  am  dano  fel  yr  Achos 
Cyntaf,  gwelwn  fod  dau  Achos  gwreiddiol  yn 
amhosibl.  Mae  Duw  Ei  Hun  yn  dysgu  hyn, 
ac  yn  seiho'i  undod  arno  :   "  Myíì  yw  y  Cyntaf, 

a  mi  yw  y  Diweddaf,  ac  nid  oes  Duw  ond  myfì." 
Ac  os  ystyriwn  Ef  fel  Bôd  anfeidrol,  rhaid  i 
ni  ddod  i'r  un  casgliad.  Mae  anfeidroldeb 
trwy  gynnwys  pob  peth  yn  cau  pawb  eraill 
allan.  Nis  gall  fod  ond  Un  anfeidrol.  Mae 
Duw  yn  Ei  fawredd  a'i  berffeithrwydd  anfeidrol 
wedi  creu  unigrwydd  tragwyddol  iddo'i  Hun. 
Dywedodd  rhyw  fachgennyn  unwaith,  fel 
rheswm  dros  mai  un  Duw  sydd,  fod  Duw  yn 
Un  mor  fawr  fel  y  mae'n  llanw  pob  man,  ac 
felly  nad  oes  lle  i  dduw  arall.  Sicrheir  hyn 
gan  dystiolaeth  y  Bibl :  "  Clyw,  0  Israel,  yr 
Arglwydd  ein  Duw  ni  sydd  un  Arglwydd." 
"  Yr  Arglwydd  sydd  Dduw,  ac  nid  oes  arall." 
"Un  Duw^sydd."  "  Un  Duw  a  Thad  oll." 
"  Myfi  ydwyf  Dduw,  ac  nid  neb  arall." 

//.  Rhagoriaeth  Duw :  "  Duw  ydwyf,  ac 
heb  fy  math." 

Fel  yr  unig  wir  Dduw,  rhagora  ar  bawb  a 
phob  peth.  Mae  hyn  yn  canlyn  o  angenrheid- 
rwydd.  Tardda'i  ragoriaeth  o'i  undod.  "  The 
Incomparable  "  ydyw, — y  di-gymar  a  di-debyg, 
— heb  Ei  fath.  Mae  felly,  yn  ol  y  testyn,  mewn 
tri  pheth  : 

1.  Yn  eangder  Ei  wybodaeth  :  "  Yn  mynegi 
y  diwedd  o'r  dechreuad." 

Mae  Ei  fynegiad  yn  brawf  o'i  wybodaeth. 
Anfeidrol  wybodaeth  esbonia'i  fynegiadau,  Ac 
y  mae  hwn  yn  wirionedd  cyífredinol  a  ddysgir 
yn  holl  grefyddau'r  byd.     Yng  nghanol  Iliosog- 

rwydd  syniadau  am  Dduw,  priodolir  gwybod- 
aeth  iddo  gan  bawb.  Yr  oedd  gair  y  Groegiaid 
am  Dduw  yn  tarddu  o  air  yn  golygu  gwybod. 
Galwent  Dduw  yn  aml  yn  Feddwl  neu  Ddeall- 
twriaeth.  Gwnai'r  Aifîtiaid  lun  llygad  ar 
flaen  teyrnwialen  i  osod  allan  fod  Duw  oll  yn 
llygad,  ac  yn  gweled  pob  peth.  Y  dystiolaeth 
unfryd  ydyw  mai  "  Duw  gwybodaeth  yw  yr 
Arglwydd." 

Mae'n  gwybod  Ei  Hunan  mawr.  Nis  gellir 
dweyd  hyn  am  ddyn.  Y  broblem  fwyaf  i 
ddyn  tu  yma  i  Dduw  yw  Ef  Ei  Hun.  "  'Rwyf 
íì  i  mi  fy  hun  tu  hwnt  i'r  llen."  Yr  ydym  am 
y  llen  i  ddirgeloedd  dyfnaf  ein  bôd  a'n  bywyd. 
Mae  dyfnder  yn  galw  ar  ddyfnder  o'n  mewn, 
ac  arosant  heb  eu  plymio  byth.  Ond  beth 
yw  dyn  yn  ymyl  Duw  ?  Dim,  a  llai  na  dim. 
Eto,  er  mor  fawr  ydyw,  mae'n  gwybod  Ei 
Hunan  i  berffeithrwydd.  Plymia'i  feddwl  i 
holl  ddyfnderau  ei  Fôd  a'i  fywyd.  Gwêl  âg 
un  ardrem  holl  bellafoedd  Ei  hanfod,  Mae  Ei 
wybodaeth  mor  eang  a'i  Fôd,  ac  mor  ddwfn  a'i 
feddyhau.  Gŵyr  yr  oll,  nid  drwy  ymresymiad 
neu  gasgliadau,  ond  âg  un  weithred  dragwyddol 
Ei  ddeall.  Ac  y  mae  Ei  wybodaeth  ohono'i 
Hunan  heb  gynnydd  na  lleihad  byth. 

Rhaid  fod  Ei  wybodaeth  felly'n  cynnwys 
pawb  a  phobpeth  arall.  Os  gŵyr  yr  anher- 
fynol,  rhaid  y  terfynol ;  os  y  mawr,  rhaid  y 
bach  ;  os  y  pell,  rhaid  yr  agos.  Gŵyr  yn 
berffaith  yr  oll  a  fu,  y  sydd,  ac  a  fydd  byth. 
Mae'r  oll  iddo  Ef  yn  dragwyddol  bresennol. 


HAWL    DUW   AR    DDYN.  91 

Nid  yw  pellder  amser  a  lle  yn  bod  iddo.  Mae 
amser  a  thragwyddoldeb  yn  Heddyw  Duw. 
Nis  gall  fod  terfyn  i  wybodaeth  y  tragwyddol 
*'  Ydwyf."  "  Arglwydd,  chwiliaist,  ac  ad- 
nabuost  fi.  Ti  a  adwaenost  fy  eisteddiad  a'm 
cyfodiad  :  dealli  fy  meddwl  o  bell.  Amgylch- 
ynni  fy  llwybr  a'm  gorweddfa  ;  a  hysbys  wyt 
yn  fy  holl  fîyrdd.  Ganys  nid  oes  air  ar  fy 
nhafod,  ond  wele,  Arglwydd,  ti  a'i  gwyddost 
oll."  "  Gosodaist  ein  hanwiredd  ger  dy  fron, 
ein  dirgel  bechodau  yng  ngoleuni  dy  wyneb." 
"  Ufîern  a  dinystr  sydd  ger  bron  yr  Arglwydd  : 
pa  faint  mwy  calonnau  plant  dynion  ?  "  "  Nid 
oes  greadur  anamlwg  yn  ei  olwg  ef ;  ond  pob 
peth  sydd  yn  noeth  ac  yn  agored  yn  ei  lygaid 
ef." 

2.  Yn  sefydlogrwydd  Ei  gyngor :  "  Fy 
nghyngor  a  saif." 

Un  0  nodweddion  amlycaf  y  byd  ydyw  an- 
sefydlogrwydd.  Newidia'n  barhaus  fel  wyneb 
eigion.  Gair  wedi  ei  fenthyca  o  fyd  arall  yw 
sefydlogrwydd.  Perthyna  i  Dduw,  a  sylwedd- 
au  y  byd  anweledig.  Y  gwrthrychau  tebycaf 
i  fod  yn  sefydlog  mewn  natur  ydynt  y  mynydd- 
oedd  a'r  bryniau ;  ond  "  y  mynyddoedd  a 
giliant,  a'r  bryniau  a  symudant," — maent 
hwythau  i  fynd.  Ond  yng  nghanol  y  symudiad 
mawT  cyfîredinol,  wele  un  peth  sy'n  aros,  ac  i 
aros  byth, — cyngor  Duw  :  "  Fy  nghyngor  a 
saif." 

Nodwn  ddau  reswm  dros  y  sefydlogrwydd 
hwn :  {a)  Dwyfol  feddwl.  Duw  yw'r  gwir 
Feddyliwr  :  Efe  yw'r  unig  Feddyliwr  gwreidd- 
iol.  Efelychwyr  yw  dynion  ar  y  goreu  :  cael 
eu  meddyhau  y  maent,  nid  rhoi  bod  iddynt, — 
eu  dadblygu,  nid  eu  creu.  Ond  y  mae  holl 
feddyhau  Duw  yn  greadigaethau  Ei  feddwl 
mawr  Ei  Hun.  Fel  hyn  y  dywedodd  y  di- 
weddar  Barch.  John  Jones,  Talsarn,  am  dano  : 
"  Meddylgar  er  tragwyddoldeb  oedd  Duw. 
Er  nad  oedd  y  pryd  hwnnw'n  gweithredu, 
cafodd  hamdden  da  i  feddwl ;  a  gwnaeth  y 
defnydd  goreu  o'r  distawrwydd  maith.  Medd- 
yliodd  lawer,  a  gwelodd  lawer  i'w  wneyd,  fel  y 
gwelir  heddyw."  A  gelhr  ychwanegu  iddo 
ddwyn  i  weithrediad  hoU  egnîon  Ei  feddwl 
mawr.  Yn  unigrwydd  y  dechreuad  pell,  pan 
nad  oedd  neb  na  dim  i  dorri  ar  y  distawrwydd 
mud,  meddyliodd  ar  Ei  oreu  !  A  thragwyddol 
feddyliau'r  lôr  mewn  fîurf  o  gynllun  neu  arfaeth 
ydyw'r  cyngor.  Rhaid  felly  y  bydd  yn  aros 
byth.  (6)  Dwyfol  Iw.  Nid  yn  unig  meddyliodd 
Duw  Ei  gyngor,  ond  gwiriodd  Ef  â'i  Iw  :  "  Yn 
yr  hyn  Duw,  yn  ewyllysio  yn  helaethach 
ddangos  i  etifeddion  yr  addewid  ddianwadalwch 
ei  gyngor,  a  gyfryngodd  trwy  Iw."  Aeth  yr 
Anfeidrol  megis  rhyngddo  Ef  Ei  Hun  a'i  bobl, 
ac  yn  y  saíle  ryfedd  honno,  tyngodd  iddo'i  Hun. 
dros  gadernid  Ei  gyngor.  Gwystlodd  Ei  Fôd 
a'i  fywyd  drosto.  Tra  Duw,  tra'r  cyngor  I 
"  Fy  nghyngor  a  saif." 

3.  Yn  anherfynoldeb  Ei  allu  :  "  A'm  holl 
e\\yllys  a  wnaf. 

Trugaredd  fawr  ydyw  nad  yw  gallu  dyn  yn 
cyfateb  i'w  ew^^llys.  Gall  e^Nyllysio  llawer 
heb  allu  cyílawni  ond  ychydig.  Pe  buasai 
gallu  dyn  yn  gymaint  a'i  ewyllys,  buasai'r 
ddaear  yn  ufîern  ers  talm  ;  buasai'n  gartref  i 
anghyfìawnder,  gorthrwm,  a  thrais,  ac  yn  fyn- 
went  i  wirionedd,  cyfìawnder,  a  daioni :  buasai 
pechod  yn  oruchaf,  a  sancteiddrwydd  dan 
draed.  Diogelwch  i  ddyn  yw  ei  wendid. 
Ond  un  o  ragoriaethau  mwyaf  Duw  ydyw  Ei 
nerth.  Mae  Ei  allu,  fel  Ei  Hunan,  yn  ddi- 
derfyn.  Un  o'i  hoíî  enwau  ydyw  "  Yr  Holl- 
alluog  "  :  Un  yn  gallu  pob  peth.  Mae  Ei  allu 
yn  gymaint  a'i  ewyllys.  Nis  gall  byth  ewyll- 
ysio  mwy  nas  gall  ei  gyílawni.  Am  Ei  fod  yn 
Hollaìhiog,  cyflawna'i  holl  ewyllys.  iS'id  oes 
methiant  yn  Ei  hanes.  Try  Ei  allu  Ei  ewyll- 
ysiau  oll  yn  gyflawniadau  tragwT^ddol.  Mor 
rymus  a  phrydferth  y  canodd  yr  emynydd  o 
Faes  y  plwm  : — 

•'  Mae'n  llon'd  y  nefoedd,  llon'd  y  byd, 

Llon'd  nfíern  hefyd  yw  ; 
Llon'd  tragwj'ddoldeb  maith  ei  hun, 

Di-derfyn  ydj-w  Duw  ; 
Mae'n  llon'd  y  gwagle  yn  ddi-goll, 

Mae  oll  jTi  oll,  a'i  allu'n  un, 
Anfeidrol,  annlierfynol  Fôd, 

A'i  hanfod  ynddo'i  Hun.'' 

Yn  awr,  y  mae'r  holl   bethau   mawrion  hyn, 
— Ei    undod,   a'i   ragoriaeth   anfeidrol   mewn 

g^N-ybodaeth,  cyngor,  a  gallu,  yn  cael  eu  d-^s-yn 
ymlaen  fel  seiliau  Duw  dros  hawlio  dyn. 
Mae'n  ein  hawlio  oll  yn  feddiant  tragwyddol 
iddo'i  Hun. 


GWEINIDOGAETH   YR   EFENGYL 
A   GWEINIDOGAETH    Y   DDEDDF. 

"  Canys  hefyd  ni  ogoneddwyd  yc  hjTi  a  ogoneddwj^d 
yn  y  rhan  hon,  oherwj-dd  y  gogoniant  tra 
rhagorol." — 2  Corinthiaid  iii.  10. 

Mae'f  Apostol  yn  y  bumed  adnod  yn  dadgan 
fod  ei  ddigonedd  ef  a'i  gyd-apostolion  yn  gwbl 
0  Dduw  :  "  ein  digonedd  ni  sydd  o  Dduw,  yr 
hwn  hefyd  a'n  gv*-naeth  ni  " — a'n  creodd  ni, 
a'n  cododd  ni,  a'n  doniodd  ni — "  a'n  gwnaeth 
ni  yn  weinidogion  cym\v'^^s  y  Testament 
Newydd,"  neu  y  cyfamod  newydd,  sef  yr  Ef- 
engyl.  Yna  mae'n  dangos  rhagoriaeth  y 
cyfamod  newydd  cir  yr  hên,  a  g^'einidogaeth  y 
naiU  ar  weinidogaeth  y  llall.  A  dyna  sydd 
ganddo  yn  adnod  y  testyn.  Yr  oedd  gogoniant 
felly'n  perthyn  i  weinidogaeth  y  ddeddf. 
Duw  oedd  ei  hawd\sT ;  rhodd\\yd  hi  ar  Sinai, 
gyda  rhwysg  a  mawTedd  ;  cadarnhawyd  hi 
trwy  lawer  o  w^Tthiau  ;  a  chafodd  ei  chy- 
hoeddi  i'r  byd  gan  ddynion  goreu  a  mwyaf 
athrylithgar  yr  oesau.  Ond  aeth  y  gogoniant 
mawr  hwnnw  o'r  golwg  yn  ymyl  gogoniant 
mwy  yr  Efengyl.  Yn  debyg  i'r  haul  gyda'r 
lloer, — llyncir  goleu  Uai  y  lloer  gan  ysblander 
mwy  yr  haul.  Diflannodd  gogoniant  llai  y 
ddeddf  oherwydd  gogoniant  tra  rhagorol  yr 
Efengyl. 

Mater :     Gogoniant    rhagorach    gweini- 

DOGAETH  YR  EfENGYL  AR  WEINIDOGAETH  Y 
DDEDDF. 

Daw  hyn  i'r  golwg  mewn  pedwar  o  bethau 
a  nodir  gan  yr  Apostol  yn  y  cyd-destynau  : 

1.     Gweinidogaeth  y  llythyren  oedd  y  ddeddf, 
ond    gweinidogaeth   yr    Yshryd   yw'r   Efengyl: 

"  Nid  i'r  Uythyren  ond  i'r  ysbryd  ;  canys  y 
mae  y  llythyren  yn  lladd,  ond  yr  ysbryd 
sydd  yn  bywhau  "  (adn.  6).  Wrth  y  llythyren 
yr  ydym  i  ddeall  y  ddeddf,  neu  weinidogaeth 
Moses.  Gelwir  hi  felly,  nid  am  ei  bod  yn 
ysgrifenedig,  gan  fod  yr  Efengyl  hefyd  felly, 
ond  am  ei  bod  yn  orchymyn  allanol,  ac  nid 
yn  egwyddor  fewnol.  Rheol  oddi  aílan  yd- 
oedd,  ac  nid  bywyd  oddi  fewn, — allanol  a 
íîurfiol,  nid  mewnol  ac  ysbrydol.  Yr  oedd 
yn  gynwysedig  mewn  ffurfiau  a  rheolau. 
Yn  lle  dysgu'r  egwyddor  o  wirionedd,  gosodai  i 
lawr  reol  ar  eirwiredd— "  na  thwng  anudon." 
Yn  lle  dysgu'r  egwyddor  o  gariad,  cawn  reol 
ar  dynerwch  a  thosturi,— "  na  ladd,  na  ladrata 
etc."  Llythyren  felly,  oer  a  difywyd,  ydoedd. 
Ac  am  hynny  yr  oedd  "  yn  lladd."  Yr  oedd 
yn  gofyn  yr  oll  heb  roddi  dim, — yn  hawlio 
ufudd-dod  heb  roddi  tuedd  na  nerth  i  ufuddhau. 
Danghosai  ddyled  dyn  i  Dduw  heb  unrhyw  fodd 
i'w  thalu.  Rhoddai'r  ddeddf  fod  i  bechod,  a 
phechod  i  farwolaeth,  ac  felly'r  oedd  marwol- 
aeth    yn   ganlyniad    deddf.     Gelwir    hi    yma 

yn  "  weinidogaeth  angau," — gweinidogaeth  yn 
lladd  ac  nid  yn  bywhau. 

Ond  gweinidogaeth  yr  Ysbryd  yw'r  Efengyl. 
Nid  ysbryd,  ond  yr  Ysbryd,  sef  yr  Ysbryd 
Glân.  Gweinidogaeth  sy'n  cael  ei  rhoddi,  ei 
grymuso,  a'i  heífeithioli  gan  yr  Ysbryd  tra- 
gwyddol  Ei  Hun.  Mae  y  Person  mawr  hwn 
ynddi  a  thrwyddi  yn  Ysbryd  y  bywyd.  Efe 
ydysv  íîynhonnell,  awdwr,  a  gweithredydd  pob 
bywyd.  Y  mae  felly  mewn  natur.  Symudodd 
fel  colomen  ar  ei  nyth  ar  y  trybhth  gwreiddiol, 
gan  gyfrannu  iddo  íîurf,  prydferthwch,  a 
bywyd.  Gweithreda'r  un  modd  hefyd  yn 
adfywiad  ac  addurniad  y  ddaear  wedi  marwol- 
aeth  y  gaeaf,  Ond  yn  yr  Efengyl  ceir  annhraeth- 
ol  f^^-y  o'i  ynni  a'i  rym  bywhaol.  Mae'r  gwaith 
yma'n  hvY  cydnaws  â'i  natur,  unol  â'i  ewyllys, 
a  theilwng  o'i  nerth.  Mae  yn  yr  Efengyl 
ddigon  0  scope  i'w  ddwyfol  ymadferthoedd 
a'i  bwerau.  Bywhad  yr  Ysbryd  ydyw'r  hoH 
ddylanwad  sydd  ynddi, — arddeliad  y  bregeth, 
effeithiolrwydd  y  weddi,  a  grym  achubol  y 
gwirionedd.  Beth  oedd  y  diwygiad  mawr 
diweddar  ond  yr  Ysbryd  yn  bywhau  ?  Beth 
y w  y  rhagoriaeth  felly  a  berthy n  i'r  E  fengyl  ? 
Rhagoriaeth  Person  ar  orchymyn,  Ysbryd  ar 
lythyren,  a  bywyd  ar  farwolaeth.  Y  gogoniant 
rhagorach  felly  yw  gogoniant  Person  anfeidrol, 
gogoniant  Ysbryd  tragwyddol,  a  gogoniant 
Byw^^d  annherfynol.  "  Oherwydd  y  gogoniant 
tra  rhagorol." 

2.  Gweinidogaeth  damnedigaeth  oedd  y  ddeddf, 
ond  gweinidogaeth  ajfiawnder  yw'r  Efengyl  {adn. 
9). 

Mae  damnedigaeth  yma'n  golygu  condemn- 
iad,  euogfarniad,  dedfrydiad  i  gosb.  Dyna'r 
troseddwr  mewn  llys  barn  yn  cael  ei  broíì  yng 
ngwyneb  cyfraith.  Os  yn  euog,  y  mae'r 
gyfraith  o  angenrheidrwydd  yn  ei  gondemnio, 
ac  yn  ei  ddedfrydu  i  gosb.  Nid  oes  ganddi 
drugaredd,  maddeuant,  na  rhyddhad.  Nis  gall 
deddf  ond  condemnio'r  euog.  Felly  deddf 
Duw  :  yr  oedd  wedi  cyhoeddi  dedfryd  con- 
demniad  ar  fyd  euog.  Cyfeirir  at  hyn  gan 
Grist :  "  Yr  hwn  nid  yw  yn  credu,  a  ddamniwyd 
— a  gondemniwyd — eisoes."  Mae  eisoes  dan 
gondemniad  deddf.  0  ran  dim  a  all  y  ddeddf 
ei  wneyd,  y  mae  ei  ddamnedigaeth  yn  sicr. 
Nid  oes  ganddi  ddim  i  atal  i'w  chondemniad 
droi'n  ddamnedigaeth.  Swyddogaeth  deddf 
ydyw  barnu,  condemnio,  damnio.  Ceir  yr 
un  gwirionedd  hefyd  gan  Paul :  "  Ni  a  wy- 
ddom  hefyd  am  ba  bethau  bynnag  y  mae  y 
ddeddf  yn  ei  ddywedyd,  mai  wrth  y  rhai  sydd 
dan  y  ddeddf  y  mae  hi  yn  ei  ddywedyd,  fel  y 
cauer  pob  genau,  ac  y  byddo'r  holl  fyd  dan 
farn  Duw."  Yn  gyntaf  oll,  mae'r  ddeddf  yn 
cau  pob  genau — yn  gwneyd  dynion  heb  ddim 
i'w  ddweyd — yn  ddistaw,  fud,  heb  esgus  na 
dadl.  Mae'n  mudanu  dynion  mewn  euogrwydd. 
Gesyd  hwy  hefyd  o  dan  farn  Duw, — dan  Ei 
gondemniad,  Ei  euog-farniad,  a'i  ddedfrydiad 
i  gosb, — "  gweinidogaeth  damnedigaeth." 

Ond  "  gweinidogaeth  cyfiawnder  "  yw'r  Ef- 
engyl.  Dywed  Paul  ei  bod  "  yn  allu  Duw  er 
iachawdwriaeth,"  ond  prysura  i  ddweyd, — 
"  canys  ynddi  hi  y  dadguddir  cyfiawnder 
Duw."  Ỳ  mae'n  allu  Duw  am  ei  bod  yn 
gyfiawnder  Duw — ei  chyfiawnder  yw  ei  gallu. 
Geir  amryw  ddesgrifiadau  yn  y  Bibl  o'r  cyf- 
iawnder  hwn, — nid  o'r  ddeddf ;  nid  eiddo  dyn 
ei  hunan  ;  yn  cau  allan  orfoledd  ;  yn  sicrhau 
maddeuant ;  cyfiawnder  trwy  ffydd,  trwy 
ras,  trwy  y  prynedigaeth  sydd  yng  Nghrist 
lesu.  Mae  gan  Wilhams,  hefyd,  ddesgrifiad 
byw  ohono : — 

"  O  !    gyfiawnder  pur,  tragwyddol, 
O  !    gyfiawnder  maith,  di-drai." 

Mae  yma  bedwar  o  ansoddeiriau  am  dano — 
pur,  tragwyddol,  maíth,  di-drai — yn  gosod 
allan  burdeb,  tragwyddoldeb,  meithder,  a 
chyflawnder.  0,  gyfiawnder  mawr  a  rhy- 
fedd  I  0  ba  le,  a  pha  fodd  y  daeth  ?  Geisiwn 
ddweyd  mewn  ychydig  eiriau.  Darfu  i'r 
Dwyfol  Fab  ymgnawdoli,  ymddarostwng,  a 
marw ;  ac  yn  yr  act  fawi'  o  hunan-aberthiad, 
aeth  Person  anfeidrol  yn  lawn  anfeidrol,  a 
chan  nad  oedd  arno'i  angen  Ei  Hunan,  mae'r 
haeddiant  di-derfyn  hwn  oll  i'r  euog  a'r  damniol. 
Ynddo  Ef  y  daw  y  pechadur  yn  gyfiawnder 
Duw.  Aeth  y  Di-bechod  yn  bechod,  a  daw'r 
pechadur  yn  gyfiawnder.  Nid  rhyfedd  felly 
fod  gogoniant  yr  Efengyl  yn  cysgodi  gogoniant 
y  ddeddf.  Gwaith  y  ddeddf  oedd  rhoi  cortyn 
am  wddf  yr  euog,  ond  gorchest-waith  gras  yw 

ei  dynnu  ymaith.  Nid  anhawdd  oedd  ei  roi, 
ond  y  mae  ei  dynnu'n  gampwaith  Duwdod. 
"  Oherwydd  y  gogoniant  tra  rhagorol." 

3.  Gweinidogaeth  ddiflannol  oedd  y  ddeddf, 
ond  gweinidogaeth  arosol  yw'r  Efengyl  (adn.  11). 

Gyfeirir  yma  at  y  ddeddf  fel  "  yr  hyn  a 
ddileid."  Gwneir  hyn,  nid  oherwydd  unrhyw 
ddifîyg  ynddi  ei  hunan,  gan  ei  bod  "  yn  sanct- 
aidd,  yn  gyfiawn,  ac  yn  dda," — yn  sanctaidd 
yn  ei  natur,  yn  gyfìawn  yn  ei  gofynnion,  ac  yn 
dda  yn  ei  diben.  Mae  mor  beríîaith  a  Duw 
Ei  Hun.  Ond  amod  a  rheol  bywyd  i  ddyn 
perffaith  ydoedd,  ac  nid  i  bechadur  euog ;  yn 
ei  pherthynas  â'r  euog  yr  oedd  ynddi  anallu 
a  gwendid — "  yr  hyn  ni  allai  y  ddeddf  oher- 
wydd  ei  bod  yn  wan  trwy  y  cnawd."  Cyfodai 
ei  hanallu  felly  o  wendid  y  cnawd.  Cofiwn 
i  ni  edrych  rywbryd  ar  longddrylUad  mewn 
storm,  ac  un  o'r  d^N^^law  yn  ymladd  â'r  tonnau 
wrth  y  graig.  Taflwyd  rhaff  iddo,  ond  yr 
oedd  y  dyn  druan  yn  rhy  wan  i  ddal  ei  afael 
ynddi.  Collodd  ei  fywyd,  nid  oherwydd  diffyg 
yn  y  rhaff,  ond  trwy  ei  wendid  ei  hun, — aeth 
ei  wendid  ef  yn  anallu  yn  y  rhaff  i'w  gadw. 
Yr  un  modd,  yr  oedd  gwendid  y  pechadur  yn 
anallu  i'r  ddeddf  i'w  achub.  Rhaid  oedd  felly 
wrth  weinidogaeth  uwch  a  gwell,  gan  fod  gwein- 
idogaeth  y  ddeddf,  oherwydd  hyn,  yn  ddiflan- 
nol.  Heblaw  hynny,  ein  "  hathraw "  ni  at 
Grist  ydoedd,  ac  nid  yw  gwasanaeth  athraw 
yn  arosol.     Ni  fwriedir  i'r  plentyn  aros  yn  yr 

ysgol  ond  yn  unig  am  dymor.  Mae  hyffordd- 
iant  athraw  hob  amser  yn  derfynol.  Dywed 
Paul  hefyd  fod  Crist  yn  ddiwedd  y  ddeddf,  nid 
fel  rheol  buchedd,  ond  fel  rheol  cyfiawnder,  ac 
amod  bywyd  i  beehadür.  Yr  oedd  ei  gweini- 
dogaeth  o  angenrheidr^A'ydd  yn  ddiflannol. 
"  Yr  hyn  a  ddileid." 

Ond  y  mae  gv,'einidogaeth  yr  Efengyl  yn 
arosol, — "  yr  hyn  sydd  yn  aros."  Aros,  ac 
aros  byth,  fel  Duw  Ei  Hunan.  Cyfranoga 
o'i  gadernid  a'i  barhad.  Mae  hefyd  yn  seil- 
iedig  ar  egwyddorion  digyfnewid  a  thra- 
gwyddol, — gwirionedd,  iawnder,  a  chariad. 
Mae  heblaw  hynny'n  llanw  holl  ofyn  Duw,  ac 
angen  dyn.  Mae,  o  ganlyniad,  i  aros  byth, 
yn  ei  hegwyddorion,  ei  grasusau,  a'i  heffeithiau, 
a  hynny  mewn  grym,  dylanwad,  a  gogoniant. 
"  Gair  yr  Arglwydd  sydd  yn  aros  yn  dra- 
gywydd." 

"  Y  ddaear  â'n  dân  a'i  thrysorau, 

Ond  geiriau  fy  Nuw  fydd  yr  un." 

Ac  yr  ydym  yn  gobeithio  yr  erys  hefyd  yn  ei 
phregethiad.  Bydd  cael  cymanfa  ar  un  o 
lechweddau  gwynfyd  yn  fendigedig.  Hwyrach 
y  cawn  glywed  Moses  a  Paul  yn  pregethu  yn 
yr  un  oedfa, — y  ddeddf  a'r  Efengyl  wedi  eu 
huno  byth.  Mewn  oedfa  arall,  Luther  a 
Melancthon — hên  arwyr  y  Diwygiad  Protest- 
anaidd.  Ac  ni  foddlonwn  yn  sicr  heb  glywed 
rhai  0  gewri  y  pulpud  Cymreig — John  Ehas, 
John  Jones,  Henry  Rees,  Owen  Thomas,  etc. 
Diau  y  ceir  cymanfa  yno  y  bydd  angylion  yn 

gW5''leiddio  mewn  syndod  !  "  Yr  hyn  sydd  yn 
aros."  Nid  rhyfedd  fod  gogoniant  y  ddeddf 
yn  diflannu,  "  oherwydd  y  gogoniant  tra 
rhagorol." 

4.  Gweinidogaeth  dan  orchudd  oedd  y  ddeddf, 
ond  gweinidogaeth  ddi-len  yw'r  Efengyl  {adn. 
13—18). 

Perthynai  i'r  ddeddf  orchudd  triphlyg : 
(a)  Gorchudd  ar  wyneb  Moses  (adn.  13).  Elai 
Moses  at  Dduw  i'r  mynydd  heb  orchudd,  ac 
yn  y  drafodaeth  ryfedd  yno,  äi  ei  wyneb  i  ddis- 
gleirio.  Siaradai  â'r  bobl  heb  y  llen,  ac  yna 
dodai  y  gorchudd  ar  ei  wyneb  rhag  iddynt 
weled  diílanniad  y  disgleirdeb,  sef  "  diwedd  yr 
hyn  a  ddileid."  Yr  oedd  y  disgleirdeb  yn 
arwyddlun  o  ogoniant  ei  weinidogaeth,  a'r 
gorchudd  o'i  haneglurder.  Yr  oedd  i  ddiflannu 
fel  y  disgleirdeb  ar  ei  wyneb.  (b)  Gorchudd 
ar  ddadguddiad  yr  Hên  Destament  (adn.  14). 
Er  iddynt  ei  ddarllen  yn  barhaus,  yr  oedd  yn 
aros  iddynt  dan  len.  (c)  Gorchudd  ar  eu 
calon  (adn.  15).  Yr  oeddynt  mewn  tywyllwch 
allanol  a  mewnol.  Yr  oedd  aneglurder  y 
dadguddiad  yn  tywyllu  eu  calon,  a  thywyllwch 
eu  calon  yn  llennu'r  dadguddiad.  Gweini- 
dogaeth  ydoedd  felly  dan  orchudd — gorchudd 
Moses,  gorchudd  y  dadguddiad,  a  gorchudd  eu 
calon. 

Ond  gweinidogaeth  ddi-len  yw'r  Efengyl. 
Y  mae'r  Arglwydd  Crist  yn  Ysbryd,  a'r  Ysbryd 
yn  Arglwydd  ;  a  lle  mae'r  Arglwydd  sydd  yn 

Ysbryd,   a'r  Ysbryd  sydd  yn  Arglwydd,  yno 
y  mae  rhyddid  (adn.  17).     Y  mae  holl  hualau 
y  meddwl  yn  cael  eu  dryllio— pob  gorchudd 
mewnol  ac  allanol  yn  cael  ei  symud.     "  Eithr, 
nyni  oll,  âg  wyneb  agored,"  yn  edrych  ar  ogon- 
iant  yr  Arglw^^dd,  megis  mewn  drych,  a  newidir 
i'r    unrhyw    ddelw,    o    ogoniant    i    ogoniant, 
megis  gan  Ysbryd  yr  Arglwydd  "  (adnod  18). 
Mae  yma  welediad  i  bawb — nyni  oll.     Dan  y 
ddeddf,  Moses  yn  unig ;    ond  yn  yr  Efengyl, 
pawb    yn    ddi-wahaniaeth.     A  chânt    edrych 
hefyd  "  âg  wyneb  agored,"  h.y.,  yn  ddi-len. 
A'r  hyn  yr  edrychir  arno  yw  "  gogoniant  yr 
Arglwydd,"  sef  dwyfol  ysblander  Ei  Berson, 
Ei  fywyd,  Ei  gymeriad,  a'i  waith.     Cafodd  llu 
mawr  yng  Nghymru  y  rhagorfraint  hon  yn 
ddiweddar.     Yr  oedd  y  bechgyn  a'r  genethod 
yn    anghofìo'u    hunain,    a    phob    gogoniant 
iddynt  wedi  diflannu'n  llwyr  yn  ymyl  gogon- 
iant  yr  Arglwydd.     Ac  y  mae'r  gwelediad  yn 
troi'n  newidiad — "  a  newidir  i'r  unrhyw  ddelw, 
0  ogoniant  i  ogoniant,  megis  gan  Ysbryd  yr 
Arglwydd."     Graddol   ydyw,    mae'n   wir,    sef 
"  0    ogoniant   i   ogoniant," — o    ogoniant   is   i 
ogoniant    uwch,    o    ogoniant   llai    i    ogoniant 
mwy,    0    ogoniant    dyn    i    ogoniant   angel,    o 
ogoniant  angel  i  ogoniant  cerub,  o  ogoniant 
cerub  i  ogoniant  seraíf,  ac  o  ogoniant  seraff  i 
ogoniant  Duwdod, — "  i'r  unrhyw  ddelw."    Nid 
i'r  unrhyw  lun.,  ond  i'r  unrhyw  ddelw — tehyg 
ywj^illun,  ond'y  mae'r  ddelw'n  cyfateb.     Delwau 
Crist  fydd  y  saint,  ac  nid  lluniau — byddant  yn 

cyfateb,  yn  berffaith  yr  un  fath.  Bydd  holl 
deleidion  Ei  Berson,  a'i  fywyd,  yn  cael  eu  har- 
ddelwi  ynddynt  byth.  "  A,"  medd  rhywun, 
"  yr  wyf  yn  ofni  fod^y  safon  yn  rhy  uchel  i  mi 
i'w  gyrraedd."  Na ;  y  mae  pob  sicrwydd 
am  danat — yr  wyt  dan  ymgeledd  Dwyfol 
Weithiwr,  sef  Ysbryd  yr  Argíwydd, — gogoniant 
yr  Arglwydd  oddiallan,  ac  Ysbryd  yr  Arglwydd 
oddimewn.  Ac  nid  oes  methiant  yn  hanes  yr 
Ysbryd.  Dywedir  y  byddai  Angelo  yn  myned 
i'r  chwarel  ei  hun  i  ddewis  ei  faen,  ac  y 
byddai'n  cael  un  weithiau  yng  nghanol  pentwr  o 
ysbwrial.  Canfyddai  ei  lygaid  craff  ef  bosibil- 
rwydd  angel  yn  y  maen  garwaf,  ac  y  mae'r 
hanes  yn  dweyd,  wedi  iddo  gael  dewis  ei  faen, 
na  fethodd  erioed  a  gwneyd  cerflun  ohono. 
Nis  gallwn  sicrhau  hyn  am  Angelo,  ond  mentrwn 
ddweyd  na  fethodd,  ac  na  fetha'r  Ysbryd 
byth,  wneyd  sant  o  bechadur.  Aeth  i  mewn  i 
leoedd  rhyfedd  y  misoedd  diweddaf  hyn, — i 
dafarnau,  chwareudai,  a  nythleoedd  pob 
annuwioldeb, — a  gafaelodd  mewn  meini  geirwon 
0  bechaduriaid,  ac  yn  ei  law  y  maent  yn  prysur 
ddod  yn  ddwyfol-hardd.  Byddant  cyn  hir 
wedi  eu  caboh  i'r  unrhyw  ddelw. 

"  OU  yn  eu  gynnau  gwynion, 
Ac  ar  eu  newydd  wedd, 
Yn  debyg  idd  eu  Harglwydd 
Yn  dod  i'r  lan  o'r  bedd." 

Y  Dwyfol  Ysbryd  a'n  dygo  i'r  ddwyfol  ddelw  1 


PERTHYNAS  YR   ENAID  A   DUW. 

"  Sychedig   yw   fy   enaid   am   Dduw,   am   y    Duw 
byw." — Salm  xlii.  2. 

"  Yr  Arglwydd  yw  fy  rhan  i,  medd  fy  enaid  ;    am 
hynny  y  gobeithaf  jTiddo." — Oalarnad  iii.  24. 

Desgrifiad  yw  y  testyn  o  gyflwr  neu  sefyllfa'r 
enaid.  A'r  hyn  a  ddeallwn  vrrth.  yr  enaid 
ydy\\'  y  rhan  ysbrydol  ac  anfarwol  mewn  dyn. 
Y  mae  dyn  felly'n  cael  ei  wneyd  i  fyny  o  ddwy 
ran,  neu  o  ddau  sylwedd  g\vahanol,  sef  mater 
ac  ysbryd,  corfî  ac  enaid. 

Creda  rhai  fod  tair  rhan  mewn  dyn,  Mae 
hwn  yn  hên  syniad.  Dysgai'r  hên  athronwyr 
gynt  fod  dyn  yn  gyfansoddedig  o  gorfî,  enaid, 
a  rheswm.  Ámddiíîynnwyd  yr  un  syniad 
gan  eraiU  mewn  cyfnodau  diweddarach, 
ac  y  mae  wedi  cael  adgyfodiad  i  fywyd 
eto  yn  ein  dyddiau  ni.  Hwyrach  fod  dau 
beth  yn  cyfrif  am  hyn,  sef  yn  gyntaf,  tuedd  yr 
oes  i  athronyddu  holl  wirioneddau  crefydd  ; 
ac  yn  ail,  fod  tri  gair  yn  cael  eu  defnyddio  yn 
y  Bibl  mewn  perthynas  i  ddyn,  sef  corff,  enaid, 
ac  ysbryd.  Ceir  y  geiriau  hyn  yn  aml  ar  wahân, 
ac  weithiau'n  gysylltiol  â'u  gilydd,  megis  yn  yi^ 
ymadroddion  canlynol : — "  Cadwer  eich  ysbryd 
oll,  a'ch  enaid,  a'ch  corfî."  "  Hyd  wahaniad 
yr  enaid  a'r  ysbryd."  Yr  esboniad  cyfîredin 
ar  y  geiriau  ydyw,  fod  corff  yn  golygu  y  rhan 
faterol  o'n  mewn  ;   enaid^  egwyddor  ein  bywyd 

anifeilaidd ;  ysbryd,  egwyddor  ein  bywyd 
ysbrydol  ac  anfarwol.  Mae  y  mater  hwn  yn 
un  tra  ph^s'ysig,  gan  fod  yn  egíur  fod  rhai  trwy 
ddal  y  tair  rhan  hyn,  yn  amcanu  esbonio  i 
ffwTdd  rai  o  wirioneddau  hanfodol  crefydd. 

Ond  ymddengys  i  ni  fod  y  syniad  hwn  yn 
myned  yn  groes,  nid  yn  unig  i'n  hymwybydd- 
iaeth  personol,  ond  hefyd  i  holl  rediad  dysgeid- 
iaeth  y  Bibl.  Defnyddir  y  geiriau  enaid  ac 
yshryd  yn  gyfîredin  fel  yn  gyfystyr.  Mae'r 
enaid  i  or-fyw  y  coríî,  ac  i'w  gadw  neu  i'w  golü 
byth.  Nid  oes  dim  pw^sicach  na  rhagorach 
felly'n  perthyn  i  ddyn  na'r  enaid  sydd 
ynddo.  Yn  wir,  y  dyn  ei  hun  ydyw — y  myíì 
— hanfod  ei  bersonoHaeth.  Rhaid  felly  ei 
fod  yr  un  â'r  ysbryd  o  ran  natur  a  sylwedd. 
Enwau  ydyw  ysbryd  ac  enaid  ar  yr  un  bywyd 
mewnol  mewn  arweddau  gwahanol.  Fel  byw- 
yd  noeth  a  di-gorfî — ysbryd  ydyw  ;  ond  fel 
bywyd  yn  preswyHo  mewn  corff — enaid  ydyw. 
Ac  at  y  rhan  bwysig  ac  anfarwol  yma  mewn 
dyn  y  cyfeirir  yn  y  testyn. 

Pwnc  y  geiriau  ydyw, — Perthynas  yr  enaid 
â  Duw.  Gosodir  y  berthynas  hon  allan  yma 
mewn  dwy  wedd,  sef, — 

I.  Yr  Enaid  yn  ei  ddyhead  am  Dduw: 
"  Sychedig  yw  fy  enaid  am  Dduw,  am  y  Duw 
byw." 

II.  Yr  Enaid  yn  ei  feddiant  o  Dduw: 
"  Yr  Arglwydd  yw  fy  rhan  i,  medd  fy  enaid, 
am  hynny  y  gobeithiaf  ynddo." 

I.     Yr  Enaid  yn  ei  ddyhead  am  Dduw, 

"  Sychedig,"  etc. 

Ffugr  yw  y  gair  "  sychedig  "  wedi  ei  awgrymu 
i  feddwl  y  Salmydd  trwy  y  gymhariaeth  a 
ddefnyddia  yn  yr  adnod  flaenorol, — "  Fel  y 
brefa  yr  hydd  am  yr  afonydd  dyfroedd,  felly 
yr  hiraetha  fy  enaid  am  danat  ti,  0  Dduw." 
Dichon  fod  y  Salmydd  yn  edrych  ar  yr  olygfa 
hon  ar  y  pryd — yr  hydd  ar  un  o'r  clog^s'^mi 
gerllaw  ne\sn>^dd  fîoi  rhag  ei  erhdw^r,  ac  wrth 
weled  y  fPrydiau  dyfroedd  yn  ymddolennu  yn 
y  cwm  islaw,  yn  brefu'n  uchel  am  gael  torri 
ei  syched  ynddynt.  Fel  hyn,  meddai'r  bardd, 
y  mae  fy  enaid  innau  yn  hiraethu,  yn  sychedu, 
yn  dyheu  am  Dduw.  Dyna  felly  yw  syched 
corfî,  sef  ei  awydd  cryf  am  ddiod  ;  a  syched 
enaid  yw  ei  ddyhead  dwfn  ac  angerddol  am 
Dduw.  Y  mae  cyfatebrwydd  amlwg  rhyng- 
ddynt.  Y  mae  y  naill  a'r  llall  yn  annigonol  ar 
bobpeth  ond  un  sylwedd.  Òfer  yw  ceisio 
torri  syched  â  dim  ond  diod.  Dwfr  yw  yr 
unig  sylwedd  a'i  diwalla.  Rhydd  dyn  ar 
farw  gan  syched  holl  gyfoeth  y  byd  am  un 
llymaid  o  ddwfr.  Felly  hefyd  dyhead  enaid 
am  Dduw — nid  oes  ond  Duw  a'i  digona. 
Cellwair  â'i  gri  dwfn  yw  cynnyg  iddo  wageddau 
y  byd  hwn,  megis  cyfoeth,  anrhydedd,  pleser- 
au,  etc,  oblegid  tra  y  pentyrrir  y  cysgodion 
hyn  iddo,  bydd  yr  enaid,  druan,  yn  marw  o 
eisiau  ei  un  sylwedd  ma\vr,  sef  Duw.  Gwyhwn 
gadw^r  enaid  i  ddyheu  yn  rhy  hir,  rhag  i  ni 
gael    ei    ddyhead    ryw   ddiwrnod  wedi    troi'n 

dranc  di-adfer.     Cofiwn  mai  dyheu  y  mae  am 
Dduw,  a  rhaid  iddo'i  gael  Ef  neu  farw  byth.5 

Mae'r  enaid  yn  dyheu  fel  hyn  am  Dduw 
oblegid  dau  neu  dri  o  resymau  : — 

1.  Yn  Nuw'n  unig  y  diwellir  ei  ddyhead 
am  yr  yshrydol. 

Rhaid  i'r  enaid  wrth  yr  ysbrydol.  Un  rhes- 
wm  am  hyn  yw  mai  ysbryd  ydyw.  A  rhaid  i 
ysbryd  wrth  ysbryd.  Nis  gall  fyw  ond  ar  yr 
hyn  sydd  o'r  un  natur  ag  ef  ei  hun.  Yn  yr 
ysbrydol  y  mae  yn  ei  elfen  naturiol,  fel  yr 
aderyn  yn  yr  awyr,  neu  y  pysgodyn  yn  y 
dwfr.  O'r  ysbrydol  y  daeth,  ac  i'r  ysbrydol  y 
mae  am  fyned.  Yn  debyg  i'r  afon, — o'r  môr 
y  daeth,  ac  i'r  môr  y  mae  am  fyned.  Mae  un 
bardd  yn  dweyd  ei  fod  wedi  cael  allan  gyfrinach 
yr  afon,  ac  mai  ystyr  ei  murmuron  rhwng  y 
graian  a'r  helyg  ydyw, — "  Môr,  môr,  i  mi." 
Felly'r  enaid  yn  ei  ddyhead  dwfn.  Ei  gri 
parhaus  ydyw — ysbryd,  ysbryd,  i  mi.  Ond  y 
mae  hyn  o  wahaniaeth  rhyngddynt, — y  mae'r 
afon  wedi  cyrraedd  y  môr  yn  ymgoUi  ynddo — 
yn  peidio  a  bod  yn  afon  mwyach.  Ond  ceidw'r 
enaid  ei  hunaniaeth  byth.  Nid  am  ymgolli 
yn  y  dwyfol  y  mae,  fel  y  dysgai  Plato,  ac  eraill 
o'r  hên  athronwyr  ;  ond  dyhea  am  y  cymundeb 
dirgeledig  hwnnw  â'r  ysbrydol  a'r  anweledig 
sydd  erioed  a  byth  yn  hanfod  ei  fywyd  a'i  dded- 
wyddwch. 

Rheswm  arall  am  ddyhead  yr  enaid  am  yr 
ysbrydol  ydyw,  mai  yn  yr  ysbrydol  y  mae 

gwir  sylwedd.  A  rhaid  i  enaid  gael  sylwedd. 
Mae'n  ormod  o  sylwedd  ei  hun  i  fyw  ar  lai  na 
hynny.  A'r  ysbrydol  yw  y  gwir  sylweddol. 
Yn  yr  ysbrydol  y  mae  reality.  Mae  annhraethol 
fwy  0  sylwedd  mewn  ysbryd  na  choríî.  Digon 
0  brawf  o  hynny  ydyw  y  gall  ysbryd  fyw 
heb  goríî,  ond  nis  gall  coríî  fyw  heb  ysbryd. 
Rhaid  felly  fod  ysbryd  yn  fwy  sylweddol. 
Pethau  anweledig  yw  y  realities.  Beth  yw  y 
byd  gvv'eledig  hwn, — y  byd  y  treulir  ac  yr 
ymdreulir  er  ei  fwyn, — y  byd  sydd  ym  meddyl- 
iau  dynion  y  dydd,  ac  yn  eu  breuddw^'dion  y 
nos, — îe,  beth  ydyw  ?  A,  dim  ond  cysgod 
y  byd  anweledig  yn  ymddangos  am  ennyd  yn 
eangder  tragwyddoldeb  !  Ac  fel  cysgod  cwmwl 
yn  y  íîurfafen,  diflanna'n  sydyn  a  llwyr.  Yn 
yr  ysbrydol  yn  unig  y  mae  sylwedd — dyma'r 
hyn  sy'n  aros  byth. 

Yn  awr,  yn  Nuw  yn  unig  y  caiíî  yr  enaid  yr 
ysbrydohwydd  hwn  mewn  perffeithrwydd 
llawn.  Oblegid  "  Ysbryd  yw  Duw."  Y  mae 
gan  ddyn  ysbryd,  ac  y  mae  angel  yn  ysbryd, 
ond  Ysbryd  yw  Duw.  Dyma'i  hanfod.  Nis 
gall  fod  ond  ysbryd  pur,  hollawl,  ac  anghyd- 
marol.  Mae  ar  ei  ben  ei  hun  fel  Ysbryd,  ac 
anfeidroldeb  yn  gylch  am  dano.  Y  mae 
felly'n  anfeidrol  fwy  o  sylwedd  na  phob  ysbryd 
arall  ynghyd.  GeUir  dweyd  am  dano  yn  yr 
ystyr  hwn, — "  Yr  hoU  genhedloedd  ydynt 
megis  diddym  ger  ei  fron  Ef ;  yn  llai  na  dim, 
ac  na  gwagedd  y  cyfrifwyd  hwynt  ganddo." 
Mae  Duw'n  ddigon  o  sylwedd  i  fod  erioed  o 

angenrheidrwT-dd  natur,  ac  i  fyw  byth  arno'i 
hun.  Mae  Ei  Hunan  mawr  yn  ddigon  o 
sylwedd  i  fythol  lanw'i  holl  ddyheadau. 
Sylwedd  y  sylweddau  ydyw.  Nid  rhyfedd 
felly  fod  yr  enaid  yn  dyheu  am  dano.  "  Sych- 
edig  yw  fy  enaid  am  Dduw." 

2.  Yn  Nuw'n  unig  y  diwellir  dyhead  enaid 
am  yr  annherfynol. 

Mae  dyn,  mae'n  amlwg,  yn  greadur  y  ter- 
fynol.  Mae  o  fewn  terfynau  amser  a  lle. 
Mae  terfyn  hefyd  i'w  alluoedd  a'i  gyrhaedd- 
iadau.  Er  hynny,  y  mae  fel  wedi  ei  greu  i'r 
di-derfyn.  Hyn  sydd  yn  esbonio  fod  cymaint 
0  swyn  iddo  mewn  pobpeth  mawr — mynydd 
mawr,  eigion  mawr,  eangder  mawr.  Oherwydd 
hyn,  y  mae  dyn  a'i  ben  yn  barhaus  dros  derfyn- 
au  amser  a  île,  ac  yn  ysbio'n  chwilfrydig  i'r 
di-derfyn  a'r  tragwyddol.  Mae  y  byd  terfynol 
hwn  yn  rhy  fach  a  chyfyng  iddo.  Dyhea  am 
fyd  mwy, — byd  mor  fawr  a  Duw,  lle  y  gall 
rydd-ehedeg  fel  angel  heb  ofn  taro  wrth  yr  un 
terfyn  byth. 

Y  rheswm  am  ei  ddyhead  hwn  ydyw  ei  fod 
yn  ymwybodol  o  gynnydd  di-ddiwedd.  Mae 
tyfu  yn  natur  dyn.  Fel  pob  bywyd,  y  mae  wedi 
ei  greu  i  fynd  yn  fwy.  Mae'r  enaid  yn  tyfu 
yma,  ond  bydd  ei  dyfiant  yn  llawer  cyílymach 
yn  ei  hinsawdd  ei  hun.  Planhigyn  o  fyd  arall 
ydyw,  ac  yno'r  ymegyr  i'w  lawn  dwf.  Bydd 
ei  gynheddfau  a'i  alluoedd  yn  dadblygu  byth. 
Mae  posibilrwydd  di-ddiwedd  o'i  üaen.  Bydd 
ei  gynnydd  yn  ddi-oríîen. 

Canlyniad  yr  ymwybyddiaeth  hwn  ydyw  ei 
fod  yn  dyheu  am  Fôd  digon  mawr  i  fyth- 
ymgyrraedd  ato, — un  mor  fawr  nas  gellir  bod 
ei  fwy, — un  mor  fawr  a'r  Annherfynol.  Mae 
angel  yn  fawr,  ond  nid  yn  ddigon  mawr. 
Gallwn  ddychmygu  am  ei  fwy,  a  dymuno'i 
well.  A  thybed  nad  yw'n  bosibl  i  ddyn 
fynd  yn  fwy  nag  angel — ei  basio  mewn  rhai 
cyfeiriadau  ?  Tybed  nas  gall  ymwasgu'n 
nês  at  Dduw,  fel  ag  i  deimlo  gwres  Ei  fynwes,  a 
churiadau'i  galon  fawr  ?  Tybed  nas  gall 
blymio'n  ddyfnach  i  eigion  Ei  ddwyfol  gariad, 
a  hedfan  yn  uwch  yn  eangderau'i  ddwyfol 
feddyhau  ?  Nid  oes  digon  o  scope  ym  mywyd 
angel  i  alw  allan  holl  egnîon  enaid.  Yr  annher- 
fynol  Fôd  yn  unig  sy'n  ddigon  mawr  iddo. 
Ac  y  mae  Efe'n  ddigon  mawT  a  dyrchafedig 
i'r  enaid  i  fyth-ymgyrraedd  ato.  Gall  gyfarch 
yr  enaid  o  uchelderau'i  hanfod  byth, 
a  dweyd — "  Dring  i  fyny  yma."  A  thybed 
nad  tragwyddoldeb  o  ddringo  fydd  nefoedd  yr 
enaid  ?  Fel  y  byddwn  weithiau'n  dringo 
mynydd  uchel,  ac  fel  y  byddwn  yn  cyrraedd 
trum  ir  ol  trum,  bydd  y  golygfeydd  o'n  cwmpas 
yn  newid,  a  ninnau'n  ymgolh  mewn  swyn  a 
chyfaiedd.  Fel  hyn  y  bydd  yr  enaid  yn  ym- 
ddyrclu  byth  hyd  drumau  uchel  y  Duwdod,  a 
golygftydd  arddunol  Ei  hanfod  yn  newydd- 
ymagoi  o'i  ílaen,  nes  y  bydd  yn  ymgolli  mewn 
swyn  íic  addohad.  Naturiol  felly  yw  fod 
yr  enaid  yn  dyheu  am  Dduw.  "  Sychedig  yw 
fy  enaid  am  Dduw." 

3.  Yn  Nuw'n  unig  y  diwellir  dyhead  enaid 
am  y  hywydol :    "  Am  y  Duw  byw." 

Uchafnod  dyhead  enaid,  wedi'r  cyfan,  yw 
bywyd.  Dyhea  am  yr  ysbrydol  a'r  annher- 
fynol  wedi  eu  cyfuno  mewn  bywyd.  Am 
fywyd  ysbrydol  ac  annherfynol  y  sycheda. 
laith  barhaus  enaid  yw  : 

"  Dyro  afael  ar  y  bywyd, 

Bywyd  yw  fy  nghri  o  hyd." 

Dyhea  am  Dduw,  ond  am  Dduw  fel  y  Duw 
byw.  Coron  períîeithrwydd  y  Duwdod  i'r 
enaid  yw  ei  fywyd.     "  Am  y  Duw  byw." 

Mae  hyn  yn  cynnwys  dau  beth  : — 

{a)  Ei  fod  yn  Berson  byw.  Nid  rhywbeth 
ydyw  y  Duw  byw,  ond  Person.  Ceisia  rhai 
ei  wneyd  yn  bobpeth  ond  yr  hyn  ydyw.  Pe 
gofynnem  i  athronwyr  yr  oes — pa  betli  yw 
Duw  ?  Atebai  un  mai  trefn ;  arall  mai  drych- 
feddwl;  ac  arall  mai  grym  neu  egni.  T  fath 
Dduw  oer  a  di-fywyd  sydd  gan  athroaiaeth 
i'w  gynnyg  i'r  byd !  Ond  nis  gall  enaid 
anfarwol  ymddiried  mewn  trefn,  na  byw  i 
syniad,  na  charu  grym.  Ond  o  drugaradd  y 
mae  ganyr  enaid  Dduwgwell  i  neshau  s.to,  i'w 
garu,  a'i  addoli — "  y  Duw  byw."  Un  ydyw 
sy'n  meddu  llaw  i  arwain,  llygaid  i  weled, 
clustiau  i  glywed,  mynwes  i  gofleidio,  £  chalon 
i  garu.  Un  y  gall  pechadur  ei  gyfarch  trwy 
ddweyd — fy  Nhad ;  ac  Un  a  all  ateb  yr  ol  trwy 
ddweyd — fy  mhlentyn.    Un   a  all  sibrwd  Ei 

ddwyfol  gyfrinion  wrth  yr  enaid,  nes  ei  ddwyn 
i  drigo  yn  Ei  ddirgelwch,  ac  felly  i  aros  byth 
yn  Ei  gysgod.  "  Y  Diiw  byw."  Crediniaeth 
mewn  Duw  byw  felysa  waddod  profedigaeth, 
ac  a  rydd  ysbryd  a  nerth  i  fyned  ymlaen  yng 
ngwyneb  pob  rhwystrau  a  cholledion.  Paham 
y  cyhoeddwn  gymanfaoedd  heb  y  cedyrn  gynt  ? 
A,  am  ein  bod  yn  credu  yn  y  Duw  byw. 
Os  cwympa'r  cedyrn,  mae'r  Cadarn  yn  fyw. 
Dyma  hefyd  rydd  nerth  i  ni  i  wynebu  dieithrwch 
ac  ofnadwyaeth  tragwyddoldeb,  gan  ddweyd 
yng  ngeiriau'n  Harglwydd, — "  0  Dad,  i'th 
ddwylaw  di  y  gorchymynnaf  fy  ysbryd." 
"  Y  Duw  byw." 

(6)  Ei  fod  yn  ffynhonnell  wreiddiol  a  dihyshydd 
pob  bywyd.  Efe  yw  "  ffynnon  y  bywyd,"  a 
"  íîynnon  y  dyfroedd  byw."  Nid  yw  dynion 
ond  pydewau  ar  y  goreu,  a'r  rhai  hynny'n 
sychu'n  fuan  dan  wres  temtasiynau  ac  adfydau 
bywyd.  Ond  íîynnon  yw'r  Arglwydd,  a 
honno'n  wreiddiol,  ddihysbydd  byth.  Efe  yw 
tarddle  wreiddiol  pob  bywyd,  o'r  Uysieuyn  i'r 
cerub.  Ffrydiau  ohono  Ef  yw  pob  bywyd 
sydd.  Efe  hefyd  yw  eu  diwallydd  parhaus. 
Sychent  oll  o  fod  heb  íîynnon  y  Duwdod  y  tu 
cefn.  Esboniad  ar  fywyd  yw  Duw  byw. 
Efe  yw  ei  darddle  a'i  ddiwallydd.  Fel  y  can- 
odd  rhywun : — 

"  Beth  yw  bywyd  yn  y  Duwdod  ? 
Beth  ond  rhyw  anieidrol  fôr, 
Heb  derfynau,  glan,  na  gwaelod, — 
Yn  dragwyddol  yn  yr  lôr  î 

Tarddle  hoU  afonydd  bywyd, 

A'i  ddiwallydd  bythol  yw  ; 
Beth  yw  bywyd  ?     Rhaid  yw  dywedyd, — 

Bywyd  pobpeth  ydyw  Duw." 

"  Sychedig  yw  fy  enaid  am  Dduw,  am  y  Duw 
byw." 

II.  Yr  enaid  yn  ei  feddiant  o  Dduw  : — 
"  Yr  Arglwydd  yw  fy  rhan  i,  medd  fy  enaid, 
am  hynny  y  gobeithiaf  ynddo." 

Mor  werthfawr  yw'r  meddwl  fod  yn  bosibl 
i  ni  gael  y  Duw  yr  ydym  yn  nyfnder  ein  henaid 
yn  dyheu  am  dano,  nes  y  gall  pob  un  ddweyd, 
— "  Yr  Arglwydd  yw  fy  rhan  i."  Cynwysa 
hyn,— 

1.  Mai  Duw  Ei  Hun  yw  y  rhan :  "  Yr 
Arglwydd  yw  fy  rhan  i." 

Nid  y  nefoedd,  ac  nid  y  ddaear,  nac  yn  wir 
yr  oU  sydd  gan  Dduw.  Gyda  gwylder  a 
pharch  y  dywedwn,  nad  oes  gan  Dduw,  yn  yr 
oU  a  fedd,  ddigon  i  lanw  angen  un  enaid. 
Ond  os  nad  oes  ganddo  ddigon  i  fy  math,  mae 
ynddo  ddigon  byth.  Ac  ar  yr  hyn  sydd  ynddo'r 
ymddigona  Duw  Ei  Hun.  Mae  Ef  yn  ddigon 
byth  iddo'i  Hun.  A  rhaid  fod  digon  Duw 
yn  ddigon  enaid.  Duw  Ei  Hun,  a  Duw  oll, 
yw  ei  ran.  Nid  rhan  o  Dduw,  ond  Duw  yn 
rhan.  Nid  oes  rhannau  ar  anfeidroldeb.  Lle 
bynnag  y  mae  Duw,  y  mae  yno  i  gyd.  Mae'r 
enaid  tlawd  yn  dod  i  feddu  Duw,  a  Duw  i  gyd. 
"  Yr  Arglwydd  yw  fy  rhan  i." 

2.  Fod  Duw  yn  dod  yn  rhan  i'r  enaid : 
"  Yr  ArglwT^dd  yw  fy  rhan  i." 

Nid  Duw'n  GreawdwT,  na  Duw'n  Gynhaliwr, 
ond  Duw'n  rhan,  hynny  yw,  yn  etifeddiaeth. 
"  Yr  Arglwydd  yw  rhan  fy  etifeddiaeth." 
Ac  y  mae  etifeddiaeth  yn  golygu  yr  hyn  a 
feddiennir  drwy  hawl  gyfìawn.  Rhaid  i 
etifedd  feddu  hawl  cyfraith  y  tu  cefn.  Rhaid 
i  gyfiawnder  fod  o'i  du.  Ond  pa  fodd  y 
gall  enaid  euog  honni  hawl  yn  Nuw  ?  Pa 
fodd  y  gall  cyfìawnder  fod  o  du'r  troseddwT  ? 
Nis  gallwn  ateb  yn  well  nag  yng  ngeiriau  y 
bardd  o  Bantycelyn  : — 

•'  Anfeidroldeb  maith  ei  hunan 
Sydd  yn  awr  yn  eiddo  i  mi, 
Yn  rhad  y  ca'dd  ei  roddi  imi, 
Ar  fjTiyddoedd  Calfari." 

Gall  y  credadyn  ddweyd  ei  fod  wedi  derbyn 
ei  hawl-weithred  yn  swyddfa  Calfaria,  ei  bod 
wedi  ei  harwyddo  â  gwaed  y  Meichiau,  ac 
wedi  ei  phrofi  yn  uchel-lys  cyfiawnder,  a  gall 
herio  ufîern  byth  i  fynd  a'i  etifeddiaeth  oddi- 
arno.     "  Yr  Arglwydd  yw  fy  rhan  i." 

3.  Fod  cael  Diiw'n  rhan  yn  llawn  ddigoni'r 
enaid  am  amser  a  byth :  "  Am  hynny  y  go- 
beithiaf  ynddo." 

Am  hynny  yr  ymdawelaf,  yr  ymlonyddaf 
ynddo,  fel  un  ar  ei  ddigon,  a'r  digon  hwnnw'n 
ddigon  byth.  Ac  i  greadur  sydd  i  fod  byth, 
ni  wnai  llai  y  tro.     Beth  bynnag  sydd  yng  nghôl 

y  gair  hwn — hyth — dyma  ddigon  ar  ei  gyfer. 
Gallodd  y  Salmydd  orfoleddu  yn  yr  olwg  ar 
dragwyddoldeb,  a  dweyd — "  0  Arglwydd,  fy 
rhan  ydwyt  yn  dragywydd."  Os  yw  Duw 
yn  rhan  i  ni,  gallwn  ninnau,  fel  rhai  ar  ein 
digon,  obeithio  ynddo  byth.  "  Am  hynny  y 
gobeithiaf  ynddo.'* 


DIFFODD  YR  YSBRYD. 

"  Na  ddiffoddwch  yr  Ysbryd."— 1  Thes.  v.  19. 

Cawn  yma  ymadroddion  byrion  yn  y  íTurf  o 
archiadau  neu  orchmynion,  ac  felly'n  hawdd  i'w 
cofio,  a'u  trosglwyddo  i  eraill.  Maent  yn  aros 
drwy'r  oesau  fel  gemau  ym  myd  gwirionedd. 
Gan  nad  oes  cysylltair  rhyngddynt,  gellir 
cymeryd  pob  un  yn  unigol.  Cyfeiria'r  cyntaf 
at  lawenydd  :  "  Byddwch  lawen  yn  wastadol." 
Rhoddir  y  cyweirnod  i  hyn  yn  yr  Hên  Desta- 
ment :  "  Y  rhai  cyfiawn,  byddwch  lawen  a 
hyfryd  yn  yr  Arglwydd."  Pwysleisir  yr  un 
gwirionedd  gan  Grist :  "  Byddwch  lawen  a 
hyfryd  ;  canys  mawr  yw  eich  gwobr  yn  y  nef- 
oedd."  Dywed  Pedr  fod  y  credinwyr  yn 
mawr-lawenhau  â  Uawenydd  annhraethadwy 
a  gogoneddus."  Mae'n  ogoneddus  yn  ei  wrth- 
rych,  ei  sail,  a'i  foddion,  yn  gystal  ag  yn  ei 
rym,  ei  ddylanwad,  a'i  barhad.  Cyfeiria'r  ail 
at  weddi :  "  Gweddîwch  yn  ddi-baid."  Cyn- 
wysa'r  anogaeth  fwy  nag  ysbryd  gweddi  cyson, 
sef  deisyfiadau  parhaus.  Gall  deisyfiadau  calon 
fod  yn  ddi-baid.  Mae  Duw'n  gwrandaw,  a 
chennym  ninnau  anghenion  di-baid.  Dylai'n 
anghenion  gael  eu  troi'n  ddeisyfìadau  parhaus 
ger  bron  Duw.  Diolch  yw  cynnwys  y  trydydd 
archiad  :  "  Ymhob  dim  diolchwch."  Gwnewch 
hyn  ymhob  sefyllfa,  amgylchiad,  a  theimlad, — 
mewn  adfyd  yn  gystal  a  hawddfyd.     Mae  tri 

rheswm  mawr  dros  hyn,  sef  fod  Duw,  ei  fod 
yr  hyn  ydyw^  a'i  fod  yr  hyn  ydyw  i  ni. 

Ond  tra  y  gellir  eu  deall  ar  wahân,  eto 
mae  y  syniad  o  harhad  sydd  ynglŷn  â'r  tri  yn 
dangos  eu  cysylltiad  â'u  gilydd, — "  gwastadol," 
"  di-baid,"  "  ymhob  dim."  Hefyd,  fod  y  tri 
yn  gyílawniad  ewyllys  Duw :  "  Byddwch 
lawen,"  "  gweddîwch,"  "  diolchwch," — "  canys 
hyn  yw  ewyllys  Duw."  Gwelir  eu  cysylltiad 
ymhellach  yn  eu  perthynas  â  Christ  a'r  Ysbryd, 
y  naill  yn  gyfrwng,  a'r  llall  yn  íîynhonnell. 
Mae'r  llawenhau,  y  gweddîo,  a'r  diolch,  i'w 
gwneyd  trwy  Grist,  ac  yn  yr  Ysbryd.  Mae 
o'r  pwys  mwyaf  felly  i  ni  beidio  diystyru'r 
Ysbryd  a'i  ddylanwadau  dwyfol :  "  Na  ddi- 
ffoddwch  yr  Ysbryd." 

Y  pwnc  ydyw, — Diffodd  yr  Ysbryd. 

Nid  yr  Ysbryd  yn  Ei  Berson  a  feddyhr  yma, 
ond  yn  hytrach  yn  Ei  ddylanwadau.  Edrych- 
wn  felly  ar  y  mater  mewn  tair  gwedd  :  sef 
natur  y  dylanwadau,  y  modd  i'w  diíîodd,  a 
chanlyniadau'r  diíîoddiad. 

/.     Natur  y  dylanwadau. 

Defnyddir  tri  ffugr  yn  y  Bibl  i  osod  allan  y 
dylanwadau  hyn,  sef  awyr,  dwfr,  a  thân : 
"  Efe  a'ch  bedyddia  chwi  â'r  Ysbryd  Glân,  ac 
â  thân.""  Tafodau  gwahanedig  megis  o  dân." 

"  A'i  weithrediadau  megis  tân, 
O  deued  Ef  i  lawr." 

Y  ffugr  0  dân  sy'n  gorwedd  yma  yn  y  gair 
diŷodd.  Ni  sonir  am  ddiíîodd  awyr  na  dwfr, 
ond  tân.  Ac  y  mae  yn  natur  tân  i  wneyd 
tri  pheth,  sef  goleuo,  puro,  a  gwresogi. 

1.     Goleuo. 

Mae  goleuni'n  un  o  elfennau  hanfodol  tân. 
Nis  gall  tân  beidio  goleuo  mwy  nag  y  gall  beidio 
llosgi.  Mae'r  haul,  fel  íîynhonnell  fawr  goleuni, 
yn  naturiol  yn  cyíleu  y  syniad  o  dân.  Ystyrid 
ef  gynt  fel  pelen  anferth  o  dân  ;  ond  syniad 
m^Ny  diweddar  am  dano  yàyvf  ei  fod  yn  cael  ei 
gylchu  gan  ryw  fath  o  hylif  awyrol,  fel  fîlam- 
dorch  fawr.  Modd  bynnag,  y  mae'r  syniad  o 
dân  yn  anwahanol  gysylltiedig  â'r  haul  fel 
íîynhonnell  goleuni  naturiol.  Daw  o'i  ystafell 
yn  y  bore  a  gwên  y  wawrddydd  ar  ei  wyneb,  a 
chrea  wên  a  sirioldeb  drwy  natur  oU.  A 
chynyrcha  goleuni  dri  pheth,  sef  dadguddiad, 
prydferthwch,  a  byw;^'d.  (a)  Mae  goleuni'n 
dadguddio.  Cuddio,  llennu,  a  wna  tywyllwch. 
Mantellir  anian  gan  gaddug  nos.  Ond  swydd- 
ogaeth  goleuni  yw,  nid  cuddio  ond  daáguddio, 
nid  llennu  ond  dadìenmi.  Yng  ngwawl  y 
dydd,  cawn  y  mwynhad  o  weled  anian  yn  ym- 
wisgo  mewn  arddunedd  a  phrydferthwch,  ac 
yn  gwenu  mewn  hoen.  Yr  un  modd,  yr  Ysbryd 
Glân  drwy  Ei  ddylanwadau  a  ddadguddia  i  ni 
sylweddau  mawrion  byd  gwirionedd,  yn  gystal 
a  thlysni  a  rhamantedd  byd  angel,  Crist,  a 
Duw.  Yn  Ei  oleuni  y  gwelwn  oleuni  ysbrydol 
a  thragwyddol.     (6)  Mae  goleuni'n  prydferthu. 

Nid  oes  prydferthwch  naturiol  mewn  ogofeydd 
tywyllion — cartrefi  gwyll  arosol.  Hacrwch 
sydd  yno'n  teyrnasu.  Angeu  prydferthion 
'yd^rw  caddug.  Creadigaeth  goleuni  yw  pryd- 
ferthwch.  Yr  un  modd  yn  y  byd  moesol : 
creu  gwrthuni  a  hacrwch  a  wna  pechod. 
Gwisga'r  enaid  â  hylldra  llygredigaeth.  Ond 
cynyrcha  goleuni  dylanwadau'r  Ysbryd  flodau 
rhin  a  moes  o'i  fewn,  nes  ei  wneyd  yn  dlws  yn 
nhlysni  Duw,  a  gwna  anialwch  byd  yn  ardd  yr 
Arglwydd.  (c)  Mae  goleuni'n  bywhau.  Un  o 
hanfodion  bywyd  ydyw.  Sicrhâ  nwyf,  tyf- 
iant,  ac  ynni,  tra  y  cynyrcha  gwyll  wywdra, 
nychdod,  a  marwolaeth.  Creodd  Duw  oleuni 
0  flaen  pobpeth  arall,  am  fod  posibilrwydd  pob 
bywyd  naturiol  yn  gorwedd  ynddo.  Rhaid 
oedd  dweyd  "  Bydded  goleuni "  o  flaen  pob 
Bydded  arall  yng  ngwaith  y  cread.  Felly  yn 
y  greadigaeth  newydd  yng  Nghrist  lesu  :  goleu- 
ni  ysbrydol  a  rydd  fywyd  ysbrydol.  Mor  sicr 
ag  fod  bywyd  yn  oleuni,  y  mae  goleuni'n 
fywyd.  Mae  goleuni  dylanwadau  Ysbryd  Duw 
yn  yr  enaid  yn  fywyd  tragwyddol. 

2.     Puro. 

Gwelir  hyn  yn  fwyaf  neillduol  ynglŷn  â 
meteloedd,  yn  enwedig  aur.  Wrth  ei  ddal 
mewn  ffwrnais,  llosgir  y  sothach  heb  ddifa'r 
aur.  Daw'r  aur  allan  yn  loywach  a  phurach. 
Purwr  heb  ei  fath  yw  tân.  Yr  un  modd  y 
gellir  dweyd  am  dân  dylanwadau'r  Ysbryd — 
llosga'r  sothach  a  phura'r  aur.     Felly  y  cafodd 

ei  addaw — yn  "  Ysbryd  barn  ac  Ysbryd  llosg- 
fa."  "  Y  mae  Efe  fel  tân  y  toddydd,  ac  fel 
sebon  y  golchyddion.  Efe  a  eistedd  fel  purwr 
a  glanhawr  arian  :  ac  Efe  a  bura  feibion  Leíì, 
ac  a'u  coetha  hwynt  fel  aur  ac  fel  arian." 
Mae'r  Arglwydd  am  gael  Ei  eglwys  yn  lân  a 
phur,  fel  y  byddo  "  melus  "  ganddo'i  hoffrwm, 
ac  am  hynny  enfyn  Ei  Ysbryd  yn  dân  o'i 
mhewn.  Gwna  ffwrn  ohoni,  a'r  Ysbryd  yn 
oddaith  yn  ei  chanol,  i  ddifa'r  sothach  a  phuro'i 
haur,  Gwna  hi'n  rhy  ofnadw^  boeth  i  annuw- 
ioldeb  drigo  ynddi.  Rhydd  bechod  ar  dân. 
Daw'r  egl^s'ys  a'r  holl  saint  ynddi'n  aur  puredig  : 
"  Wedi  iddo  fy  mhrofi,  mi  a  ddeuaf  allan  fel 
aur."  "  Profaist  ni,  0  Dduw  ;  coethaist  ni  fel 
coethi  arian." 

"  Mae  bod  yn  fyw  yn  fawr  ryfeddod 
Mewn  ffwTneisiau  sydd  mor  boeth, 
Ond  mwy  rhyfeddod,  wedi  'mhrofi, 
Y  dôf  o'r  cystudd  fel  aiir  coeth." 

3.     Gwresogi. 

Prif  elfen  tân  yw  gwres.  Dyna  yw  tân — yr 
hyn  sy'n  llosgi,  yn  poethi.  Gwres  ydyw. 
Felly  y  mae  tân  dylanwadau'r  Ysbryd  yn  wres 
i'r  byd.  (a)  Gwres  gwladgarwch.  Wrth  hyn 
y  golygir  cariad  ac  ymlyniad  wrth  wlad,  yn 
cynyrchu  ymroddiad  ac  ymaberthiad  drosti. 
Priodolir  hyn  yn  fynych  i  ddamwain,  neu  fym- 
pwy,  neu  wres  naturiol,  pryd  mewn  gwirion- 
edd  mai  cyffyrddiad  ydyw  o  eiddo  Ysbryd 
Duw    âg    ysbryd    dyn.     Mae    rhywbeth    yn 

ddwyfol  mewn  gwladgarwch.  Cariad  ydyw'n 
troi'n  ymroddiad  dros  wlad  i'w  gwella  a'i  dyrch- 
afu.  Fílam  ydyw  a  gynyrchir  gan  wres  cariad 
Duw  Ei  Hun.  (b)  Gwres  dyngarwch.  Mae 
hwn  yn  uwch  na'r  llall,  fel  y  mae  dyn  yn  fwy 
a  phwT^sicach  na  gwlad.  Golyga  gariad  at 
ddyn  fel  dyn,  ac  nid  dyn  am  ei  fod  yn  y  swydd 
yma  neu'r  safle  arall.  Nid  yAv  gwir  ddyn- 
garwch  yn  adnabod  dynion  wrth  eu  swyddi  a'u 
safleoedd.  Na :  dyn  fel  dyn  yw  gwrthrych 
sylw  ac  ymgeledd  y  dyngarwr.  Ac  y  mae  y 
cariad  hwn  at  ddynion  y  nesaf  at  gariad  at 
Dduw.  Y  nesaf  at  gariad  Crist  at  Ei  Dad 
oedd  Ei  gariad  at  ddynion.  Y  Duw-ddyn 
ydoedd  Dyngarwr  mwyaf  yr  oesau,  a  thrwy 
ddyfod  i  gyíîyrddiad  â'i  galon  fawr  Ef  yng 
ngwres  dylanwadau'r  Ysbryd  yr  enynnir  tân 
dyngarwch  mewn  dynion.  A  chôf-adeiliau 
oesol  dyngarwch  Cristionogol  yw'r  elusendai, 
y  tlotai,  yr  ysbytai,  a'r  gwallgofdai,  a  frithant 
ein  gwlad.  (c)  Gwres  crefydd.  "  Efe  a'ch 
bedyddia  chwi  â'r  Ysbryd  Glân  ac  â  thân," — 
bedydd  tân  yr  Ysbryd  i  greu  ynnom  f rwdaniaeth 
crefyddol.  Buasai'r  eglwys  yn  ofnadwy  o  oer 
heb  y  bedydd  tân  hwn.  Hwn  a  enynna  hoU 
wres  ei  gweithgarwch  a'i  haddoliad.  Dynion 
yw  ei  chenhadon  a'u  heneidiau  ar  dân  dros 
iachawdwriaeth  y  byd  a  gogoniant  eu  Duw. 
Ni  flina'r  saint  felly  ganu  : — 

"Moes  y  fiBam  oddiar  yr  allor, 

Ennyn  ynnom  sanctaidd  dân." 

II.     Y  modd  í'w  ddíffodd. 

Mae  tair  ffordd  i  ddiffodd  tân  : 

1.  Atal  tanwydd. 

Nis  gall  tân  fyw  arno'i  hun  fel  y  gall  dwfr. 
Rhaid  iddo  wTth  ei  ddefnyddiau, — rhaid  ei 
borthi'n  barhaus.  Derfydd  yn  fuan  heb  ei 
ymborth  a'i  danwydd.  A  chyfetyb  ei  rym  i 
natur  a  maint  y  tanwydd.  Diíîodda'n  ebrwydd 
heb  gynhaliaeth. 

Yr  un  modd,  rhaid  i  dân  dylanwadau'r 
Ysbryd  wrth  ei  ymborth,  ei  danwydd.  Difî- 
ydd  yn  fuan  oni  phorthir  ef  â  digon  o  wirion- 
edd  dwyfol.  Ac  y  mae  hwn  yn  drysoredig  yn 
y  Gair  :  mae  ynddo'n  gyílawn,  agos,  a  rhad,  ac 
yng  nghyrraedd  pawb.  Ond  prudd  yw  meddwl 
i  dân  aml  ddiwygiad  gael  ei  ddiíîodd  o  ddiffyg 
gwirionedd  i'w  gadw'n  fyw. 

2.  Ei  fygu. 

Rhaid  i  dân  wrth  awyr  yn  gystal  ag  ymborth  ; 
rhaid  iddo  anadlu  yn  gystal  a  bwyta.  Caifî  ei 
fygu  drwy  ddiíîyg  awj'-r.  GweHr  hyn  mewn 
ystafell  gauedig,  — marweiddia'r  tân  pan  beid- 
ia'r  awyr.  Cynllun  da  i  ddiffodd  tân  mewn 
gwisg  yw  ei  fantellu — cau'r  awyr  allan,  a'i 
fygu.  Sugna  nwyf  a  nerth  o'r  nwyon  awyrol, 
ac  y  mae  diíîyg  awyriad  iddo'n  fygiad. 

Felly  am  y  dwyfol  dân, — rhaid  iddo  wrth 
awyr  ysbrydol.  Grymusir  ef  gan  ryw  nwyon 
anweledig.  Ac  awyr  ysbrydol  yr  enaid  yw 
myfyrdod   a  gweddi.     Nid   digon  gwirionedd 

heb  y  rhai  hyn.  Ffurfìant  gyda'u  gilydd  han- 
fodion  bywyd  crefyddol, — "  dyfal  ddarllen, 
dyfal  fyfyr,  a  dyfal  weddi."  Ceir  prawf  o 
hyn  ym  mhrofìadau  duwiohon  yr  oesau  : 
"  Yn  myfyrio  yn  ei  gyfraith  ef  ddydd  a  nos." 
"  Tra  yr  oeddwn  yn  myfyrio,  enynnodd  tân," 
"  Myfyriaf  am  danat  yng  ngoruchwyliaethau 
y  nos."  "  Yn  dy  orchymynion  y  myfyriaf." 
A  phan  y  try'r  myfyrdod  yn  weddi,  daw  pwerau 
Duwdod  yn  nerthoedd  i'r  enaid :  rhoddir 
dwyfol  nwyon  i  dân  y  dylanwadau.  Heb 
hyn,  mae  diíîoddiad  yn  sicr. 

3.     Ei  foddi. 

Dyma'r  ffordd  gyflymaf  i  ddifîodd  tân,  a 
hon  yw'r  fwyaf  cyíîredin.  Ceir  darpariaeth 
ar  gyfer  hyn  yn  y  trefì, — pibellau  ac  agorfeydd 
ymhob  heol,  a  chyflawnder  o  ddwfr  i'w  foddi. 

Mae'n  bosibl  hefyd  foddi  tân  y  dwyfol 
ddylanwadau  â  dyfroedd  nwydau  a  chwantau 
llygredig  :  ei  foddi  mewn  gloddest,  meddwdod, 
ac  anlladrwydd.  Dywedid  yr  elai  rhai  yn  y 
diwygiad  diweddaf  i'r  dafarn  i  foddi  argrafî  y 
bregeth,  ac  i'r  chwareudy  i  ddiffodd  tân  ym- 
rysonau'r  Ysbryd  I 

///.     Canlyniadau'r  diffoddiad. 

1.     Nos  Meddwl. 

Ac  un  0  effeithiau  nos  yw  cuddiad.  Gesyd 
nos  naturiol  y  cread  dan  len :  cuddia'i  bryd- 
ferthwch  a'i  arddunedd.     Tra'r  nos  yn  teyrn- 

asu,  ni  welir  teleidedd  a  gogoniant  natur. 
Guddia'r  Wyddfa  mor  Iwyr  a'r  tywodyn,  a'r 
eigion  mor  gyflawn  a'r  íîynnon.  Ámgaua'r  oll 
dan  ei  mantell  ddu.  Felly  y  gwna  nos  meddwl 
ym  myd  mawr  gwirionedd  :  cuddia'i  fawredd, 
ei  gyfoeth,  a'i  ogoniant.  Ni  wêl  y  neb  sydd 
ynddi  odidogrwydd  sylweddau  ysbrydol,  a 
theleidion  natur  a  bywyd  lôr.  Llennir  y 
meddwl  gan  gaddug  arosol.  Nos  ydyw  heb 
obaith  gwawr  i'w  hymlid  byth.  Ac  heblaw 
cuddio,  mae'r  nos  yn  deŷro.  Cynyrcha  ddeff- 
road  yn  rhannau  isaf  y  byd  anifeilaidd.  Dena'r 
creaduriaid  aflanaf  allan  o'u  cuddfeydd. 
Rhuant  a  llefant  am  eu  hysglyfaeth.  Deíîry 
nos  meddwl,  yr  un  modd,  rannau  isaf  natur 
anifeilaidd  dyn.  Ymfywioga  seirff  ei  nwydau 
ac  ysgorpionau  ei  flysiau,  ac  ymdreiglant  yn 
rhigolydd  pob  aflendid  yn  eu  gwanc  anniwall  I 

2.     Fflam  euogrwydd. 

Pan  ddiffydd  tân  y  dwyfol  ddylanwadau, 
enynnir  fflam  euogrwydd  yn  yr  enaid  ;  a  bydd 
pob  pechod  a  gyflawnir  yn  ymborth  i'r  fflam 
ofnadwy  hon.  Casgla'r  annuwiol  ffaglau  i 
fflamio'i  enaid  ei  hun  :  "  Eithr  yn  ol  dy  galed- 
rwydd,  a'th  galon  ddiedifeiriol,  wyt  yn  trysori 
i  ti  dy  hun  ddigofaint  erbyn  dydd  y  digofaint, 
a  dadguddiad  cyfìawn  farn  Duw."  A  bydd 
hon  yn  fflam  ddi-ddiffodd.  Pan  ddaw  i 
gyffyrddiad  â  thân  digofaint  yr  Anfeidrol,  ni 
bydd  digon  o  ddyfroedd  yn  eigion  gras  i'w 
diffodd  mwy  :  "  Lle  nid  yw  eu  pryf  hwynt 
yn  marw,  na'r  tân  yn  diffodd." 

Ond  clod  i  Dduw !  Gall  tân  y  dylanwadau 
heddyw  ddifa  defnydd  fflam  euogrwydd,  a'i 
diffodd  am  byth.  Dywedir  fod  tân  yn  cymer- 
yd  lle  weithiau  ar  rai  o  wastadeddau  mawrion 
America  ;  a  phan  wêl  y  trigolion  ef  yn  nesu, 
llosgant  lecyn  bychan  ar  ganol  y  gwastadedd, 
a  safant  arno,  tra'r  elo'r  diluw  tân  heibio. 
Felly  y  bydd  y  saint  yn  nydd  y  farn  olaf, — 
pob  defnydd  tân  wedi  ei  ddifa  o'u  mewn 
am  byth  ! 


HAUL  CYFIAWNDER. 

"  Ond    Haul   cyfiawnder    a   gyfyd   i   chwi,"    etc. — 
Malachi  iv.  2. 

Perthyna'f  testyn  i  iaith  arwyddluniol  y 
Bibl,  yr  hyn  sy'n  golygu  cyferbynnu  neu 
gymharu  gwrthrychau  â'u  gilydd.  Gelwir 
y  gwrthrych  a  ddefnyddir  i  ddangos  gwrthrych 
arall  yn  arwyddlun.  Mae'r  haul  gan  y  profîwyd 
yma'n  arwyddlun  o  Grist.  Mae'r  adnod 
drwyddi'n  llawn  o  farddoniaeth.  Ac  yn  y 
Bibl  y  ceir  y  farddoniaeth  aruchelaf.  Dywed 
Coleridge  na  cheir  enghraiíî't  o'r  gwir  arddunol 
yn  holl  lenyddiaeth  Groeg  a  Rhufain.  Nid 
rhyfedd  hyn  pan  gofiom  beth  yw  barddoniaeth, 
sef  gwirionedd  mewn  gwisg  o  brydferthwch. 
Ni  feddai'r  Groegiaid  na'r  Rhufeiniaid  y  gwir- 
ionedd  ma^\T,  sylfaenol,  am  yr  Anfeidrol  a'r 
Anweledig.  Yn  y  Bibl  y  ceir  mwyaf  o  wir- 
ionedd,  a'r  gwirionedd  yn  ei  wisg  brydferthaf. 
Ceidw'i  farddoniaeth  ei  thlysni  a'i  swyn  ymhob 
iaith.  Anadla  mewn  rhyddid  a  symledd. 
Mor  syml,  ac  eto  mor  lawn  o  farddoniaeth 
ddw^fol  yw'r  brawddegau  hyn :  "  Goleuni 
yw  Duw,"  "  Ysbryd  yw  Duw,"  "  Duw  cariad 
yw."  Ac  felly  am  yr  ymadrodd  hwn, — "  Haul 
cyfiawnder."  Ni  ddywedir  fod  Crist  fel,  yn 
debyg,  i  haul,  ond  mai  Haul  ydyw. 

Mae  dau  wirionedd  ar  wyneb  y  testyn  : 

I.  FoD  Crist  i'r  byd  yn  Haul. 

II.  FoD    Crist    i'r   byd    yn    Haul    cyf- 

lAWNDER. 

I.  FoD  Crist  i'r  byd  yn  Haul  :  "  Haul 
cyfiawnder." 

Arweinia  hyn  ni  i  ofyn, — beth  yw  nodwedd- 
ion  haul  ?  Beth  sy'n  perthyn  i  haul  a  wna'n 
briodol  dweyd  fod  Crist,  Ceidwad  y  byd,  yn 
Haul  i  ddynion  ?  Nodwn  rai  pethau.  Ùn 
peth  a  wna  haul  ydyw, — 

1.     Dileu  nos. 

Trefniant  o  eiddo  Duw  Ei  Hun  ydyw  dydd 
a  nos  ;    a  threfniant  bendigedig  ydyw,  llawn 

0  ddoethineb  a  daioni,  a  theilwng  o'r  dwyfol 
Drefnydd.     Ceir  nos  ar  ol  dydd,   a  dydd  ar 

01  nos,  amser  gweithio,  ac  amser  gorffwys, 
heb  ball  na  diffyg.  Eto,  mae'n  werth  i  ni 
sylwi  mai  nid  Duw  a  greodd  dywyllwch. 
Dywedodd,  "  Bydded  goleuni,"  ond  ni  ddy- 
wedodd,  Bydded  tywyllwch.  Gwahanodd 
rhwng  goleuni  a  thywyllwch,  a  rhoes  enwau 
arnynt — dyna'r  oll.  Na  :  Crewr  gwawl  yw 
Duw,  ac  nid  gwyll.  Dyma'i  hanes  ym  myd 
mater,  byd  meddwl,  a  byd  ysbryd.  Ac  nid 
rhyfedd  hyn,  oblegid  goleuni  ydyw  yn  Ei 
hanfod  dragwyddol,  yn  y  goleuni  y  mae'n 
cartrefu,  ac  Efe  yw  ffynhonnell  fawr  pob 
goleuni  i  ddynion  am  amser  a  byth.     Prysurodd 

felly  i  greii  haul  i  ddileu  nos  y  cread.  A  rhagor- 
fraint  haul  yn  unig  ydyw  hyn.  Nis  gall  yr 
un  o'r  planedau  ereill,  na'r  oll  gyda'u  gilydd, 
ddifodi  nos  anian.  O'u  rhan  hwy,  arosai'n 
gylch  0  gaddug  oesol  am  ein  daear.  Yn  wir, 
y  maent  hwy'n  manteisio  drwy'r  nos.  Am- 
lygant  eu  disgleirdeb  a'u  prydferthwch  yn 
weli  drwyddi.  Ond  nid  oes  cydfod  rhwng 
haul  a  thywyllwch.  Dywedir  weithiau  fod 
peth  mor  amhosibl  a  nos  ar  fynwes  haul. 
Mae  codiad  haul  yn  cynnwys  dilead  nos. 

Yr  un  modd  y  geUir  dweyd  am  Haul  mawr 
y  testyn.  Hwn  a  ddilea  nos  foesol  y  byd. 
Ac  nid  yw  nos  anian  ond  cysgod  gwan  o  hon. 
A  theimlwn  yn  falch  o  ddysgeidiaeth  a  di- 
wyDiant  yr  oes.  Chwalant  ychydig  ar  y 
gwyll.  Diolchwn  yn  aml  am  lewyrch  saint  yr 
oesau  i  oleuo  i  ni  droadau  a  chroesíîyrdd 
bywyd.  Ond  erys  nos  foesol  y  byd  drwy'r 
cwbl.  Nid  oes  ond  Uewyrch  y  dwyfol  Haul  a'i 
dilea.  GweUr  hyn  wrth  ystyried  yr  haenau 
ofnadwy  a'i  cyfansoddant,  megis  anwybodaeth, 
cyfeiliornad,  anghi^ediniaeth,  a  marwolaeth. 
Dyma  blygion  nos  trueni  nas  gall  unrhyw 
ddyfais  ddynol  eu  symud.  Ond  cysur  yw 
meddwl  fod  Haul  y  testyn  yn  prysur  wneyd 
Ei  waith.  Fel  y  cwyd  i'r  lan,  ac  yr  ym- 
ddyrch  at  Ei  awi'  anterth,  gan  wasgar  Ei  ddwyf- 
ol  belydron  i  bellafoedd  byd,  y  mae  nos  an- 
wybodaeth,  nos  cyfeiliornad,  nos  anghredin- 
iaeth,  a  nos  marwolaeth,  yn  cyílym  ddiílannu 
o'i  ílaen.  Prysured  yr  awr  pryd  na  byddont 
mwyach  !     Haul  jájw. 


130  ER   MWYN    lESU. 

2.     Creu  dydd. 

Nid  dinystrydd  ydyw  haul,  ond  creawdydd. 
Wrth  greu  dydd  y  dilea'r  nos.  Ac  y  mae 
haenau  mewn  dydd  fel  mewn  nos,  sef  goleuni, 
gwTes,  a  bywyd.  Yr  haul  sy'n  creu  dydd  o 
oleuni,  dydd  o  wres,  a  dydd  o  fywyd  i'r  cread. 
Yr  un  modd,  y  dwyfol  Haul  a  grea  ddydd 
ysbrydol  i  ddynion.  Efe  a  rydd  i  ni  ddydd 
0  oleuni  dadguddiad.  Etyb  i  ni,  nid  cwestiynau 
dibwys  y  corff,  ond  cwestiynau  mawrion  enaid 
anfarwol, — am  Dduw,  dyn,  pechod,  iachawdwr- 
iaeth,  amser,  tragwyddoldeb, — cwestiynau  y 
mae'n  tragwyddoldeb  yn  dibynnu  ar  gael  ateb- 
ion  iddynt.  Crist  yn  unig  a  wasgara  ddigon 
0  lewyrch  i  oleuo  tragwyddoldeb.  Rhaid 
cael  anfeidrol  Haul  i  daenu  tragwyddol  wawl. 
Dyry  i  ni  hefyd  ddydd  o  wres  ysbrydol.  Pob 
gwres  a  fu  erioed  yn  eglwys  Dduw, — y  gwres 
a  dry'n  ynni,  sêl,  ac  ymroddiad  yn  ei  haelodau, 
— y  gwres  a  geidw'r  eglwys  rhag  myned  yn 
dalp  0  iâ  oesol  yng  nghanol  oerni  pechod  y 
byd, — y  gwres  a  roes  ysbrydoedd  ein  pobl 
ieuainc  yn  ddiweddar  ar  dân  mewn  mawl  a 
gorfoledd  i  Grist  a  Duw, — tarddodd  yn  gwbl 
o'r  Haul  hwn.  Pob  brwdaniaeth  a  fydd  yn 
yr  eglwys  byth,  rhaid  iddo  lifo  ohono  Éf. 
Yr  un  modd  am  ddydd  o  fywyd  ysbrydol, — 
bywyd  anllygredig,  di-ddarfod,  ac  o'r  un  natur 
a  bywyd  Duw  Ei  Hun.  Ac  ni  fentrem  ni  dra- 
gwyddoldeb  ar  ddim  Uai  na  hyn.  Mae  gennym 
barch  di-derfyn  i  angel, — creadur  mawr  a 
bythol-ieuanc,  heb  staen  ar  ei  wisg,  heb  grychni 

ar  ei  rudd,  yn  chwareu'i  edyn  mewn  nwyfiant 
di-flino  0  gwmpas  gorsedd  lôr.  Ond  ni 
fentrem  dragwyddoldeb  gyda  bywyd  angel. 
Beth  wyddom  ni  am  fywyd  a  phosibih'wydd 
angel  ?  Ond  parod  fyddem  i'w  wynebu  unrhyw 
ddydd  gydag  un  pelydryn  o  fywyd  y  Duwdod 
Ei  Hun.  Beth  ddaw  a'r  dwyfol  belydryn 
hwnnw  o  hanfod  lôr  Ei  Hunan  i'n  hysbryd 
egwan  ni  ?  A,  llewyrch  y  dwyfol  Haul  yn 
unig.  Byddwn  hebddo  byth  oni  thywynna 
Hwn  ar  ein  henaid.  Efe  felly  a  rydd  i  ni 
ddydd  o  oleuni,  dydd  o  wres,  a  dydd  o  fywyd 
ysbrydol.     Haul  ydyv/. 

3.     Mae'r  haul  i  bawb,  ac  oll  i  bob  un. 

Nid  yw  hoU  fendithion  natur  ym  meddiant 
pawb.  Mae'n  hynod  o  hael,  ond  ni  ranna'i 
thrysorau  i  bawb.  Nid  yw'r  creigiau,  yr  afon- 
ydd,  y  mynyddoedd,  a'r  eigion  yng  nghyrraedd 
pawb.  Ceir  miloedd  heb  erioed  weled  craig, 
na  mynydd,  nac  afon,  nac  eigion.  Mae  natur 
yn  ei  phrydferthwch  a'i  harddunedd,  ei  hoen 
a'i  bywyd,  i  lawer,  ond  nid  i  bawb.  Ond  am 
yr  haul  têr,  mae  ef  yn  holl  gyfoeth  ei  oleuni  a'i 
ysblander  i  bawb.  Nid  oes  cyfyngiad  ar  ei 
fendithion.  Tywynna  ar  y  tlawd  fel  y  cyfoeth- 
og,  yr  ieuanc  fel  yr  hên,  y  du  fel  y  gwyn,  a'r 
drwg  fel  y  da.  Rhanna'i  belydron  i'r  anialwch 
fel  yr  ardd,  a  gwena  mor  siriol  ar  y  bwthyn  ag 
ar  y  palas.  "  Nid  ymgudd  dim  oddiwrth  ei 
wres  ef."  Ac  y  mae'r  haul,  nid  yn  unig  i 
bawb,  ond  oll  i  bob  un.     Nid  oes  darnio  ar 

haul.  Nis  gellir  rhoi  ei  oleuni  i  un,  a'i  wres  i 
arall,  ond  y  mae  yn  yr  oll  ag  ydyw,  ac  a  fedd, — 
yn  oleuni,  gwres,  ynni,  a  bywyd, — i  bob  un. 
Gall  pob  un  ei  gyfarch  yn  awr  ei  anterth  mawr, 
a  dweyd, — eiddof  fi  ydwyt. 

Yr  un  modd  am  Haul  cyfìawnder.  Mae 
yntau  i  bawb.  Goleua  "  bob  dyn  a'r  y  sydd  yn 
dyfod  i'r  byd."  Mae'n  oleuni  rheswm  a 
chydwybod  i'r  pagan.  Tardda  pob  pelydryn 
o  wirionedd  yn  y  byd  paganaidd  ohono. 
Tywynnodd  yn  brydferth  gynt  yn  nysgeid- 
iaeth  Plato,  Socrates,  a  Seneca  ;  a  disgleiria 
eto  yng  ngwyll  paganiaeth.  Cyfododd  yn 
uwch  i'r  lan  mewn  luddewiaeth,  ac  y  mae  yn 
ei  anterth  yn  yr  Efengyl.  Llawenha  China, 
Japan,  India,  ac  Afîrica  yn  Ei  oleuni.  Efe 
ydyw  Haul  pob  oes  a  gwlad  :  Haul  nef,  Haul 
daear,  Haul  amser,  Haul  tragwyddoldeb, — 
Haul  pawb !  Ac  heblaw  Ei  fod  i  bawb,  y 
mae  oll  i  bob  un.  Nis  gellir  darnio  Duwdod, 
a  rhoi  Ei  allu  i  un,  Ei  ddoethineb  i'r  llall,  a'i 
drugaredd  i  arall.  Nid  oes  parselu  ar  anfeidrol- 
deb.  Na :  os  Duw  o  gwbl,  Duw  oll  neu 
ddim.  Felly  am  Grist,  Haul  mawr  y  testyn  • 
y  mae  oU  i  bob  un.     Fel  y  dywed  yr  emynydd  : 

"  lesu,  lesu,  'r  wyt  Ti'n  ddigon, 

'R  wyt  Ti'n  Uawer  mwy  na'r  byd  ; 
Mwy  trysorau  sy  yn  Dy  enw 
Na  thrysorau'r  India  i  gyd  ; 

Oll  yn  gyfan 
Ddaeth  i'm  meddiant  gyda'm  Duw." 

4.     Mae'r  haul  yn  aros  yr  un. 

Ceir  fod  y  cread  mawr,  a'n  daear  ninnau  fel 
rhan  ohono,  yn  mynd  drw^''  gwrs  di-aros  o  gyf- 
newidiadau.  Trwy  ryw  ymweithiad  rhyfedd, 
ymnewidia'r  oll  yn  barhaus.  Mae  cyfnewid- 
iadau'r  ddaear  mor  gyson  a'i  symudiadau. 
Nid  oes  ynddi  ddim  yn  aros  yr  un.  Ymnewidia 
fel  ■vv'yneb  eigion.  Gwelir  mynyddoedd  lle'r 
oedd  cymoedd,  a  chymoedd  lle'r  oedd  myn- 
yddoedd  ;  bryniau  lle'r  oedd  pantiau,  a  phant- 
iau  Ue'r  oedd  bryniau  ;  sychdir  lle'r  oedd  mor- 
oedd,  a  moroedd  lle'r  oedd  sychdir.  Gwirir 
hyn  yn  hanes  Cantref  y  Gwaelod,  lle  mae 
gerddi  a  dolydd  heirdd  wedi  eu  gwneyd  yn 
ddeifr-gartrefì  pysg.  "  Hwynt-hwy  a  ddar- 
fyddant  .  .  .  a  hwynt-hwy  oU  fel  dilledyn  a 
heneiddiant ;  ac  megis  gwisg  y  plygi  di  hwynt, 
a  hwy  a  newidir."  Ond  yng  nghanol  yr  hoU 
gyfnewidiadau,  erys  yr  haul,  canolbwynt 
mawr  y  cread,  drwy'r  oesau  yr  un.  Nid  oes 
ynddo  gynnydd,  na  lleihad.  Tra'n  cadw'r 
planedau  oll  yn  eu  cylch-droadau  pell,  erys  ei 
hunan  heb  symud  na  newid. 

Felly'r  dwyfol  Haul :  erys  byth  yr  un. 
Newidia  dynion  ac  engyl,  daear  a  nefoedd, 
amser  a  thragwyddoldeb,  tra'r  erys  eu  canol- 
bwynt  mawr  yn  dragwyddol  ddi-gyfnewid. 
Nid  aeth,  ac  nid  ä  neb  byth,  drwy'r  fath  gyf- 
newidiadau  mewn  amgylchoedd, — o  uchder  i 
ddyfnder,  o  gyfoeth  i  dlodi,  o  ogoniant  i 
warth  ;  ac  yn  ol  o  ddyfnder  i  uchder,  o  dlodi 
i   gyfoeth,    o   warth   i   ogoniant.     Gofynnwn 

weithiau  mewn  braw, — yng  nghanol  y  fath 
gyfnewidiadau  anfeidrol  yr  aeth  drwyddynt,  a 
ydyw  y  Person  Ei  Hunan  wedi  peidio  newid  ? 
Yng  nghwrs  rhyfedd  Ei  gyfnewidiadau,  a 
gadwodd  Efe  Ei  anghyfnewidioldeb  ?  Do, 
clod  i'w  enw  byth  !  "  lesu  Grist,  ddoe  a  hedd- 
yw  yr  un,  ac  yn  dragywydd."  Clywsom  y 
byddai  rhai  o  berthynasau  agosaf  y  diweddar 
Tom  ElHs  mewn  cryn  bryder  yn  ei  gylch  pan 
oedd  yn  uchder  ei  Iwyddiant  gwleidyddol. 
Gwyddent  yr  arcsai'n  fynych  gyda  phrif  wlad- 
weinwyr  ei  oes,  ac  ofnent  iddo  chwyddo  ac 
ymfalchio,  nes  anghofìo'i  wlad,  ei  iaith,  a'i 
genedl,  ac  yn  neillduol  ei  grefydd.  Ond 
deuai  adref  cyn  hir,  a  gofynnid  iddo  ddiweddu'r 
seiat  nos  Sabboth  yng  nghapel  bychan  Cefn- 
ddwysarn  ;  a  phan  ddechreuai  weddîo,  sib- 
rydai  ei  berthynasau  wrthynt  eu  hunain, — 
"A,  Tom  ydyw  eto."  Pan  gyrhaeddwn 
ninnau  ogoniant,  ac  y  cawn  y  fraint  oruchel  o 
glywed  y  Gwaredwr  yn  eiriol  dros  euogion  y 
byd,  y  peth  cyntaf  a  ddywedwn  fydd, — A,  lesu 
ydyw  eto.  lesu'r  preseb,  lesu'r  anialwch, 
lesu'r  ardd,  lesu'r  Groes,  lesu'r  bedd. 

"  Yr  Arglwydd  sydd  yr  un 
Er  maint  derfysga'r  byd  ; 
Er  anwadalwch  dyn, 
Yr  iin  yw  Ef  o  hyd." 

II.  FoD  Crist  i'r  byd  yn  Haul  CYF- 
lAWNDER  :    "  Haul  cyfiawnder." 

Mae  felly  mewn  amrywiol  ystyron  : 

1.  Dysgodd  gyfiawnder  i'r  byd. 

Cydnebydd  hyd  yn  oed  Ei  elynion  ei  fod  ar 
Ei  ben  Ei  Hun  fel  DysgawdwT  moesol.  Teiíl 
holl  ddysgawdwyr  yr  oesau,  mewn  paganiaeth 
ac  luddewiaeth,  i'r  cysgodion  tragw^ddol. 
Diflannant  fel  sêr  yn  ymyl  haul.  Pa  le  y  ceir 
dysgeidiaeth  foesol  fel  sydd  yn  y  Bregeth  ar  y 
Mynydd  ?  Ceir  ynddi  gyfuniad  hardd  o  syml- 
edd  ac  arucheledd.  Mae  mor  syml  a  dyn,  ac 
mor  aruchel  a  Duw.  Gall  y  plentyn  fel  y  cerub 
gael  addysg  drwyddi.  Pwysleisir  ynddi  y 
mewnol  yn  gyferbyniol  i'r  allanol,  y  cadarnhaol 
yn  gyferbyniol  i'r  nacaol,  a'r  cyfîredinol  yn 
gyferbyniol  i'r  cenedlaethol.  Ymddeng\^s  rhin- 
wedd  ynddi  dan  ei  goron,  a  chyfiawnder  ym- 
arferol  yng  ngwisgoedd  ei  ogoniant.  "  Haul 
cyfiawnder." 

2.  Gweithredodd  gyfiawnder  yn  y  hyd. 

Nid  camp  fawr  ydyw  dysgu  cyfìawnder  i'r 
byd, — ei  fyw  yw'r  orchest.  Gellir  ofni  fod 
llawer  yn  ei  ddysgu  heb  geisio'i  fyw,  a  phawb  er 
ceisio'n  methu.  Daliwn  ni'r  pregethwyr  safon 
uchel  0  flaen  dynion  mewn  moesoldeb  a  chref- 
ydd  ymarferol,  gan  eu  dysgu  i  fyw  fel  hyn,  a 
bucheddu  fel  arall ;  ond  Duw  a  ŵyr  ein  bod 
yn  pechu'n  pregethau'n  fynych  cyn  gadael  y 

pulpud,  fel  na  fydd  gennym  ar  derfyn  Sabboth 
ddim  i'w  wneyd  ond  syrthio  ar  ei  drugaredd 
faddeuol.  Ond  wele  Un  a  fu  fyw  Ei  ddysg- 
eidiaeth,  ac  a  ddysgodd  Ei  fywyd  ;  bu  fyw  Ei 
bregeth,  a  phregethodd  Ei  fywyd.  Yr  oedd 
cydgord  perfîaith  rhwng  Ei  fuchedd  a'i  ddysg- 
eidiaeth,  Ei  fywyd  a'i  bregeth.  Taílodd  allan 
her-gwestiwn  i  nefoedd,  daear,  ac  uffern, — 
"  Pwy  ohonoch  a'm  hargyhoedda  i  o  bechod  ?  " 
A  oes  rhyw  ddiaíl  yn  Gehenna,  neu  ddyn  ar  y 
ddaear,  neu  angel  yn  y  nef  ?  Os  oes,  deued 
ymlaen, — "  Pwy  ?  "  Adseinia'r  cwestiwn 
drwy  greigiau  tragwyddoldeb  heb  ei  ateb  byth  ! 
Wele  un  bywyd  "  di-fai  i  Dduw  "  :  Duw  wedi 
ei  chwilio,  ei  fesur,  a'i  blymJo,  ac  yn  cyhoeddi 
am  dano, — "  Hwn  yw  fy  anwyl  Fab,  yn  yr 
hwn  y'm  boddlonwyd."     "  Haul  cyfiawnder." 

3.  Gweithiodd  allan  gyfiawnder  ar  gyfer  y 
byd. 

Mae  dosbarth  o  ddysgawdwyr  wedi  codi'n 
ddiweddar  a  addefant  yn  rhwydd  uchafiaeth 
Ei  ddysgeidiaeth  a  pherfîeithrwydd  Ei  fyw- 
yd,  ond  a  wadant  Ei  Feichnîaeth  a'i  lawn. 
Yr  oedd,  meddant,  yn  Ddysgawdwr  digymar, 
ac  yn  Esiampl  ddi-fai.  Merthyr  ydoedd,  ond 
Ei  fod  y  goreu  o  ferthyron  yr  oesau.  Profodd 
Ei  fîyddlondeb  i  wirionedd  â  gwaed  Ei  galon. 
Ond  nid  yw'n  ddigon  i  bechadur  euog  gael 
Dysgawdwr  ac  Esiampl  heb  yn  gyntaf  gael 
Gwaredwr.  Cri  dyfnaf  enaid  euog  ydyw  am 
ollyngdod  a  rhyddhad.     Tybier  am  ddyn  mewn 

cell  dan  gondemniad  marwolaeth,  ac  heb  ond 
ychydig  oriau  i  fyw,  ei  angen  cyntaf  ydyw,  nid 
dysgeidiaeth  ac  esiampl,  ond  gollyngdod  o'r 
orsedd.  Ynfydrwydd  fyddai  cynnyg  iddo 
ddysgeidiaeth  ac  esiampl  heb  yn  gyntaf  ei 
ryddhau.  Rhaid  i  enaid  damniol  yr  un  modd 
gael  yn  gyntaf  ei  waredu,  ac  yna'i  ddysgu. 
A  gwaith  pennaf  Crist  fel  Gwaredwr  ydyw 
symud  ymaith  y  condemniad  oddiar  y  pech- 
adur,  a  gollwng  yr  enaid  yn  rhydd.  Gwna 
hyn,  nid  drwy  ddysgeidiaeth  ac  esiampl,  ond 
drwy  gyfiawnder.  "  Yr  Arglwydd  ein  cyf- 
iawnder."  A  cheir  gan  WiUiams  ddesgrifiad 
byw  iawn  o'r  cyfiawnder  hwn  : 

"  Cyfìawnder  marwol  glwyf, 

A  haeddiant  dwyfol  loes, 
Y  pris,  y  gwerth,  ye  aberth  drud, 

A  dalwyd  ar  y  groes, 
A  gliria  'meiau'n  Uwyr, 

A'm  golcha'n  hyfryd  lân  ; 
Ac  nid  oes  arall  dan  y  nef 

A'm  nertha  i  fynd  ymlaen." 

Cynwysa'r  cyfiawnder  felly  gliriad  yr  euog- 
rwydd,  glanhad  y  Uygredd,  a  nerth  di-ddarfod, 
— nerth  mewn  bywyd,  nerth  yn  angeu,  nerth 
yn  y  farn,  a  nerth  dros  byth. 


Y   DIWEDD. 

"  Yna  y  bydd  y  diwedd." — 1  Cor.  xv.  24. 

Mae'f  testyn  yn  rhan  o  bennod  fawr  yr  ad- 
gyfodiad,  ac  y  mae'n  amlwg  fod  rhai  yn  Corinth 
yn  ei  wadu.  Mae  Paul  yma  felly  yn  ei  brofi 
a'i  egluro.  A  sylfaen  ei  ymresymiad  ydyw  fod 
y  Crist  a  fu  farw  wedi  cyfodi.  Hyn  ydoedd 
cynnwys  ei  bregethiad  yn  Corinth,  a  dyma'r 
Efengyl  a  dderbyniasant  hwythau.  Hon  a'u 
deffrodd  gyntaf  i  fywyd  newydd  o  ysbrydol- 
rwydd,  ac  a'u  gwnaeth  yn  Gristionogion. 
Yr  oeddynt  yn  dystion  o'i  grym  ysbrydol. 
Brysia'r  apostol  felly  i  brofi  sicrwydd  ad- 
gyfodiad  Crist,  a  gwna  hyn  mewn  dwy  ffordd  : 
(1)  Ar  sail  tystiolaeth  ddiamwys.  Cyfeiria 
at  chwech  o'i  ymddangosiadau  ar  ol  adgyfodi, 
sef  i  Cephas,  i'r  deuddeg,  i'r  pum  cant  brodyr,  i 
lago,  i'r  holl  apostolion,  ac  iddo'i  hunan. 
Ac  y  mae'n  sicr  iddo  holi  a  chroes-hoh'r  tystion 
hyn  gyda'r  manylrwydd  mwyaf.  Nid  dyn 
oedd  Paul  a  gredai  bob  íTiloreg.  Meddai  un 
0  feddyliau  cliriaf  a  mwyaf  rhesymegol  y 
byd,  ac  yr  oedd  ei  feddwl  cryf  yn  hawlio  sail 
resymol  i'w  gred.  Yr  oedd  hefyd  yn  dyst  o'i 
weled  ei  hunan  :  "  Ac  yn  ddiweddaf  oll  y 
gwelwyd  ef  gennyf  fìnnau  hefyd."  Nid  gweled- 
igaeth  fewnol  ydoedd  hon,  ond  allanol  a  gwrth- 
rychol,  yn  hollol  yr  un  modd  ag  i'r  tystion 
eraill.     Yr  oedd  ffaith  Ei  adgyfodiad  yn  seilied 


140  ER    MWYN    lESU. 

ig  ar  dystiolaeth  sicr.  Dengys  hyn  (2)  trwy 
dybio  canlyniadau  pe  na  chyfodasai.  "  Os 
na  chyfododd,"  meddai,  "  mae'n  pregeth  ni, 
a'ch  ffydd  chwithau'n  ofer — yn  ddi-rym  a  di- 
sylwedd.  Yr  ydym  ni'r  apostolion  heblaw 
hynny'n  gau-dystion  i  Dduw — ^yn  gelwyddwyr 
yn  enw  Duw.  A  mwy  na  hynny,  cyfrgollwyd 
y  meirw  yng  Nghrist,  ac  felíy  truanaf  o  bawb 
ydyw'r  saint."  Ond  teiíl  ymaith  y  tybiau  a'r 
dychmygion,  a  rhydd  ddadganiad  i'r  gwirion- 
edd  cadarnhaol,  a  hynny  gyda  grym  gorch- 
fygol :  "  Eithr  yn  awr  Crist  a  gyfodwyd 
oddiwrth  y  meirw,  ac  a  wnaed  yn  ílaen-fîrwyth 
y  rhai  a  hunasant."  Cyfododd  yn  wystl,  yn 
ernes,  yn  sicrwydd  o  adgyfodiad  Ei  bobl. 
Mae  bedd  gwag  Crist  yn  sicrhau  beddau 
gweigion  i  bawb  o'i  saint. 

Dengys  yr  apostol  hefyd  fod  adgyfodiad  y 
saint  ym  meddwl  a  chynllun  Duw,  ac  felly  y 
rhaid  iddo  gymeryd  Ue  er  darostyngiad  pob 
gelyn  i'r  Mab,  a  darostyngiad  y  Mab  i'r  Tad,  fel 
yn  y  diwedd  y  byddo  Duw  oll  yn  oll.  "  Yna 
y  bydd  y  diwedd."  Nid  diwedd  yr  adgyfodiad 
a  feddylir,  na  diwedd  teyrnas  Crist,  ond  y 
diwedd  mawr  yn  ei  ystyr  eangaf, — diwedd  pob 
peth,  a  diwedd  pob  diwedd. 

Pwnc  y  testyn  felly  ydyw, — 

Y  DlWEDD. 

Edrychwn  arno  mewn  tair  gwedd  yn  ol  y 
frawddeg — sef  yn  ei  sicrwydd,  ei  amseriad,  a'i 
gynnwys. 

/.     Yn  ei  sicrwydd  :  "  Yna  y  hydd  y  diwedd." 

Neu,  yn  gryfach,  "  Yna,  y  diwedd."  Dad- 
ganiad  ydyw  o  ffaith  ddiamheuol  sicr.  Mae'r 
byd  hwn  yn  llawn  o'r  tebyg  a'r  posibl, — tebyg 
hyn  a  phosibl  y  llall.  Seiliwn  ein  gobeithion, 
a  fFuríìwn  ein  bywydau  fynychaf  ar  y  posibl. 
Llawn  yw  ein  hymddiddanion  o'r  os  a'r  hwyrach. 
Ond  pan  groeswn  y  terfyn  i  fyd  crefydd,  yr 
ydym  yng  nghanol  pethau  sicr.  Pethau  ydynt 
a  raid  fod  :  maent  fel  bodolaeth  Duw  Ei  Hun. 
Mae'r  pethau  i  ddyfod  mor  sicr  a'r  pethau 
sydd.  Ac  felly  am  y  Diwedd :  nid  yna 
posibl  y  daw,  ond  yna  y  bydd  y  diwedd  :  yna, 
y  diwedd. 

Mae  tri  pheth  yn  ei  sicrhau : 

1.     Natur. — 

Rhoddir  rhy  fychan  o  sylw  i  natur,  a'i  thyst- 
iolaeth  werthfawr  i  wirionedd  crefydd  ddad- 
guddiedig.  Gyfyngir  hi  fel  rheol  i  feirdd  a 
gwyddonwyr,  a  rhaid  addef  mai  tuedd  y 
dosbarthiadau  hyn  ydyw  ei  gor-foli  a'i  gor- 
ddyrchafu.  Rhydd  rhai  iddi  rywbeth  tebyg 
i  addohad  wrth  ei  galw'n  "  natur  ddwyfol". 
Ond  mor  wir  a  hynny  ydyw  mai  tuedd  y  IHaws 
yw  ei  diystyru  a'i  dibrisio.  Rhoddant  fri  mawr 
ar  gyfrol  dadguddiad  a  chyfrol  dynohaeth, 
a  hynny  ar  draul  esgeuluso  cyfrol  natur,  tra 
mae  tystiolaeth  hon,  er  nad  mor  glir,  eto  mor 
wir  a'r  UeiU.  Yr  un  ydyw  awdwr  y  tair,  a'r 
un  genadwri   a  gynwysant.     Dysgant  yr  un 

gwirioneddau,  er  nad  mor  eglur  a'u  gilydd. 
Cyn\N^"sa'r  tair  y  gwirioneddau  mawrion  am 
Dduw,  y  dechreuad,  a'r  diwedd.  Tystia  natur 
i'r  diwedd  mor  groyw  a'r  dechreuad.  Mae 
cysgodion  y  diwedd  arni'n  barod.  Ymwisga 
ym  mentyll  henaint.  Mae  nychdod  i'w  glywed 
yn  swn  ei  hawelon,  rhuad  ei  stormydd,  a 
murmur  ei  thonnau.  Mae  natur  wrth  nesu  at 
ddydd  ei  thranc  yn  hyawdl  bregethu'r  Diwedd. 

2.     Hanes. — 

Yr  un  Awdwr  sydd  i  hanes.  Dysga  rhai 
mai  Duw  greodd  natur,  ond  mai  dynion  sy'n 
creu  hanes  :  Duw  íîurfìodd  oriawr  y  cread, 
ond  dynion  sy'n  ei  windio  ymlaen.  Ni  fu 
camgymeriad  mwy  erioed.  Na :  mae  Uaw'r 
lôr  mor  amlwg  mewn  hanes  ag  ydyw  mewn 
natur.  Mae  Duw  gyda,  o  dan,  a  thu  ol  i  bob 
peth.  Ni  ddaeth  hyd  yn  oed  pechod  i'r  byd 
heb  Ei  oddefiad,  a  goruwchreola'r  drwg  fel  y 
da  i'w  ogoniant  Ei  Hun.  le,  Duw  grea  hanes. 
Clywir  Ei  leferydd  yn  groyw  ynddo.  Yn  awr, 
un  0  nodweddion  amlycaf  hanes  ydyw  ei 
gymysgedd  o  dda  a  drwg  ;  a  gwelir  yn  fynych 
oruchafiaeth  y  drwg  ar  y  da,  celwydd  ar  wir- 
ionedd,  a  phechod  ar  sancteiddrwydd.  Ceir 
prawfion  gwastadol  o  d\vyll  yn  llwyddo,  a 
iawnder  dan  draed.  Ond  nis  gall  hyn  fod 
byth.  Mor  wir  ag  fod  Duw  yn  bod,  a  gwirion- 
edd  a  chyfìawnder  yn  hanfod  ynddo,  rhaid  i 
wirionedd  fuddugoliaethu  ar  gelwydd,  cyfiawn- 
der  ar  dwyll,   a  sancteiddrwydd  ar  bechod. 


Y    DIWEDD.  143 

Rhaid  felly  y  bydd  terfyn  i'r  cwrs  presennol  o 
gymysgedd :  rhaid  dwyn  yr  oruchwyhaeth 
hon  i  ben.  Mae  hanes  yntau'n  pwyntio  at  y 
Diwedd. 

3.     Ysgrythyr. — 

Mae  Ueferydd  Duw  yma'n  fwy  clir  a  deall- 
adwy  :  llefara  gyda  mwy  o  rym  ac  awdurdod. 
Mae'r  hyn  oedd  yn  awgrymau  mewn  natur  a 
hanes  yn  y  Gair  yn  ddadguddiadau  eglur  a 
llawn.  Teimlwn  nad  yw  Duw  nepell  oddiwrth- 
ym  mewn  natur,  ei  fod  o'n  cwmpas  mewn 
hanes,  ond  yn  ein  hymyl  yn  Ei  Air.  A  mynych 
y  geilw'n  sylw  ynddo  at  y  Diwedd  :  "  Canys 
myfi  a  wn  fod  fy  Mlirynwr  yn  fyw,  ac  y  saif 
yn  y  diwedd  ar  y  ddaear."  "  Yna  y  deallais 
eu  diwedd  hwynt."  "  Yn  mynegi  y  diwedd 
o'r  dechreuad,"  "  Beth  a  wnewch  yn  niwedd 
hyn  ? "  "  Diwedd  pob  peth  a  nesaodd." 
"  Y  cynhauaf  yw  diwedd  y  byd."  "  Yna  y 
bydd  y  diwedd." 

//.  Yn  eí  amseriad :  "  Yna  y  bydd  y 
diwedd." 

Pa  bryd  ?  Nid  cyn  i'r  tri  amgylchiad  mawr 
a  nodir  yma  gymeryd  Ue  ;  rhaid  i'r  rhai  hyn 
flaenori'r  diwedd : 

1.     Rhoddiad  y  deyrnas  gan  Grist  i'r  Tad.^ 

"  Yna  ....  wedi  y  rhoddo  efe  y  deyrnas  i 
Dduw  a'r  Tad."  Nid  Ei  deyrnas  fel  dwyfol 
Fab  a  olygir  yma  ;  ac  nid  ychwaith  Ei  deyrnas- 

iad  grasol  dros  Ei  bobl.  Dywedir  am  dano  yn 
jr  ystyron  hynny  :  "  Efe  a  deyrnasa  yn 
dragywydd,  ac  ar  ei  frenhiniaeth  ni  bydd 
diwedd."  Ond  yr  hyn  a  olygir  ydyw  Ei  deyrn- 
as  fawr  gyfryngol,  yr  hon  a  dderbyniodd  wedi 
Ei  adgyfodiad,  pan  y  rhoddwyd  iddo  bob 
awdurdod  yn  y  nef  ac  ar  y  ddaear.  Mae'r 
deyrnas  hon  mor  fawr  ac  eang  a'i  deyrnas  fel 
Mab  Duw.  Cyrhaedda  i  bob  byd,  dros  bob 
creadur,  da  a  drwg,  gweledig  ac  anweledig. 
Rhoddwyd  y  deyrnas  hon  iddo  fel  Duw-ddyn 
i  ddibennion  y  prynedigaeth.  Pan  gyflawner 
yr  amcanion  hynny,  bydd  hon  ar  ben  :  rhoddir 
hi'n  ol  i'r  Tad.  Bydd  rhodd  y  Tad  i'r  Mab 
yn  dyfod  yn  rhodd  y  Mab  i'r  Tad. 

2.  Darostyngiad  pob  gelyn  i'r  Mab  :  "  Wedi 
iddo  ddileu  pob  pendefigaeth,  a  phob  awdurdod 
a  nerth.  Canys  rhaid  iddo  deyrnasu,  hyd  oni 
osodo  ei  hoU  elynion  dan  ei  draed." 

Rhaid  i'r  darostyngiad  hwn  gymeryd  Ue 
cyn  y  rhydd  i  fyny  Ei  deyrnas  gyfryngol. 
Rhaid  darostwng  pob  gallu,  awdurdod,  a 
nerth,  sy'n  wrthwynebol  iddo,  o  bob  gradd 
a  sefyllfa, — yn  egwyddorion,  sefydhadau,  dyn- 
ion,  ac  ysbrydion.  Rhaid  eu  dileu  Ue  bynnag 
y  Uechant, — mewn  meddyhau,  llyfrau,  a  chyf- 
undraethau, — yng  nghonglau  daear,  yng 
nghuddfeydd  amser,  ac  yng  nghilfachau  Ge- 
henna.  Bydd  eu  darostyngiad  mor  Iwyr  fel  y 
cânt  eu  mathru, — eu  gosod  "  dan  ei  draed." 
0  dan  bwysau  Duwdod,  methrir  hwynt  o  fod  I 

A'r  diweddaf  o'r  gelynion  a  ddinystrir  fydd 
angeu :  diweddaf,  nid  y  lleiaf.  Na :  yn 
hytrach  y  mwyaf.  0,  elyn  mawr  dynoliaeth  ! 
Mae  ars\N7^d  yn  ei  drem,  dychryn  yn  ei  wedd, 
a  braw  yn  ei  gysgod.  Pan  ymdeithia  yn  ei 
rwysg,  cryna  byd  cyfan.  Mae  wTth  ei  waith 
beunydd  yn  torri  cylymau,  rhwygo  cysylltiad- 
au,  creu  dagrau,  a  gwaedu  calonnau.  Gwag- 
ia'n  cartrefi  i  lanw'n  mynwentydd  :  angeu, 
angeu,  angeu  !  Ond  y  mae'r  arch-ddinystr- 
ydd  hwn  i  gael  ei  ddinystrio.  Rhydd  y  Brenin 
lesu  Ei  draed  ar  ei  wddf,  a  mathra  ef  i  ddi- 
ddymdra.  Disgwyliwn  ninnau  gael  y  mwyn- 
had  0  fod  yn  ei  angladd,  nid  i  wylo,  ond  i  ganu  : 

"  O  !    angeu,  pa  le  mae  dy  golyn  ? 
O  !    iiffern,  ti  gollaist  y  dydd  ! 
Y  Baban  a  anwyd  ym  Methlem 
Orchfygodd  bob  gelyn  y  sydd." 

3.  Darostyngiad  y  Mab  i'r  Tad  :  "  A  phan 
ddarostynger  pob  peth  iddo,  yna  y  Mab  ei  hun 
hefyd  a  ddarostyngir  i'r  hwn  a  ddarostyngodd 
bob  peth  iddo  ef,  fel  y  byddo  Duw  oU  yn  oU." 

Mae'r  Mab  heddyw  mewn  safle  o  ddyrchafìad 
goruwch  pawb  oll.  Efe  yw'r  Brenin  tragwydd- 
ol.  Mae'r  deyrnwialen  yn  Ei  law,  y  goron  ar 
ei  ben,  a'r  llywodraeth  ar  Ei  ysgwydd.  Mae 
holl  nerthoedd  ac  adnoddau  Duwdod  yn  Ei 
feddiant ;  ond  y  maent  ganddo  i  bwrpas  pryn- 
edigaeth.  Rhydd  hwynt  gyda'r  deyrnas  yn 
ol  i'w  Dad,  gan  Ei  gyfarch  :  "  Fy  Nhad,  dyma'r 
deyrnas,  a  dyma'r  deiliaid  a  roddaist  i  mi  i'w 

prynnu  a'u  cadw,  heb  un  henwr  ar  ol,  na  baban 
ar  goll.  Bellach,  dyma'r  orsedd  i  ti  heb  ei 
llychwino,  y  deyrnwialen  heb  ei  hysigo,  a'r 
goron  heb  ei  staenio."  A  chyda  hyn  cama'n 
ol,  a  chymer  ei  safle  wreiddiol  o  fod  fel  Mab  yn 
dragwyddol  ddarostyngedig  i'w  Dad,  "  fel  y 
byddo  Duw," — yn  Dad,  Mab,  ac  Ysbryd, — 
"  oll  yn  oll," — yn  bob  peth  ymhob  sant  dros 
byth. 

"  Yna," — wedi  y  cymero'r  digwyddiadau 
mawrion  a  rhyfedd  hyn  le, — "  Yna  y  bydd 
y  diwedd." 

///.  Yn  eí  gynnwys :  "  Yna  y  bydd  y 
diwedd." 

Pa  fath  ddiwedd  a  fydd  ? 

1.     Diwedd  di-ddiwedd. — 

Bydd  diwedd  pob  peth  heb  ddiwedd  ei  hun. 
Parhad  a  fydd,  heb  ddilyniadau,  rhannau, 
dechreuadau,  na  diweddau  o'i  fewn.  0,  ddi- 
wedd  mawr  !  Nid  rhyfedd  i'r  diweddar  Barch. 
Thomas  Jones,  Dinbych,  ddweyd  am  dano  : 

"  Tragwyddoldeb  !   mawr  yw'th  enw — 

Mwy  yw'th  sylwedd  mawT  yn  wir  ! — 
Bydd  dy  wae,  neu  ynte'th  wynfyd, 

Imi'n  gyfran  cyn  bo  hir  ; 
Am  gan  miloedd  o  filiynau 

Mae  dy  fynwes  yn  ymgau  ; 
Beunydd,  beimydd,  bob  munudyn, 

I'th  eangder  'rwy'n  nesau." 


Y    DIWEDD,  147 

2.  Diwedd  di-gymysgedd. — 

Fel  y  dy\v'edwyd,  byd  llawn  o  gymysgedd 
yw  hwn.  Gwelir  hyn  mewn  natur,  mewn 
cymdeithas,  yn  yr  eglwys,  ac  yn  y  galon, — yn 
y  gwych  a'r  gwael,  yr  hardd  a'r  hagr,  y  melus 
a'r  chwerw,  y  drwg  a'r  da.  Gawn  yma  eni  a 
marw,  chwerthin  a  wylo,  cyson  a  di-ball. 
Ond  bydd  hwn  yn  ddiwedd  i  bob  cymysgedd. 
Crea  wahaniad  tragwyddol.  Ceir  ynddo  y 
gwych  heb  y  gwael,  a'r  gwael  heb  y  gwych  ; 
y  melus  heb  y  chwerw,  a'r  chwerw  heb  y 
melus  ;  y  da  heb  y  drwg,  a'r  drwg  heb  y  da  ; 
sancteiddrwydd  heb  lygredd,  a  llygredd  heb 
sancteiddrwydd.  Caiíî  pawb  a  phob  peth  ei  le 
ei  hun,  a  bydd  gagendor  annhramwyadwy 
rhyngddynt.  Byddant  mor  bell  oddiwrth  eu 
gilydd  ag  y  gall  breichiau  Duwdod  wedi  eu 
hestyn  ar  eu  hyd  eu  gyrru,  a  bydd  trwch 
anfeidroldeb  rhyngddynt  byth  ! 

3.  Diwedd  di-newidiad. — 

Beth  bynnag  y  caifF  y  Diwedd  ni,  fe'n  sefydla 
ynddo  byth.  Os  da,  da  byth  ;  os  drwg,  drwg 
byth  ;  os  cadwedig,  cadwedig  byth  ;  os  dam- 
niol,  damniol  byth.  Ni  bydd  newidiad  yno. 
Na :  "  Yr  hwn  sydd  anghyfiawn,  bydded 
anghyfiawn  eto  ;  a'r  hwn  sydd  frwnt,  bydded 
frwnt  eto  ;  a'r  hwn  sydd  gyfiawn,  bydded 
gyfiawn  eto  ;  a'r  hwn  sydd  sanctaidd,  bydded 
sanctaidd  eto."  Bydd  y  Diwedd  mawr  yn 
rhwymo  braich  trugaredd,  yn  cloi  adnoddau 
gras,  ac  yn  bolltio  dôr  achubiaeth  am  byth ! 
0,  Ddiwedd  ofnadwy  I 

"  Dduw  mawr  !    pa  beth  a  welaf  draw  ? 

Diwedd  a  braw  yr  hollfyd  ! 
Mi  wela'r  Barnwr  yn  nesau 

Ar  glaer  gymylau  tanllyd  ! 
Yr  udgorn  mawr  yn  seinio  sydd, 
A'r  beddau'n  rhoddi  eu  meirw'n  rhydd, 

I  wae,  neu  ddydd  o  wynfyd  !  " 

Ond  na  ddigalonned  neb  er  yr  hoU  ofnadwy- 
aeth, — 

"Dydd  gras  yw'n  awr — dydd  yw  i  ni 

I  fîoi  rhag  llid  i  ddyfod  ; 
Mae  eto  le,  trwy'r  lesu  hael, 

I  ni  â  Duw  gael  cymod  ; 
Awn  ato  Fe,  cawn  eto  fyw, 
Boed  iddo  glod, — dydd  cymod  yw, 

O  !   brysiwn  i'w  gyfarfod." 

Cyn  cyfarfod  y  Diwedd,  mynnwn  gyfarfod  â 
Duw  mewn  cymod. 

*'  Ac  yr  oedd  un  o'i  ddisgyblion  yn  pwyso  ar  fynwes 
yr  lesu,  yr  hwn  yr  oedd  yr  lesu  yn  ei  garu." 
; — loan  xiii.  23. 

SoNiR  am  dair  mynwes  yn  y  Testament  New- 
ydd,  sef  mynwes  y  Tad,  mynwes  Abraham,  a 
mynwes  lesu.  Ceir  yn  yr  olaf  gyfeiriad  at  y 
dull  dwjTeiniol  o  wledda,  a'r  duU  hwnnw  yd- 
oedd,  nid  eistedd,  ond  lled-orwedd  o  gwmpas  y 
bwrdd.  Byddai  pen  yr  ail  felly  i  gyfeiriad 
mynwes  y  cyntaf,  a  phen  y  trydydd  i  gyfeir- 
iad  mynwes  yr  ail,  etc.  Ac  os  byddai  serch 
dwfn  rhwng  personau  â'u  gilydd,  rhoddai'r 
naill  ei  ben  i  orfîwys  ar  fynwes  y  llall.  Dyma'r 
amgylchiadau  y  cawn  yr  lesu  a'i  ddisgyblion 
ynddynt  yn  y  testyn.  Yr  lesu  a  deilyngai  ac 
a  hawliai  y  Ile  uchaf  o  anrhydedd,  ac  Efe 
felly  oedd  ar  ben  y  bwrdd.  Yr  agosaf  ato 
mewn  urddas  ydoedd  loan,  ac  yr  oedd  yn 
ddigon  agos,  yn  ol  y  testyn,  i  roi'i  ben  i  bwyso 
er  Ei  fynwes  fendigedig. 

Pwnc  y  testyn  ydyw, — Pwyso  ar  fynwes 
Iesu.  Edrychwn  arno  mewn  dwy  wedd,  sef 
y  cyfaddasder  i,  a'r  fraint  o,  bwyso  ar  fynwes 
lesu. 

/.     Y  cyfaddasder  i  bwyso  ar  fynwes  lesu. 
Dylid  cofìo  mai  nid  damwain  ydoedd  fod 
loan  yr  agosaf  at  y  Ceidwad.     Nid  oedd  dam- 

wain  ym  mywyd  yr  lesu  mwy  nag  y  mae 
damwain  ym  mywyd  y  Duwdod.  Trefnodd 
Duw  yr  oU  a  gyflawna,  a  chyflawna'r  oU  a 
drefnodd.  Trefniadau  tragwyddoldeb  yw  cyf- 
lawniadau  amser.  I  Dduw,  mae  trefnu  a 
chyflawni'n  un.  Nid  oes  felly  le  i  ddamwain 
yn  hanes  Duwdod.  Yr  un  modd,  nid  oedd 
damwain  yng  ngyrfa'r  lesu — pobpeth  yn  cymer- 
yd  lle  mewn  dwyfol  drefn.  Nid  rhyfyg  a 
beiddgarwch  o  du  loan  ychwaith  ydoedd  hyn. 
Ceir  rhai  dynion  beilch,  hunanol,  ac  uchel- 
geisiol,  sy'n  fedrus  ryfeddol  i  wthio'u  hunain  i 
swyddi  a  safleoedd  heb  fawr  o  gyfaddasder  ar 
eu  cyfer.  Nid  dyn  felly  ydoedd  loan,  yn 
gwthio'i  hunan  i'r  safle  hon  ar  draws  pob  rheol 
a  threfn.  Na  :  ganddo  ef  yr  oedd  y  cyfaddas- 
der  angenrheidiol  i  fwynhau  y  fath  anrhydedd 
a  braint  oruchel.  Nodwn  dri  o  bethau  oeddynt 
yn  ffurfio'r  cyfaddasder  : 

1.     Cydnawsedd. — 

Nid  tebygrwydd  a  ddywedwn,  er  fod  cryn 
lawer  o  hynny  rhwng  y  ddau.  Ni  wyddom  a 
oeddynt  yn  debyg  o  ran  coríf,  gan  na  feddwn 
sicrwydd  pa  fath  gorfî  oedd  gan  yr  Athraw — 
beth  oedd  Ei  osgedd,  Ei  faint,  a'i  brydweddion. 
Ceir  darlun  ohono  mewn  rhai  llyfrau,  ac  ar 
ambell  bared  ;  ond  ni  ddylid  rhoi  fawr  o  bwys 
ar  y  darluniau  hyn,  gan  nad  ydynt  ond  flrwyth 
dychymyg  dynion  am  dano.  Ni  ddywedwn 
fod  rhyngddynt  debygrwydd  corŷorol,  ond 
tebygrwydd  naturiol.     Ac  os  na  wyddom  sut 

gorff  oedd  gan  y  Ceidwad,  gwyddom  sut  natur 
oedd  ganddo.  Tebygai'r  ddau  i'w  gilydd 
mewn  tueddfryd,  tymer,  a  theithi  meddwl. 
Yr  oedd  y  ddau  o  dueddfryd  isel  a  gostyngedig, 
0  dymer  addfwyn  a  phwyllog,  ac  o  deithi 
meddwl  dwfn  ac  ymchwilgar.  Ac  y  mae'r 
rhai  a  feddant  y  tebygrwydd  naturiol  hwn, 
bob  amser  yn  hoíî  o  gwmni  eu  gilydd,  yn  ym- 
wasgu  at  eu  gilydd,  ac  yn  ymdoddi  mewn  cyf- 
eillgarwch.  Gwelir  hyn  ym  mysg  beirdd, 
cerddorion,  a  phregethwyr  ;  a  dyma  un  peth 
a  esbonia'r  cyfeillgarwch  dwfn  rhwng  yr  lesu 
a'i  ddisgybl. 

Ond  yr  oedd  rhyngddynt  rywbeth  cryfach 
a  dyfnach  na  thebygrwydd,  sef  cydnawsedd. 
Mae  tebygrwydd  yn  greadigaeth  naturiol,  ond 
cydnawsedd  yn  greadigaeth  ysbrydol ;  mae 
tebygrwydd  yn  addurn  daear,  ond  cydnawsedd 
yn  addurn  nefoedd ;  mae  tebygrwydd  yn 
swyno  dynion,  ond  cydnawsedd  yn  swyno 
Duw.  Dyma  oedd  rhwng  yr  lesu  a  loan, — 
cydnawsedd  meddwl,  calon,  ac  ysbryd.  Yr 
oedd  yr  Athraw  wedi  troi  Ei  ddisgybl  i'r  un 
naws  ysbrydol  ag  Ef  Ei  Hun.  Ymddelwai'r 
Meistr  yn  Ei  was.  Yn  debyg  fel  y  gwna'r 
haul  gyda'r  blodyn — sefydlu  ei  wyneb  arno'i 
hun,  ac  wrth  wneyd  hynny,  argraffu  ei  liwiau 
a'i  deleidion  ar  ei  ruddiau.  Try  ef  i'w  ddelw'i 
hun.  Felly  y  gwnaeth  yr  lesu  â  loan — sefydlu 
ei  feddwl,  ei  fryd,  a'i  galon,  ar  Ei  Berson  Ei 
Hun ;  a  thrwy  hynny,  ei  droi'n  araf, — o  seiat  i 
seiat,  0  oedfa  i  oedfa,— i'r  un  naws  ysbrydol  ag 

Ef  Ei  Hun ;  ac  yr  oedd  y  cydnawsedd  hwn 
yn  gyfaddasder  iddo  i  eistedd  yr  agosaf  ato, 
a  rhoi'i  ben  ar  ei  fynwes. 

2.     Dirnadaeth. — 

Nid  gwybodaeth  eto  a  ddywedwn,  er  fod 
gwybodaeth  grefyddol  yn  dra  phwysig  a 
gwerthfawr.  Dylai  pawb  ymdrechu  dyfnhau 
ac  eangu  eu  gwybodaeth  ym  mhynciau  syl- 
faenol  crefydd.  Ond  y  mae'n  bosibl  meddu 
gwybodaeth  heb  feddu  dirnadaeth.  Mae  ambell 
blentyn  ysgol  yn  meddu  cryn  swm  o  wybodaeth, 
heb  ond  ychydig  o  ddirnadaeth  o'r  hyn  a 
ŵyr  ;  ac  nid  yw  plentyn  felly'n  llwyddo  gyda'i 
addysg,  er  cael  ohono'r  ysgolion  goreu.  Nis 
gelhr  ysgolhaig  o  blentyn  yn  gwybod  llawer 
heb  ddirnad  ond  ychydig.  Golyga  gwybodaeth 
welediad  oddiallan,  ond  dirnadaeth  welediad 
oddifewn  ;  ac  oddifewn  i  wirionedd  ysbrydol 
y  mae  ei  gyfoeth  a'i  ogoniant.  Ni  ddywedwn 
fod  loan  yn  eangach  ei  wybodaeth  na'r  gweddiU 
o'r  apostohon,  ond  yr  oedd  yn  gliriach  a  dyfn- 
ach  ei  ddii'nadaeth,  ei  welediad  ysbrydol,  na'r 
oU.  Paul  ac  loan  ydoedd  dau  apostol  mawr 
y  Testament  Newydd,  a  gofynnir  weithiau,  pa 
un  o'r  ddau  fawr  hyn  oedd  y  mwyaf  ?  Ni 
cheisiwn  ateb  y  cwestiwn,  pe  medrem,  ond  yn 
unig  ddweyd  fod  y  ddau  yn  wir  fawr,  ond  eu 
bod  felly  mewn  gwahanol  gyfeiriadau  :  Paul 
oedd  y  cliriaf,  loan  oedd  y  dyfnaf ;  Paul 
oedd  y  rnwyaf  rhesymegol,  loan  oedd  y  mwyaf 
cyfriniol ;  Paul  oedd  y  gweithiwr  mwyaf,  loan 

oedd  y  meddyliwr  mwyaf.  Y  cryfaf  a'r  dyfnaf 
ei  ddirnadaeth  ysbrydol  felly  oedd  yr  apostol 
hwn.  Gwelir  hyn  wrth  gymharu  ei  Efengyl 
â'r  Efengylau  eraill.  Cychwyna'r  Efengylwyr 
eraill  gyda  genedigaeth  naturiol  Crist,  ac  yna 
olrheiniant  Ei  achau'n  ol  drwy'r  oesau  hên  ; 
ond  buan  y  dychwelant,  gan  aros  gyda'i 
ddyndod.  Y  dyn  Crist  lesu  sydd  ganddynt. 
Ond  cama  loan  heibio  Bethlehem  a'r  preseb, 
y  tadau  a'r  cyndadau,  a  chymer  ei  safle  ar 
unwaith  ar  drothwy  tragwyddoldeb  bore,  a 
thremia  i'r  dechreuad  di-ddechreu  pell,  gar 
ddweyd  yn  yr  ymadroddion  mwyaf  ardduno- 
yn  holl  lenyddiaeth  yr  oesau  :  "  Yn  y  dech- 
reuad  yr  oedd  y  Gair,  a'r  Gair  oedd  gyda 
Duw,  a  Duw  oedd  y  Gair."  Nid  gweled  ei 
Geidwad  yn  faban  bach  ar  lin  ei  fam  yn  y  preseb 
a  ddarfu  hwn,  ond  ei  weled  yn  Dduw  tra- 
gwyddoldeb,  yn  hanfodi  erioed  ym  mynwes  Ei 
Dad, — y  dwyfol  a'r  tragwyddol  Air,  cyfrwng 
creadigaeth  pob  peth,  a  ffynhonnell  bywyd  y 
byd.  A  gwyddai'r  lesu  fod  loan  yn  ei  ad- 
nabod  yn  well,  ac  felly  dywedai  Éi  bethau 
goreu  bob  amser  wrtho.  Dywedir  am  y 
pregethwr  coeth  a  galluog,  y  diweddar  Barch. 
D.  Charles  Davies,  M.A.,  mai  y  peth  cyntaf  a 
wnai  ef  wedi  esgyn  i'r  pulpud  fyddai  pigo  allan 
ddau  neu  dri  o'i  wrandawyr, — y  rhai  tebycaf  i 
fwynhau  ei  weinidogaeth, — ac  yna  traddodai'i 
genadwri  i'r  dau  neu  dri  hynny,  gan  bwyntio 
atynt  fel  yr  elai  ymlaen.  Craffai'n  fanwl 
arnynt,  a  byddai  gweled  eu  llygaid  yn  gloywi, 


154  ER    MWYN    lESU. 

a'u  gwynebau'n  serennu  o  dan  y  gwirioneddau, 
yn  ysbrydiaeth  iddo  yntau  i  ddweyd  ychwaneg 
o  ryfeddodau.  Yr  oedd  gwelediad  y  gwranda- 
wyr  yn  ysbrydiaeth  i'r  pregethwr.  Yn  debyg 
y  byddai  Crist,  pan  yn  dadguddio  rhyw  wir- 
ionedd  mawr  iawn,  a'i  olwg  bob  amser  ar  loan  ; 
a  byddai  gweled  ei  lygaid  yn  serennu,  a'i 
wyneb  yn  disgleirio  o  dan  y  gwirioneddau,  yn 
ysbrydiaeth  newydd  i  Dduw  mewn  cnawd  i 
ddadguddio  chwaneg  o'r  dirgeledigaethau 
dwyfol.  A  phwy  all  ddweyd  pa  mor  ddyledus 
ydym  i  ddirnadaeth  loan  am  rai  o  wirioneddau 
aruchelaf  Dadguddiad  ?  ac  yr  oedd  y  ddirnad- 
aeth  yma'n  gyfaddasder  iddo  i  eistedd  yr 
agosaf  ato,  a  rhoi'i  ben  ar  ei  fynwes. 

3.     Serchogrwydd. 

Mae  dwy  elfen  mewn  serchogrwydd,'  sef 
hawddgarwch  a  chariad.  Golyga  hawddgarwch 
y  peth  hwnnw  mewn  person  a'i  gwna'n  hawdd 
i'w  garu.  Ceir  rhai  dynion  anhawddgar  mewn 
byd  ac  eglwys, — dynion  beilch,  hunanol,  uchel- 
geisiol,  ac  enllibaidd, — dynion  fedrant  wenu 
yn  ein  gwyneb,  ac  ar  yr  un  pryd  ein  trywanu 
yn  ein  cefn.  Mae  eisiau  rhyw  wmbreth  o  ras 
i  garu  cymeriadau  o'r  fath  !  O'r  ochr  arall,  y 
mae  yn  yr  eglwys  a'r  byd  filoedd  o  gymeriadau 
hawddgar.  Maent  yn  Ilawn  coUiadau ;  ond 
er  eu  holl  wendidau,  nis  gallwn  beidio'u  caru. 
Maent  mor  ostyngedig,  anhunangar,  unplyg,  a 
hyblyg,  fel  yr  enynnir  ein  serch  atynt  bron  yn 
ddiarwybod.     Priodolir  yr  hawddgarwch  hwn 

yn  y  Bibl  i  Grist  Ei  Hun  :  "  Y  mae  Efe  oll  yn 
hawddgar."  Un  a  welodd  ein  byd  ag  oedd  oll 
yn  hawddgar, — tu  fewn  a  thu  faes,  yn  Ei  Dduw- 
dod  a'i  ddyndod,  yn  Ei  feddwl  a'i  ysbryd, — yn 
ymgnawdoliad  o  dd\N7^fol  hawddgarwch. 
"  Hawddgar,  hawddgar,  heb  ei  gymar  "  ydyw, 
ac  a  fydd  byth.  Ac  yr  oedd  wedi  argraffu'r 
un  delweddau  ag  oeddynt  yn  addurno'i  gy- 
meriad  Ei  Hun  ar  fywyd  Ei  ddisgybl.  Yr 
oedd  yntau'n  isel,  addfwyn,  unplyg,  a  hawdd 
ei  drin, — yn  plygu  fel  brwynen  dan  yr  awel. 
Ac  yr  oedd  y  nodweddion  hyn  yn  ennyn  serch 
ei  Áthraw  tuag  ato  :  "  Yr  hwn  yr  oedd  yr 
lesu  yn  ei  garu."  Hoffai'r  oU,  ond  carai 
loan. 

Elfen  arall  mewn  serchogrwydd  yw  cariad. 
Y  mae  hawddgarwch  yn  oddefol,  ond  cariad 
yn  weithredol ;  y  naill  yn  derbyn,  a'r  llall  yn 
rhoddi.  Yr  oedd  cariad  loan  yn  ei  alluogi  i 
roi  serch  yn  ol  i'w  Geidwad,  a  rhoes  brawf  o 
hynny  drwy'i  ymlyniad  wrtho,  hyd  y  diwedd. 
Yr  oedd  loan  yn  yr  ardd,  yn  y  Uys,  ac  wrth 
droed  y  Groes  ;  a  phe  cawsai  gyíle,  buasai'n  ei 
ddilyn  i'w  fedd,  yn  ymlapio'n  Ei  amdo  gwyn, 
ac  yn  anadlu  Ei  anadl  olaf  a'i  ben  ar  ei  fynwes 
farw  I  Ac  mor  brydferth  y  rhydd  fynegiad  i'w 
gariad  yn  niwedd  Llyfr  y  Dadguddiad  :  "  Yn 
wir,"  meddai'r  lesu,  "  yr  wyf  yn  dyfod  ar  frys." 
"  Amen,"  meddai  loan  o  waelod  ei  enaid  : 
"  Yn  wir,  tyred,  Arglwydd  lesu."  Yr  oedd 
ei  gariad  ato'n  oddaith  byw  o'i  fewn, — ei 
ysbryd  yn   fflam,   a'i  galon   ar  dân.      Ac  yr 

oedd  y  serchogrwydd  hwn,  cynwysedig  o 
hawddgarwch  a  chariad,  yn  gyfaddasder  iddo 
i  bwyso  ar  Ei  fynwes. 

Yn  awr,  rhaid  meddu'r  un  cyfaddasder  eto, 
mewn  trefn  i  ymwasgu'n  agos  at  yr  lesu,  nes 
rhoi'n  pen  ar  Ei  fynwes.  Yr  oedd  Judas 
yn  yr  ystafell  pan  orfîwysai  pen  loan  ar  fynwes 
lesu  ;  ond  buasai  mor  hawdd  i  Beelzebub,  gyda 
hoU  barddu  Gehenna  ar  ei  berson,  i  gael  pwyso 
ar  y  fynwes  ag  a  fuasai  i  Judas.  Ni  feddai'r 
cyfaddasder, — y  cydnawsedd,  y  ddirnadaeth, 
a'r  serchogrwT-dd, — ac  y  mae  gagendor  tra- 
gwyddol  rhwng  Judas  a  mynwes  lesu.  Duw 
o'i  ras  a  roddo  i  ni'r  cyfaddasder ! 

//.     Y  fraint  o  bwyso  ar  fynwes  lesu. 

Gwelir  y  fraint  wrth  ystyried  nodweddion 
y  fynwes.     Nodwn  ddau  beth  : 

1.     Mynwes  dwyfol  gyfrinach. 

Cynnyrch,  creadigaeth, — yn  wir,  plentyn 
mynwes  yw  cyfrinach.  Ac  ni  fu  plentyn  erioed 
yn  fwy  hoff  o'i  gartref.  Rhodder  llonydd  i 
gyfrinach,  ac  nid  aiíî  byth  dros  ei  throthwy. 
Nid  yw'n  hofîì  cael  ei  chyhoeddi  hyd  bennau'r 
tai,  na  bod  yn  newyddiaduron  gwlad,  na  chael 
ei  phregethu  o'r  pulpud.  Na  :  plentyn  myn- 
wes  yvs'  cyfrinach,  ac  yn  y  fynwes  yr  hoíîa 
ymguddio  a  chartrefu.  Ac  y  mae  yn  nyfn- 
derau  mynwes  rai  cyfrinion  rhy  fawrion  a 
chysegredig  i'w  gwisgo  mewn  geiriau  a  braw- 

ddegau.  Nis  gallwn  ond  eu  hocheneidio  wTth 
Dduw  Ei  Hun.  A  hyfryd  yw  meddwl  fod  i 
ni  Dad  yn  y  nefoedd  sy'n  deall  ochenaid  y 
galon  fel  geiriau'r  wefus.  Prydferth  y  dywed 
yr  emynydd  : — 

"  Clyw,  f'enaid  tlawd,  mae  gennyt  Dad 

Sy'n  gwel'd  dy  fwriad  gwan, 
A  Brawd  yn  eiriol  yn  y  nef 

Cyn  codi'th  lef  i'r  lan  ; 
Crêd  nad  diystyr  gan  dy  Dad 

Yw  gwrando  gwaedd  dymuniad  gwiw, 
Pe  byddai  d'enau  yn  rhy  fud 

I'w  ddwedyd  ger  bron  Duw." 

Ond  wele  yma  fynwes  dwyfol  gyfrinach. 
Mae  pob  meddwl,  bwriad,  a  dyhead,  a  gartref- 
odd  erioed  ym  mynwes  Duwdod  o'i  mhewn. 
A  chafodd  loan  yr  uchelfraint  o  roi'i  ben  i 
orfîwys  yn  dawel  arni.  Clywodd  yno  furmuron 
distaw  y  cyfrinion  dwyfol,  y  rhai  a  sibrydent 
gymod,  maddeuant,  tangnefedd,  a  bywyd 
wrth  ei  enaid  ;  ac  mewn  canlyniad,  tawelwyd 
ei  gydwybod,  gwresogwyd  ei  galon,  a  Uanwyd 
ei  ddymuniadau.  Clywodd  gymaint  yn  nyfn- 
derau'r  gyfrinach  nes  gwneyd  ei  enaid  mawr 
ar  ei  ddigon  byth. 

2.     Mynwes  dwyfol  gryfder. 

Mae  swn  cadernid  a  chryfder  yn  y  gair  a 
ddefnyddir  yma — pwyso.  Awgryma  fod  y 
fynwes  yn  ddigon  cref  i  ddal  ein  pwysau  oU,  a 
hynny  dros  byth.  Llethir  dynohaeth  yn  fuan, 
a   sudda   danom.     A   chri   dyfnaf   enaid   an- 


158  ER    MWYN    lESU, 

farwol  ydyw  am  rywun  i  bwyso  arno  ;  ac  nid 
oes  ond  iin  o  ddau  beth  yn  bosibl, — naill  ai 
cael  rhywun  i  bwyso  arno,  neu  suddo  byth. 
Galwyd  ni  unwaith  at  wely  dyn  annuwiol 
iawn,  a  sibrydai  wrthym, — "  0,  daliwch  fi, 
dahwch  fì, — yr  wyf  yn  suddo,  yn  suddo,  yn 
suddo !  "  A  suddo  a  wnaeth,  a  ninnau'n 
edrych  arno,  ond  heb  allu  gwneyd  dim  iddo. 
Suddo  y  mae  heddyw,  suddo  y  bydd  i  dra- 
gwyddoldeb, — heb  neb  i  bwyso  arno  !  Ac  ni 
welwn  ddigon  o  gryfder  yn  neb  ond  lesu. 
Methodd  Eben  Fardd  hefyd  a  gweled  man  i 
bwyso  yn  neb  arall : 

"  Pwyso'r  bore  ar  fy  nheulu, 

Rheiny'n  cilio  y  prydnawn  ; 
Pwyso  eilwaith  ar  gyfeillion, 

Rheiny'n  cefnu'n  fuan  iawn  ; 
Pwyso  ar  hawddfyd — hwnnw'n  siglo, 

Profì'n  fuan  newid  byd  ; 
Pwyso  ar  lesu, — dyma  gryfder 

Sydd  jm  dal  y  pwysau  i  gyd." 

Helped  Duw  ni  i  ymwasgu  i'r  fynwes  "  sydd 
yn  dal  y  pwysau  i  gyd," — pwysau'n  pechod, 
ein  heuogrwydd,  ein  Uygredd, — pwysau'n  corfî, 
a  phwysau'n  henaid, — ein  pwysau  mewn  amser, 
a'n  pwysau  dros  byth  1 

"  Ac  3m  ddisymwth,  pán  edrychasant  o  amgylch,  ni 
welsant  neb  mwy,  ond  yr  lesu  yn  imig  gyd  â 
hwynt." — Marc  ix.  8, 

DAw'r  testyn  i  fewn  yn  hanes  Gweddnewidiad 
G*ist,  yr  hwn  oedd  yn  un  o  ddigwyddiadau 
mwyaf  arddunol  Ei  fywyd.  Yr  oedd  yr 
amgylchiad  ei  hun,  yr  ymwelwyr,  a'r  ymgom, 
yn  llawn  o  ryfeddodau,  nes  peri  i'r  disgyblion 
ymgoUi  mewn  syndod  ac  addoliad.  Cawsant 
ennyd  o  nef  ar  y  ddaear.  Tybiodd  Pedr  yn 
ei  frwdaniaeth  mawr  mai  gwell  oedd  iddynt 
babellu  yno  :  "  Gwnawn  dair  pabell ;  i  ti  un, 
ac  i  Moses  un,  ac  i  Elias  un."  Ond  yr  oedd 
Duw'n  well  Celfyddydwr  na  Phedr, — gwnaeth 
iddynt  gwmwl  gwyn  i'w  cysgodi.  Ac  o'r  cwm- 
wl,  daeth  dwyfol  lef :  "  Hwn  yw  fy  anwyl  Fab, 
yn  yr  Hwn  y'm  boddlonwyd."  Ni  chrea  Duw 
gwmwl  heb  Ei  lef.  Mae  i  gymylau'r  lôr  eu 
cenadwri.  Mae  y  gair  Hwn  yma'n  bwysleisiol : 
y  tri  hyn,  meddai  Pedr  ;  yr  Un  Hwn,  meddai 
Duw.  Fel  y  cuddiai'r  cwmwl  y  tri  i'r  dis- 
gybHon,  félly  y  cuddiai'r  Mab  y  ddau  broíîwyd 
i  Dduw.  Nid  Moses  ac  Elias  mwyach,  ond 
Hwn.  Ac  fel  cadarnhad  i'r  llef,  diflannodd  yr 
ymwelwyr  a'r  cwmwl  gyda  hwynt,  "  ac  ni 
welsant  neb  mwy,  ond  yr  lesu  yn  unig  gyd  â 
hwynt." 

Y  pwnc  ydyw, — Unigolrwydd  Grist  i 
DDYN  :    "  Yr  lesu  yn  unig." 

Edrychwn  ar  y  mater  mewn  tair  gwedd  : 

I.  Yr  lesun  unig  a  etyb  i  ddyn  gwestiynnau 
mawrion  yr  enaid. 

1. — Am  Dduw. 

Mae'r  syniad  am  Dduw'n  gynhennid  mewn 
dyn — yn  anghenrhaid  ei  feddwl.  Mae  Duw- 
ymwybyddiaeth  mor  sicr  iddo  a  hunan-ym- 
wybyddiaeth.  Nis  gall  ymysgwyd  oddiwrtho, 
— y  mae'n  un  â'i  fôd.  Naturiol  yw  i'r  enaid 
felly  gwestiynno  pawb  a  phobpeth  yn  ei  gylch, 
er  cael  allan  pa  fath  Dduw  ydyw.  Dechreua 
gyda  natur.  A  chenfydd  y  meddwl  mewn  natur 
ddeddf  fawr  achos  ac  eíîaith.  Ymestynna  hon 
fel  cadwyn  gref,  dolen  mewn  dolen,  i'r  tra- 
gwyddoldeb  di-ddechreu.  Ond  nis  gall  meddwl 
meidrol  gamu'n  ol  yn  ddi-derfyn.  Rhaid  iddo 
aros  yn  rhywle  gyda  rhyw  ddolen  ddechreuol. 
Ac  wedi  iddo'i  chael,  geilw  hi'n  Achos  Cyntaf — 
Achos  di-achos  iddo'i  hun.  Ond  gofynna'r 
enaid  ar  unwaith, — Beth  ydyw'r  Achos  Cyntaf 
hwn  ?  Ai  bywyd,  neu  rym,  neu  ddylanwad  ? 
Ond  wele,  nid  oes  llais  na  neb  yn  ateb, — aiff 
Natur  yn  fud.  Cenfydd  y  meddwl  wedyn 
drefn  mewn  natur,  a  symuda'n  naturiol  oddi 
wrth  y  drefn  at  y  Trefnydd.  Casgla'i  fod  yn 
annrhaethol  fawr,  ond  nid  o  angenrheidrwydd 
yn  anfeidrol.  Llennir  felly  ddwy  wedd  bwysig 
ar  Dduw  gan  natur,  sef  Ei  bersonoliaeth  a'i 

anfeidroldeb.  Ni  dd^rwed  yn  groyw  fod  yr 
Achos  Cyntaf  yn  Berson,  ac  fod  ei  Threfnydd 
yn  anfeidrol.  Duw  cuddiedig  sydd  ganddi. 
Try'r  meddwl  drachefn  at  hanes.  Gwêl  sy- 
mudiad  Duw  yng  nghwrs  amser,  ei  gamrau  yn 
chwyldroadau'r  oesau,  a'i  wênau  ym  manion 
bywyd.  Ond  "  cymylau  a  thywyllwch  sydd 
o'i  amgylch  Ef,"  a'i  íîyrdd  sydd  "  anolrheiniad- 
wy."  Ymddirgela  yn  Ei  waith.  Duw  cudd- 
iedig  sydd  gan  natur,  a  Duw  dirgel  a  geir  gan 
hanes.  Gorfodir  y  meddwl  felly  i  droi  at  y 
gydwybod,  a  cheisio  cael  allan  pa  fath  Dduw 
sydd  gan  honno  i'w  gynnyg  iddo.  Ac  jr 
ydym  yn  sicr  o  fodolaeth,  lleferydd,  ac  awdur- 
dod  y  gydwybod.  Llais  Duw  o'n  mewn  ydyw, 
— yn  barnu,  cymeradwyo,  condemnio,  a  ded- 
frydu.  Eistedda  Duw  ar  orsedd  cydwybod 
yn  Ddeddf-roddwr  a  Barnwr  :  gofyn  a  hawho 
y  mae.  Duw  deddfol  ac  ofnadwy  lym  yw 
Duw  cydwybod.  Nid  atebir  i  foddlonrwydd 
feUy  gwestiynnau'r  enaid  am  Dduw  gan 
natur,  hanes,  na  chydwybod.  Yn  ei  gyfyng- 
der,  try  at  lesu,  a  chaiíî  ganddo  Ef  atebion  chr, 
llawn,  a  therfynol.  Dadguddia  Dduw  iddo 
ym  mhlygion  dyfnaf  ei  hanfod  :  (1)  Fod  Duw 
yn  Ei  Fôd  yn  Berson.  Y  Myfi  tragwyddol 
ydyw.  Nid  peth,  grym,  nac  enaid  y  cread, 
ond  Bôd  personol,  y  Duw  byw, — i'w  barchu, 
i'w  garu,  a'i  addoli.  (2)  Fod  Duw  yn  Ei 
natur  yn  Ysbryd.  "  Ysbryd  yw  Duw," — di- 
gorff,  di-fater,  a  di-íîurf, — sylwedd  pob  syl- 
wedd,  grym  pob  grym,  a  bywyd  pob  bywyd. 

(3)  Fod  Duw  yn  Ei  gymeriad  yn  Dad.  Mae'r 
Person  yn  Ysbryd,  a'r  Person  sydd  yn  Ysbryd 
yn  Dad.  Medda  fynwes,  calon,  cariad,  a 
chydymdeimlad  Tad.  A  thystia'r  enaid  mai 
dyma'r  Duw  iddo  ef, — nid  Duw  cuddiedig 
natur,  na  Duw  dirgel  hanes,  na  Duw  deddfol 
cydwybod,  ond  Duw  lesu,  yr  Hwn  sydd  iddo'n 
Berson,  Ysbryd,  a  Thad. 

2.     Am  ddyn. 

Ymhola'r  enaid  a  oes  mawredd  cynhennid 
yn  perthyn  i  ddyn  ?  O'i  gymharu  â  gwrth- 
rychau  mawrion  y  cread, — môr,  mynydd, 
haul,  etc, — ymddengys  dyn  yn  greadur  bach, 
eiddil,  a  diddim  :  "  Pan  edrychwyf  ar  y  nef- 
oedd,  gwaith  dy  fysedd  ;  y  lloer  a'r  sêr,  y  rhai 
a  ordeiniaist ;  pa  beth  yw  dyn,  i  ti  i'w  gofìo  ? 
a  mab  dyn,  i  ti  i  ymweled  âg  ef  ?  "  Mewn 
rhyw  wedd,  ymgolla  dyn  ym  mawredd  ac 
arddunedd  y  cread.  Mor  lesg  a  dinerth  ydyw, 
— yn  crymu  dan  bob  pwysau,  yn  gwywo  dan 
bob  awel,  ac  yn  plygu'n  gyílym  tua'i  fedd  ! 
Nycha  yn  ei  dwf,  a  dechreua  farw  cyn  goríîen 
byw.  A  berthyna  mawredd  i'r  fath  greadur 
brau  a  diílannol  ?  Ateba'r  lesu  fod  mawredd 
a  gwerth  mewn  dyn,  a  hynny  i  Dduw.  Gwêl 
Duw  Ei  ddelw  dan  len  ei  freuolder.  A'r 
prawf  cryfaf  o  hyn  ydyw  ffaith  fawr  yr  Ym- 
gnawdoliad.  Daeth  Duw,  nid  yn  angel,  ond 
yn  ddyn :  "  Ni  chymerodd  efe  naturiaeth 
angelion  ;  eithr  had  Airaham  a  gymerodd  efe." 
Tystia'r  Ymgnawdoliad  fod  mwy  o  werth  cyn- 

hennid  i  Dduw  mewn  dyn  nag  mewn  angel,  fel 
y  mae'n  ddolen  gj^diol  rhwng  byd  mater  a 
byd  ysbryd.  Buasai'r  golled  i  Dduw'n  fwy 
trwy  goUi  dyn  na  choUi  angel.  Bu'n  wiw  gan 
Dduw  wisgo  natur  dyn,  ac  yn  ei  natur  i  farw'n 
ei  le.  Yr  lesu'n  unig  a  brawf  i  ddyn  ei  fawredd 
a'i  werth. 

Cwestiynna'r  enaid  eilwaith  am  hosihilrwydd 
dyn  :  nid  yn  unig  beth  ydyw,  ond  beth  a  all 
fod.  A'r  lesu'n  unig  a  etyb  fod  yn  bosibl,  yn 
un  peth,  uno  dyn  â  Duw.  Fel  yr  unwyd  Duw 
â  dyn  yn  Ei  Berson,  gellir  hefyd  uno  dyn  â 
Duw  ynddo.  Ac  ychwaneg,  fod  yn  bosibl  i 
ddyn,  drwy'r  undeb  bywydol  hwn,  ddod  yn 
debyg  i  Dduw,  a  chael  ei  lanw  ohono.  Beth 
yw  preswyliad  Ysbryd  Grist  ynddo  ond  Duw 
mewn  dyn  ?  Duw'n  Uond  ei  ddeall,  ei  reswm, 
ei  gyd\\7^bod,  a'i  galon — y  peth  tebycaf  i 
ddwyfoliad  creadur  :  "  Fel  y'ch  cyflawner  â 
holl  gyílawnder  Duw."  "  Fel  y  byddo  Duw 
oll  yn  oll." 

3.     Am  bechod. 

Nid  oes  ffaith  sicrach  i'r  enaid  na  bodolaeth 
pechod.  Ymdeimla  â'i  ddrygedd  a'i  ofnadwy- 
aeth,  fel  y  mae  wedi  creu  rhwyg  rhwng  dyn  a 
Duw, — rhwyg  a'i  hanfod  yn  wrthryfel — ac  wedi 
chwerwi  ei  fywyd,  parlysu  ei  nerth,  a  duo'i 
nef.  Naturiol  yw  iddo  ymholi  felly — beth 
ydyw  ?  Ac  ni  chaiíî  foddlonrwydd  yn  atebiad 
yr  hên  athronwyr  mai  íîaeledd  neu  wendid 
ydyw,  yn  tarddu  o  feidroldeb  dyn  fel  creadur. 
Nid  yw  chwaith  yn  gallu  derbyn  dysgeidiaeth 

ddiweddarach,  sef  fod  pechod  yn  angenrheidiol 
i  ddadblygiad  moesol  dyn.  A  llawn  mor 
gyfeihornus  yw'r  dduwinyddiaeth  ddiweddaraf, 
sef  mai  amddifadrwydd  o  oleuni  ydyw,  ac  fod 
dyn  yn  pechu  yn  ei  ymchwil  am  Dduw  !  Ond 
teimla'r  enaid  fod  y  dysgawdwyr  hyn  yn 
cymeryd  golwg  ry  ysgafn  ac  arwynebol  ar 
bechod,  ac  fod  eu  dysgeidiaeth  yn  swp  o  gyfeil- 
iornadau.  Gwêl  effeithiau  difrodol  pechod  o'i 
gwmpas,  a  theimla'i  rym  a'i  ddylanwad  dinystr- 
iol  o'i  fewn.  Cenfydd  brawfion  o  hyn  yn 
ocheneidiau'r  cread,  gruddfannau  dynohaeth, 
ac  adfydau'r  byd.  Rhaid  felly  fod  rhyw  ddrwg 
ofnadwy  ynddo.  Beth  ydyw  ?  Yr  lesu'n 
unig  a  etyb  y  cwestiwn  yn  llawn  a  therfynol. 
Calfaria  yw'r  atebiad.  Gwelwn  yno  fod  pechod 
yn  ddrwg  mor  fawr  fel  yr  oedd  yn  rhaid  cael 
Duw  anfeidrol  i  fod  yn  lawn  drosto  :  "  Efe  " — 
y  Person  dwyfol-ddynol — "  Efe  yw  yr  iawn." 
Teifl  lawn  y  Groes  ryw  gysgod  o  anfeidroldeb 
ar  bechod.  Yr  oedd  ynddo'r  fath  bwysau  o 
ddrwg  fel  y  gwasgodd  allan  chwys,  a  gwaed,  a 
bywyd  dyn  a'r  Duwdod  ynddo  ! 

Cwestiynna'r  enaid  ymhellach, — a  oes  ym- 
wared  oddiwrtho  ?  SylweddoHad  o'i  ddrwg 
heb  sicrwydd  am  ymwared,  a  fyddai'n  ufîern 
iddo.  A  ddaeth  Grist  i'r  byd  i  greu  uffern  ai 
nef, — i  ddamnio  ai  i  gadw  ?  Llefa'r  enaid  o 
ddyfnder  ei  drueni, — 

"  A  oes  gobaith  am  achubiaeth  ? 
Oes  maddeuant  am  bob  bai  ? 
A  oes  hedd  a  meddyginiaeth, 
A  oes  Ceidwad  i'r  fath  rai  ? " 

Ateba'r  lesii  yn  anfeidroldeb  Ei  haeddiannau, 
— Oes,  achubiaeth,  ymwared,  a  rhyddhad  tra- 
gwyddol, — rhyddhad  oddiwTth  ei  euogrwydd, 
ei  rym,  a'i  lygredd.  Enaid  heb  ei  euogr\\7^dd, 
a  ddywedodd, — "  Nid  oes  gan  hynny  yn  awr 
ddim  damnedigaeth  i'r  rhai  sydd  yng  Nghrist 
lesu  "  ;  a'r  un  enaid  heb  ei  rym  a  dystiodd, — 
"  Deddf  (grym)  Ysbryd  y  byw^'-d  yng  Nghrist 
lesu  a'm  rhyddhaodd  i  oddi\sTth  ddeddf  (grym) 
pechod  a  marwolaeth  "  ;  ac  enaid  arall  yn  yr 
olchfa  a  sicrhaodd, — "  Gwaed  lesu  Grist  ei 
Fab  ef,  sydd  yn  ein  glanhau  ni  oddiwrth  bob 
pechod."  Gwna  hyn  iddo  beidio  â'i  gwest- 
iynnau,  a  throi  i  ganu, — 

"  A  pob  gwahanglwyf  ymaith, 
Glân  fuddugoliaeth  mwy, 
'Rwy'n  canu  wrth  gofio'r  boreu 
Na  welir  arnaf  glwy'." 

II.  Yr  lesu'n  unig  a  alluoga  ddyn  i  fyw  y 
bywyd  uchaf. 

Mae  hyn  yn  orchest,  yn  gampwaith.  Nid 
chwareu  yw  crefydd,  ac  nid  cellwair  ydyw 
byw.  Diffyg  sylweddoliad  o  anhawsderau 
bywyd  crefyddol  sy'n  cyfrif  am  lawer  o  wrth- 
giliadau.  Daeth  llu  i'n  heglwysi  yn  y  Diwygiad 
diweddaf  heb  erioed  sylweddoli  fod  byw 
crefydd  yn  anhawdd  ;  a  phan  gyfarfyddasant 
â'r  anhawsderau,  buan  y  diíîygiasant,  ac  y 
troisant  yn  ol.  Un  anhawsder  ydyw  uchder 
y  nôd.  A  Duw  Ei  Hun  ydyw'r  nôd,  a  hynny 
yn   Ei   beríîeithrwydd   moesol.     Mae   bod   fel 

ambell  sant  a  adwaenom  yn  anhawdd  ;  ond 
beth  am  fod  fel  Duw  ?  "  Byddwch  sanctaidd, 
canys  sanctaidd  ydwyf  fi."  "  Byddwch  chwi 
gan  hynny  yn  berfîaith,  fel  y  mae  eich  Tad  yr 
hwn  sydd  yn  y  nefoedd  yn  berfPaith."  Mor 
uchel  ydyw'r  nôd — meddwl,  ewyllysio,  caru,  a 
byw  fel  Duw !  Anhawsder  arall  yd^rw  amlder 
a  grym  ein  gelynion  ysbrydol :  "  Nid  yw  ein 
hymdrech  ni  yn  erbyn  gwaed  a  chnawd,  ond 
yn  erbyn  tywysogaethau,  yn  erbyn  awdur- 
dodau,  yn  erbyn  bydol-lywiawdwyr  tywyllwch 
y  byd  hwn,  yn  erbyn  drygau  ysbrydol  yn  y 
nefoHon  leoedd."  Perthyna  i'n  geíynion  ys- 
brydol  hosogrwydd,  nerth,  a  drygioni,  ac  nis 
gelür  eu  chwerthin  ymaith.  Ac  y  mae  un 
anhawsder  arall,  sef  anallu  moesol  dyn  fel 
pechadur.  Mae  pechod  wedi  ei  ddirymu  : 
mae'n  "  farw  mewn  camweddau  a  phechodau  ": 
mae  mor  foesol  ddinerth  a'r  marw  yn  ei  fedd. 
Ond  os  yw'r  anhawsderau  hyn  yn  gwneyd  byw 
y  bywyd  uchaf  yn  anhawdd,  nid  ydynt  yn 
ei  wneyd  yn  amhosibl.  Gorwedda'r  posibil- 
rwydd  yn  yr  lesu'n  unig.     Efe  ydyw 

1.     Cynllun  hywyd. 

Mae  cynllun  yn  hanfodol  i  bob  gwaith  mawr. 
Gwirir  hyn  mewn  barddoniaeth,  cerddoriaeth, 
adeiladaeth,  etc.  Treuliodd  Duw  dragwyddol- 
deb  di-ddechreu  i  drefnu  a  chynllunio'i  waith, 
a  manteisiodd  drwy  hynny.  Cyfetyb  perffeith- 
rwydd  Ei  waith  i  berffeithrwydd  Ei  gynllun. 
Mae'n   "  gweithio   pob   peth   wrth   gyngor   ei 

ewyllys  ei  hun."  Ac  os  oedd  hyn  yn  bwysig  i 
Dduw,  rhaid  ei  fod  felly  i  ddyn,  yn  enwedig  i 
fyw  y  bywyd  uchaf.  Nid  yw  rheol  nac  esiampl 
yn  ddigonol, — rhaid  wrth  gynllun.  Ceir  llu 
0  esiamplau  rhagorol,  ond  un  cynllun  períîaith 
sydd  i  fywyd.  Yr  lesu'n  unig  ydyw'n  cynllun. 
Un  rheswm  am  hyn  ydyw;  glendid  Ei  gymeriad. 
Wele  un  bywyd  heb  bechod,  gwyrni,  na  hunan- 
gais, — bywyd  di-fai,  di-staen,  a  dwyfol-wyn. 
Aeth  drwy  rigolau  trueni'r  byd  a  gwyndra'r 
nef  ar  Ei  wisgoedd.  Rheswm  arall  ydyw  cyd- 
bwysedd  rhinweddau.  Cyfunai  yn  Ei  fywyd 
bob  rhinwedd  posibl,  ac  yr  oeddynt  ynddo 
oll  mewn  cyd-bwysedd  dwyfol-hardd,  Yr  oedd 
mor  weithgar  ag  ydoedd  o  feddylgar,  mor 
ostyngedig  ag  ydoedd  o  wrol,  mor  dyner  ag 
ydoedd  o  lym,  ac  mor  rasol  ag  ydoedd  o  gyfìawn. 
Yr  oedd  y  Llew  a'r  Oen  wedi  cyd-gyfarfod 
ynddo,  ac  yr  oedd  holl  rinweddau'i  fywyd  glân 
mewn  mantoliad  perffaith.  Y  trydydd  rheswm 
ydyw  cyŷredinolrwydd  Ei  fywyd.  Gyda  golwg 
ar  gewri'r  byd,  dynion  i'w  gwlad,  eu  cenedl, 
a'u  hoes  oeddynt.  Ond  wele  nid  dyn  gwlad, 
ond  dyn  gwledydd  ;  nid  dyn  cenedl,  ond  dyn 
cenhedloedd  ;  nid  dyn  oes,  ond  dyn  oesau  ; 
ìe,  dyn  pawb, — dyn  daear,  dyn  nefoedd,  dyn 
amser,  dyn  tragwyddoldeb  !    "  Yr  lesu'n  unig." 

2.     Nerth  hywyd. 

Cafwyd  Uawer  o  foes-wersi  godidog  gan  ddysg- 
awdwyr  ";  paganaidd  ;  ond  .  rheolau  moelion 
oeddynt  heb  nerth  i'w  byw.     Danghosent  y 

llwybr  tuag  i  fyny  heb  roddi  unrhyw  help  i'w 
ddringo.  Ond  di-fudd  yw'r  rheol  a'r  cynllun 
perfîeithiaf  heb  nerth  i'w  dilyn.  Mae  rhai'n 
cymharu  Socrates  a  Christ  yn  eu  dysgeidiaeth 
foesol ;  ond  dangos  yr  esgynfa'n  unig  a  wnai'r 
hên  athronydd.  Cyfeirydd  ydoedd,  ac  nid 
cyfnerthydd.  Ond  ceir  gan  Grist,  nid  yn  unig 
gynlhm  bywyd,  ond  hefyd  nerth  bywyd — 
nerth  i  ddioddef,  ymladd,  a  gorchfygu.  Try'r 
nerth  hwn  eiddilod  byd  yn  goncwerwyr  nef. 
Sylweddohad  o'r  angen  am  dano  a  barodd  i'r 
emynydd  ddymuno  : — 

"  Dal  fì,  iy  Nuw,  dal  fì  i'r  lan, 
'N  enwedig  dal  fì  Ue'r  wy'n  wan, 
Dal  fi  yn  gryf  nes  mynd  i  maes 
O'r  byd  sy'n  llawn  o  bechod  câs." 

Yr  lesu'n  unig  ydyw  ein  nerth  :  "  Crist  gallu 
Duw."  "  Yr  Arglwydd  yw  nerth  fy  mywyd." 
"  Ymnerthwch  yn  yr  Arglwydd."  "  Yr  wyf 
yn  gallu  pob  peth  trwy  Grist  yr  hwn  sydd  yn 
fy  nerthu  i." 

III.  Yr  lesu'n  unig  a  ddilea  i  ddyn  arswydion 
y  dyfodol. 

Beth  ydynt  ? 

1.     Unigrwydd  marwolaeth. 

Mae  rhyw  brudd-der  ymhob  unigedd — 
sefyllfa  unig ;  ond  y  mae  mwy  prudd-der 
mewn  unigrwydd — teimlad  unig.  Buom  yn 
ddiweddar  ar  ben  mynydd  uchel,  heb  dŷ  na 
neb  yn  agos  atom,  ac  er  ei  bod  yn  ganol  dydd 

goleu,  cynyrchwyd  ynnom  ryv^'  iâs  o  arswyd 
yng  nghanol  yr  unigedd  dwfn.  Clywsom  am 
un  o'r  Casiaid  yn  cerdded  gyda  chyfaiU  hyd 
un  0  heolydd  prysuraf  Llundain,  ac  mor  unig 
y  teimlai  fel  y  torrodd  allan  i  wylo.  Ond  yn 
fuan  gwenodd  yr  haul  arno,  a  chwarddodd 
yntau,  gan  ddweyd, — "  A,  dacw  haul  Casia." 
Chwalodd  yr  haul  ryw  gymaint  ar  ei  deimlad  o 
unigrwydd  yng  nghanol  miloedd  Llundain. 
Ond  0  bobpeth  unig,  marwolaeth  yw'r  mwyaf 
felly.  Cyferfydd  ynddo  unigedd  ac  unig- 
rwydd — sefyllfa  a  theimlad  unig.  Cawn  gwm- 
ni  i  fyw,  ond  bydd  yn  rhaid  i  ni  farw'n  hunain, 
— heb  dad,  heb  fam,  heb  frawd,  heb  chwaer. 
Cerddwn  yr  adwy  fawr  rhwng  deufyd  ein 
hunain.  A  oes  neb  a  ddaw  gyda  ni  ?  Oes 
Un,  a  dim  ond  Un — yr  lesu'n  unig  : 

"  Pan  fo  dyíroedd  oer  marwolaeth 
O  fy  amgylch  yn  crynhoi, 
Pwy  a  ddeil  fy  mhen  i  fyny  ? 
Pwy  a  wna  i'm  hofnau  ffoi  ? 

Neb  ond  lesu, 
Gwenaf  yno  yn  Ei  law," 

2.    Gogoniant  y  nef. 

Nid  oes  ynnom  erbyn  hyn  ofn  ingoedd 
uíîern,  ond  arswydwn  yn  fynych  rhag  gogoniant 
y  nef.  Sonir  yn  y  Bibl  am  "  dragwyddol  bwys 
gogoniant."  Baid  pwysau  gogoniant  Duwdod 
a'n  gwasgu  i  ddiddymdra  ?  A  allwn  ni  weiniaid 
ddaî  y  pwysau  i  gyd,  a'i  ddal  dros  byth  ? 
Gallwn  mewn  un  man — "  yn  wyneb  lesu  Grist." 

Bydd  gogoniant  Duwdod  yn  disgleirio  byth 
yn  y  dyn  Crist  lesu.  Ni  raid  i'r  gwannaf  ar- 
swydo  yng  nghwmni  a  chysgod  "  Arglwydd  y 
gogoniant."  lesu'r  ddaear  yw  lesu'r  nef, 
lesu'r  groes  yw  lesu'r  orsedd,  a  lesu'r  gwarth 
yw  lesu'r  gogoniant.  Dywedodd  hên  weinidog 
unwaith  wrth  ei  briod, — "  Gelli  di  fod  wrth  fy 
ochr  yn  y  nef  am  fjTdd  o  ílynyddoedd  heb  i  mi 
gael  cyfle  i  droi  fy  Uygaid  arnat,  gan  y  bydd 
fy  ngolygon  wedi  eu  sefydlu  byth  ar  y  Gwr  fydd 
ar  yr  orsedd."     Cawn 

"  Dragwyddol  syllu  ar  y  Person 
Gym'rodd  arno  natur  dyn." 

3.     Meithder  tragwyddoldeb. 

Pan  feddyliwn  am  barhad  di-orffen  tra- 
gwyddoldeb,  gofynnwn  yn  aml  mewn  braw, — 
pa  le  mae'r  cyílenwad  ar  ei  gyfer  ?  A  oes 
digon  0  adnoddau  i'w  lanw  ?  A  oes  digon  o 
feddyliau,  rhyfeddodau,  a  sylweddau,  i'w 
gadw  byth  yn  newydd  ?  A  oes  Haul  digon 
mawT  i'w  oleuo  ar  ei  hyd  ?  A  oes  Un  digon 
teilwng  i'w  fawl  a'i  addoliad  di-ddiwedd  ? 
Cawn  Un  yn  ateb  ein  cwestiynnau'n  Uawn,  nes 
chwalu'n  hoU  arswydion, — yr  Iesu'n  unig. 

{Araeth  a  draddodwyd  yn  y  gwasanaeth  Ordeinio 
yng  N ghymdeithasfa  Dinhych,  1899). 

"  Canys  Ue  mae  dau  neu  dri  wedi  ymgyimuU  yn  ly 
enw  i,  yno  yr  ydwyf  yn  eu  canol  hwynt." — 
Mathew  xviii.  20. 

Mae  y  paragraff  hwn  yn  cynnwys  rhan  o 
ddysgeidiaeth  Crist  o  berthynas  i'w  eglwys. 
Defnyddiwyd  y  gair  eglwys  ganddo  ar  un  am- 
gylchiad  arall,  sef  yn  ei  atebiad  i  Pedr  :  "  Ac 
yr  ydwyf  finnau  yn  dywedyd  i  ti,  mai  ti  yw 
Pedr ;  ac  ar  y  graig  hon  yr  adeiladaf  fy 
eglwys  ;  a  phyrth  ufîern  nis  gorchfygant  hi." 
Ei  amcan  yn  y  ddau  le  ydyw,  dangos  per- 
thynas  yr  eglwys  â'i  Berson  Ef  Ei  Hun. 
Wrth  y  "  graig  "  felly  yr  ydym  i  ddeall,  nid 
Pedr,  na'i  ffydd,  na'i  gyífes,  ond  Crist  Ei  Hun 
yn  Ei  Berson  fel  Duw-ddyn.  Efe  yw  y 
Graig  ("  petra  "),  ac  nid  oedd  Pedr  ond  carreg 
("  petros  ")  wedi  ei  naddu  ohoni.  Efe  yw'r 
unig  a'r  safadwy  sylfaen.  Ac  oherwydd  per- 
thynas  yr  eglwys  â  Christ  ei  sylfaen,  y  mae 
iddi  sefydlogrwydd  a  chadernid  tragwyddol, — 
"  a  phyrth  uíîern  nis  gorchfygant  hi." 

Yr  un  gwirionedd  mawr  sydd  ganddo  yn  y 
testyn.  Ond  gesyd  Ei  Hun  allan  yma,  nid 
fel  sylfaen  Ei  eglwys,  ond  fel  ei  chanolbwynt. 
Ac  fel  y  caifî  yr  eglwys  ei  chadernid  ohono  Ef 
fel  ei  sylfaen,  felly  hefyd  y  derbynia  ei  gallu, 

ei  nherth,  a'i  hawdurdod  ohono  fel  ei  chanol- 
bwynt.  A  chyfeirir  at  hyn  yn  yr  adnodau 
blaenorol.  Y  pwnc  ydyw,  dyledswydd  y 
Cristion  at  frawd  a  fyddo  wedi  achosi  tram- 
gwydd.  Yn  gyntaf  oll,  y  mae  i  geisio'i  argy- 
hoeddi  o'i  fai  yn  bersonol.  Yna,  os  pery'n 
gyndyn  a  gwrthnysig,  y  mae  i  fyned  ato  eil- 
waith,  ond  gydag  un  neu  ddau  o  frodyr  eraill,  i 
wneyd  yr  ymwehad  yn  fwy  grymus  ac  efîeithiol. 
Ond  os  ni  wrendy  arnynt  hwy,  yna  y  mae  i 
ddwyn  ei  achos  o  ílaen  yr  eglwys.  Ac  os  ni 
wrendy  ar  yr  eglwys  chwaith,  y  mae  i'w  ystyr- 
ied  ganddo  fel  yr  ethnig  a'r  publican.  Y  mae 
i'w  barchu  eto  fel  dyn,  ond  nid  yw  i  edrych 
arno  mwyach  fel  brawd  a  Christion,  gan  ei 
fod  y  tuallan  i  gylch  yr  eglwys,  ac  y  mae  ei 
barn  hi  yn  derfynol.  Y  mae  grym  ac  awdurdod 
felly  ym  mhenderfyniadau'r  eglwys  ;  oblegid 
"  Pa  bethau  bynnag  a  rwymoch  ar  y  ddaear,  a 
fyddant  wedi  eu  rhwymo  yn  y  nef  ;  a  pha  beth- 
au  bynnag  a  ryddhaoch  ar  y  ddaear,  a  fyddant 
wedi  eu  rhyddhau  yn  y  nef."  Dyma  allu 
mawr  ac  anhygoel  yn  cael  ei  briodoli  i'r  eglwys, 
gallu  nad  oes  ei  debyg  ar  y  ddaear.  Ond  dylid 
cofio  ei  fod  yn  perthyn  i'r  hoU  eglwys,  ac  nid 
i  gyfran  ohoni.  A  phan  y  mae'r  eglwys  yn 
ei  lle,  ac  yn  gweithredu  fel  "  gwir "  eglwys 
mewn  mater  o  ddisgyblaeth,  y  mae  ei  phen- 
derfyniadau  mewn  cydgord  â  meddwl  ac  ewyllys 
Duw.  Mae  ei  phenderfyniadau  hi  ar  y  ddaear 
yn  cael  eu  cadarnhau  gan  Dduw  yn  y  nef. 

Yr  un  gwirionedd  mewn  fFurf  arall  sydd  yn 
yr  adnod  ddilynol :  "  Trachefn,  meddaf  i 
chwi,  Os  cydsynia  dau  ohonoch  ar  y  ddaear 
am  ddim  oll,  beth  bynnag  a'r  a  ofynant,  efe  a 
wneir  iddynt  gan  fy  Nhad  yr  hwn  sydd  yn  y 
nefoedd."  Nid  yn  unig  cadarnheir  pender- 
fyniadau'r  eglwys,  ond  hefyd  gwrandewir  ei 
gweddiau.  Gwneir  hyn  ym  mhobpeth  a 
fyddo'n  unol  âg  egwyddorion  ac  amcanion 
uchaf  Ei  deyrnas.  Y  mae  gweddiau  y  wir 
eglwys  mewn  undod  âg  ewyllys  Duw,  ac 
felly'n  sicr  o  gael  eu  hateb. 

Yn  awT  y  mae'r  rheswm  am  hyn  oU  i'w 
gael  yn  y  testyn  :  "  Canys  lle  mae  dau  neu 
dri  wedi  ymgynnull  yn  fy  enw  i,  yno  yr  ydwyf 
yn  eu  canol  hwynt."  Y  rheswm  fod  ei  phen- 
derfyniadau  yn  cael  eu  cadarnhau,  yn  gystal 
a'i  gweddiau  eu  hateb,  ydyw,  fod  Crist  yn  aros 
ynddi  fel  ei  chanolbwynt. 

Mae  y  geiriau'n  awgrymu  i  ni  ddau  wir- 
ionedd  : 

I.  Yr  eyn  yw  Eglwys  I  Grist. 

II.  Yr  hyn  yw  Crist  i'w  Eglwys. 

I.  Yr  hyn  yw  Eglwys  I  Grist  :  "  Canys 
Ue  mae  dau  neu  dri  wedi  ymgynnuU  yn  fy 
enw  i." 

Er  nad  yw  y  gair  "  eglwys  "  yn  yr  Hên 
Destament,  y  mae'r  syniad  i'w  gael  yno.  Ac 
am  fod  y  syniad  yno,  y  mae'r  gair  hefyd  i'w 
gael  yn  aml  yng  nghyfieithiad  y  Deg  a  Thri- 

ugain.  Ond  ystyr  y  geiriau  Hebreig  a  ddefn- 
yddir  yn  yr  Hên  Destament  yw  "  cymanfa  " 
neu  "  gynulleidfa."  Yr  oedd  cenedl  Israel  i'w 
hystyried  yn  un  gymanfa,  neu  gynulleidfa 
fawr,  yn  meddu'r  un  dyledswyddau,  hawliau, 
a  rhagorfreintiau.  Gwelir  fod  cnewyllyn  y 
syniad  o  eglwys  felly  yn  yr  Hên  Destament. 
Únid  y  bobl  â'u  gilydd  ar  sail  eu  perthynas  â 
Duw  fel  eu  Brenin,  ac  amcan  crefyddol  felly 
oedd  i'w  holl  sefydliadau.  Cynulliad  o  bobl  i 
amcanion  crefyddol  oedd  cymanfa  neu  gynull- 
eidfa  Israel.  Nid  rhyfedd,  gan  hynny,  i'r  Deg 
a  Thriugain  wneyd  defnydd  mor  fynych  o'r 
gair  "  eglwys  "  i  gyfleu  y  syniad  sydd  yno. 

Mae'r  gair  a  gyfieithir  eglwys  yn  golygu 
"  galw  allan,"  "  neiUduo."  Arferid  y  gair  gan 
y  Groegiaid  i  olygu  cynulleidfa  o  ddinasyddion 
wedi  eu  galw  ynghyd  i  drafod  materion  cy- 
hoeddus.  Math  o  gyngor  trefol  ydoedd.  Ar- 
ferir  y  gair  yn  y  Testament  Newydd  mewn 
amrywiol  ystyron  :  (a)  CynuIIiad  o  Gristion- 
ogion  wedi  dyfod  ynghyd  i  addoli.  (b)  Cwm- 
peini  0  Gristionogion  yn  yr  un  Ile,  yn  gweithredu 
wrth  yr  un  rheolau.  (c)  Yr  holl  gorfî  o  Grist- 
ionogion  drwy  y  byd.  Felly  yn  yr  ymadroddion 
canlynol :  "  Pen  corfî  yr  eglwys  "  ;  "  Megis  y 
carodd  Crist  yr  eglwys  "  ;  "  Ei  gorff  ef,  yr 
hwn  yw  yr  eglwys." 

Mae'n  amlwg  felly  fod  yr  eglwys  i'w  hystyried 
mewn  dwy  wedd,  sef  yn  "  weledig "  ac  yn 
"  anweledig."  Wrth  yr  eglwys  weledig  yr 
ydym  i  ddeall, — yr  un  y  mae  iddi  ei  swyddogion, 

ei  hordinhadau,  a'i  sacramentau.  Fe  all,  ac 
y  mae  hon  yn  Uawer.  Sonir  am  yr  Eglwys 
Apostolaidd,  yr  Eglwys  Lutheraidd,  yr  Eglwys 
Ddiwygiedig,  a  Uu  eraill.  Ond  wrth  yr 
eglwys  anweledig  y  golygir  y  cylch  cyfrin, 
ysbrydol,  o'i  mhewn.  "  Rhai  dirgel  Duw " 
ydynt  ei  haelodau, — y  rhai  "  a  alwyd  i  fod  yn 
saint,  ac  a  sancteiddiwyd  yng  Nghrist  lesu." 
Dyma  sancteiddiolaf  Teml  yr  eglwys,  Ue  mae 
Duw  yn  eistedd  ar  Ei  drugareddfa,  ac  yn 
gwenu  mewn  maddeuant  uwchben  Aberth  y 
Groes.  Ac  os  yw  y  weledig  yn  llawer,  y  mae 
yr  anweledig  yn  un.  Un  ydyw  trwy'r  hollfyd 
mawr,  er  pob  amrywiaeth  enwau,  credoau,  a 
ffurf-lywodraeth.  Un  yw  y  rhwymyn  mawr 
a'i  huna,  sef  fîydd  yng  Nghrist  fel  ei  Phen. 

Yr  ydym  bellach  ar  dir  i  ofyn, — Beth  yw 
hanfod  eglwys  ?  Beth  sy'n  cyfansoddi  eglwys  i 
Grist  ?     Ceisiwn  ateb,  ymlaenaf,  yn  nacaol : — 

(1)  Nid  defodau  allanol. — Hwyrach  yr  ystyr- 
ir  y  sylw  hwn  gan  rywrai  yn  or-feiddgar  yng 
ngwyneb  gogwydd  presennol  yr  oes.  Önd 
beiddgar  neu  beidio,  yr  ydym  yn  ei  ail  ddweyd 
gyda  phwyslais  arbennig,  a  hynny  oherwydd  y 
gogwydd  a'i  ganlyniadau  difrifol,  sef  nad 
fîurfiau  allanol  sy'n  gwneyd  eglwys  i  Grist. 
Mae  y  gogwydd  peryglus  hwn  fel  poethwynt 
dinystriol  yn  bygwth  difa  crefydd  o'n  gwlad. 
Ymwisga  gelynion  crefydd  ysbrydol  yn  awr 
yng  nghrwyn  defaid  defodaeth,  ond  oddi- 
mewn  bleiddiaid  rheibus  ydynt  hwy.    Ac  ni 


176  ER    MWYN    lESU. 

fu  cyfnod  yn  hanes  yr  eglwys  ag  oedd  yn  galw 
am  fwy  o  ymdrech  unedig  a  phenderfynol  ei 
hoU  garedigion  o  bob  enwad  crefyddol  i  sefyll 
drosti  a'i  hamddiíîyn  na'r  un  presennol. 
Hyderwn  y  bydd  holl  YmneiUduwyr  Cymru'n 
effro  i'r  perygl,  ac  yn  un  yn  yr  ymgyrch. 

Nid  ydym  yn  dweyd  na  pherthyn  i'r  eglwys 
ei  ffurfìau,  ond  y  maent  yn  ychydig  iawn,  ac 
eto'n  angenrheidiol  i  ni  yn  ein  sefyllfa  bresennol. 
Fel  y  mae  corff  o  fater  yn  angenrheidiol  i'r 
enaid  yn  y  byd  hwn  i  fyw  ynddo,  felly  y  mae 
corff  yr  ordinhadau  i'r  eglwys.  Ond  fel  nad  y 
corff  yw  y  dyn,  felly  nid  y  ffurfiau  allanol  yw'r 
eglwys,  Dyma  gyfeiliornad  mawr  luddew- 
iaeth  gynt.  Rhoddwyd  i'r  eglwys  yng  nghyf- 
nod  ei  babandod  gryn  lawer  o  ddefodau  ac 
arwyddluniau.  Ond  bwriedid  hyn,  fel  gyda 
phlentyn  mewn  ysgol,  ar  gyfer  tymor  cyntaf 
ei  haddysgiant.  Cwrs  paratoawl  yn  unig 
ydoedd.  Ond  trowyd  yr  hyn  a  fwriadwyd  i'w 
mantais  yn  ddinystr  iddi.  Gwahanwyd  y  corff 
oddiwrth  yr  ysbryd,  ac  aeth  luddewiaeth  mewn 
canlyniad  yn  grynswth  o  ddefodau  oerion  a 
di-fywyd — yn  gorff  heb  ysbryd  ynddo.  Dyma 
hanes  yr  eglwys  Gristionogol  hefyd  yn  y  canol- 
oesoedd.  Cododd  awydd  mewn  rhai  ynddi 
mor  fore  a'r  drydedd  ganrif  am  ryw  fath  o 
undeb  gweledig.  Ni  fuasai  niwed  o  gwbl  yn 
hyn,  pe  cadwesid  y  gweledig  mewn  undeb  â'r 
anweledig — y  dynol  mewn  undeb  â'r  dwyfol. 
Ond  cawsant  eu  gwahanu — ^y  ffurf  oddiwrth  y 
bywyd.     Cymerodd  ffurf  weledig  le  y  cymun- 

deb  anweledig.  Y  canlyniad  alaethus  fu, — 
ceisio  rhwymau  eraill  i'r  undeb  yn  lle  fîydd  yr 
Efengyl,  y  rhai  a  gafwyd  mewn  esgobion,  arch- 
esgobion,  canonau,  a  defodau.  Cafodd  y  wir 
eglwT's  ei  halltudio  i  galonnau  ychydig  o  wir 
saint.  Gosodwj'd  eglwys  weledig  yn  ei  lle,  a 
chyhoeddwyd  ei  fîurfiau  o  wneuthuriad  dynol 
fel  pethau  o  ddwyfol  osodiad.  Yr  oedd  iach- 
awdwTÌaeth  i'w  chael  bellach,  nid  trwy  y  Gair, 
ond  trwy  y  fîurfiau  meirwon  hyn.  Gwnaed 
undeb  âg  egl^s^^s  weledig,  yn  lle  fîydd,  yn 
gyfrwng  ein  hundeb  â  Christ.  Dyma  ddech 
reuad  Pabyddiaeth,  a  dyma'i  hanfod  ymhob 
oes  a  gwlad.  Dyma  ydyw,  pa  un  bynnag  ai 
yn  Eglwys  Rhufain,  ai  yn  Eglwys  Loegr. 
Dyma'i  her  heddyw,  a  dyma  ateb  nacaol  Pro- 
testaniaeth  iddi,  a  hynny'n  enw  Duw,  cyfiawn- 
der,  a  gwirionedd, — mai  nid  defodau  allanol 
yw'r  eglwys. 

(2)  Nid  nifer  mawr  :  "  Dau  neu  dri." — Nid 
dweyd  yr  ydym  fod  eglwys  Crist  i  fod  yn  ych- 
ydig  ei  nifer.  Na  :  y  mae'n  Ihosog  ìawn  yn 
barod,  ac  yn  Uiosogi'n  gyflym.  Ac  yr  ydym 
yn  llawenychu  wTth  feddwl  nad  yw  y  dydd 
ymhell  pan  fydd  Seion  yn  fan  genedigaeth 
ysbrydol  yr  holl  genhedloedd.  Yr  oedd  loan 
yn  ymlawenhau  yn  yr  olwg  ar  ei  hamlder  : 
"  Wedi  hyn,  mi  a  edrychais,  ac  wele  dyrfa 
fawr,  yr  hon  ni  allai  neb  ei  rhifo,  o  bob  cenedl, 
a  llwythau,  a  phobloedd,  ac  ieithoedd,  yn  sefyll 
gerbron  yr  orseddfainc."     Ond  er  mor  ddy- 

munol  a  phwysig  yw  y  syniad  ü  rifedi,  eto  nid 
nifer  mawr  sy'n  gwneyd  eglwys.  Na  :  "  dau 
neu  dri."  Gall  dau  fod  mor  wirioneddol  yn 
eglwys  a'r  ddwy  fil.  Nid  yw'r  eglwys  fawr  yn 
llai  0  eglwys  am  ei  bod  yn  fawr,  ac  nid  yw'r 
eglwys  fach  yn  fwy  o  eglwys  am  ei  bod  yn  fach. 
Ond  y  mae'r  eglwys  fechan  sy'n  ymgynnull  yn 
y  capel  bach,  di-addurn,  mewn  cwm  unig  a 
distaw,  rhwng  mynyddoedd  Cymru,  mor 
bwysig  a  gwerthfawr  gan  Dduw  ag  eglwys 
fawr,  gyfoethog,  y  dref  neu  y  ddinas.  Mae 
Duw'n  rhy  fawr  i  fynd  wrth  rifedi.  Nid  swm, 
ond  sylwedd,  a'i  boddia  Ef. 

(3)  Nid  lle  neillduol :  "  Lle  bynnag."— Mae 
tuedd  gref  wedi  ac  yn  bod  at  leoH'r  eglwys — 
ei  chyfyngu  i  ryw  fan  neillduol.  Nid  yr 
Hindwaid  a'r  Mahometaniaid  yn  unig  sy'n 
euog  0  hyn.  Daw'r  un  peth  i'r  golwg  yn  ym- 
ddiddan  Crist  â'r  wraig  o  Samaria  :  "  Ein 
tadau  a  addolasant  yn  y  mynydd  hwn  ;  ac  yr 
ydych  chwi  yn  dywedyd  mai  yn  Jerusalem  y 
mae  y  man  Ue  y  mae  yn  rhaid  addoli."  Ystyr 
ei  geiriau  ydyw, — Pa  le  yw  y  man  priodol  i 
addoh  ?  Pa  un  ai  ar  fynydd  Gerizim,  Ue  gynt 
yr  oedd  eu  teml  genedíaethol  hwy,  ai  ynte  yn 
Jerusalem  ?  "  lesu  a  ddywedodd  wrthi  hi, 
0  wraig,  cred  fi,  y  mae  yr  awr  yn  dyfod,  pryd 
nad  addoloch  y  Tad,  nac  yn  y  mynydd  hwn, 
nac  yn  Jerusalem."  Gaiíî  dynion  eu  codi 
uwchlaw  lle,  a  hynny  trwy  ddod  i  gydnabod 
ac  addoli  Duw  fel  Tad.    Bydd  i'w  sylweddoliad 

o  dadolaeth  Duw,  yn  gystal  ag  o'u  mabolaeth 
eu  hunain,  ddiddymu  pob  lleoliad  o'u  meddyl- 
iau.  Eglura  hyn  ymhellach  trwy  ddweyd : 
"  Ond  dyfod  y  mae  yr  awT,  ac  yn  awr  y  mae 
hi,  pan  addolo  y  gwir  addolwyr  y  Tad  mewn 
ysbryd  a  gwirionedd  ;  canys  y  cyfryw  y  mae 
y  Tad  yn  eu  ceisio  i'w  addoli  ef."  Noda  yma 
ddaa  nodwedd  hanfodol  gwir  addohad,  sef 
ysbrydolrwydd  a  gwirionedd.  Mae  dynion 
wedi  eu  Uanw  â'r  pethau  hyn  yn  dod  yn  debyg 
i  Dduw  trwy  gael  eu  dyrchafu  uwchlaw  lie. 
"  Ysbryd  yw  Duw  ;  a  rhaid  i'r  rhai  a'i  haddol- 
ant  ef,  addoli  mewn  ysbryd  a  gwirionedd." 
Rhaid  i  wir  addoliad  gyfateb  i'w  wrthddrych. 
Gan  fod  Duw  fel  Ysbryd  uwchlaw  lle,  felly  y 
rhaid  fod  addohad  ysbrydol.  Nid  Ue,  ond 
ysbrydoh'wydd,  sy'n  hanfodol  bellach. 

Ond  er  mor  eglur  a  chryf  yw'r  dadganiad 
hwn  0  eiddo'r  Athraw  mawr,  nid  yw'r  syniad 
Ueol  eto  wedi  ei  gwbl  ddileu.  Syniad  plentyn- 
aidd  Uawer  eto  ydyw,  mae  cysegriad  esgob 
sy'n  gwneyd  eglwys.  Lleoedd  o  gysegriad 
esgob  erbyn  hyn  ydyw  y  mannau  lle  y  mae'n 
rhaid  addoh  1  Na  :  "lle,bynnag."  Darllenn- 
wn  am  eglwysi  gynt  mewn  tai  cyíîredin, 
megis  yr  eglwys  yn  nhŷ  Priscila  ac  Acwila,  yr 
eglwys  yn  nhŷ  Nymphas,  a'r  eglwys  yn  nhỳ 
Philemon.  Ac  onid  ellir  dweyd  yr  un  peth 
am  aml  dỳ  yng  Nghymru  ?  Credwn  y  gellir  yr 
un  mor  briodol  sôn  am  yr  eglwys  fu  yn  Bryn- 
llwyn  Bach,  yn  Abererch,  a'r  eglwys  fu  yn 
Nhanycastell,  yn  Nolwyddelen,  a'r  eglwys  fu  yn 

Chwibren  Isaf,  yn  Llansannan,  nid  amgen  hên 
gartrefi  cysegredig  John  Elias,  John  Jones, 
Henry  Rees,  a  Uu  eraill  ellid  enwi,  Llawer  o 
hên  ysguboriau'n  gwlad  sydd  wedi  eu  cysegru 
byth,  nid  gan  esgob,  ond  gan  Ysbryd  y  Duw 
byw.  Ac  y  mae  hên  ysgubor  ddi-addurn  a 
Duw  ynddi'n  annhraethol  gysegredicach  na'r 
cathedral  fwyaf  orwech  hebddo.    "  Lle  bynnag." 

Ni  a  edrychwn  bellach  ar  y  cwestiwn  yn 
ei  wedd  gadarnhaol.  Ac  y  mae'r  syniad  o 
eglwys,  yn  ol  y  testyn,  yn  cynnwys  o  leiaf  ddau 
beth  :— 

(1)  Cymundeb  y  saint  â'u  gilydd. — Maent  i 
"  ymgynnuU "  ynghyd.  Mae'r  eglwys  i  fod 
yn  gynuUiad  o  saint  Duw.  Addefwn  yn  rhwydd 
bwysigrwydd  crefydd  bersonol.  Mae  dyn  yn 
meddu  hawl  i  farnu  drosto'i  hun  am  yr  hyn 
sydd  wirionedd,  a  dylai  pob  un  ddefnyddio'r 
hawlfraint  hon,  heb  blygu'n  slafaidd  i  awdur- 
dod  honedig  na  phab  nac  ofîeiriad.  Ond 
wedi  i  ddyn  farnu  a  derbyn  gwirionedd,  dylai 
ei  arddel  a'i  broíîesu'n  gyhoeddus.  Mae  cref- 
ydd  bersonol  i  fod  yn  grefydd  gyhoeddus,  ac 
felly  i  fod  yn  gymdeithasgar.  Nid  oes  sail  o 
gwbl  yn  y  Bibl  i'r  hyn  a  eUir  ei  alw'n  unigol- 
iaeth,  neu  ymddidohad  oddiwrth  gymdeithas. 
Mae  crefydd  wir  yn  grefydd  gymdeithasgar. 
Nis  gall  un  sant  felly  wneyd  eglwys  ;  rhaid  cael 
0  leiaf  ddau,  mewn  trefn  i  fîurfio  cymundeb 
â'u  gilydd.  A'r  nesaf  o  ran  gwerth  a  phwysig- 
rwydd  i'r  credadyn  at  gymundeb  â  Duw  yw 

cymundeb  y  saint.  Da  fyddai  i  ni  ddweyd  yn 
fwy  aml  yn  y  dyddiau  hyn — "  credaf  yng 
nghymundeb  y  saint." 

(2)  Perthynas  â  Christ :  "  Yn  fy  enw  i."— 
Dyma  hanfod  eglwys— rhai  wedi  dyfod  ynghyd 
yn  enw  Crist.  Ac  y  mae  enw  person  yn  golygu 
y  person  ei  hun,  a  hynny  fel  y  mae'n  wybyddus. 
Wrth  enw  Duw  yr  ydym  i  ddeall  Duw  Ei  Hun, 
a  hynny  i'r  graddau  y  mae  wedi  dadguddio'i 
hun,  megis  yn  yr  ymadroddion  :  "  Moeswch 
i'r  Arglwydd  ogoniant  ei  enw  "  ;  "  Sancteiddiol 
ac  ofnadwy  yw  ei  enw  "  ;  "  Sancteiddier  dy 
enw,"  etc.  Yr  un  modd,  y  mae  enw  Crist 
yn  golygu  Crist  Ei  Hun,  fel  y  mae  wedi  dad- 
guddio'i  Hun.  Ond  os  Crist  yn  Ei  Berson  a 
olygir  wrth  yr  enw,  pa  fodd  y  mae  y  saint  i 
ymgynnull  fel  eglwys  ynddo  ?  I  egluro  hyn, 
dylid  sylwi  mai  nid  "  en "  (yn)  sydd  yma, 
ond  "  eis  "  ;  ac  ystyr  y  gair  hwn  yw  "  with 
reference  to," — mewn  perthynas  i,  gyda  golwg 
ar.  Ystyr  y  gwreiddiol  felly  yw,  nid  "  yn  " 
ond  "  i  "  fy  enw  i.  Yr  un  gair  ("  eis  ")  sydd 
yn  yr  ymadrodd :  "  Bedyddio  yn  enw  y 
Tad,"  etc.  Yn  well,  fel  yn  y  Cyf.  Diw.,— "  into 
the  name  " — i  enw.  Y  gwirionedd  a  ddysgir 
yma  ydyw,  mai  Crist  yw  canolbwynt  mawr 
atdyniad  y  saint,  ac  felly  mai  perthynas  âg 
Ef  yw  hanfod  eglwys.  Ac  y  mae  Crist,  trwy 
dynnu  y  saint  ato'i  Hun,  yn  eu  tynnu  at  eu 
gilydd.  Eu  cymundeb  â  Christ  yw  sail  a  rhes- 
wm  eu  cymundeb  â'u  gilydd.     Nis  gall  fod 

gwir  eglwys  felly  heb  Grist.  Nis  gall  fodoli  ar 
wahân  iddo  Ef.  Efe  yw  ei  hanfod.  Clywsom 
frawd  ieuanc  yn  gwneyd  sylw  fel  hyn  unwaith 
mewn  gweddi :  "Yr  ydym  yn  meddwl  na 
buasai'n  werth  i  ni  fyw  na  bod  onibai  am  lesu 
Grist."  Mae'r  frawddeg  yn  fynegiad  cywir  i 
deimlad  dyfnaf  pob  aelod  o'r  wir  eglwys — 
ddim  yn  werth  byw  na  bod,  onibai  am  lesu 
Grist.  Nis  gallant  feddwl  am  eu  pethau  mwyaf 
ond  ynddo  Ef.  Nid  oes  reality  iddynt  mewn 
dim  ond  yng  Nghrist.  Dyna  yw  eglwys  felly 
— cynuUiad  o  saint  a  Ghrist  iddynt  yn  bob  peth 
ac  ymhob  peth, — yn  bob  peth  erddynt,  yn 
Ei  anfeidrol  haeddiant  a'i  deilyngdod ;  yn 
bob  peth  ganddynt,  yn  Ei  gyfoeth  a'i  adnoddau 
dihysbydd  ;  ac  yn  bob  peth  iddynt,  fel  gwrth- 
rych  mawr  i  fyw  ac  ymgysegru  iddo.  Rhai 
ydynt  ei  gwir  aelodau,  fel  Paul,  wedi  penderfynu 
peidio  gwybod  dim  am  eu  bywyd,  ond  lesu 
Grist,  a  hwnnw  wedi  ei  groeshoelio. 

II.  Yr  hyn  yw  Crist  i'w  Eglwys  :  "  Yno 
yr  ydwyf  yn  eu  canol  hwynt." 

Crist,  yn  ol  y  geiriau  hyn,  yw  canolbwynt  Ei 
eglwys.     Sylwn  arno  felly  mewn  tair  gwedd  : 

(1)  Canolbwynt  ei  hywyd. — Coron  gogoniant 
eglwys  yw  ei  bywyd.  Mae  pob  rhinwedd 
arall  a  berthyn  iddi  yn  ddi-fudd  heb  fywyd. 
Ofer  hollol  iddi  yw  pob  manteision  aílanol. 
Nid  oes  budd  o  gwbl  mewn  goleuni  a  gwres  \ 
gorff  marw.     Heb  ÌYffy^  i'w  defnyddio,  nid 

ydynt  ond  meithriniad  a  swcr  i  lygredigaeth. 
Yn  lle'i  adfywio,  y  maent  yn  ei  droi'n  fuan  yn 
swp  0  bydredd.  Felly  hefyd  am  eglwys  heb 
fywyd  ysbrydol  o'i  mhewn.  Mae  pob  man- 
teision  allanol  mewn  goleuni  a  gwres  crefyddol, 
yn  lle  bod  yn  feithriniad  i'w  groesawu,  yn 
magu  ynddi  lygredigaeth  a  phydredd,  nes 
gwneyd  awyrgylch  foesol  gwlad  yn  ddrewdod 
i  Dduw  a  dynion !  Ac  o  bob  coríî  marw, 
eglwys  felly  yw'r  fwyaf  peryglus  a  niweidiol. 
Y  mae'n  fagwrfa  i  heintiau  pob  aílendid  a 
phechod.  Ond  os  caiff  ei  llanw  â  bywyd  cref- 
ydd,  try  bob  goleuni  a  gwres  i'w  mantais  ys- 
brydol.  Nid  yn  unig  ceidw  ei  bywyd  lygredig- 
aeth  draw,  ond  fe'i  gwna  hefyd  yn  fwy  o  fendith 
i'r  byd.  Yr  eglwys  fwyaf  byw  yw  y  fwyaf  pur, 
a'r  fwyaf  bendithiol.  Bywyd  eglwys  felly  yw 
sail  ei  glendid  a'i  defnyddioldeb. 

Ond  pa  le  y  mae'r  eglwys  i  gael  y  bywyd  hwn 
sydd  mor  hanfodol  i'w  pharhad  a'i  chynnydd 
yn  y  byd  ?  Yr  ateb  yw  mai  yng  Nghrist — ei 
chanolbwynt  mawr.  Ynddo  Ef  y  ffynonella'i 
holl  fywyd.  Efe  yw  ei  chyílawnder  parhaus. 
Ac  wrth  dderbyn  o  fywyd  Crist,  derbynia  o 
fywyd  Duw  Ei  Hun,  gan  fod  holl  gyflawnder 
bywyd  y  Duwdod  ynddo.  Mae  bywyd  Duw- 
dod  ynddo  Ef  yn  dod  yn  fywyd  i'r  eglwys. 
Llenwir  hi  â'r  un  bywyd  ag  a  leinw  y  dwyfol 
Fôd.  Mor  ddwyfol,  gan  hynny,  yw  eglwys  y 
Duw  byw  I  Nid  rhyfedd  ei  bod  yn  ogoneddus 
mewn  sancteiddrwydd  a  defnyddioldeb,  tra 
mae  Grist  fel  ei  chanolbwynt  yn  ei  dwyfoli  â'i 

fywyd    Ei    Hun.      "  Yno    yr    ydwyf    yn    eu 
canol  hwynt." 

(2)  Canolbwynt  ei  goleuni. — Nid  digon  eg- 
Iwys  fyw  heb  fod  ganddi  oleuni.  Yn  wir,  nid 
oes  eglwys  fyw  heb  oleuni.  Mae  goleuni'n 
hanfodol  i  fywyd.  Gwirir  hyn  ym  myd 
natur.  Mae  llennyrch  di-oleu  bob  amser  yn 
rhai  di-fywyd.  Ni  thyf  y  llysiau  goreu  a 
phrydferthaf — y  blodau  a'r  rhôs  amryliw  a 
pheraroglaidd — mewn  cornelau  ac  ogofeydd 
tywylHon.  Rhaid  i  bob  bywyd  creadigol 
wrth  oleuni  mewn  trefn  i  ymagor  a  dadblygu. 
A  phan  baid  bywyd  a  chynyddu,  y  mae'n 
rhwym  ar  unwaith  o  ddirywio.  Mae  diweddiad 
ei  dyíìant  yn  ddechreuad  ei  ddirywiad.  Heb 
gynnydd,  try  bywyd  yn  farwolaeth.  Yn  awr, 
fel  y  mae  goleuni  naturiol  yn  feithriniad  i 
fywyd  naturiol,  felly  hefyd  y  mae  goleuni 
ysbrydol  i  fywyd  ysbrydol.  Goleuni'r  eglwys, 
gan  hynny,  a  sicrhâ  i'w  bywyd  gynnydd  a 
dadblygiad  llawn,  hyd  fesur  maintioH  bywyd 
Grist.  A  ffynhonnell  ei  goleuni,  fel  ei  bywyd, 
yw  Crist,  ei  chanolbwynt.  Efe  yw  ei  HauÌ 
mawr,  o  ba  un  y  derbynia'i  holl  sêr  a'i  phlan- 
edau  eu  Uewyrch.  Rhaid  i'r  blaned  fwyaf  fel 
y  leiaf  dderbyn  ei  gwawl  oll  ohono.  Eu  gogon- 
iant  hwy  yw  adlewyrchu  ei  oleuni  Ef.  Ac  nid 
oes  gwagle  o  fewn  i'r  eglwys  nad  yw  Ei  ddwyfol 
oleuni'n  treiddio  iddo,  gan  ei  wresogi  a'i  fyw- 
hau.  Try  ei  hanialwch  yn  baradwys,  yr  hon 
a  berarogla'n  hyfryd  gan  ílodau  rhin  a  moes. 


NATUR    EGLWYS.  185 

Dan  ei  ddwyfol  belydron  Ef,  gwneir  yr  eglwys 
yn  ardd  yr  Arglwydd,  ac  ymfwynhâ  Duwdod 
hyd  ei  rhodfeydd.  Yr  un  goleuni  hefyd  a 
chwâl  ymaith  holl  niwloedd  amheuaeth,  cyfeil- 
iornad,  a  llygredd,  gan  ddangos  creigiau  oesol 
gwirionedd,  cyfiawnder,  a  sancteiddrwydd. 
Gall  yr  eglwys  hyfîorddio  gwneyd  heb  gam^'yll 
frwyn  y  Pab  o  Rufain,  tra'n  mwynhau  yng 
Nghrist,  ei  chanolbwynt,  holl  lewyrch  ac  ys- 
blander  Haul  mawr  y  Duwdod  1  "  Yno  yr 
ydwyf  yn  eu  canol  hwynt." 

(3)  Canolbwynt  ei  nherth. — Mae  nerth  yn  yr 
eglwys.  le,  yn  yr  eglwys  y  mae  nerth.  Mae 
ynddi  hefyd,  fel  y  sylwyd  yn  barod,  gadernid, 
a  hwnnw'n  tarddu  o  gadernid  ei  sylfaen.  A 
dyma  esbonia'i  pharhad  yn  y  byd,  er  yr  hoU 
ymosodiadau  fu  arni  drwy'r  oesau.  Llawer  o 
sefydliadau  blodeuog  a  fu  yn  y  byd  cyn  hyn, 
ond  sydd  wedi  hên  ddiílannu.  Gollodd  cyfun- 
draeth  Moses  ei  grym  a'i  dylanwad  tua'r 
caethgludiad.  Arhosodd  Republic  Plato  yn 
freuddwyd  yr  athronydd.  Bu  Brawdoliaeth 
Pythagoras  farw  gyda'i  sylfaenydd.  Diflan- 
nodd  ysgohon  y  Groegiaid  a'u  cylchoedd  cyfrin 
ers  llawer  oes.  Ond  wele  eglwys  y  Duw  byw 
wedi  gor-oesi'r  canrifoedd,  mor  gadarn  heddyw 
ag  erioed,  yn  sefyll  ac  i  sefyll  byth.  Mae 
ei  diysgogrwydd  hi  a'r  Duwdod  yr  un.  "  Duw 
sydd  yn  ei  chanol,  nid  ysgog  hi." 

Ond,  heblaw  cadernid,  mae'n  perthyn  i'r 
eglwys  hefyd  nerth.     Medd  allu,  nid  yn  unig   i 

\\Tthsefyll,  ond  i  ymosod,  i  feddiannu,  ac  i 
orchfygu.  Pan  fygythiw'yd  halogi  ein  Sabboth 
anwyl  gan  g^'^hoeddwyr  anturiaethus,  cododd 
yr  eglwT-s  i'w  amddiíîyn,  a  hi  a  orchfygodd. 
Pan  fygythir  niweidio  moes  ein  gwlad  ynglŷn  â 
rhai  o'n  prif  sefydliadau,  os  cwyd  yr  eglwys  fel 
un  gwT  ei  llef  yn  erbyn,  gan  nad  beth  a  fyddo 
nerth  ei  gelynion,  rhaid  ymostwng  iddi.  Nid 
yn  unig  "  pyrth  ufîern  nis  gorchfygant  hi," 
ond  hi  a  orchfyga  byrth  uffern,  sef  hoU  alluoedd 
unedig  y  tywyllwch.  Mae  yn  yr  eglwys  ddigon 
0  nerth  i  osod  ei  holl  alluoedd  gelynol  o  dan 
ei  thraed.  A  pha  ryfedd  ?  oblegid  y  mae  Grist 
ynddi,  yn  ganolbwynt  mawr  ei  nherth,  ac 
ynddo  Ef  y  mae  holl  nerthoedd  a  phwerau 
Duwdod  wedi  eu  crynhoi  ynghyd.  A  laeswn 
ni  ddwylaw,  gan  roddi  i  fyny  'r  ymgyrch  yn 
erbyn  yr  ymosodiadau  ar  symledd  ac  ysbryd- 
olrwydd  yr  eglwys  yn  y  dyddiau  hyn  ?  Na 
wnawn  yn  sicr,  eithr  ni  a  "  yTnnerthwn  yn  yr 
Arglwydd,  ac  yng  nghadernid  ei  allu  ef,"  ac 
a  awn  ymlaen  yn  wrol,  yn  gorchfygu  ac  i 
orchfygu. 

Ac  y  mae'n  werth  sylwi  ar  y  gair  "  ydwyf  " 
yn  y  testyn  :  "  Yno  yr  ydwyf  yn  eu  canol 
hwynt."  Nid  yno  y  byddaf,  ond  yno  yr 
ydwyf.  Nid  addewid  sydd  yma,  ond  dadganiad 
0  fîaith.  Nid  addaw  y  bydd,  ond  dweyd  ei  fod : 
"  Yno  yr  yd\vyf."  Y  mae  Efe  yma,  yn  aros 
yn  Ei  eglwys  hyd  byth.  Dyfod  a  myned  y 
mae  dynion  yn  barhaus.  Nyni  a  gawsom 
oleuadau  disglaer,  ac  a  fuom  lawen  iawn  yn 

eu  llewyrch.  Ond  Ow,  fel  y  maent  oll  wedi 
diflannu  1  Y  tadau  anwyl,  arweinwyr  ein 
cymanfaoedd  a  chedyrn  ein  pulpudau,  pa  le  y 
maent  ?  Etyb  ein  mynwentydd, — Wedi 
mynd !  le,  wedi  mynd !  Ond,  i  Dduw  y 
byddo'r  diolch,  y  mae'r  lesu'n  aros, — y  mae 
Crist  yn  ein  canol, — yn  ganolbwynt  ein  bywyd, 
ein  goleuni,  a'n  nerth,  ac  yr  ydym  yn  teimlo 
awydd  i  ddymuno  :  0,  fendigedig  lesu,  aros 
yma  byth  ! 

"  Trig  yn  Seion,  aros  yno, 

Lle  mae'r  llwythau'n  dod  jntighyd  ; 
Byth  na  mâd  oddiwrth  Dy  bobl 
Nes  yn  ulw'r  elo'r  byd." 


GWLAD   Y   BRYNIAU. 

i^BRAS-GYNLLUN. 


AaWEINIAD. 


I.  NoDWEDDiON  Y  Bryotau.  (o)  Eu  swyiiion  : — 
Anian  :  y  rheieidr.  Golygf a  ar  ben  mynydd — j^m  min 
nos  (wybren,  sêr) — yn  y  bore  (y  wawr,  codiad  haul,  y 
gwUth,  yr  adar,  etc. ).  Unigedd  ;  y  bugail ;  y  llyn- 
nau  ;  y  bwthyn  ;  yr  arliinydd  ;  y  Wyddfa.  (b)  Eu 
cyfoeth  :    Y  mwnau, — y  chwarel, — y  lofa. 

II.  Dylaiìwad  y  Bbyntatt  ak  Fywyd  y  Geîíedl. 
Cyn^rrchu — (a)  Cadernid :  Cadarn  mewn  caledi, 
dros  iawnderau,  yn  erbyn  annuwiaeth.  (6)  Pryd- 
ferthwch  :  Y  prydferth  mewn  11  ên,  awen,  a  chân. 
(c)  Ucheledd :  Yr  uchel  mewn  dysg,  moes,  a 
chrefydd. 


AwENOL  Wlad  y  Bryniau, — ei  hanes 
Ennyn  fawl  yr  oesau  ; 
A'i  henw  prid  sy'n  parhau 
Ar  wefus  y  canrifau. 

I'w  harddu  hi,  creodd  lôn 
Ei  wyrthiau  o  brydferthion  ; 
A  thaenodd  yn  goeth  inni 
Oreu'i  ddawn  ar  ei  grudd  hi. 
Yn  delaid  hyd  ei  dolydd 
Môr  o  swyn  yn  murmur  sydd. 
Yma  i  mi  y  mae  mâd 
Lais  lôr  yn  hyawdl  siarad  ; 
A'i  hudion  hi  sy'n  dwyn  ol 
Y  difeth  ynni  dwyfol. 

.Mewn  hedd  y  mae'i  mynyddau — yn,  swynol 
Gusanu'r  cymylau 
Gânt,  wrth  wibiol,  wênol  wau, 
Obennydd  ar  eu  bannau. 

Mor  iach  a  hylon,  ym  mro  ucheledd, 

Yw  gruddiau  Anian  yng  ngwisg  arddunedd  ; 

Ei  graen  mirain  o  dan  goron  mawredd, 

A'i  gwrid  dihalog,  grea  hudoledd  ; 

A  gwênau  o  fyg  geinedd — yr  ymddyrch 

Hyd  drumau  entyrch  ym  myd  rhamantedd. 

O'r  trumau  y  rheieidr  tramawr  ruant ; 

Moelydd  a  gelltydd  caregog  holltant ; 

Bronnau  y  deri,  fel  brwyn,  a  dorrant ; 

Ag  ergyd  dial  crog  greig  adwyant  ; 

Syn  lynnoedd  mewn  swn  lanwant, — ac  wedyn 

Is  tawch  eu  hewyn  yn  burwyn  berwant. 

A  hudion  swyn  eu*  daen  sydd 
I  minnau  ar  y  mynydd. 

Ar  ei  ben,  o  etŵr  y  byd, 
Y  treuHaf  fwynaf  ennyd, 
I  syllu,  fin  nos,  allan, 
Ar  wên  Iwys  yr  wybren  lân, 
A'r  gwyl,  liaws  sêr  gloywon 
O  bur  wawl  sy'n  euro'i  bron  ; 
Ceinion  dihalog  gwiwnef, 
Lampau  lôr  yn  nôr  y  nef. 

Yn  nifyr  hoen,  fore  haf, — i'w  ysgwydd 
Yn  wisgi  y  dringaf  ; 
Yno'n  ei  gwên  Anian  gaf 
Dan  fraith  dalaith  hudolaf. 

A'i  hetiraid  liw,  y  wawr  dlos 
Dywyiina  ar  fron  diinos  ; 
Taena'i  delw  loj'^r,  lân, 
Ar  hyd  wyneb  prid  Anian  ; 
Hoywder  a  hoen  yn  wrid  rydd 
Ar  ruddiau  y  boreuddydd  ; 
Ei  gwawl  wna'r  cymyl  gwiwlan, 
Drwy'r  nen  glau,  fel  tyrau  tân. 

O,  dlysed  ydyw,  wedyn, 
Eurog  wedd  y  bore  gwyn. 

I  leueru,  'r  haul  eirian — sy'n  nesu 

O'i  nosawl  ymguddfan  ; 

Daw  o'i  gell  loywdeg  allan. — 

Lliwia'r  dŵr  fel  llawr  o  dân. 

Ei  lendid  a'i  ysblander — eurog  geir 
Ar  gànt  yr  uchelder  ; 
A'i  oleu  twyni  o  Hw  têr 
A  lifa'n  fôr  o  leufer. 

I'w  hynt  ä  fel  brenin  têr 
Is  goludog  wisg  gloywder  ; 
A'r  ddôl  frith  gan  wlith  yn  wleb, 
A  wena  yn  ei  wyneb  ; 
Dihima  twf  hyd  ein  tir, 
Haf-lysiau  a  feliisir  ; 
Ymdecâu  wna'r  blodau  blydd, 
A'r  dail  i  euro'r  dolydd  ; 

Y  meilHon  meljTiion  lu 
Brysurant  i  bersawru  ; 
Trwy'i  oleu  hardd  Natur  lon 
A  chwery  dan  ei  choron. 

Y  dirif  wHth  di-aros 
Wlawia  Naf  jti  argel  nos  ; 
Dŵr  i  ddiodi  y  dail, 

A  chreu  harddwch  ar  irddail, 

A  gwir  nodd  yn  goron  îr 
I  fireindeg,  dlws  fryndir  ; 
A  daw  haul,  fel  byd  o  dân, 
I'w  tynnu  ato'i  hunan. 

Yn  y  brwyn  aber  wena — ar  y  nen, — 
Tua'r  nant  prysura  ; 
Fel  mun  lon  dan  hinon  ha', 
Is  helyg  y  sisiala, 

Yr  adar  cu,  'n  llu  mwyn,  llon, — a  ganemt 
Hyd  y  gweunydd  tlysion  ; 
Cynarawl  sionc  ganorion, 
A'u  "  bore  da  "  yn  bêr  dôn. 

Gwenyn  dyrrant 

Mewn  adloniart, 
Bywiol  hedant  hyd  y  blodion  ; 

Seiniant  odlau, 

Pêr  folawdau, 
Ym  mhalasau  eu  melusion. 

Heibio'r  bannau 

I'r  uchderau 
Ar  ei  rhawdiau  try'r  ehedydd  ; 

Rhy'n  berorawl, 

Drwy'i  chân  swynawl, 
I  lôr  addawl  am  foreuddydd. 

Mor  dawel  yw'r  awel  rydd 
Yn  y  llennyrch  ban,  llonydd  ; 
Heb  sain  na  braw,  heb  swn  bron, 
Yswilia  mewn  sisialon. 

Adloniad  ar  dorriad  dydd 
Yw  mwyniant  pen  y  mynydd  ; 
Fwynaf  fan,  caf  nef  o  hedd 
Yn  eigion  ei  unigedd. 

Dwfn  heddwch  hyd  fynyddau — a  ennjm 

Farddonol  feddyhau ; 
O,  guddiol  vinigeddau, — neb  ni  bydd 
Hyd  war  y  mynydd  ond  lôr  a  minnau. 

Fy  lôn  o'i  lys  drefna  wledd 
Ym  myd  unig  mudanedd. 

Y  bugail  byw  ei  agwedd 
A  saif  ar  ei  greigiog  sedd  ; 
Yma  e  fyn  ymhyfhau 

Yn  frenin  y  ban  fryniau. 

Y  glew  WT  enilla'i  glod 
Ar  ororau'r  eryrod. 

Ei  fwyn  gi  enfyn  o'i  gell 
I  ddidol  y  ddeadeU  ; 
Yn  nwydwyllt  yntau  neidia, — 
Ar  ei  hynt  yn  hyfedr  ä  ; 
Ewybr  red  hyd  lethrau'r  brjTi 
Drwy'r  rhydau  a'r  îr  redyn  ; 
A'i  fywiog  lam,  brefawg  lu 
Yn  hylwydd  wna  gomelu. 

Di-ynni,  nychlyd  weinion — a  dyrrant 
I'r  bryndiroedd  tlysion  ; 
A'u  gwelw  wedd  wisga  lon, 
lach  hewyd  yn  eu  chwäon. 

Yr  henwr  dry  i'r  bryniau, — á'n  hoyw 
Yn  awjT  y  llethrau  ; 
A  chyn  hir  gwelir  yn  gwau 
Fyw  iechyd  ar  ei  fochau  : 
Ymlonna,  a  rhodia'n  rhydd — fel  hoywlanc,^ 
A'i  wedd  yn  ieuanc,  daw  yn  ddyn  newydd. 

leuenctyd  hoenus,  dirus,  a  dyrrant, — 
Ar  hyd  iach  riwiau  y  brwd  chwareuant ; 
Yn  iraidd  rengoedd,  y  llethrau  ddringant, 
A  thua'r  trumau  tra  uthr  y  tremiant ; 

Yn  chwai  ar  red  uwch  yr  ânt, — lu  nwyfol,— 
A'u  nodau  swynol  y  creig  adseiniant. 

Y  bannau  roddant  bennod — hanesiol 
Am  gynoeswyr  hyglod, 
Gwŷr  o  nerth,  gwladgar  eu  nôd, 
Gwronawl  gewri  hynod. 

Gwir  enrwyT  creig  Eryri, — a'n  noddwyr 
Yn  nydd  ein  caledi  ; 
A'n  cenedl  ddaeth  o'r  cynni 
I  wastadol,  freiniol  fri. 

A  dewredd  yr  ymdyrrynt — i'r  rhengoedd, 
Braw  angau  ddirmygynt ; 
Y  wlad  deg,  drwy'u  gwaedlyd  hynt, 
A'i  gwychion  fryniau,  gochynt. 

O  bur  aidd,  eu  heinioes  brid 
A  roddent  dros  eu  rhyddid. 

Ar  ysgwyddau 

Ban  y  bryniau 
Ceir  y  llyimau  croyw,  llonydd  ; 

Eu  deifr  ŵydiant, 

Bywiog  redant, 
A  8u-ganant  dros  y  gweunydd. 

Caiff  mynyddoedd, 

O'u  hucheloedd, 
Yn  y  UyTinoedd  weld  eu  Uuniau  ; 

Gwartheg  dyrrant, 

Awchus  yfant, 
A  gwiw  lonnant  hyd  eu  glannau. 

Trefi  mawrion,  gwychion,  gant, 
Yn  ddidor  a  ddiodant. 

A  di-stŵr,  yn  nŵr  y  nant, 
Is  coedydd  y  pysg  heidiant ; 
Ym  min  nos  llamant  mewn  nwyd 
I  reibio  am  yr  abwyd. 
Pysgotwyr,  lon  wŷr,  drwy'ti  naid 
A  godant  eu  basgedaid. 
Mawr  y  swyn  i  Gymro  sydd 
Ar  finion  yr  afonydd. 

I'r  lân  ddôl  ai'lunydd  a, — 6ir|y  wern 
Grer  y  wig  y  paentia  ; 
A'r  fro  wen  dan  heulwen  ha' 
Ar  ei  len  a  ddarlunia. 

Siriol  wr  rydd  astir  las 

Yn  geinfyg  eir  ei  ganfas  ; 

A  denol  esyd  inni 

Wên  y  Uoer  uwch  ewyn  lli  ; 
Y  myg  goed  a  ddug  i'm  cell, — a'r  fwyn  nant 
O  fywus  dyfiant  i  fy  ystafell. 

Ar  lannau  Cymru  lonydd — y  mae  hedd 
Ger  y  môr  ysblennydd  ; 
Campus  aig  o'n  cwmpas  sydd — i'n  noddi, 
Ac  i  Eryri  mae  caer  o  werydd. 

Mor  braf  yr  haf  yw  rhwyfo — ar  ei  gu, 
Oer  gefn,  gan  anwylo 
Ei  las  ddeifr,  a'i  Iwysedd  o 
A'i  wenyg  wedi  huno. 

Ger  y  bryn  mae'r  bwthyn  bach 

Na  adeiUwyd  un  delach, 

Yn  y  gwŷdd,  o  dan  dô  gwellt, 

Ar  ei  oror  o  irwellt. 

Ar  ei  lawnt  yr  hulia  lôn 

Lu  o'i  hudawl  deleidion, — 

Myrdd  o  flodion  gleinion,  glwys, 

Piiredig  wisg  paradwys. 

Is  ei  dô  ni  ysa  dig 

I  wenwyno'r  fan  iinig  ; 

A  chyfoeth  gorwych,  hefyd, 

Ynddo  geir  yn  hedd  i  gyd. 

Y  fath  swyn  mewn  hên  fwth  sydd 
Ym  monwes  glyd  y  mynydd, — 
Ei  ftir  gwyn,  rhedjm,  a  rhos, 

Ei  eiddew,  a'i  wedd  ddiddos  ; 

Fel  y  wen  Eden  ydyw 

A  lonna  fardd, — ail  nef  yw. 

I'n  golwg,  coron  Gwalia, — er  addum, 
Yw'r  fawreddog  Wyddfa  ; 
Uwch  y  neint  ymddyrchu  wna, — 
A  myg  gymyl  ymgomia. 

Hên  bennes  wylia'n  bannau — o  araul 
Oror  y  cymylau  ; 

Y  mae'r  oll  yn  ei  mawrhau 
O'r  glynnoedd  ar  eu  güniau. 

Rhydd  o'i  bodd,  uwch  tíroedd  ban, 
I'r  iach  asur  ei  chusan. 


O'r  pellafoedd 

LUfa  pobloedd 
I  iach  dyroedd  ei  huchderau  ; 

Cânt  lawenydd, 

Hoen  boreuddydd, 
Gweld  wybrennydd  gwlad  y  bryniau. 

O,  olwg  yno  welant, — îr  ddolydd, 

Ac  heirdd  weimydd  mewn  gwisg  o  urdduniant  ; 

Y  moroedd  yn  eu  miriant, — gwlad  geinfyg, 

Llynnau  a  gwenyg  llawn  o  ogoniant ; 

lach  heolydd  ucheliant, — ac  eglur 

Adeiliau  asur  mewn  nefol  dlysiant. 

Yn  nwfn  neuaddoedd  ein  hên  fynyddau 
lôr  a  ystoriodd,  mewn  eres  dyrau 
I  oes  wir  reidus,  gyfaddas  radau, 
Rhesi  o  fynor,  niferus  fwnau  ; 
Di-brin  oiud  y  brjTiiau — sydd  hysbys, 
Ac  hir  erys  jti  glod  ein  gororau. 

I'r  golud  ch-wy'r  argelion 
Yr  ä  hu  o  weithwyr  Uon  ; 
Diwj'd  ânt  ar  godjad  dydd 
I'w  maeHon  hyd  y  moelydd  ; 
A  thjTinant  gj'foeth  enwog 
O  gellau  y  creigiau  crog. 

Yn  y  chwarel  orielog, 
Mannau  clyd  y  meini  clog, 
Dafnau  hedd  gânt  gyd-fwynhau, 
Awr  "  y  pwnc,"  ar  y  ponciau. 

Y  glowyr,  luoedd  glewion, — ânt    i  wyL 
Y  tyllau  gor-ddyfnion  ; 
Trwy  y  dwfn  cânt  radau  lôn, 
Groludoedd  y  gwaelodion. 

Haenau  prid  sydd  yn  parhau 

Yn  ystôr  drwy'r  isderau  ; 
Ac  aur  y  byd  o  hyd  â — am  gynnud 
O  enwog  olud  hên  fwnau  Gwalia. 


n. 

Tra  huan  twym  yn  teru'n  tir, — ^rhinoedd 
Ein  bryniau  fawrygir  ; 
Hudolaf  wedd  cenedl  fad 
A'u  dylanwad  ail-limir. 

A  dawn  coeth,  eu  hudion  cu 
A  Iwyddant  i'w  delweddu- 

Y  trumau  mawr  eu  tremid, — a'u  hosgedd 
Wisgwyd  â  chadernid  ; 
Ni  all  holl  daranau  llid 
Un  awel  byth  eu  newid. 

Er  hylif,  oer  awelon, 
Rhuad  aig,  a  bâr  y  don, 
Deifiol  her  difaol  wynt, 
A  churiad  mellt  a  chorwynt, — 
011  yn  hyf,  sefyll  a  wnant, — 
Is  eu  gwg  nid  ysgogant. 

Ow  I   'r  hanes  sydd  i  drueni — 'n  cenedl 
Yn  nrycinoedd  cynni  ; 
Fe  wnai  sain  ei  hochain  hi 
Braidd  i  haul  i  brudd  welwi  ! 

Bu  yn  hir  heb  wénau  hedd, — di-nawdd  oedd 
O  dan  ddwrn  cynddaredd  ; 
Is  ergydion  digUonedd — bu  mewn  cur, 
A  mawr  ei  dolTor  ym  mhair  dialedd. 

Gwelwn  nwyd  ei  galon  hi, 
A'u  dyraod  o  hyd  arni ; 
Trwy  oes  lem,  gwna'u  treisiau  lu 
I  laweroedd  alaru. 

Ond  ä'n  wrol 
Drwy  wyll  Uedol  o  drallodau  ; 

A  mâg  ddewredd, 
A  grymusedd  is  gormesau. 

Ac  er  ei  loes  a'i  chroesau, 
Byw  yw  ei  n^vyf  heb  wanhau  ; 
Er  du  siom  drwy  fradus  wynt, 
Ac  er  iasau  dig-groeswynt, 
Cred  o  hyd  y  ceir  Duw  lôn 
I  reoli'r  awelon. 


i 

Diail  nerth  ein  cenedl  ni 

Yw  goddef  dan  dô  gweddi  ; 
Yn  niwloedd  ei  dwfn  alaeth — distawa, 
A  hir  y  glyna  wrth  law  Rhagluniaeth. 

Ei  glewder  dros  iawhderau — haedda  sôn, 
Mae'n  ddi-syfl  fel  creigiau  ; 
Ym  myd  cwj^i  mae'n.ymdecâu 
Yn  addurn  ei  mynyddau. 

Gwyliaf  aeth  %t  amaethon, 
GwT  o  frwd,  hygaraf  fron, 
Brysura,  cjti  defîra'r  dydd, 
I'w  rymuswaith  drwy'r  meusydd. 

Creda  nad  oes  le  glanach 

Yn  y  byd  na'i  dyddyn  bach  ; 

Y  ffrithoedd  a'r  glynnoedd  glwys 

Yw  ei  bridaf  baradwys  ; 

Yn  ddiwyd  trinia'r  ddaear, — 

Drwy  oer  hin  e  drj'  yr  âr  : 

Iddo  y  rhydd  oreu'i  oes, 

Mawr  ynni,  mêr  ei  einioes. 

Er  ei  alar,  wr  hylon, — dua'i  nen, 
Lleda  nos  gofidion  ; 
A  rhed  aeth,  fel  anithr  don, 
I  giliau  dwfn  ei  galon. 

Er  gwewyr,  fel  rhu  gaua' — daw  yr  wŷs 
I  ado'r  hên  drigfa  ; 
Trwy  ei  enaid  trj'-wana — cleddyf  gwg, 
A'n  welw'i  olwg,  a  chenedl  wyla. 

Cilia'i  hedd  pan  y  clyw  hi 
Hanes  cwjTiion  nos  cynni. 

Mewn  helynt,  myn  ei  hawliau, — a  chadarn 
Warchoda'i  hiawnderau  ; 
Pur  i  wir  y  mae'n  parhau 
Drwy  ysol  lid  yr  oesau. 

Drwy  awyr  Gwalia  daw  rhyw  argoelion 

Am  anochel  lem  awel  amheuon 

I  greu  niwed  drwy  wasgar  ei  nwyon, 

A  gwywol  iasau  drwy'n  broydd  glw^'^sion  ; 

Trwy  ei  hynt  buan  try  hon — wledydd  clau 

Yn  wyw  anialau,  Uawn  annuwiolion. 

Oemi  awyp  annuwiaeth — ^yn  y  tir 
Bentyrra  ddifrodaeth  ; 
A  daw  i  f yd  andwyaeth — a  gwywder 
Trwy  rew  a  thostei  tra  oer  atheistiaeth. 

Ond  dal  fyn  ein  cenedl  fad — yn  ei  chred 
Rhwng  ei  cnreig  yn  wastad  ; 
A'i  defodol  addoliad 
Yn  bur  geir,  er  barrug  gwâd. 

Ei  graen  drwy'r  byd  adwaenir, 
A'i  hysig  aidd  dros  y  gwir  ; 
E  fyn  o  hyd  fwynhau  hedd 
O  riniau  y  gwirionedd  ; 
Daw  i'w  moes  fywyd  a  maeth 
Yn  donnau  o'i  chrediniaeth. 
Gwir  rinwedd  fyn  goroni, 
A'i  Duw  Tôn  ni  edy  hi ; 
A'i  doniau  hên  cadw  wna 
Wir  afael  ar  lehofa. 

lôn  a  ranna  ei  rinedd, — drwy'r  oesau, 
I'n  bryniau  heb  brinedd  ; 
A  gwiw  haen  rydd  ar  eu  gwedd 
O'i  oludog  deleidedd. 

Ar  eu  pennau, 

Fel  coronau, 
Caf  fyw  riniau,  cu  fireinedd  ; 

ís  nen  Iwj^sbur 

Gwisga  Natur 
Fel  dôl  íisur,  fywiol  dlysedd. 

Is  eu  rhin,  o  oes  wr  heb 
Syw  anian  eu  tlysineb  ? 

Eu  gwiw  raen  wasgara  ynni — a  gwir 
Gariad  at  bob  tlysni, 
Fel  meistriaid  doeth  i'w  coethi, 
Yw'n  bannau  heirdd  i'n  meib  ni. 

Eu  gorwych  wedd  grea  chwaeth 
Llon  arwyr  ein  llenoriaeth  ; 
Prysuraw  wnant  yn  llawen 
Am  y  Uyfr  o  emau  llên. 

Ucheloedd  Uênol  chwiliant, — a  harddwch 
Eu  gerddi  edmygant  ; 
A  mawT  rym,  drwy'u  hoes  mawrhânt 
Eu  hudol,  oesol  dlysiant. 

Gan  lengarwyr, 

Coeth  Ladinwyr, 
A  goreugwyr  hên  y  Groegiaid, 

Cânt  yn  gyson, 

Drwy'u  hefrydion, 
Lu  o'u  ceinion  gloyw,  cannaid. 

Holl  lên  y  byd  o  hyd  ä 
Yn  olud  i  hên  Walia. 

A  oes  gwlad  mor  rad  a  rhydd 
Ei  rhiniau  i'r  awenydd  ; 
Neu  randir|mor  fireindeg 
I  glod  hwn  a  Gwaha  deg  ? 

Ein  hên  fynyddau  a'n  bryniau  breiniol, 
O  eurwedd  hjTiaws, — O,  mor  farddonol  ! 
Tywalltodd  yr  lôr  o'i  fôr  llifeiriol, 
Mawr,  Ei  Hunan  i  Gymru  awenol ; 
Yna  daeth  pob  brj-n  a  dôl — i  gael  swyn 
A  rhinwedd  hyfwyn  yr  awen  ddwyfol. 

Tlws  yw  ystôr  y  môr  myg, 
A'i  Iwj'sion,  wjTiion  wenyg  ; 
Yr  oer  ia  yng  ngwyndra'r  ôd, 
A  monwent  yng  ngwisg  manod  ; 

Y  gi'ug  glwys  ar  dalgraig  lom, 
A  stŵr  rhuadau  storom  ; 

A  llym  awch  picellau  mellt, 
Mileinfawr  nwyd  melyn-fellt ; 

Y  gim  nos,  a  gwênau  haf, 
A  gwywol  wedd  y  gauaf  ; 

Y  gu,  liwiog  oleuwawr, 

Neu  oleu  mwyn  yr  haul  mawr. 

Ond  tlysed,  mwyned  i  mi 

Yw'r  oror  yn  Eryri, 

Lle  y  ceir,  is  lliwiau  caìn, 

Eurdrwch  o  harddwch  urddain, 

A  hudol  wên  anian  dlos 

Yn  ei  hiredd  yn  aros  ; 

A  mannau  brwd  mewn  bro  wen, 

Gwyrdd  riwiau,  gerddi'r  Awen. 

Mae  ol  Duw  yn  nheml  ei  dail, 

A'i  arddull  jm  yr  irddail, 

Ac  arddunol  ddwyfoledd 

Geir  yn  gwau  ar  raen  ei  gwedd. 

Digymar  fro  cyfaredd, 

A  haddef  hud,  noddfa  hedd. 

Bro  fynyddig 
Ennyn  ysig 
Hoen  puredig  yn  y  prydydd  ; 

Swyn  ei  dillni, 
Bywiol  dlysni, 
Grea  ynni  gwir  awenydd. 

A  bro  hên  is  coron  bri 
Yw  yr  araul  Eryri. 

Y  fyg  wlad  a  f aga  lu 

A'u  hanian  i  awenu  ; 

Fel  yr  haul,  yn  fywiol  rhydd 

Yn  eu  hawen  hoen  newydd  ; 

Heb  baid  y  daw  i'w  mheib  hi 

Iraidd  ddawn  i  farddoni. 

Awenol,  Hfeiriol  faeth 

Bydd  inni  drwy'r  farddoniaeth. 

Gwlad  barddas,  golud  beirddion, — a  hynod, 
Awenawl  ddillynion  ; 
Er  ei  bri,  e  bery  hon, — oesau  cred, 
Yn  dô  o  nodded  i'w  hawenyddion. 

Haul  oera'n  nghil  y  werydd, — tywyllwch 
Fantella'r  wybrennydd, 
A'n  cân  a  baid,  cyn  y  bydd 
Ein  bannau  heb  awenydd. 

I  wledydd,  melus  felodau — 'n  cenedl 
Yw  ceinion  eu  cathlau  ; 
Mannau  pell  gânt  emau'n  pau, 
Mad  swynion  ym  myd  seiniau. 

Ac  i'w  hafiaeth,  byd  cyfan 

Rydd  glod  i  gerdd  "  gwlad  y  gân." 

Aneddau'n  gwlad  fynyddig — a  Iwysir 
Gan  leisiau  coethedig  ; 
Mor  addwjTi  a  mawreddig — yw  ein  pau, 
Yn  llawn  da  foesau,  a'i  llond  o  fiwsig. 

A  byw  hoen,  ei  cherddfeib  hi, — lu  gwrol, 
A  garant  berori  ; 
O  bydd  croes,  ac  o  bydd  cri, 
Canant  ar  gefnfor  cynni. 

Melusir  eu  mawl-leisiau — ynîol 
Yn  awyr  y  bryniau  ; 
Engyl  pur,  joig  ngwawl  eu  pau, 
Atdynnir  gan  eu  tonau. 

Yn  y  llwyn  y  cana  llinos — wylaidd 
Yn  nhawelwch  hafnos  ; 
Yn  swyn  y  lle,  seinia'i  Uon 
Alawon,  ail  i  eos. 

Daw,  drwy'i  llais  a'i  hadlais  hi, 
Ail  ganiad  o'r  clogwyni. 

O,  geiniaf  fan,  gwynfa  hedd, 
Y  delyn  a'i  hudoledd. 

Yn  y  di-foethau,  glyd  fwthyn, — er  stŵr 
Y  storom  a'i  dychryn, 
A'i  bâr  erch  wrth  rwygo'r  bryn, — creu  tangnef 
Yn  swn  ei  dolef  wna  sain  y  delyn. 

O,  wlad  goeth  yw'n  henwlad  gu, 
Gwlad  ceinion,  gwlao  y  canu. 

Mae'n  bryniau  gwyrain,  o  firain  fawredd, 
Yn  rhodd  i  Anian  gan  Dad  arddunedd  ; 
I  oror  haul,  arwyr  hedd — ymddyrchant, 
A  gorwych  wyliant  gysegr  ucheledd.j^ 

O'u  harddunedd  tardda  ynni — 'n  cenedl, 
A'i  hesgjTinol  asbri  ; 
A'u  hagwedd  sy'n  bywiogi 
Uchelgais  ei  hymgais  hi. 

Ei  harwain  hi  fry  a  wnant, 
A  gweddus  y'i  gwahoddant : — 
'  Mannau  uwch  mewn  bri  mwynhâ, — 
Hyd  dyrau  engyl,  dringa.' 

Ac  i  iach  heulawg  uchelion — bro  dysg 
Brwd  ä  hithau  weithion  ; 
A  gwylied  ei  hysgolion, 
A'u  hawliau  teg,  yw  clod  hon. 

Ein  meib  ddysgant, 

Uchel  ddringant, 
Addas  codant  yn  ddysgawdwyr  ; 

Mae  addysgawl 

Oes  golegawl 
O  fri  hudawl  i'n  hefrydwyr. 

Yn  fore  y  llafuriant, — yn  oerni 
Himos  yr  astudiant  ; 
Am  wir  addysg  ymroddant, — 
At  wraidd  ein  hiaith  treiddio  wnant. 

Hên  oesol  rôl  hanesiaeth — a  chwiUant, 
A  thriniant  athroniaeth  ; 
Cânt  feddyhol,  fuddiol  faeth 
O  gudd  haenau  gwyddoniaeth. 

O'n  hygar  wlad  caifî  Lloegr  lon, 
Lu  o'i  thrywel  athrawon  ; 
A'u  talent  rhoddant  olau, 
A  thirf  wedd  i'w  hathrofâu  ; 
A  gwir  raen  eu  haddysg  rydd 
Oludog  wawl  i  wledydd  ; 
A  hynod  frwd,  byd  fawrhâ 
Ysgolion  a  dysg  Gwaha. 

Ni  wehr  is  y  nen  olau — un  wlad 
Deleidiach  ei  moesau  ; 
Idd  eu  clod,  rhydd  broydd  clau 
Wir  nodded  i  rinweddau. 

Hon  i  foes  a  bery'n  fur, — i  wiredd 
Mae'n  aros  yn  rhagfur  ; 
Yma  ceir,  mewn  oes  amhur, 
Fywus  barch  i  "  wefus  bur." 

Ei  henw  glwys  ni  chyll  ein  gwlad, 
Na'i  mirain,  lân  gymeriad  ; 
Gyda'i  haidd  e  geidw  hon 
Ogoniant  "  menyg  gwynion." 

Duw  a  gadwo  ei  gwiwdeb, — ac  araul 
Goron  ei  moesoldeb  ; 
Na  foed  tref  na  haddef  heb 
Lwys  swynion  moes-dlysineb. 

Cenhadau  yw'n  bryniau  braf 
I'n  harwain  dan  wên  oraf 
I  fyd  uwch  i  yfed  hedd 
Yn  nef  adail  gwynfydedd. 
At  yr  lôr  y  pwyntia'r  rhain 
Trwy  eu  harddwch  tra  \irddain  ; 
Anfonant  ni  i  fyny, 
Uwch  cymoedd  nwyfreoedd  fry, 
Uwch  sêr  glwys,  uwch  asur  glau, 
Gwych  dyroedd  teg  uchderau, 
Uwch  nefoedd  a'u  lluoedd  llon, 
A'r  engyl  ar  eur  ddringion, 
I  fywioi  le,  gwynfa  lân 
A  denol  Duw  Ei  Hunan. 

A'n  bannau  a  ni  beunydd — i  olwg 
Chr  ucheloedd  crefydd  ; 
Dwyfol  uchderau  Dofydd, 
Yn  eu  swyn,  byth  yno  sydd. 

Ein  goraf  rad,  ein  gwir  fri, — a'n  haddurn 
Yw'n  crefyddol  deithi  ; 
Teg  addawl  mewn  tŷ  gweddi, 
A  Gair  ein  Hiôr,  garwn  ni. 

Ym  mroydd  cu  Cyinru  caf 
Wir  achos  Duw'n  oruchaf. 

Y  Sabboth  a'i  ddwfn  seibiant — yn  hon  geir 
Dan  goron  gogoniant  ; 
lôn  o'i  ras,  drwÿ'i  foddion,  rryàd 
Afonydd  o  nef-fwyniant. 

Gwawr  y  Sul  a  grea  swyn 
Hyd  dueddau'n  gwlad  addwyn  ; 
Cymru  wen  gaiff  heulwen  hedd. 
A  diluw  ysbrydoledd. 

I'w  hurddas  hi,  rhoddes  lôn 
Ei  hynodawl  genliadon ; 
Cywir  wŷr,  myg  gewri  hedd, 
A  dilys  feib  duwioledd  ; 
Enynnir  yn  eu  hanian 
Wefr  ysol  y  dwyfol  dân. 

Yr  lesu  gweddus  i'r  oes  gj'^hoeddant ; 
A  gloyw  arawd,  ei  ddysg  egliirant ; 
Golud  ei  fawredd  a  frwd  glodforant ; 
Ac  wrth  ei  Grog  jtt.  galomiog  gljTaant  ; 
I  ennyn  mawl  canmolant, — yn  nwyfus, 
Ei  ogoneddus  eigion  o  haeddiant. 

I  wres  a  swynion  pur  ei  sasiynau 

Try  pobloedd  joi  dyrroedd  o'r  pellderau  ; 

Lluniaidd  ddeuant,  yn  llawn  o  weddiau, 

Dyfal  barod  i'r  dwyfol  bwerau  ; 

Yn  ysol  o'u  mynwesau — cwyd  mawl  gwj'ch, 

A  Uefau  mynych — Uif  o  amennau. 

Drwy  Ei  weis,  ar  rasol  dro, 
lôr  Ei  Hunan  geir  yno. 

Tra  seren  yn  yr  wybrennau, — a  dwfr 
Yn  dô  i'r  dyfnderau, 
Ac  haul  i  wasgar  golau — drwy'i  hf  tes,— 
Yn  bur  ei  hanes  boed  Gwlad  y  Bryniau. 


TU   HWNT   I'R   LLEN. 

ARWEINIAD. 

"  Ttr  HWNT  i'r  Lleîí," — O,  gyfrin  destyn  dwfn  ! 
Fy  meddwl  eiddil  sy'n  ymgoUi'n  llwyr 
Ar  gwrr  ei  faith  eangder,  fel  y  cyll 
Afonig  fechan  yn  yr  eigion  mawr. 
Pa  fodd  y  gall  abwydyn  gwael  y  Uawr 
Byth  dremio  drwy'r  wahanlen  wëodd  llaw 
Anfeidrol  lôr  rhwng  diflanedig  fyd 
A  llennyrch  cudd  yr  anweledig  fro  ? 
Ai  nid  ynfydrw;^'dd  yw  jt  ymgais  hwn 
I  feddwl  meidrol  dreiddio  hwnt  i'r  llen 
I  eang  gyfandiroedd  dwj^fol  fyd 
Sy'n  Uawn  dirgelwch  megis  hanfod  Duw  ? 

Cyhoeddodd  lôr  yng  nghyfrol  Anian  ferth 
Ryw  gudd  gyfrinion  uwch  fy  neall  i. 
Pob  wyneb-ddalen  ynddi  sydd  yn  llawn 
O  dd"wìn  ddirgeUon  ei  feddyhau  mawr. 
Mae  byd  o  ryfeddodau  yn  y  dail 
A  ddawnsiant  ar  y  cangau  yn  eu  nwyf, 
Gan  suo  canu  yn  awelon  haf. 
GaU  jrr  ymlusgiad  bach  sydd  wrth  fy  nhraed 
Roi  her  i  mi  byth  ei  esbonio'n  llawn. 
Mae  y  fywydol  elfen  sydd  o'i  fewn 
Yn  aros  yn  ddyrysbwnc  pennaf  dyn, — 
Mae  bywyd  oll  i  mi  tu  hwnt  i'r  llen. 
Wrth  chwiHo  Anian,  'rwyf  yn  cael  fy  hun 
Fel  plentyn  fîôl  yn  chwareu  ar  gwrr  traeth 
Dwfn  fôr  di-fesur  ei  chyfrinion  hi, 
Heb  aUu  chwiUo  ei  ddjŵderau  byth. 

A  beth  am  Iwybrau  cudd  Rhagluniaeth  nef 
Sydd  heddyw  fel  dan  niwloedd  anwel  fyd 
YmheU  uwchlaw  olrheiniad  meddwl  dyn  ? 

Mae  ffyrdd  yr  lôr  fel  Ef  ei  Hun  yn  dal 
Yn  ddwfn  ddirgelwch  annirnadwy  byth. 

A  phan  y  troaf  ataf  fi  fy  h\m 
Mae  haenau  o  ddirgelwch  o  fy  mewn. 
Nis  gallaf  dreiddio  i  ddyfnderau'm  bôd 
A  dweyd  i  mi  f y  hvin  yr  oll  a  fum, 
Ac  wyf ,  ac  allaf  yn  ddi-ddiwedd  fod. 

Yr  wyf  yn  cael  o  hyd  o  fewn  i  mi 
Ryw  ddyfnder  fel  yn  galw  ar  ddyfnder  mwy  ; 
A  rhaid  cael  tragwyddoldeb  ar  ei  hyd 
I  daflu  goleu  imi  ar  fy  môd, 
A'r  posibilrwydd  bythol  sydd  o'm  blaen, — 
'Rwyf  fi  i  mi  f y  hun  tu  hwnt  i'r  llen. 

Os  ydyw  y  diferyn  bach  yn  llawn 
Dirgelwch  im' — beth  am  yr  eigion  mawr  ? 
Os  ydy~w  y  pelydryn  claer  uwchlaw 
Fy  neall  gwan, — beth  am  jt  haul  ei  hun  ? 
Ac  os  anesboniadwy  byth  i  mi 
Yw  byd  terfynol — y  tu  yma  i'r  llen — 
Beth  am  y  tragwyddolfyd  y  tu  hwnt, 
Byd  yr  ysbrydoedd,  dirgel  fangre  Duw  ? 

O,  ddwyfol  Ysbryd  !   a  symudaist  gynt 
Hyd  wyneb  yr  afluniaidd  gaos  oer 
Nes  ennyn  ynddo  wrid  bywydol  wres, 
A  dwyn  o'i  drybHth  harddwch,  hoen,  a  threfn 
Tydi  a  ysbrydolaist  sanctaidd  lu 
I  ymddyrchafu,  fel  ar  edyn  gAvawl, 
I  syllu  ar  ogoniant  dwyfol  fyd, 
A  threiddio  i  ddyfnderau  hanfod  lôr, 
Nes  sugno  bywyd  o'i  sylweddau  ptir, — 
Tyr'd  Sanctaidd  Ysbryd,  i  fy  nghalon  i 
Sydd  ynnof  yn  ddi-fywyd  dryblith  oer, 
A  gwasgar  ynddi  rin  dy  fywiol  wres 
A  fo'n  adfywiad  i  fy  awen  wyw, — 
Ysbrydol  Fywyd  !   ysbrydola  fi. 


ft 

A  dyro  nerth  i  wylaidd  esgyn  fry 
Ar  edjTi  eiddil  fy  nychjTnyg  gwan 
I  dremio  ennyd  i'r  tu  hwnt  i'r  llen — 
Cartrefle  bythol  rhyfeddodau'r  lôr  ! 


I.     Y  LLEN. 

O,  fyg,  gyfriniol  len  !     Pa  feddwl  sydd 
All  byth  olrheinio  cwi's  ei  hanes  cudd 
Ond  yr  anfeidrol  Feddwl  ?     Eto  myn 
Fy  meddwl  innau,  fel  y  plentjTi  fîôl 
Yng  ngwawr  ei  oes,  gwestij-nno  yn  ei  chylch,- 
Ai  mater  yw  ?    ai  rhyw  sylweddau  uwch 
O  fyd  y  Duwdod  yw  ei  defnydd  hi  ? 
Pa  bryd  y  bu  dihalog  fysedd  lôr 
Yn  nyddu  ei  hedafedd,  ac  yn  gwau 
Ei  mân  bwj^tliiadau  ?     A  brydferthwyd  hi 
Ag  am'-addurnau  o  fwngloddiau'r  nef  ? 
Beth  yw  ei  IHw  ?    ai  gwyn  fel  angel-wisg, 
Yn  adlewyrchu  purdeb  natur  Duw, 
Fel  y  gwna'r  lloer  ddisgleirdeb  pur  yr  haul  ? 
A  oes  agorfa  ynddi  ?    neu  pa  fodd 
Tramwya'r  engyl — negeseuwyr  lôn — 
Ar  eu  di-orffwys  hynt  i'n  daear  ni, 
Gan  ddwjm  hedd-wleddoedd  nef  i  euog  fyd  ?— 
Ac  yr  eheda  ysbryd  dyn  yn  nydd 
Ei  jrmddatodiad  fry  at  Dduw,  ei  Dad  T 
Mor  ynfyd  wj-f  yn  ceisio  treiddio  i, 
A  chwiUo'r  anchwihadwy, — datrys  dwfn 
Ddirgehon  uwch  jTnchwiHad  cerub  glân  ! — 
Mae  rhyw  du  hwnt  i'r  Uen  i  bawb  ond  Duw. 

Gan  adael  ffôl  gwestiynnau,  âf  ar  hynt 
Hyd  lennjTch  glân  Dadguddiad, — erfyn  wnaf 
Ar  Dduw  y  Uen  am  lewyrch  dwj^fol  wawl 
Dry  nos  fy  meddwl  pwl  yn  oleu  ddydd. 

Yr  Ysbryd  Dwyfol  drwy  ei  Sanctaidd  Air 
A  dystiolaethodd  fod  y  Uen  yn  ffaith, 
Pan  yn  dadguddio  i'r  Hebreaid  fod 
I  angor  gobaith  enaid  afael  tyn 
Tu  fewn  iW  llen,  i'r  man  mewn  dwyfol  rwysg 
Yr  aeth  ein  Hiesu,  'r  Archoffeiriad  mawr. 
Adgofiai  hyn  i  bob  Hebrewr  am 

Y  ferth  wahanlen  a  gysgodai  gynt 

Y  Sancteiddiolaf — myg  gartrefle'r  lôr. 
Rhyw  gysgod  ydoedd  honno  o'r  gudd  len 
Gysgoda  eto'r  Sancteiddiolaf  fry — 
Tragwyddol  gartref  Duw  yn  nef  y  nef. 

Tyr'd,  Awen  fad,  gâd  inni  fynd  yn  ol 
Dros  gyfandiroedd  y  gorffennol  maith 
Nes  cyrraedd  nefoleiddiaf  lannerch  byd — 
Hên  fryn  Moriah — enwog  fynydd  Duw — 
I  wel'd  y  cysgod  o'r  wahanlen  fawr 
A  grogwyd  yn  y  gwagle  rhwng  dau  fyd. 

Mae'n  ddydd  y  cymod  heddyw. — Gwelaf  fyrdd 
O  blant  yr  Israel  gyda  dwysaidd  wedd 
Yn  cyrchu  tua'r  gysegredig  deml 
Sy'n  ail  i'r  nef  ei  hun  fel  palas  lôr.  ^ 

Ei  heirdd  binaclau  ymestynant  fry 
Fel  breichiau  euraidd  i  gofleidio'r  nen. 
Ei  haddurniadau  sy'n  disgleirio  dein 
Belydron  haul  nes  adleueru'r  fro. 
Ddigymar  adail, — mae  fel  twr  o  aur, 
Yn  deilwng  o  athryUth  lôr  ei  him  ! 

Yr  archoffeiriad  sy'n  dynesu'n  ŵyl 
Mewn  gwisg  oleulaes  fel  yr  eira  gwyn, 
Yn  ddarlun  gwan  o  wyndra  pur  y  nef, 
Symuda'n  araf  a  clirynedig  hyd 

Y  llawr  o  farmor  glân,  gan  deimlo  pwys 
Ofnadwy  gyfrifoldeb,  pan  ei  hun 

Y  ceisia  sefyll  f el  rhwng  dyn  a  Duw. 

Diolcha  am  fod  ganddo  yn  ei  law 

Y  tanllyd  farwor  losga'n  gwmwl  gwjni. 

I  guddio'r  dw^^fol  wyneb  rhag  i  fellt 

Golygon  Duwdod  yn  y  fan  ei  ladd  ! — 

Ac  am  aberthol  waed  yn  gysgod  gwan 

O'r  Sylwedd  mawr  i  ddod — y  dwyfol  lawn. 

Yn  wylaidd  bellach  ä  tu  fewn  i'r  llen  : 

O'i  flaen  saif  Arch  ei  Dduw  mewn  gwisg  o  aur, 

A'r  Drugareddfa  lân,  ac  uwch  ei  phen 

Gerubiaid  aur  a'u  hedyn  pur  ar  led, 

Fel  dau  warchodwr  nefol,  a  phob  un 

Yn  syllu  mewn  boddineb  ar  y  man 

Cyiarfod — lle  mae  Duw  i  gwrdd  â  dyn. 

Yng  ngwyddfod  y  Shecina  mae  yn  awr 

A  bys  crynedig  yn  taenellu'r  gwaed, 

A  Duw  yn  edrych  arno  mewn  boddhad 

Wrth  weled  cysgod  gwan  o  waed  y  Groes 

A  anfarwola  ben  Calfaria  fryn — 

A  wna  y  Groes  yn  destyn  ymíîrost  byd — 

A  fythol  leinw  ofyn  Duwdod  oll, — 

Ac  ar  ei  sail  cyhoedda  gymod  llawn. 

A'r  swyddog  gwelw  bellach  o'i  flaen  wêl 

HoU  fellt  ei  Ud  jm  diíîodd  yn  y  gwaed  ! 

Y  bobl  oll  sydd  mewn  disgwyhad  mud 
Yn  syllu'n  aiddgar  tua'r  sanctaidd  fan 
A  phâ'yder  yn  ymddelwi  ar  bob  gwedd 
Wrth  feddwl  fod  eu  harchoffeiriad  hwy 
Tu  fewn  i'r  llen  yn  siarad  gyda  Duw. 
Dirgryna  eu  calonnau  rhag  i  wawl 
Disgleirdeb  Duwdod  pw  ei  ddallu  ef, 
Ac  iddo  fethu  iawn  daenellu'r  gwaed, 
Ac  felly  fethu  dofì'r  dwyfol  hd, 
Ac,  yn  lle  heulwen  cymod,  cwyd  ystorm 
O  fellt  dialedd  a  tharanau  dig. 
Ofnadwy  ennyd  !    ail  i'r  olaf  farn 
Pan  hongia  tynged  byd  ar  wefus  lôr. 
Rhwng  ofn  a  gobaith,  maent  ar  lethu  oU. 

Ond  A,  o'r  diwedd,  clywant  swn  ei  draed 
Yn  araf  nesu  hyd  y  marmor  gwyn. 
Mae  rhyw  ddisgleirdeb  dieithr  ar  ei  wedd, 
Fel  adlewyrchiad  tanbaid  wyneb  lôr, 
Yn  ei  weddnewid  ef  yn  angel  gwyn  ! 
Darllennant  bellach  yn  ei  foddus  wên 
Fod  Duw  yn  gwenu  arnynt  yn  y  gwaed  ; 
A  gwelant,  yn  ei  gyffes  o'u  holl  fai 
Ar  ben  y  bwch  diangol,  ddarlun  byw 
O'r  lôr  ei  hun  yn  claddu'r  oll  jti  nloir 
Tragwyddol  angof  y  tu  ol  i'w  gefn — 
Hên  fynwent  ddi-gyfodiad  beiau'r  byd. 
Ac  yn  lle  nos  euogrwydd  gwawria  dydd 

0  nefol,  bur  dangnefedd  yn  eu  bron. 
Ac  yna  ymwasgarant  gyda  mawl 
Adseinia  creig  Moriah  hyd  y  nen 

Am  ddydd  y  cymod — trugareddfa  rad — 
Ac  am  ddyhuddiant — am  du  fewn  i'r  llen. 

Fel  y  cyfeiria'r  wawr  drwy'i  llewyrch  gwan 
At  ei  hanallu  i  droi'r  nos  yn  ddydd, 
Ac  nad  yw  ond  morwynig  wridog,  ŵyl, 

1  ddweyd  i'r  byd  fod  cawr  y  dydd  yn  dod 
I  ymlid  ymaith  holl  ysbrydion  gwjdl, 

A  Uanw'r  gwagle  pell  â  môr  o  wawl, — 

Fel  hyn  cyfeiriai'r  archoffeiriad  gynt 

Drwy'i  amherffeithiau  oll  at  ün  i  ddod 

Yn  Haul  Cyfiawnder  i  droi  nos  ein  byd 

Drwy'i  ddwyfol  wawl  yn  ddydd  o  fythol  hedd,- 

Un  fyddai'n  Sylwedd  y  cysgodau  i  gyd, — 

A  roddai  ystyr  i'w  trefniadau  gwag, — 

A  fyddai  yn  gyflawnder  amser  oU, — 

Ac  yn  ganolbwynt  i  holl  oesau  byd, — 

Trwy  ddod  ei  Hun  yn  Drugareddfa  fawr, 

I  Dduw.^gofleidio  dyn  mewn  dwyfol  lawn. 

Ac  i'r  Goruchaf  Ddirw  boed  moliant  byth— 
Daeth  Duw  yn  ddyn, — a  mwy  "  Efe  yw'r  lawn 
Dros  ein  pechodau  ni  "  ím  fevm  iW  llen. 

Unwaith  aeth  Hwn  i  mewn, — ei  ddwyfol  waed 

A  fythol  lanwodd  ofyn  Duw  i  gyd, 

A'i  feddwl  gafodd  ei  foddloni'n  llwyr, 

Ac  ytnlonydda  byth  jtii  môr  yv  lawn. 

Yr  Archoffeiriad  hwn  a  aeth  i'r  nef — 

Ein  Sancteiddiolaf  ni— i  aros  byth  ; 

A  throes  y  drugareddfa'n  orsedd  wen 

I  eistedd  arni  a  thejTnasu  mwy 

Mewn  dwj'f-fawrhydi  tra  bo  nef  yn  bod. 

Do,  aeth  i  mewn  fel  ein  Rhagflaenor  ni, 

Agorodd  ffordd  i  ninnau  ar  ei  ol, 

A  throes  y  nef  jti  gartref  idd  ei  saint 

I  yfed  bywyd  ar  fyg  aelwyd  lôr 

Dan  wên  ei  wyneb  byth  tu  hwnt  i'r  llen  ! 


n.     Y  TU  HWNT  I'R  LLEN. 

1.     Seiliau  y  gred  am  y  "  Tu  Humt." 

Mae  yn  fy  mynwes  fflam  angerddol,  gref , 
O  gariad  at  y  byd  tu  yma  i'r  llen. 
Ymglyma'm  serch  am  dano,  fel  y  gwna 

Y  dderwen  gyda'i  gwreiddiau  am  y  graig. 
Hên  fyd  fy  ngeni,  byd  fy  maboed  llon, 
Byd  er  ei  stormydd  sy'n  fyd  gwênau'r  lôr, 
Byd  brwydrau'm  bj'w^-d,  byd  fy  marw  fydd. 
'Rwy'n  caru'r  nos  gyda'i  thawelwch  dwfia 
Sy'n  ddarlun  o  dawelwch  meddwl  Duw  ; 
A'r  myrdd  o  sêr  oreurant  fron  y  nen, 

Fel  pahnant  &ur  o  flaen  palasdy'r  lôr. 

Y  wawr  a'm  swyna  pan  fel  ieuanc  fun 

Y  gwrida'n  ŵyl  yn  nôr  y  dwjTain  draw. 
Ac  O,  mae'n  werth  cael  syllu  ar  >t  havd 

Yn  dod  o'i  guddfan  bell  mewn  gwisg  o  wawl, 

A'i  wyneb  siriol  dan  foreol  wrid 

Yn  taenu  gwên  dros  wyneb  Anian  oll. 

'Rwy'n  caru'r  blodau, — cân  yr  adar  bach, — 
Y  ffrwd  yn  murraur  rhwng  y  graian  mân, — 
A'r  pysg  yn  chwareu  yn  eu  cennau  aur. 
'Rwyf  yn  ymgoni  mewn  addohad  syn 
Pan  welaf  yn  ymagor  o  fy  mlaen 
Farddoniaeth  Anian  dan  arddtmol  fri 
Mewn  creig,  rhaiadrau,  a  mynyddoedd  ban, 
Bregethant  imi  â  hyawdledd  byw 
Am  fawredd,  gallu,  a  chadernid  lôr. 
Pa  fodd  y  gallaf  fi  ddi-brisio  byd 
Mor  dda,  mor  swynol,  ac  mor  lawn  o  Dduw  ? 

Ond  mae  rhyw  lais  yn  nwfn  ddirgeKa'm  bôd 
Yn  dweyd  yn  ddistaw  fod  fy  enaid  i 
Yn  fwy  na'r  byd  jtl  ei  eangder  oU, 
Ac  nad  oes  ond  y  tragwyddoldeb  maith, 
Ei  hedd-oludoedd,  a'i  sylweddau  pur, 
A  leinw'i  ddyheadau  oll  yn  llawn. 
Fel  yr  hiraetha'r  afon  am  y  môr 
Nes  prysur  redeg  ato  drwy  y  nant, 
Fel  hyn  y  teimlaf  finnau  hiraeth  dwys 
Yn  nyfnder  f'enaid  am  du  hwnt  i'r  llen. 
Ac  o  ba  le  y  daeth  i  mi  y  fath 
Ddyhead  ?     Onid  plentyn  Duwdod  yw  ? 
Ac  ni  chenhedlwyd  hwn  gan  Un  mor  dda 
I'w  siomi.     Nid  oes  siom  yn  hanes  Duw. 
Mae'n  rhy  anfeidrol  dda  i  roddi  siom 
I  bryfyn  gwael ;    digona  lysiau'r  maes. 
Ni  raid  i'r  Duwdod  byth  gynilo'i  dda — 
Mae  ganddo  anfeidroldeb  o'r  tu  cefn. 
A  pha  faint  mwy  ei  ofal  yw  am  ddyn, 
A  wnaeth  yn  wrthrych  ei  ymserchiad  myg, 
A  wisgodd  â'i  ddwyf-ddelw  biir  ei  him, 
Nes  bod  o  fewn  ychydig  iawn  yn.  dduw  ? 
Ni  roddes  ynddo  syched  heb  greu  dwfr, 
Na  newyn  heb  ddarpariaeth  ar  ei  ford  ; 
Ni  roes  olygon  hebfgjŵolau  mawr 

0  wir  brydferthwch,  ac  arddmiedd  coeth, — 
Na  chlyw  heb  fîrydiau  o  beroriaeth  bur 

1  lanw  natur — ail  i  nef-fwynh£MÌ. 

Ni  chreodd  lôr  ddjTnuniad  bach  na  mawr. 

Mewn  mavFr  na  bach,  heb  ei  ddiwallu'n  llawn. 

Nis  gallaf  feddwl  am  Y  Da  ei  him. 

Yn  creu  dyhead  yn  nyfnderau'm  bron 

Am  oes  o  anfarwoldeb  hwnt  i'r  llen 

Heb  fwriad  ganddo  i'w  ddiwallu  byth. 

Mae  fod  y  fath  ddymuniad  o  fy  mewn, 

Fel  y  mae  gwawl  j^n  brawf  fod  haul  uwch  ben, 

Yn  brawf  i  mi  mor  wir  a  hanfod  Duw 

Fod  anfarwoldeb  yn  fy  aros  hwnt — 

Y  caf  tu  draw  i  farw  fythol  fyw. 

Cyd-wreiddia'r  gred  yn  y  tu  hwnt  i'r  llen 
A'r  syniad  greddfol  am  fodolaeth  Duw 
Yn  nyfnder  daear  ymwybyddiaeth  dyn — 

Y  mae'r  ymsyniad  dwfn  yn  un  â'i  fôd. 
Swn  eigion  tragwyddoldeb  yw  o'i  fewn, 
Fel  swn  y  môr  o  fewn  y  gragen  fach 
Fel  nad  oes  genedl  dan  weniadau  haul 
Heb  dduw  yn  wrthrych  eu  haddohad  myg, 
Os  nad  yr  imig  wir  a'r  bywiol  Dduw, 
Ryw  eilim-dduw  o  wael  ddychymyg  dyn, 
Nid  oes  ychwaith  ar  wyaieb  daear  Duw 
Un  genedl  g>'fan  heb  gynwynol  gred, 

Fel  llewyrch  gwan  yng  nghanol  caddug  nos 
Paganiaeth,  am  ryw  fyd  tu  hwnt  i'r  Uen. 
Enynnwyd  awen  beirdd  paganaidd  gynt 
Gan  ryw  ysbrydol  nwyf  i  syîlu  hwnt 
I  len  marwolaeth — draw  i'r  anwel  fyd. 
Ac  weithiau,  fel  o  draw  dan  lenni  gwyll, 
Ymrithiai  anfarwoldeb  ger  eu  bron. 

Y  cawraidd  Homer,  yntau  Virgil  fawr, 
A  ddysgent  fod  eneidiau  yn  parhau 
Nid  fel  sylweddau,  ond  cysgodion  byth, 
Fel  y  mae'r  nos  yn.  gysgod  du  yr  haul. 
A'r  hên  athronwyr  g>'dag  awchus  aidd 
A  fynnent  dreiddio  i'r  dirglewch  dwfn 
Heb  wawl  dadguddiad  i  oleuo  nos 

Eu  meddwl.     Plato — eu  tywysog  oll — 

A  gredai  fod  yr  enaid  mewn  dwyf  fri 
Yn  cudd  hanfodi,  cyn  cymeryd  gwisg 

0  gorff,  yn  nirgel  hanfod  Duw  ei  hun, 
A'i  fod  yn  angeu'n  dychwel  iddo'n  ol, 
Ac  yn  ymgoUi  yn  y  Duwdod  mwy, 
Fel  y  diferyn  yn  yr  eigion  mawr, 

1  fythol  aros  tra  bo  Duw  yn  bod. 

Ac  y  mae'r  syniad  gwreiddiol  am  du  hwnt 

Yn  aros  eto  drwy  yr  eang  fyd, 

A  rhaid  cael  oes  o  dragwyddoldeb  maith 

I  roddi  ystyr  i  gynhennid  gred 

Sy'n.  gwreiddio  yn  nyfnder  jrmwybyddiaeth  dyn. 

Ac  onid  yw  yr  enaid  sydd  o'm  mewn, 
Fel  sylwedd  pur,  di-rannau,  'n  dweyd  i  mi 
Ei  fod  uwchlaw  cyffyrddiad  angeu  byth — 
Mai  ysbryd  yw,  ac  anadl  lôr  ei  hun  ? 
Mae'r  wisg  faterol  sydd  am  dano'n  awr 
Yn  rhannau  oll,  ac  yn  agored  i 
Wahaniad  yng  ngafaehon  angeu  erch. 
Fel  gwywa'r  ddeilen  dan  auafol  chwâ, 
Ao  y  disgynna  i'w  daearol  fedd, 
A  delw  angeu  ar  ei  gwelw  rudd, 
Fel  hyn  y  gwywa'm  corff  dan  ddeifiol  chwâ 
Marwolaeth,  ac  y  syrth  yn  welw'i  wedd 
I  gôl  y  ddaear  oer  fel  pridd  i'r  pridd, 
Ond  deil  fy  enaid  bob  angeuol  wynt 
Fel  pren  bytholwyrdd  sydd  yn  lledu'i  wríádd 
Yn  ddwfn  yn  naear  bywyd  lôr  ei  hvm. 
Ac  fel  y  pery'r  ffynnon  fach  i  fod 
Tra  deil  yr  eigion  i'w  chyflenwi  hi, 
Fy  enaid  innau  bery  i  fythol  fyw 
Tra  bydd  eigionnau'r  Duwdod  o'r  tu  cefn. 

Nid  oes  ond  tragwyddoldeb  mawr  a  rydd 
I  hoU  alluoedd  dyn  eu  cyflawn  le 
I  chwareu  yn  eu  nwyfiant,  fel  y  gwna 
Yr  eryr  cryf  drwy  yr  eangder  fry, 
Neu  y  lefiathan  yn  yr  eigion  dwfn. 

Mor  gryf  yw'r  gallu  i  wyhod  sydd  yn  dal 
Fel  fflam  aimiflodd  ynddo  !     Ac  er  maint 
Y  tanwydd  o  wybodaeth  gaiff  i'w  chôl 
Trwy  ddwfn  ymch-w^Had,  yn  lle'i  diffodd  hi, 
Try'r  oll  yn  faeth  i'w  hangerddoU'n  fwy. 
Mae'n  cynneu'n  fore  ya  y  plentyn,  pan 
Ag  awch  athronydd  bychan  treiddia  hwnt 
I  froydd  cyfrin  y  dirgelion  pell, 
Gan  chwiHo  i'r  paham  ac  i'r  pa  fodd, 
Nes  taflu'r  cawr-feddyliwr  ger  ei  fron 
I  ryw  fudandod  syn.     Ac  yntau'r  dyn 
A  fyn,  yng  ngrym  yr  un  anniwall  fflam, 
Feunyddiol  chwiHo'r  dyrysbynciau  sydd 
Yn  Uechu  yng  nghuddfannau'r  cread  mawr, 
Fel  heb  eu  deffro  o'u  tragwyddol  gwsg. 
Ar  edyn  ei  ymchwiHad  esgyn  wna 
Drwy'r  maith  eangder  i'r  pellafoedd  fry, 
Gan  daflu  ei  Hnynnau  drostynt  oU, 
A  mesur  maint  a  phellder  heuHau'r  nen, 
A  dweyd  i  ni  mor  gryf  yw  braich  yr  Tôr 
A'u  crogodd  acw  yn  y  gwagle  mawr. 
Ac  yna  tua'r  dyfnder  disgyn  wna 
I  chwiHo  oedran  hên  jt  oesol  greig, 
Gan  olrhain  hanes  eu  hymffurfiad  maith, 
Nes  canfod  dydd  eu  genedigaeth  hw\' 
Yng  nghyfrol  y  dechreuad  peU  yn  ol — 
Hên  lyfr  cofrestriad  gweithrediadau'r  lôr. 
Myn  wybod  am,  ac  agor  ceUoedd  aur 
Cuddiedig  yn  nhrysordy  daear  Duw. 
Bywydau  Uawer  gwron  dewrfryd  roed 
Yn  ebyrth  byw  ar  aUor  awydd  cryf 
I  wybod,  pan  ar  ddarganfyddol  hynt 
Tramwyent  draw  at  y  gogleddbwynt  oer — 
Tu  cefn  i'r  cread — bro  yr  oesol  iâ. 
A  mwy, — mae  dyn  am  dreiddio  hwnt  i'r  Uen 
A  datrys  dyrysbynciau  sydd  erioed 
Yng  nghudd  i  feddwl  cryf  y  cerub  glân, 
A  chwiHü  yno  yn  ddi-ddjwedd  i 
Ganolbwynt  pob  dirgelwch — hanfod  lôr. 

Mae  meddwl  dyn  yn  ymawyddu  am 

Fyd  mwy  na  hwn,  a  byd  sydd  yn  fwy  llawn 

O  ryfeddodau, — byd  mor  fawr  a  Duw, — 

Lle  caiff  fel  angel  rydd-ehedeg  mwy 

Heb  ofni  taro  wrth  un  terfyn  byth. 

Ac  onid  hedyn  anfarwoldeb  pur 
A  blannodd  lôr  yn  nyfnder  calon  dyn 
Yw  ei  ddi-derfyn  allu  i  fwynhau  ? 
Mwynhad  yw'r  ager  sydd  yn  gyrru'n  chwyrn 
Holl  beiriant  masnach  a  thrafnidiaeth  byd, 
Ei  fyfyr,  dysg,  a'i  ymchwiUadau  oll. 
Mwynhad  i  ddyn  yw'r  trysor  uchel  bris — 
Uchafnod  ei  egnîon  drAvy  ei  oes. 
Pelydryn  yw  o  haul  dedwyddwch  nef 
Rhwng  cymyl  duon  gorthrymderau'r  byd 
Gynhaha  ysbryd  rhag  i  faich  o  boen 
Ei  lethu.     I  foddhau  yr  awydd  hwn 
Mewn  dyn  y  rhoddes  lôr  am  natur  dlos 
Wisg  o  brydferthwch  lawn  barddoniaeth  fyw 
Yn  ddarlim  o'i  deleidrwydd  mawr  ei  him, — 
Ac  y  darparodd  imi  gartref  myg, 
Ei  serchog  aelwyd,  a'i  gysuron  gwir. 
Ond  eto  caf  yn  aros  o  fy  mewn 
Ryw  awydd  dwfn,  anniwall,  am  fwynliad 
Nas  gall  y  byd  drwy  ei  gysuron  oll 
Ei  foddio'n  llawn.     Yn  nyfnder  f'enaid  mae 
Rhyw  wagder  heb  ei  lanw, — y  mae  fel 
Yr  eigion  mawr  yn  llyncu  dyfroedd  byd, 
Gan  sibrwd  yn  ei  iaith — moes  imi  fioy. 
Nid  oes  ond  tragwyddoldeb  o  fwynhad 
Yn  ddigon  i  foddhau  fy  enaid  mawr. 
Fel  y  disgwyha'r  gragen  ar  y  traetb. 
Am  lanw'r  aig  i'w  di-sychedu  hi, 
Fy  enaid  innau  sy'n  sychedu  am 
Fôr  tragwyddoldeb  i'w  ddiwallu  byth 
A'r  pur  fwynhad  sy'n  hanfod  nefoedd  Duw. 

Nid  oes  ond  bythol  fyd  tu  hwnt  i'r  Uen 
A  leinw  gyrhaeddiadau  meddwl  dyn. 

0  mae  yn  fôd  rhy  werthfawr  i'w  ddileu, 
Ac  yn  rhy  ddwyfol-fawr  i  farw  byth  ! 

Ac  onid  oes  yn  hanfod  lôr  ei  hun 
Ddiymwad  sicrwj'dd  am  du  hwnt  i'r  Uen  ? 
Mae  yr  hyn  ydyw  Ef,  y  períîaith  Un, 
Yn  brawf  i  mi,  mor  wir  a'i  ddwyfol  Fôd, 

Y  byddaf  y  tu  hwnt  yn  bythol  fyw. 

MaeTjEf  yn  gyfiawn — Duw  cyfiawnder  yw  ; 
Cyfiawnder  ynddo  sydd  yn  xin  â'i  Fôd. 
Gall  huan  goleu  droi'n  dywyllwch  du, 
A'r  eigion  yntau  fynd  yn  Uyn  o  dân ; 
Ond  nis  gaU  Duwdod  fod  ond  yr  hyn  yw : 
Nis  gaU  hanfodi  ond  yn  gyfìawn  byth. 
Mae  ynddo'n  fythol  ryw  hanfodol  raid 

1  gospi'r  drwg  ac  i  wobrwyo'r  da. 

Nis  gaU  Ef  beidio  heb  ei  wadu  ei  him, 
A  byddai  hynny'r  tm  a  pheidio  bod. 
Ond  beth  yw'r  agwedd  welaf  ar  y  byd  ? 
Ai  nid  cymysgfa  brudd  o  ddrwg  a  da, 
Fel  pentwr  gwenith  heb  ei  nithio  'rioed  ? 
Ac  onid  anghyfiawnder,  trais,  a  thwyU, 
Fel  derw  oesol  dan  eu  blagur  sydd 
Yn  cuddio  daear  moes  ?    a  blodau  pêr 
Cyfiawnder,  gwir,  a  rhinwedd,  o  dan  draed  ? 

Y  cyfiawn  sydd  yn  rhodio  dyffryn  poen 
Hyd  lannau  afon  cystudd  drwy  ei  oes, 

A  baich  gorthrymder  ar  ei  ysgwydd  wan, 
Ac  yntau'n  crymu  dano  tua'r  bedd, 
Fel  y  glasweUtyn  o  dan  faich  o  iâ. 
Ond  jT  anghyfiawn  welaf  yn  ei  rwysg 
Yn  rhodio  uchelfannau  clod  a  bri, 
Dan  dywyniadau  disglaer  heulwen  Uwydd, 
Heb  gwmwl  gofid  ar  hoU  nen  ei  oes, 
A  bywyd  iddo'n  hafddydd  ar  ei  hyd. 
O,  Arglwydd  cyfiawn  !    a  anghofiaist  ti 

Gyfiawnder  ?     Drowyd  gwawl  d'imiondeb  pur 

Yn  d'wyllwch  dudew  fel  Gehenna'i  hun  î 

Na  ato  Duw  i  mi  byth  ganiatau 

I'm  hawen  wyllt  gwestiynno'n  hyf  fel  hyn. 

Dychmygaf  glywed  llais  yn  distaw  ddweyd, 

Fel  sibrwd  angel  o'r  ysbrydol  fyd, 

Mai  meini  o  gyfiawnder,  gwir,  a  barn, 

Yw  hên  sylfeini  cedyrn  gorsedd  lôr  ; 

Ei  fod  yn  berfíaith  gj'^fiawn  yn  ei  ffyrdd, 

A  sanctaidd  j^n  ei  weithrediadau  oll ; 

Y  byddai'r  un  mor  hawdd  difodi'r  Nêr 
Ag  i  gyûavmdeT  fethu  yn  ei  nôd. 

Rhaid  y  dyrchefir  Duwdod  mawr  mewn  bam  ; 

Rhaid  bydd  cyfiawnder  iddo'n  goron  byth. 

Rhaid  felly  fod  rhyw  fyd  tu  hwnt  i'r  llen 

Lle  y  gwahenir  mwy  rhwng  drwg  a  da 

A  rhyw  agendor  annrhamwyol  faith, 

A  lle  y  bydd  cyfìawnder  pur  yr  lôr 

Yn  ymddisgleirio  byth  mewn  dwyfol  wawl. 

Owirionedd  Duw, — A,  dyma  oesol  graig 
I'm  henaid  gwan  i  bwyso  arni  byth. 
Mae'n  hanfod  ynddo — Duw  gwirionedd  yw. 
Ac  ynddo  Ef  y  canolbwyntia  pob 
Gwirionedd,  fel  y  pelydr  yn  yr  haiil, 
Neu'r  diferynnau  yn  yr  eigion  mawr. 
Nis  gall  fod  yii  gelwyddog — mae'n  rhy  bur, — 
Ac  ynddo  Ef  mae'r  gwir  mor  wir  a'i  Fôd. 
Gwirionedd  Duwdod  ydyw'r  haul  a  rydd 
Ysblander  dwyfol  i'w  berffeithiau  oll, 
Ac  a'i  gwna'n  wrthrych  fy  addoHad  byth. 
Yr  oll  a  ddywedodd  Ef  i'w  ddwyfol  fri 
Raid  ddod  i  ben — mae  Ef  a'i  Air  yn  un. 
Mae  angor  gobaith  dyn  am  y  tu  hwnt 
A'i  afael  tyn  yng  nghraig  y  dwyfol  Wir. 

Gorwedda  seiUau'r  gred  yn  ddyfnach  fyth 
Ym  Mherson  y  Duw-ddyn.     Efe  yw  derch, 
Ddiysgog  Graig  yr  Oesoedd.     Arno  Ef 

Y  dryllir  tomiau  fy  amheuaeth  oU. 

Efe  ei  Hun  yw'r  Adgyfodiad  mawr : 
Efe  ei  Hiin  yw'r  Bywyd  i  barhau. 
Wrth  afael  ynddo'n  dyn  â  braich  fy  Sydd, 
Fel  y  gafaela'r  gragen  yn  y  graig, 
Daw  Ef  i'm  corS  yn  Adgyfodiad  gwir, 
Ac  i  fy  enaid  gwyw  yn  Fywyd  byth. 
Efe  yw'r  Haul  belydrodd  oddi  fry, 
Gan  yrru  nos  marwolaeth  ddu  ar  ffô, 
A  dangos  inni  mewn  goleuni  claer 
Afonydd  bywyd  a  dyffrynnoedd  hedd 
Rhwng  ban  fynyddoedd  anfarwoldeb  pur 
Dan  nen  dwyfolder  y  tu  hwnt  i'r  Uen  ! 


2.     Manteision  y  Ored  am  y  Tu  Hwnt. 

Yng  ngoleu'r  gred  am  y  tu  hwnt  i'r  llen 
Y  caf  esboniad  arnaf  fi  fy  hun, 
Ac  ar  fy  mywj^d  fel  yn  werth  ei  fyw. 
Pe  bawn  i  ddarfod  fel  abwydjTi  gwael, 
A  gwawl  fy  ngobaith  i  ddiflannu  byth, 
Fel  y  diíîodda  seren  yn  y  nen, 
Ni  byddai  bywyd  imi  o  un  gwerth, 
Na  rhinwedd  mwy  na  phechod  o  un  pwys. 
Parlysid  fy  egnîon  dros  y  gwir  : 
Diffoddid  fîìam  fy  nymiiniadau  dwfn 
Am  gyfranogi  o  sancteiddrwydd  Nêr, 
A  chael  o'm  henaid  ei  addurno  â 
Theleidion  dwyfol  ei  gymeriad  pur, 
Nes  dod  mor  lân  a'i  hanfod  Ef  ei  Hun. 
Cymylau  siomiant  dduent  nen  fy  oes, 
A  dydd  fy  mywyd  äi'n  dragwyddol  nos 
Heb  seren  gobaith  i'w  sirioH  byth. 
Yn  ofer  y  cyfrifwn  waith  yr  lôr 
Yn  galw  i  fod  y  fath  greadur  mawr, 
A'i  wneyd  mor  debyg  iddo  Ef  ei  Hun, 
I'w  daflu  eilwaith  i  ddiddymdra'n  oL 

I  roddi  ystyr  i'ra  bodolaeth  cudd, 

Ac  annhraethadwy  werth  i'm  bywyd  brau, 

Rhaid  im'  gaei  anfaa'woldeb  o  fy  mlaen. 

Mae  bywj^d  yma  imi'n  werth  ei  fyw 

Os  caf  fì  oes  y  Duwdod  y  tu  hwnt. 

Fel  y  mae'r  mynydd  sy'n  ymddyrchu  fry, 
Nes  i'r  cymylau  gysgu  ar  ei  ben, 
Yn  wastad  yn  agored  i'r  ystorm 

0  fellt,  taranau,  a  chorwyntoedd  certh, 
A  barant  olion  henaint  ar  ei  wedd, 

A  rhychau  dyfnion  ar  ei  rudd  o  greig, — 

Fel  hyn  mae  dyn  drwy'i  fywyd  yn  y  byd, 

A  thymestl  ar  ol  tymestl  yn  ei  gwrdd, 

Nes  ei  heneiddio  cyn  ei  fod  yn  hên, 

A  thaenu  barrug  henaint  ar  ei  ben, 

A  thorri  rhychau  gofid  ar  ei  rudd, 

Fel  mân  fîrydleoedd  dagrau  heillt  ei  fron, 

Nes  peri  marw  iddo'n  well  na  byw. 

Mor  felus  iddo  yn  ei  stormydd  blwng 

Yw  taflu  ei  ffydd-olygon  hwnt  i'r  llen 

I'r  wlad  ddi-ofid,  gwlad  tawelwch  Duw, 

Gwlad  ddi-orthrymder,  g^vlad  tragwj'ddol  hedd, 

A  gwlad  na  anwyd,  ac  na  enir  chwaith, 

Yr  un  ystorm  drwy'i  heangderau  byth. 

Fel  y  ca'r  morwr  adnewyddol  aidd 

1  ymladd  â  chynddaredd  yr  ystorm, 
Pan  arno  gwga  angea  ar  bob  ton, 
Wrth  feddwl  am  ei  gartref,  lle  y  caifE 
Orffwysfa  dawel  ar  ei  aelwyd  glyd, — 
Fel  hyn  cyfnerthir  calon  Cristion  gwan 
I  hyf  wynebu  holl  dymhestloedd  byd, 

A  gorfoleddu  mewn  croes-wyntoedd  uthr, 
Wrth  feddwl  am  ei  gartref  bythol-glyd 
Ar  aelwyd  Duwdod  y  tu  hwnt  i'r  llen. 

Pa  beth  felysa  gwpan  chwerwder  dydd 

Y  brofedigaeth — dydd  tywyllwch  fel 

Y  fagddu  fawr  dan  gysgod  angeu  du, 
Pan  y  gorfodir  inni  ddweyd  ŷarwel 

Yn  iaîth  y  distaw  ddeigrjTi  syrth  i  fedd 
Ein  hofî  anwyhaid  garwn  ni  mor  ddwfn 
A'n  henaid  ?     Beth  ond  y  grediniaeth  gref 

Y  cawn  tu  hwnt  i  farw  eto  gwrdd 
I  dreulio  eiloes  yn  y  fro  ddi-dranc 

Mewn  cartref  gwell  heb  raid  ymadael  mwy 
Wrth  fyw  ar  wleddoedd  bywyd  lôr  ei  hwa.  ? 

Mae  angeu'n  coUi  ei  erchylldra'n  Uwyr 
Yng  ngoleu  y  tu  hwnt-     Nid  brenin  braw 
A  dychryniadau  yw  i'r  enaid  sydd, 
Wrth  roddi'i  bwys  ar  Un  sy'n  oesol  Graig, 
Yn  gallu  gweled  hwnt  i  niwloedd  byd 
PVo  y  goleuni — bythol  gartref  hedd. 
'Dyw  angeu  iddo  mwy  ond  gwas  yr  lôn 
Yn  disgwyl  ar  ymylon  anwel  fyd 
Am  ddwyfol  arch  i  godi  cwrr  y  llen 
I'w  ollwng  ef  i  mewn  yn  enaid  byw 
I  ganol  rhyfeddodau  nef  y  nef. 

Rhydd  cred  yn  y  tu  hwnt  wir  sicrwydd  im' 

Y  caiff  fy  enaid  ei  ddiwallu'n  Uawn — 

Y  bydd  fel  Duwdod  ar  ei  ddigon  byth. 
Caiff  ddigon  byth  o  toyhod  wrth  barhau 
I  dreiddio  i  eigionnau  dwyfol  Fôd, 

Ac  eangderau  ei  feddyhau  mawr, 
A  datrys  troion  Ei  Raglimiaeth  hên, 
A  dyrysbynciau  trefn  Ei  ddwyfol  râe, 
A  ganol-bwyntiant  oll  yn  Adda'r  Ail. 
Caiff  ddigon  o  herffeithrunjdd  y  tu  hwnt 
Wrth  aros  dan  belydron  wyneb  Duw, 
Nes  iddo'i  droi  ar  ei  lân  ddelw  ei  him, 
Fel  y  gwna'r  haul  â'r  rhosyn  yn  yr  ardd. 
Caiff  ddigon  o  ddedwyddwch  pur,  di-lyth, 
Ym  môr  di-lan,  di-waelod,  gwjTifyd  lôr — 
Sy'n  Uanw  byth  heb  iddo  drai  yn  bod. 
Fy  enaid  tlawd  !    boddlona  ar  dy  ran, 
Ac  ymlonydda  yn  d'awyddfryd  cryf ; 
Os  na  chai  yma  ond  y  ffrydiau  mân 
I  dorri'th  syched — y  mae'r  môr  tu  hwnt  ! 

3.     Agosrwydd  y  Tu  Hwnt. 

Fy  nghalon  sy'n  dychlamu  o  fy  mewn, 
Fel  calon  yr  aderyn  yn  y  fagl, 
Pan  geisiaf  sylweddoH  er  fy  mraw 
Mor  agos  wyf  i'r  tragwyddolfyd  mawr. 
Meddyliwj^f  gynt,  pan  oeddwn  blentyn  jffôl, 
A  gwawr  gwybodaeth  yn  ymdorri  ar 
Ddi-gwmwl  nen  fy  oes,  fod  trigle  bur 
Yr  engyl  glân  a'r  saint  yn  rhywle  fry 
Tu  hwnt  i'r  sêr,  yn  yr  eithafion  pell, 
O  gyrraedd  dadwrdd  amgylchiadau'r  byd, 
A  gweled  pyllau'i  lygredigaeth  dwfn, 
A  sêr  adgofion  wedi'u  llyncu  oU, 
Gan  danbaid  lewyrch  haul  dedwyddwch  nef. 
Ond  gwelaf  bellach,  er  brawychdod  im', 
Mai  nid  eangder  neu  agendor  maith, 
Annhramwy^adwy,  fel  osododd  lôr 
Rhwng  nef  y  nefoedd  a  Grehenna  ddofn, 
Yw'r  terfyn  rhyngom  â'r  tragwj^ddol  fyd. 
Nid  mur  na  môr  ychwaith, — na,  dim  ond  llen. 
Mor  deneu  ydyw  !    mor  blygadwy  oll  ! 
Gall  plentyn  bychan  symud  cyrrion  llen, 
A  chwäon  tyner  haf  ei  hysgwyd  hi, 
A'i  gwneyd  fel  wyneb  Uyn  yn  donnau  mân. 
Ysgydwir  llen  y  ddeufyd  gan  y  chwâ 
A  gwyd  drwy  ehediadau  engyl  lôr  ! 
Rhyw  im  ystyfell  ydyw  cread  Duw, 
A  dim  ond  Uen  yn  ei  gwahanu  hi. 
Mae  rhyfeddodau'r  byd  ysbrydol  oU, 
Ei  ddwyf-arddunedd,  a'i  gyfrinion  dwfn, 
Yn  agos  atom — am  y  Uen  â  ni. 

Rhedegwyr  ydym  yma  am  y  gamp 
O  enniU  coron,  fel  y  Groegiaid  gynt. 
O'n  hamgylch  ogylch  y  mae  saint  y  nef 
Ar  euraidd  esgynloriau,  mor  ddi-rif 
A'r  mân  ronynnau  yn  y  cwmwl  gwyn. 

Edrychant  arnom — craffant  ar  bob  un — 
I  weled  a  ymdrechwn  oll  yn  deg, 
Yn  ol  rheolau  yr  ymdrechfa  fawr. 
Hên  riaint  hoff, — pan  jTna  ar  eu  taith, 
Gan  faint  eu  pryder  dros  eu  hanwjd  blant, 
GoUasant  ddagrau  ddigon  ar  eu  rhan 
I  nofio'u  gweddi  hyd  at  orsedd  lôr, — 
Sydd  heddj^  o'r  tu  hwnt  â  nefol  aidd 
Yn  craffu  ar  eu  rhedfa  drwy  y  byd, 
(Ac  os  gall  pryder  fyw  j-n  awyr  nef, 
A  chyd-fodoh  â  dedwj^ddwch  pur,) 
A  phryder  nefol  yn.  eu  calon  hvry 
Rhag  iddynt  fethu  yn  yr  uchel  nôd 
O  gael  y  gamp  a  choron  bywj^d  byth. 
Ac  mor  ofnadwj-  ydj'A^'r  sjoiiad  fod 
Yr  oll  jm  edrych  gyda'r  bwriad  llawn 
O  fod  yn  dystion  drosom  ger  bron  Duw 
O'r  modd  y  rhedwn  hyd  jt  olaf  gam  ! 
Mor  bwysig  yw  fy  ngyrfa  yn  y  byd 
Pem  wj-ha  yr  holl  nefoedd  uwch  fy  mhen  \ 


Mae'r  saint  sydd  yno  mewn  gogoniant  têr 
Yn  Uawenychu  yn  nhrigfannau'r  byd 
Y  cawsant  olwg  gj-ntaf  ar  y  Gŵr 
Sydd  bellach  iddj-nt  byth  yn  Haul  y  nef. 
Hwy  hoffant  syllu  ar  y  mannau  gynt 
Lle  cawsant  brofi  ei  gymdeithas  bixr, 
Pan  drowj'd  uffern  o  euogrwj-dd  trwm 
Yn  nef  o  wir  dangnefedd  j-n  eu  bron, 
Ac  yr  aeth  nos  marwolaeth  ddi-fwynhad 
Yn  ddydd  o  fywyd  yn  ei  ddwjfol  wawl. 

O  dan  gawodydd  diwygiadol  gjTit 
Pan  lenwid  miloedd  âg  j-sbrydol  nwyf 
A  Ufai  allan  j-n  orfoledd  cryf 
Nes  hyfryd  lanw  gwlad  â  môr  o  fawl, 
Cyfodid  rhai  ar  doimau  gwir  fwynhad 
Uwchlaw  y  byd  i  ymyl  nefoedd  Duw, 

A  chlywent  hwnt  i'r  llen  angylaidd  gôr 

Yn  canu'n  beraidd  fawl-anthemau'r  nef, 

Gan  yrru'r  seintiau  i  berlesmair  syn, 

A  chodi  gwên  boddhad  ar  wyneb  lôr  ! 

Mor  agos  yr  ymwasgent  at  y  llen — 

Mor  lawn  o  ysbrydob*wydd  oeddynt  oll — 

Mor  lawn  o'r  nefoedd,  ac  mor  lawn  o  Dduw — 

Nes  clywent  bron  sibrydion  y  tu  hwnt, 

A  sî  y  balmaidd  chwäon— odlau  pêr 

Pur  afon  bywyd  mewn  murmuron  byw. 

Mor  agos  oeddynt  nes  y  taflai'r  nef 

Ei  chysgod  arnynt — aent  yn  engyl  bron  ! 

ìíid  pellder  ydyw'r  achos  fod  y  byd 
Ysbrydol  gyda'i  ddwfn  ddirgelion  oll 
Mor  ddieithr  inni.     Nis  gall  fod  yn  nes 
Nag  am  y  llen  â  ni.     Yr  achos  yw 
Fod  niwloedd  daearoldeb  yn  amgau 
Am  danom,  a  bod  twrf  eigionnau'r  byd 
Wrth  fyth-ddygyfor  yn  di-fuddio'n  cljrw. 
Fe  giliai  y  dieithrwch,  fel  y  niwl 
O  flaen  yr  awel  gref,  pe  byddem  ni 
'N  fwy  gwag  o'r  byd  ac  yn  fwy  llawn  o'r  nef. 


4.     Dirgelwch  y  Tu  Hwnt. 

Nid  pobpeth  agos  sydd  yn  hoUol  glir 
I  lygaid  treiddlym  dealltwriaeth  dyn. 
Fe  all  y  pell  fod  mewn  eglurder  llawn, 
Tra  mae  yr  agos  mewn  dirgelwch  oU. 
Fe  allaf  gerdded  filwaith  hyd  y  traeth, 
A  gwrandaw  ar  furmuron  dwys  y  don, 
Pan  sieryd  wrthyf  yng  nghoeth  iaith  yr  aig, 
Heb  ddeall  unwaith  ei  chyfrinion  hi, 
A'i  chenadwri  ataf  oddiwrth  Dduw. 
Gall  gwres  yr  haul  ymdreiddio  drwy  fy  nghorff 
Nes  troi  yn  fywyd  drwy  fy  ngwythi  oU 

A  minnati'n  ddall  i'w  holl  weithrediad  cudd 

Heb  allu  byth  esbonio  pa  beth  yw. 

Mae  Duw  yn  nes  i  mi  na  mi  fy  hun  ; 

Ond  yr  agosaf  yw'r  dirgelaf  Fôd, 

Ac  erys  Duwdod  yn  ddirgelwch  byth. 

Nid  yw  agosrwydd  y  tu  hwnt  i'r  Uen 
Yn  sjTnud  ymaith  ei  ddirgelwch  mawr. 
Mae  eigion  tragwyddoldeb  yn  rhy  ddwfn, 
Er  imi  gerdded  beimydd  hyd  ei  draeth, 
I'm  meddwl  eiddil  allu'i  blymio  byth, 
A  chwiho  celloedd  ei  ddyfnderau  cudd. 
Mae  swn  ei  donnau  ar  amserol  draeth 
Fel  dwyf-rybuddion  imi  ar  fy  nhaith 
Yn  fwy  na  digon  i  fy  meddwl  gwan 
Heb  geisio  gweld  dyfnderau'r  môr  ei  h.\3n. 
Nid  oes  drwy  holl  lywodraeth  faith  yr  lôr 
Ddirgelwch  mwy  yn  bod  ond  Ef  ei  Hiui. 

Creadur  y  gweledig  ydwyf  fì 
O  fewn  gweledig  fyd  y  torrodd  gwawr 
Fy  ymwybyddiaeth  yn  fy  meddwl  gynt. 
Edafedd  fy  holl  hanes  sydd  o  hj'd 
Yn  ymgordeddu  â'i  helyntion  blin. 
Tu  faes  i'r  llen  wahana'r  ddeufyd  mawr 

Y  cefais  gyntaf,  ac  y  caf  fy  hun. 
Nis  gallaf  feddwl  yr  un  meddwl  ond 
Trwy  gyfrwng  y  gweledig  ;    ac  ar  hyd 
LHnellau  digyfnewid  deddfau  lle 

Y  daw  i  mi  drysorau  meddwl  oU. 
Mae  y  gweledig  yma'n  rhan  o'm  bod, 
Ac  mor  hanfodol  im'  a  gwawl  i  haul. 
Ond  anweledig  ydyw'r  byd  tu  hwnt, 
Ac  er  teneued  yw'r  terfyngylch  sydd 
Yn  ei  ddirgelu  rhagom,  ni  fedd  dyn 
Olygon  digon  treiddgar  i  weld  trwy 

Y  Uen  gyfriniol — draw  i  fyd  yr  lôr. 
Ac  er  y  llwnc  heb  baid  eneidiau  fyrdd, 
Fel  y  llwnc  eigion  ddiferynnau  mân. 

Ni  ddychwel  neb  yn  ol  i  ddweyd  i  mi 
Beth  yw  y  dwyfol  ryfeddodau  sydd 
Yn  aros  yn  guddiedig  yn  ei  gôl — 
Mae'r  anweledig  yn  ddirgelwch  oU. 


Materol  ydyw'r  byd  tu  yraa  i'r  llen  ; 
Nid  ymnewidiodd  er  pan  anwyd  ef 

0  groth  diddjTndra  yn  y  dechreu  pell, 
A  phery  felly  wrth  ewyllys  lôr 

Hyd  ei  anadliad  olaf  ddydd  ei  dranc, 
Pan  y  bydd  Duwdod  mwyach  oll  j^n  oU. 
Mewn  corff  materol,  fel  mewn  tŷ  o  glai, 
Cartrefa  ysbryd  dyn,  fel  anadl  Duw, 
Heb  groesi  imwaith  dros  ei  riniog  myg. 
Nis  gall  fodoH  mewn  amserol  fyd, 
Nis  gall  gyfrannu  ei  adnoddau  cudd, 
Na  rhoi  mynegiad  i'w  gyfrinion  dwfn, 
Na  derbyn  adgyfnerthion  iddo'i  hun, 
Ond  trwy  y  corfî  sydd  iddo'n  gartref  hoff. 
Nid  mater  ydwyf  ;  na,  rwyf  fi  fy  h\m — 
Yr  ysbryd  mawr,  anfarwol,  sydd  o'm  mewn- 
Yn  fwy  na'r  tŷ  o  bridd  'rwyf  ynddo'n  byw, 
Fel  y  mae  Duw  yn  fwy  na'r  nefoedd  oU. 
Addfeda'r  naill  i'r  ddaear  lle  y  bu, 
Prysura'r  llall  joi  ol  i  fjoiwes  Duw. 
Ac  eto  y  mae'm  corfî  materol,  brau, 

1  mi  tu  yma  i'r  llen  yn  rhan  o'm  bod. 
Nis  gallaf  yma  ddirnad  am  y  modd 

Y  byddaf  hwnt  yn  bod  yn  ysbryd  noeth, 
Yn  sj'-lwedd  pur,  difater,  a  di-gorfî, 
A'm  hymwybyddiaeth  yn  ei  gyflawn  rym, 
A'm  hoU  gynheddfau  yn  eu  bythol  dwf, 
Yng  nghanol  byd  o  ysbrydobw^^'dd  p\ar. 
Ysbrydol  yno  yw'r  sylweddau  oll  : 
Ysbrydol  ydyw  hanfod  Duw  Ei  Hun  ; 
Ysbrydol  ydyw'r  goron  ar  Ei  ben  ; 
Ysbrydol  ydyw  Ei  orseddfainc  lân  ; 
Ysbrydol  yw'r  deyrnwialen  yn  Ei  law  ; 
Ysbrydol  ydyw'r  awyr  sydd  o'i  gylch  ; 

Ysbrydol  ydyw'r  gwawl  danbeidia'i  wedd  ; 
Ysbrydol  ydyw'r  engyl  ger  Ei  fron  ; 
Ysbrydol  j^dyw'r  saint  mewn  gwjmdra  têr  ; 
Ysbrydol  ydyw'r  lle  fel  lôr  Ei  Hun. 
Pa  fodd  y  gallaf  fi,  abwydyn  gwael, 
O  fewn  terfynau  caeth  materol  fyd, 
Amgyffred  byd  o  ysbrydolrwydd  oU  ? 

Fel  y  traidd  gwjdl  drwy'r  awyr  yn  y  nos 
Nes  cuddio  gwênau  y  íîurfafen  las, 
A  rhoi  prydferthwch  Anian  o  dan  len, 
Y  treiddia  amherffeithriuydd  drwy  ein  byd 
Nes  duo  hoU  ffurfafen  lân  ei  foes, 
A  gwywo  blodau  ei  rinweddau  sydd 
Fel  nef-blanhigion  yn  ei  ddaear  oer. 
Nid  yw  gwybodaeth,  na  chjrfiawnder  glân, 
Gwirionedd,  na  sancteiddrwydd,  blodau  nef, 
Yn  tyfu  yma  i'w  perffeithrwydd  llawn. 
Ni  thyfa  pren  gwenwynig  pechod  chwaith 
Yn  naear  ein  byd  ni  i'w  gyflawn  dwf, 
Fel  yr  ymegyi*  yn  ei  wlad  ei  hun — 
Tir  oer  marwolaeth  yn  Gehenna  ddofn. 
Nid  ydyw  dyheadau  goreu'r  saint, 
Er  pured  ydynt,  yma'n  bur  i  gyd. 
Mae  amherffeithrwydd,  fel  y  llaid  mewn  dwfr, 
Yn  gymysgedig  â'n  meddyliau  oll. 
Amherffaith  j'dyw  djm  hyd  wraidd  ei  fôd. 
Pa  fodd  y  gallaf  felly  synio  am 
Fyd  o  berffeithrw\'dd  llawn  fel  lôr  Ei  Hun, — 
Byd  y  golermi  heb  \m  nos  yn  bod, — 
Byd  sydd  a'i  flodau'n  perarogH  byth 
Yn  awyr  fahnaidd  y  tragwyddol  haf  î 

Mor  ddiflanedig  ydyw  pobpeth  sydd 
Tu  yma  i'r  llen  !     Maent  fel  cymylau'r  nen 
Yn  ymnewidio  ar  eu  cyflym  hynt, 
Ac  yn  ymgolH  yn  y  gwagle  mawr. 
Mae  amser  fel  Hifeiriant  mawr  ei  rym 
Yn  cyflym  redeg  yn  ei  union  gwrs. 

Gan  gludo  pobpeth  fel  ysglodion  mân 
I  gefnfor  dyfnfawr  y  tragwyddol  fyd. 
Mae  y  gair  aros  heb  ei  lanw  erioed 
Ag  ystyr  yma,  ac  nis  llenwir  ef 
Ond  yn  nhrigfannau  bythol  y  tu  hwnt — 
Gair  sefydlogrwydd  tragwyddoldeb  yw. 
Mae'r  oU  yn  cilio  fel  cysgodion  haul, 
Ac  yn  diflannu  fel  difîoddiad  flflam. 

Y  flwyddyn  ddaw  fel  gwyryf  ieuanc  dlos 
Yn  hoyw'i  gwedd  mewn  gwisg  o  eira  gwyn  ; 
Ac  yna  rhodia  mewn  gwanwynol  nwyf 

Ym  mheraroglaidd  wisg  ei  blodau  mân, 
A  chyfyd  gwênau  haf  i'w  gwyneb  llon, 
A  gwrid  ymdonna  ar  ei  gruddiau  teg. 
Ond  gyda'n  bod  yn  dechreu  jrmfwynhau 
Yn  ei  chymdeithas  felys, — wele'n  dod 
Arwyddion  henaint  ar  ei  gruddiau  gwyw, 
A  hithau'n  nychu  mewn  hydrefol  wisg, 
Ac  fel  yn  brysio  at  ei  holaf  awr, 
A  chyda'i  hanadl  olaf  cwympo  mae, 
Gan  gludo'i  holl  gyfrinion  gyda  hi, 
I  fedd  di-godiad  y  gorfîennol  maith. 
Un  oes  a  ä,  ac  arall  ddaw  i'w  lle 
Yn  gyson  fel  dilyniad  nos  a  dydd. 
Pa  le  y  mae  fy  hên  gyfoedion  hoff  ? 

Y  fynwent  ddwêd — rruient  htoythau  wedi  mynd  ! 
A  mi  fy  himan  sydd  o  awr  i  awr 

Yn  dilyn  ar  eu  hol — yn  mynd,  yn  mynd  / 
Yng  nghanol  byd  sy'n  ciUo  megis  niwl 
Nis  gall  fy  meddwl  feddu  syniad  clir 
Am  fyd  sy'n  aros  fel  y  Duwdod  mawr, 
A'r  oll  sydd  ynddo  mor  ddiysgog  byth 
A  chedyrn  seiliau  ei  orseddfainc  gref, 
Ac  mor  ddi-orfîen  yn  eu  niaith  barhad 
A'r  bywyd  sydd  ya.  llanw'i  ddwyfol  Fôd  ! 

5.     Sefyllfaoedd  y  Tu  Htont. 

Fel  y  mae'r  haul  wrth  ymlid  caddug  nos 
Yn  dangos  inni'r  cread  fel  y  mae, 
Fel  hyn  y  dengys  llewjTch  y  tu  hwnt 
Yr  hyn  yw  djmion, — oll  yn  dda  neu  ddrwg,— 
Ac  felly  byddant  joi  sefydlog  mewn 
Tragwyddol  wj-nfyd  neu  dragwj^ddol  wae. 

Pwy  all  ddarlunio  erch  sefyllfa'r  Uu 
Afrifed  sj^^dd  o  fewn  Gehenna  boeth 
Yn  bythol  yfed  o  waddodion  gwae 
Gymysgwyd  yng  nghostrelau  dig  ye  lôr  ? 
Ofnadwy  aros  o  fewn  nos  ddi-wawr, 

0  dan  ryferthwy  mawr  y  dwyfol  Hd, 

A  mellt  dialedd  Duw  o'u  cylch  yn  gwau, 
A  hwythau'n  unig  er  jmg  nghanol  llu, 
Heb  graig  na  chysgod  byth  ar  fôr  o  dân  ! 

Un  o'r  elfennau  yn  eu  poenus  wae 
Yw'r  adgof  feddant  am  bleserau  gynt, 
Pan  yfent  wynfyd  o  gwpanau  llwj'dd, 

Y  caent  dawelwch  wrth  anghofio  Duw, 
Ac  y  tywalltent  ddwfr  melysder  byd 

1  foddi  llais  cydwybod  oddi  fewn. 
Adgofiant  am  yr  hên  amserau  llon 
Pan  fyddai  Anian  fel  arglwyddes  dlos 
Yn  sìarad  wrthynt  ei  chyfrinion  dwfn 
Yn  iaith  goethedig  ei  barddoniaeth  fyw 

Nes  troi  du  nos  eu  bron  yn  ddydd  mwynhad. 
Adgofiant  am  gyfeillion  ac  am  glyd 
Gartrefi,  lle  yr  jnngysgodent  pan 

Y  duai  awyr  bjn^í^'d  uwch  eu  pen, 
Fel  cysgod  gwan  o  wg  yr  lôr  Ei  Him. 
Ond  Ow  !    adgofion  ydjTit,  a  phob  un 
Fel  picell  dân  o  law  digofus  îôr 

Yn  gwanu'r  enaid  hyd  ddyfnderau'i  fôd, 
Ac  yn  eu  llanw  âg  angeuol  ing. 

Adgofio'r  cysTir  angerddola'r  boen  ; 
Ac  adgof  am  gynygion  dwyfol  ras 
I  droi  Gehenna'u  bron  yn  nef  o  hedd 
A  chwerwa  waddod  colledigaeth  byth. 
Aeth  nef  eu  byd  yn  uffern  iddynt  oll, 
A  fErwd  eu  hawddfyd  gynt  yn  fôr  o  wae  ! 

Ac,  er  eu  hing,  maent  wedi  coUi  Duw, 
Ei  ddwyfol  bresenoldeb  Ef,  a'i  wên, 
Yr  hyn  yw  hanfod  pob  dedwj^ddwch  gwir, 
Fel  y  mae'i  wg  yn  hanfod  bythol  wae. 
Hedd-wênau'r  Duwdod  yw'r  prj^dferthwch  sydd 
Yn  fywiol  wrid  dros  wjTieb  Anian  oll 
A'm  teifl  yn  fynj^ch  i  berlewyg  syn. 
Nid  yw'r  cysuron  Hfant  dros  y  byd 
Ond  torniau  mân  o  fôr  Ei  gariad  Ef. 
Nid  oes  bleserau  yn  y  nef  ei  hun 
Ond  a  ddisgynnant  fel  pelydron  byw 

0  haul  di-fachlud  gwênol  wyneb  lôr. 
Ond  wele'n  nyfnder  y  d^srfnderau  i  gyd 

Un  man  heb  Dduw  o'i  fewn,  na  dim  o'i  wên 

1  yrru  llewyrch  drwy  ei  gaddug  tew. 
Ond  yn  lle  gwên,  nid  oes  ond  dwyfol  wg 
Yn  taflu  ei  gysgodion  drosto  oll, 

Nes  gwneyd  ei  d'wyllwch  yn  dywjT^llach  fyth. 

Ac  anadl  dig  yr  lôr  a  fythol  chwj^tli, 

Gan  angerddoli  ei  ddi-oleu  dân, 

Nes  ei  wneyd  oll  yn  ffwm  o  fyth-losgfeydd  ! 

Ac  fel  y  maent  o  gyrraedd  gwênau  lôr, 
A  dylanwadau'i  Sanctaidd  Ysbryd  Ef, 
Nid  oes  atalfa  ar  eu  nwj^dau  hyf 
Sydd  fel  gwylltfilod  yn  y  goedwig  fawr 
Pan  wedi  dianc  o'u  carcharau  caeth, 
Ao  yn  ymnwjrfo  yn  eu  rhj^ddid  mwy. 
Mae  pechod  yno'n  cael  ei  le  ei  hun, 
A  rhuthra  fel  llifejriant  mawr  ei  rym 
Hyd  sianel  colledigaeth  ddofn,  ddi-lan, 
Heb  un  graig  rhwystr  ar  ei  redfa  byth. 


Tu  HWNT  i'r  llen.  235 

Nid  oddi  allan  mae  eu  huffern  oll — 
Mae  uffern  hefyd  oddi  fewn  pob  wa., 
Yn  y  gydwybod  euog  yn  eu  bron — 
Mae  pob  un  jTio'n  uffern  iddo'i  htm  ! 
Mae  mewn  cydwj'bod  ŵllu  digon  cryf 
I  greu  tragwyddol  uffern  jai  y  fron. 
Ac  wedi  colli  dyfroedd  gras  y  nef , 
A  lifant  yma  yn  afonydd  bj'w, 
Gan  ddifîodd  tân  euogrwj^dd  j-n  ei  rym, 
Nid  oes  rm  gallu  i  dragwyddoldeb  maith 
Ddiffodda  angerdd  ei  chondemniad  hi. 
Cj^dwj^bod  wedi  defîro  yn  rhy  hwjT 
Yw'r  pryi  nad  yw  yn  marw  yno  byth. 
Ac  fel  y  pryfyn  bach  mewn  natur  sydd 
Yn  bwyta  ao  yn  bj^  ar  garreg  noeth, 
'Rim  modd  y  bydd  cydwybod  euog  byth 
Yn  araf  fwyta  calon  garreg  dyn 
Fel  pryi  marwolaeth  drwy  ei  oes  ddi-dranc  ! 


A'r  hyn  berffeithia'n  llawn  eu  hechrys  wae 
Yw  yr  ofnadwy  wir  na  dderfydd  byth  ! 
Rhaid  na  fydd  terf^m  ar  eu  hingawl  gosb 
Gan  y  bydd  pechod  yno  jm  ei  dwf, 
Ac  yn  ymwreiddio  ae  jTiiledu  byth. 
Fe  allodd  dyfais  gras  ddarparu  trefn 
I  wneyd  gwahaniad  rhwng  pechadur  du 
A'i  bechod  ;    ond  nis  gall  holl  allu'r  lôr 
Wahanu  rhwng  ei  bechod  byth  a  chosb. 
Maent  mor  anwahanadw^T^  ag  yw  têr 
Ogoniant  oddiwrth  hanfod  lôr  ei  hun. 
Cyll  yr  ewj^llys  yno'i  moesol  rym, — 
Bj^dd  pechod  yn  ei  graddol  fwyta  hi, 
Fel  y  bwyteir  yr  haiam  gan  y  rhwd, 
Neu'r  ysir  cnawd  gan  gancr  di-wellhad. 
A  bydd  y  fythol  gosb,  jm  lle  lleihau 
Gelyniaeth  y  troseddwr  at  ei  Dduw, 
Fel  olew  ar  y  tân,  yn  ei  fwyhau 
Nes  gwneyd  ei  uffern  boeth  yn  boethach  byth. 

Nis  gall  diwygiad  fod  yn  ddiben  cosb 

Fel  y  mae'n  amcan  iachawdwriaeth  gras. 

Pe  felly,  ofer  yw  y  ddwyfol  draul 

I  achub  dyn,  di-werth  yw  dwyfol  lawn, 

Os  cryfach  cosb  i  Iwyr  adferu  dyn 

Na  holl  adnoddau'r  nef  j^n  ras  i  gyd. 

Na,  na,  nis  gall  fod  gwg  anfeidrol  lôr 

Yn  well  i  adfer  dyn  na'i  ddwj'fol  wên  ; 

Nis  gall  digofaint  guro  cariad  byth, 

Ac  nis  gall  uffern  fod  yn  well  na'r  nef. 

Ac  onid  erys  pechod  byth  yn  ddrwg 

Anfeidrol  fawr,  a  hynny  am  ei  fod 

Yn  erbyn  hawhau,  a  gogoniant  têr, 

A  hanfod  berfîaith  yr  anfeidrol  lôr  ? 

Mae  anfeidroldeb  Duwdod  fel  yr  haul, 

Yn  taflu'i  gysgod  ar  elyniaeth  dyn, 

Nes  gwneyd  ei  bechod  yn  anfeidrol  ddrwg. 

Am  hyn  rhaid  oedd  cael  lawn  anfeidrol  fawr 

I  wneuthur  cymod  llawn  rhwng  dyn  a  Duw. 

Am  ddrwg  anfeidrol  fawr,  mae'n  rhaid  y  bydd 

Tragioyddol  gosbedigaeth  hwnt  i'r  Uen. 


A  daw  yr  enaid  yno'n  fwyfwy  byth 
I  ryw  gydnawsedd  â'i  uíîernol  wae. 
Fel  y  pysgodyn  yn  y  dyfroedd  clir 
Bydd  yn  ei  elfen  yn  y  llyn    o  dân, 
Heb  awydd  am  ymwared  yn  ei  fron. 
Bydd  uffern  ganddo'n  well  na'r  nef  ei  him, 
A  bythol  farw  iddo'n  well  na  hyw. 


O,  le  di-obaith  !     O,  dragwyddol  wae  ! 
Gall  pawb  a  ânt  i  mewn  drwy'r  pyrth  o  dân 
Droi'n  ol  a  dweyd  : — Ffarwel  i  obaith  mwy, 
Ffarwel  bleserau  a  chysuron  byd, 
Ffarwel  drugaredd  a  galwadau  gras, 
Ffarwel  oleimi  a  fîarwel  bob  hedd, 
Ffarwel  Waredwr,  a  fîarwel  yr  lôr  I 

Prysura,  f'awen,  o'r  dyfnderau  erch, 
Ac  ymlanhâ  nes  dod  fel  angel  gwyn, 
A  chymer  fenthyg  edyn  gwynion  gwawl 
I  esgyn  i  ororau  pur  y  nef , 
Lle  y  cartrefa  hedd  fel  môr  di-drai, 
A  Ue  mae'r  awyr  yn  sancteiddi'wydd  glân, 
A  dwêd  i  mi  yn  iaith  tu  yma  i'r  llen 
Rai  o  elfennau  gwynfyd  y  tu  hwnt. 

O,  fendigedig  wynfyd  !   ynddo  ceir 
Rhyddhad  tragwyddol  oddiwrth  bobpeth  sydd 
Yn  creu  tymhestloedd  gofid  yn  y  fron, 
Yn  chwerwi  cwpan  bywj^d  yn  y  byd, 
Ac  yn  troi  haf  o  hedd  yn  auaf  gwae. 

Mae  y  Baradwys  fry'n  rhy  lawn  o  Dduw 
I  dristwch  fyw  o  fewn  ei  hawyr  hi. 
A  ffrydiau  mân  o  ffynnon  tristwch  yw 
Y  dagrau  heiUtion  wlychant  ruddiau  mjTdd. 
Ond  nid  oes  dagrau  mwy  na  bedd  tu  hwnt, 
Maent  wedi  eu  sychu  gan  wres  cariad  lôr, 
Fel  y  sych  haul  wUth-ddagrau  mân  y  nos. 

Nis  gaU  fod  neb  yn  drist  ar  lennjTch  gwlad 
Lle  nad  oes  yT  un  angen  byth  o'i  inhewn. 
Byd  tlodi  ydyw  hwn — byd  eisiau  i  gyd — 
Ac  angen  dreiddia  di'wy  ei  awyr  brudd, 
Fel  y  traidd  nos  drwy'r  gwagle  yn  ddi-goU. 
Mor  drwm  yw  edrych  tua'r  bwthyn  tlawd 
A'i  dwr  o  blant  ar  aelwyd  lom,  ddi-dân, 
Heb  wisg,  heb  fwyd,  dan  gilwg  cwpwrdd  gwag, 
Ac  angen  yn  ymddelwi  ar  eu  gwedd, 
Ac  fel  yn  gwahodd  angeu  at  ei  waith. 
Ow  !    fel  y  mae  eu  Uefau  am  eu  bwyd 
Yn  gwanu  di' wy  fynwesau  mam  a  thad, 
A  gwres  eu  cydymdeimlad  â'u  rhai  bach 
A  dodda  eu  calonnau  yn  eu  bron, 
A  ffrydiant  dros  eu  gruddiau'n  ddagrau  byw 
Nes  ffurfio  Uynnau  gloywon  ar  y  Uawr  ! 

A  thad  y  tristwch  yw  yr  angen  du 

A  deifl  ei  gysgod  clros  eu  haelwyd  lom, 

Nes  troi  eu  bywyd  prudd  yn  nos  i  gyd. 

Ac  onid  oes  mynwesau  yn  y  byd 

Yn  Uawn  o  dristwch,  er  dan  wênau  llwydd, 

A  llawnder  ?     Tristwch  sydd  a'i  seihau  dwfn 

Mewn  dymuniadau  heb  eu  llanw  'rioed, 

Ac  mewn  bwriadau  heb  eu  dwyn  i  ben, 

A  rhj'w  gynlluniau  heb  eu  cwblhau, 

Fel  nos-freuddwydion — creadigaeth  cwsg. 

Pren  leda'i  wraidd  yn  naear  angen  dyn 

Yw  tristwch.     Ond  yng  ngwynfyd  y  tu  hwnt 

Nis  gall  im  angen  gael  ei  eni  byth 

Tra  pery  cyfoeth  Duwdod  o'r  tu  cefn. 

Haws  i  abwydyn  ymawyddu  am 

Fwy  o  oleuni  nag  sydd  yn  yr  haul ; 

Neu  i  aderyn  bach  ddymimo  mwy 

O  awyr  nag  a  fedd  eangder  mawr  ; 

Neu  i  bysgodyn  fod  mewn  eisiau  mwy 

O  ddwfr  nag  sydd  o  fewn  yr  eigion  oll, — 

Nag  yw  i  ddyn  fod  byth  mewn  eisiau  mwy 

Nag  sydd  yn  nigon  Duwdod  y  tu  hwnt. 


Magwrfa  arall  i  ddwfn  dristwch  byd 
Yw'r  boen  sydd  ynddo,  fel  mae  tân  i  wres. 
Byd  poenau  ydyw  ;    a  chanfyddir  llu 
Fel  wedi  eu  geni  i  flinder  drwy  eu  hoes. 
A  dioddef  ydyw  hanes  llawer  sant, — 
Cymylau  gofid  wgant  uwch  eu  pen — 
Maent  heb  lygedyn  teg  o  gryd  i  fedd. 
Cânt  oll  eu  Gethsemane  ar  eu  ffordd. 
Beth  yw'r  ysbytai  frithant  lennyrch  byd 
Ond  côf-adeiHau  dioddefaint  erch  ? 
O'u  mhewn  mae  llu  o  arwyr  penna'r  byd 
Yn  goddef  cystudd  gyda  dewrder  ail 
I  ddewrder  lesu  pan  wynebai'r  Groes. 
Edrychant  ar  adfydau  megis  glân 
AngyHon  Duw  ar  gymwynasol  hynt 
Yn  golchi'u  hedyn  cán  yn  nagrau'r  saint. 

Ond  y  mae'r  gofid  fel  angeuol  hryi 
Yn  bwyta'u  cnawd,  ac  jti  difwyno'u  hoen  ; 
A  gwelwder  angeu  eistedd  ar  eu  gwedd. 
Ond  nid  oes  poen  na  chystudd  y  tu  hwnt ; 
Mae  yno  bawb  yn  fj^thol,  beríîaith  iach, — 
Yn  iach  fel  angel, — îe'n  iach  fel  Duw, 
Ac  mor  ddi-boen  ag  ydyw'r  lôr  Ei  Hun. 

Ac  angeu  creulon  sydd,  fel  dwfr  i  darth, 
Yn  achos  tristwch  yng  nglyn  gofid  byd. 
O,  fel  y  tyr  gyljinau  tynion  serch, 
Ac  wrth  ddefnyddio'i  gledd  y  tyr  i'r  byw, 
Wrth  dorri  y  ddwj'  galon  wnaed  yn  un, 
A  chreu  amddifaid  bach  a  gweddwon  fyrdd, 
Nes  gyrru  engyì  nef  i  wylo  bron  ! 
Wrth  weld  y  galanastra,  Anian  fwyn 

0  gj'dymdeimlad  wisg  alarwisg  nos, 
A'r  nen  a  ddistaw  wyla  ddagrau  gwlith, 
A'r  awel  hithau  gân  alarnad  leddf 
Rhwng  cangau'r  ywen  wjdia'r  fynwent  fud  ! 
Ond  nid  oes  marw  jti  y  wlad  tu  hwnt  : 
Bytholwyrdd  yw  ei  choed  a'i  llennyrch  iach, 
Ac  rdd  oes  gwywdra  yn  ei  blodau  byw, — 
Maent  fel  yr  engyl  nofiant  yn  ei  gwawl. 
Nid  oes  amddifaid  drwy  ei  broydd  teg — 
Maent  yn  eu  cartref  gyda  Duw,  eu  Tad. 

Ni  welir  deigrjTi  galar  ynddi  byth 
M.wy  nag  y  gwelir  nos  ar  fynwes  haul. 
Gwlad  yw  heb  elor,  mynwent,  na'r  un  bedd, 
Gwlad  nad  oes  angladd  yn  ei  hanes  oll, 
Na  marwnad  yn  ei  hoU  lenyddiaeth  hi. 
Gwlad  anfarwoldeb,  Gwlad  y  Bywj'd  yw, 
A  bj^wyd  fydd  ei  hanes  tra  bo  Ìôr, 
Yr  Hwn  sy'n  FjTvyd  annlierfynol  byth, 

1  berffaith  lanw'i  ddyheadau  oll, 

Ac  yn  ffynhonnell  bywj'd  i  bob  sant. 
A  chyn  y  ceir  marwolaeth  byth  o'i  mhewn 
Rhaid  sychu  ffynnon  bywyd  lôr  Ei  Hun — 
Rhaid  i'r  anfeidrol  Fywj^d  fethu  byw  ! 

Ac  nid  oes  pechod  yno — hanfod  pob 
Trueni — ffynnon  hoU  ofidiau'r  byd. 
Ni  chododd  tonnau  dig  &v  wyneb  môr 
Y  dwyfol  gariad  nes  i  bechod  ddod 
Fel  gwynt  ystormus  i'w  gynhyrfu  oU. 
Nid  ydyw  dig  yn  hanfod  yn  yr  lôr — 
Damweiniol  ydyw — rhywbeth  ddaeth  i  fod 
Drwy'r  gwrthdarawiad  rhwng  sancteiddrwydd  pur 
A  phechod  sydd  yn  greadigaeth  dyn. 
A  phechod  greodd  ddig  ym  mynwes  Duw, 
A'i  gwnaeth  i'r  euog  byth  yn  ysol  dân. 
Hwn  wnaeth  i'r  nefoedd  wgu  uwch  ein  pen, 
Fel  gwga'r  nen  yng  ngwylltedd  jt  ystorm, 
Pan  ymgynulla'r  cymyl  yn  eu  nwyd 
I  dywallt  eu  cynddaredd  ar  y  byd. 
A  hwn  a  wnaeth  i'r  greadigaeth  fud 
I  ocheneidio  fel  mewn  ingol  wae. 
Beth  yw'r  taranau  a  dolefau'r  gwynt, 
A  swn  pelldreiddiol  y  ddaeargryn  erch, 
Ond  ocheneidiau'r  cread  yn  ei  boen 
Wrth  "  ddisgwyl  am  ddadguddiad  meibion  Duw." 
Hwn  wnaeth  angyHon  yn  gytlireuUaid  hyf, — 
A  droes  baradwys  yn  anialwch  gwag, — 
A  wywodd  flodau  rhinwedd  pur,  a  moes, — 
A  hauodd  hadau  gorthrwm,  cas,  a  thrais, — 
A  greodd  tifíern  yn  yr  euog  fron, — 
A  wnaeth  ein  byd  yn  gartref  ing  a  phoen, — 
A  dyn  yn  wrthrych  yr  anfeidrol  ddig. 
Ond  y  mae  bro  y  gwynfyd  yn  rhy  bur 
I  bechod  fyw  o'i  mhewn  ;   sancteiddrwydd  yw 
Ei  hawyr  oll — mae  fel  yr  lôr  Ei  Hun. 


Fel  mae  mewn  dydd  fwy  na  bod  heb  y  nos, 
Sef  cyfoeth  o  oleuni  i  greu  hoen, 
A  nwyf,  a  llonder,  drwy  yr  eang  fyd, 
Mae  yn  y  gwynfyd  hwnt  fwy  na  rhyddhad 
O'r  drygau  chwerwant  waddod  bywyd  dyn. 
Ymholaf,  felly,  beth  yw'r  golud  sydd 
Yn  fythol  hanfod  holl  ddedwyddwch  nef. 

Mae  yno  bawb  yn  saint  ac  engyl  glân 

Yn  nofio  byth  ym  môr  m'wynhad  o  Dduw, 

Heb  don  o  ofid  ar  ei  wyneb  clir. 

"  Heb  Dduw,  heb  ddim,"  ond  "  Duw  a  digon"  mwy, 

A'r  nef  a  gaiff  ei  digön  yn  yr  lôr, 

Ac  nid  oes  drai  i  lanw  y  mwynliad, — 

Mae'n  codi'n  uwch,  yn  uwch, — yn  chwyddo  byth, 

Un  elfen  ynddo  ydyw  gweled  Duw, 
Ei  weled,  nid  mewn  drych,  ond  fel  y  mae 
Yn  holl  ysblander  ei  ogoniant  mawr, 
Heb  len  i  guddio  ei  ddwj'folaidd  wedd. 
Ym  mhur  drigfannau  bro  tragwyddol  wawl 
Mae  Haul  gogoniant  Duwdod  yn  ei  nerth, 
Yn  gwasgar  ei  belydron  yn  ddi-brin, 
Heb  yr  un  cwmwl  ar  ei  wyneb  têr, 
Ac  heb  fachludiad  yn  ei  hanes  byth, 
A'r  nef  yn  yfed  ei  olevuii  pur, 
Nes  ei  digoni  â  dedwyddwch  llawn. 
Ac  nid  yw'n  rhyfedd  fod  y  nef  yn  cael 
Ei  digon  ynddo, — mae'r  gogoniant  hwn 
Yn  llanw  dym\iniadau'r  lôr  Ei  Him — 
Yn  ddigon  Duw — yn  hanfod  Ei  hoU  nef. 
A  rhaid  fod  digon  Duw  yn  ddigon  d^í^n. 
A  beth  yw  Ei  ogoniant  bythol-dêr 
Ond  pur  ddisgleirdeb  holl  berffeitliiau'i  Fôd 
Yn  eu  cydgordiad  a'u  cyfuniad  llawn  î 

Cânt  fythol  syllu  ar  ddoethineb  lôr 
Yn  ei  gogoniant  eithaf  hwnt  i'r  Uen. 
Doethineb  fu  yn  y  dechreuad  pell, 
Cyn  geni'r  trybhth  o'r  diddymdra  cudd, 
A  chyn  bod  swn  trwy  y  distawrwydd  dwfn 
Ym  mro  mudandod  bore — cyn  bod  dim — 
Yn  manwl  ffurfio  y  bwriadau  hedd 
Yn  y  rhagolwg  ar  euogrwydd  dyn, — 
Yn  trefnu  ffordd  i  eigion  dwyfol  ras 
I  lifo'n  fywyd  dros  anialwch  byd, 
A  hynny'n  gyson  â  chyfiawnder,  fel 

Y  bji'ddai'ii  em  yng  nghoron  Duwdod  byth, — 
Yn  trefnu  maint  a  lle  pob  planed  sydd 

A'i  phwys  ar  ddwyfol  air  drwy'r  gwagle  fry, — 

A  phob  creadur  ynddynt,  maAvr  a  bach, 

A  phob  digwyddiad  jm  eu  hanes  oll, 

A  phob  anadUad  roddant  hyd  eu  tranc. 

Hon  yw  trysorfa  holl  feddyhau'r  lôr 

A  dwyf  ffynhonnell  pob  gwybodaeth  sydd. 

O,  beth  fydd  plymio  i'w  dyfnderau  mawr, 

A  gweld  ei  rhyfeddodau  dwyfol  oll 

Mor  glir  a'r  ffynnon  dan  belydron  haul  I 

Gogoniant  dwyfol  allu  hefyd  sydd 
Yn  ymddisgleirio  y  tu  hwnt  i'r  llen, 
Ac  yn  trylanw  cwpan  gwynfyd  nef, 

Y  gallu  hwnnw  roes  gyflawniad  i 
Drefniadau  bore  dwfn  arfaethiad  lôr. 

Y  gallu  hwn  oedd  yr  anfeidrol  fraich 
Fesurodd  hyd  a  lled  y  gwagle  oll, 
Gan  osod  y  pegynnau  yn  eu  lle, 

I  aros  yno  tra  bo  amser  mwy, 

Fel  pedwar  gwyliwr  creadigaeth  Duw. 

Hwn  oedd  yr  ynni  wnaeth  ddiddymdra  gwag 

Yn  esgoreddfa  bydoedd  sydd  heb  rif 

Yn  ymolwynaw  drwy'r  pellafoedd  fry 

Wrth  roi  ufudd-dod  i  ewyllys  lôr 

Sydd  iddynt  yn  sefydlog  ddeddf  eu  bod. 

A  dyma'r  llaw  sydd  yn  eu  cadw  oU 

Rhag  syrthio  i  ddiddymdra  eto'n  ol. 

A'r  dwyfol  allu  ydyw'r  fraich  sy'n  troi 

Olwynion  cudd  Rhagltmiaeth  yn  ddi-goU, 

Ac  yn  rhoi  terfyn  i  uffernol  fâr 

Fel  y  terfynir  eigion  gan  y  creig, 

Rhag  iddo  arllwys  ei  gynddaredd  mawr 

A  difa  blodau  cysur  dros  y  byd. 

Hon  geidw'r  eglwys  fel  diadell  Duw 

Rhag  bleiddiaid  gor-sychedig  am  ei  gwaed, 

Gan  roddi  anfeidroldeb  iddi'n  dwr, 

A.  thrwch  y  Duwdod  i'w  chysgodi  hi. 

O,  fendigedig  allu  !   mae'n  ail  greu 
Calonnau  cerrig  yn  galonnau  cig, 
Gan  adfer  ynddynt  ddwj-fol  ddelw'r  lôr, 
A'u  gwneyd  yn  llawn  o  gariad  fel  y  nef, 
Ac  yn  gartrefle  myg  Y  Sanct  Ei  Him. 
O,  allu  y  galluoedd  !   beth  a  fydd 
Cael  gweled  ei  ogoniant  hwnt  i'r  llen, 
Nid  ei  effeithiau,  ond  ei  weld  ei  hun, 
Heb  len  i'w  guddio  yn  y  dwyfol  wawl. 

Ceir  gweled  yno  beth  yw  hyd  a  Ued 
A  dyfnder  a  holl  uchder  cariad  lôr. 

Y  cariad  hwnnw'n  nhragwyddoldeb  pell 
A  fu'n  cenhedlu  dwj'f-feddj-liau  hedd 

Ym  meddwl  Duwdod,  gan  eu  meithrin  hwy 

Nes  iddynt  dyfu  yn  weithredoedd  byw, 

Pan  y  daeth  amser  fel  i'w  gj-flawn  oed, 

Ac  jT  jTnwisgodd  Duw  mewn  gwisg  o  gnawd, — 

Daeth  Crewr  haul  i  dderbjoi  llif  ei  wawl, — 

Tad  tragwj'ddoldeb  jTna'n  faban  bach, — 

Yr  Hollgj'foethog  Dduw  i'r  preseb  llwm, — 

Etifedd  nef  heb  le  i  roi  ben  i  lawr, — 

CjTihalydd  pobpeth  i  ogwyddo'i  ben, — 

A'r  BjiTç^'d  mawr  i  farw  ar  y  pren  ! — 

Y  cariad  dwj'íol  sydd  i  euog  fyd 
Yn  Uifo  allan  megis  fîrydiau  byw 

0  ras,  daioni,  a  thrugaredd  rad, 

1  ddi-sychedu'r  enaid  ar  ei  daith 

Hyd  Iwybrau'r  anial  i'r  Baradwys  hwnt. 
Ond  yno  nid  y  fîrydiau  a  fwjmheir 
Ond  y  wir  fîynnon  yn  ei  gloywder  pur, — 
Nid  y  pelydron,  ond  jt  haul  ei  hun. 
Cael  gweled  wjTieb  Duwdod  yn  ddi-len, 
A'r  wên  o  gariad  chwery  arno  byth, 
Felysa  winoedd  gwjmfyd  nef  y  nef  ! 

Cânt  fythol  syllu  ar  sancteiddrv/ydd  Nêr, 
Nid  adlewyrchiad  fel  yr  haul  mewn  Uyn, 
Ond  y  ffjTihonnell  wreiddiol  fel  y  mae 

Yn  dêr  ogoniant  i'w  ogoniant  mawr, — 

Yn  wisg  o  harddwch  am  yi-  lôr  Ei  Hun, 

Ac  yn  ddisgleirdeb  bair  i'r  engyl  glân 

I  guddio  eu  hwynebau  yn  ei  ẃydd 

Rhag  i'r  tanbeidrwydd  mawr  eu  dallu  byth. 

A  gweled  Duwdod  yn  ei  wyndra  pur, 

Heb  niwloedd  pechod  na'r  \m  llen  o  gnawd, 

Wna  dragwyddoldeb  maith  jti  wynfyd  oU. 

Ac  edrych  yno  ar  ogoniant  lôr 
A'u  gweddnewidia  hwythau  ger  ei  fron, 
A'u  gwna  yn  debyg  iddo'i  Hunan  mawr, 
Mor  wyn  a'r  dwyfol  wyndra  ar  ei  wedd. 
Fel  y  mae'r  haul  wrth  araf  ddyrchu'i  ben 
DroB  orwel  Hwiog,  gain,  y  dwyrain  draw, 
Yn  troi  y  cread  mawr  i'w  Uw  ei  hun, 
Wrth  arllwys  allan  loyw  Uf  o  wawl, — 
Yn  debyg  y  mae  lôr,  fel  haul  y  nef, 
Yn  gwasgar  ei  oleuni  pur  ar  led, 
Nes  gwneyd  y  nef  raor  lân  ag  Ef  Ei  Hun. 
A'r  saint  fu  gynt  yn  bechaduriaid  du 
Yn  ei  oleimi  ânt  yn  ddwyfol-dêr, 
Nes  eu  gwneyd  hwythau'n  oleuadau  bj»^ 
A'u  Ueufer  yn  terwynnu  nef  y  nef  ! 
A  bydd  y  dwyf-ysblander,  nid  fel  gwisg 
Am  danynt,  fel  yr  eira  ar  y  bryn, 
Ond  treiddia  drwyddynt  hyd  ddyfnderau'u  bôd. 
Daw  egwyddorion  natur  foesol  Duw — 
Cyfiawnder,  cariad,  a  sancteiddrwydd  gwir, — 
Yn  tm  â'u  bôd,  nes  eu  dwyfoU  bron  ! 
A  byddant  yn  oleuni  pur  i  gyd, 
Mor  fythol-bur  a  phurdeb  hanfod  lôr, — 
Yn  ddrych  i  Dduwdod  weld  ei  ddelw'i  hun  ! 

Ac  o'r^tebygrwydd  tardd  cymundeb  byw, 
Fel  y  cymimdeb  sydd  rhwng  dydd  a  haul, 
Neu  rhwng  dwy  galon  a  wnaeth  serch  yn  un, 
Rhwng  y  preswylwyr  glân  a  Duw  Ei  Hun, — 
A  hyn  yw  hanfod  gwynfyd  y  tu  hwnt. 

Dechreuodd  y  gymdeithas  y  tu  faes 
I'r  llen,  pan  daflodd  Duwdod  yn  Ei  ras 
Ei  hedd-belydron  i'w  calonnau  hwy, 
Nes  yinlid  nos  euogrwydd  ddu  o'u  bron, 
A'u  llanw  oll  â  dj^dd  o  wir  fwynhad. 
Profasant  winoedd  ei  gymdeithas  bur 
Yng  nghwmni  hên  adnodau  ddeuent  fel 
Angyhon  gwj^nion  gyda  gwleddoedd  nef 
I  lonni'u  hysbryd  yma  ar  eu  taith. 
Wrth  fwrdd  y  cymun  buont  lawer  tro, 
Fel  Sancteiddiolaf  yr  Efengj'l  lân, 
Yn  profi  nef  yn  y  distawrwydd  dwfn, 
Pan  yr  ymwasgent  fel  i  ymyl  Duw, 
Nes  teimlo  gwres  ei  gariad-fynwes  fawr, 
A  gweld  ei  wên  uwchben  ei  ddigon  Ef 
A  dyn  am  byth  yn  rhin  y  dwyfol  lawn  ! 
O,  fendigedig  ennyd  !     O,  fwynhad  ! 
Ei  brofi  sydd  yn  ddigon  im'  o  dâl 
Am  ddioddef  oes  o  stormydd  ar  ei  hyd. 
Mae'n  ddigon  i  felysu  wermod  byd, 
Ac  i  wneyd  nef  o  uffern  calon  dyn. 
Ond  nid  gwynfydol  ennyd  geir  tu  hwnt, 
Nid  gwawT  o  oleu,  ond  tragwyddol  ddydd. 
Mae  Llun  du  yma'n  dilyn  Sabboth  gwyn, 
Ac  yn  difwyno  ei  brofiadau  pur, 
Fel  y  gwna  gauaf  gyda  blodau  haf. 
Ond  y  mae'n  fythoi  Sabboth  y  tu  hwnt, — 
Yn  ddydd  o  bur  addoHad  ar  ei  hyd, — 
Yn  wledd  ddi-orffen  yn  y  cymim  côf, 
Yng  nghwmni  engyl,  gyda  Duw  a'r  Oen. ' 
Mae  y  cymundeb  yn  ddi-gyfrwng  mwy, — 
Ymgomiant  yno  gyda'r  lôr  Ei  Hun, 
Fel  ar  yr  aelwyd  y  gwna  plant  â'u  tad  ! 
Ac  ânt  yn  ddyfnach,  ddyfnach,  yno  byth 
I  hedd-gyfrinion  dwfn  ei  galon  fawr, 
A  phwysant  ar  ei  fynwes  yn  ddi-ofn, 
A  breichiau  Duwdod  a'u  cofleidiant  hwy  ! 

Ao  y  mae  haul  dedwyddwch  y  tu  hwnt, 
Nid  yn  ei  unfan,  ond  yn  dyrchu'n  uwch, 
Yn  uwch,  i'r  lan  tua'r  canol-ddydd  byth. 
Teyrnasa  deddf  dadblygiad  yn  y  nef, — 
Mae  cynnydd  yn  hanfodol  i'w  mwynhad. 
Nid  oes  ond  yr  anfeidrol  lôr  Ei  Hvm 
Yn  aros  yn  dragwyddol  yr  un  faint. 
Mae  Duw'n  rhy  fawr  i  allu  mjTid  yn  fwy. 
Ond  y  mae'r  oll  tu  allan  iddo  Ef 
Yn  ymddadblygu  yn  eu  Gwanwyn  byth. 
Mae  blodau  gwynfyd  mewn  tragwyddol  dwf, 

0  dan  belydron  dwyfol  wyneb  lôr, 
Hyd  lannau  afon  bywyd  sydd  o  hyd 
Yn  tawel  lifo  rhwng  mynyddoedd  hedd 
Hyd  wastadeddau  anfarwoldeb  pinr. 

Y  mae'r  trigoHon,  er  yn  ieuainc  byth 
Fel  Duw  Ei  Hiin,  yn  ymddadblygu  oU 

1  fwy  o  yrtni  a  sancteiddiol  nwyf, 

I  uwch  dimadaeth  o'r  dirgelion  mawr, 
I  ddyfnach  proôad  o  gymdeithas  lôr, 
Wrth  ddod  yn  fwyfwy  tebyg  iddo  byth. 
Bydd  dyfroedd  eu  dedwyddwch  yn  dyfnhau 
Po  bellaf  ânt  i  eigion  gwynfyd  nef. 

A  choron  eu  dedwyddwch  y  tu  hwnt 
Yw'r  yrnwybyddiaeth  feddant  yn  eu  bron 
Fod  haf  gwynfydedd  yn  ddi-ddiwedd  mwy. 
Melusder  llawer  aelwyd  chwerwir  gan 

Y  prudd  ymsyniad  nad  w'r  dydd  ymhell 

Y  chwelir  hwjoit,  y  naill  oddiwrth  y  Uall, 
Fel  dail  y  goedwig  gan  yi-  awel  gref, 
Neu  gymyl  nen  yn  ymchwydd  yr  ystorm. 
Mae  cysur  cartref  yma  mor  ansicr 

Ag  yw  arosiad  niwl  ar  gopa'r  bryn. 
Ond  yn  y  cartref  hwnt  pob  pryder  ffŷ, 
Fel  y  íîŷ'r  nos  o  flaen  edrychiad  dydd. 
Bydd  tragun/ddoldeb  mewn  llythrennau  cUr 
Yn  fyth-gerfìedig  ar  ei  aelwj'd  lân. 

Sibryda'r  chwäon  balmaidd  ar  eu  hynt 

Y  gair  tragtvyddol  yn  eu  cyfrin  iaith, 
Wrth  greu  adloniant  drwy  y  broydd  teg, 
A'r  saint  wrth  ymfwjTihau  hyd  iachus  lan 
Dofn  afon  bywj'd  glywant  sibrwd  byth 

A  thragwyddoldeb  yn  ei  murmur  lii. 
O,  ryfedd  dragw\'ddoldeb  di-bendraw  ! 
O,  annirnadwj^  hyd  !     O,  faith  barhad  ! 
Fy  meddwl  jTiddo  sy'n  ymgohi  fel 

Y  cyll  pelydryn  mewn  eangder  pell. 

Nid  oes  ond  íôr  Ei  Him  yn  ddigon  mawr 
I  gynnwj^s  tragwyddoldeb  ynddo'i  Htm. 
A  digon  i  greadtar  ydyw'r  gred 
Fod  môr  y  gwynfj''d  y  tu  hwnt  i'r  Uen 
Yn  bythol  lanw  tra  bo  Duw  yn  bod. 


6.     Preawylwyr  y  Tu  Htont. 

Fy  awen  fad,  os  gelH  adael  bro 
Tragwyddol  haf,  eartrefle  gwjmfj^d  Nêr, 
Boed  iti  ddisgjm  imwaith  eto'n  ol 
I  dreuho  ennyd  uwch  yr  affwys  dwfn, 
A  dwêd  i  mi  pwy  yw'r  preswylwyr  sydd 
Yn  suddo  dan  eu  cosb  yn  eigion  coU. 
Beth  yw  eu  hanes  ?     Pa  beth  fu  eu  cwymp  'i 
Beth  oedd  jr  uchder  buont  ynddo  gynt  ? 
Beth  yw'r  esboniad  ar  eu  marwol  ing  ? 
Beth  yw  eu  gwaith  dan  gysgod  bythol  nos  ? 

O,  lengoedd  anobeithiol  !   wele  hwy 
Yn  dorf  ddi-rif  yn  yfed  gwaddod  gwae, 
Y  rhai  fu  gynt  o  amgylch  gorsedd  lôr 
Yn  yfed  raelus  winoedd  nef-fwynhad, — 
Yn  chwiho  llyfrau  hên  arfaethau  Duw, — 
Yn  byçr'n  nghyfrinach  ei  feddyliau  dwfn, 
Yn  cÿfranogi  o'i  ieuenctid  dwyf, — 
A  delw'r  Duwdod  ar  eu  nwyfus  wedd, — 

Yn  chwareu  eu  hadenydd  yn  ei  wawl 

Nes  dod  yn  gannach  fyrdd  na'r  eira  gwyn, 

A  roil  disgleiriach  na  gwynebpryd  haul. 

Mor  ddi-ofidiau  oedd  eu  bronnau  oll, 

Mor  lawn  o  hedd  a  mynwes  lôr  ei  hun. 

Ond  Ow,  drychineb,  a  fu  geni  gwae  ! 

Magasant  falais  a  gelynol  gas, 

Fel  seirph  gwenwynig  yng  nghilfachau'u  bron, 

Yn  nerth  y  rhai  raeidcliasant  godi  llef 

Gwrthryfel  yn  nhrigfannau  bythol  hedd. 

Heriasant  allu  jt  anfeidrol  lôr, 

Gan  geisio  dymchwel  ei  orseddfainc  gref, 

A  thynnu'r  goron  lân  oddiar  ei  ben, 

A'i  wneyd  yn  wrthrych  eu  tragw^^ddol  wawd. 

Troes  hyn  hedd-ddyfroedd  dyfnion  cariad  lôr 

Yn  eigion  o  hdiogrwydd.     Storom  dig 

A  ruodd  ei  chynddaredd  drwy  y  nef , 

A'r  engyl  a  ddirgrynnent  oll  gan  ofn 

I'r  dwyf-ddialedd  yrru'r  nef  o  fôd  ! 

Ond  megis  fflachiad  meUten  drwy  y  nen, 

Y  dorf  elynol  daflodd  braich  yr  lôr 

0  fangre'i  breswjd  tua'r  affwys  du, 

1  aros  byth  dan  gawod  dân  ei  hd  ! 
A'r  nef  lonyddodd  i  dragwyddol  hedd, 
Fel  y  Uonydda  Anian  wedi  storm. 

A  dacw'r  dorf  a  welaf  \Tn  môr  gwae, 

Yn  llu  afrifed  fel  5'  tywod  mân. 

Angyhon  wedi  troi'n  gythreuliaid  hyll, 

A'u  gwaith  di-orffwys  mewn  melldithio'r  lôr  ! 

O'u  cwmpas  gwelaf  fjTdd  Uthiasant  trwy 
Eu  twyU,  gelyniaeth,  a'u  huffernol  nwyd, 
Ar  frigau  cochion  donnau  eigion  tân, 
A  mwg  eu  cosb  yn  ymddyrchafu  fry  ?; 
Yn  gymyl  o  ogoniant  o  gylch  glân 
Orseddfainc  lôr.     Ni  fynnent  roi  o'u  bodd 
Ogoniant  iddo  o  dan  heulwen  gras, 
Ond  fe'u  gorfodir  dan  ryferthwy'i  Ud. 
(Mae'n  rhaid  i'r  lôr  gael  Ei  ogoniant  mawr, 
Os  nad  drwy'n  cadw,  drwy  ein  damnio  byth  !) 

Dychmygaf  weled  ôl  triniaethau  gras 

Ar  eu  calonnau  celyd,  megis  ôl 

Cawodydd  oesau  ar  wj^nebau'r  creig. 

Hedd-wênau'r  lôr,  fel  tirion  heulwen  haf, 

Fu'n  twymno  eu  mynwesau,  nes  eu  dwyn 

Mewn  ambell  oedfa  hyd  at  riniog  nef. 

Cam  ffydd  oedd  rhyngddj-nt  a  chael  trwch  yr  lôr 

Yn  Noddfa  ac  jm  Gysgod  iddynt  byth. 

Ond  Ow  y  codwm  !     Ow  ddisgynfa  erch  ! 

O  drothwy'r  nef  i  ddyfnder  uíîern  ddu — 

O  wawriad  bj'T^yd  i  angeuol  nos — 

O  gyrrion  gwjTifyd  i  dragwyddol  wae — 

0  jTnyl  digon  i  dylodi  coll  ! 

Ymddjrrch,  fy  awen,  a  gâd  iddynt  hwy, 
Fel  y  gwnaeth  Duwdod,  yn  eu  bythol  wyll. 
Dilea'r  adgof  am  eu  poenus  wae 
Ehag  iddo  dy  barlysu  !     Gâd  i  ni 
Yng  ngwisg  sancteiddrwydd  gwyn  fel  engyl  nef 
Ddychwelyd  eto  i  fro  dwyfol  wawl, 
Lle  mae  Haul  Duwdod  yn  ei  anterth  byth, 

1  weled  y  preswylwyr  yn  eu  nwyf 
Yn  haf  dwyfoledd  y  tu  hwnt  i'r  Uen. 

O,  lu  cadwedig  !     O,  wynfj^^dol  saint  ! 
A  fuont  vmwaith  o  dan  gymj'l  dig 
Yr  lôr,  ac  ambell  i  ddiferjoi,  fel 
Diferion  cyntaf  yr  ystorom  fawr, 
Yn  disgyn  ar  eu  henaid,  nes  creu  ing 
Ail  uffern  bron  yn  eu  cydwybod  ddu. 
Do,  buont  unwaith  fel  jti  chwareu  ar 
Erch  ddibjTi  coUedigaeth,  heb  ond  Uaw 
Trugaredd  wen  y  nef  cydrhyngddjTit  hwy 
A'r  cwymp  tragwyddol  i  ddyfnderau  gwae. 
Adgofio  hyn  mewn  diogelwch  hwnt, — 
Am  waredigaeth  rasol  fel  o  safn 
Gehenna  ddofn  sychedai  am  eu  gwaed, — 
A  leinw  eu  calonnau  byth  â  mawl, 
A  hfa  allan  mewn  anthemau  pêr 
Adseinir  drwj'  uchderau  nef  y  nef, 
Nes  taflu'r  engyl  i  ddistawrwydd  syn  ! 

Maent  yn  eu  nwyf — yn  ieuainc  fel  y  wawr- 
Ac  mor  ddi-rif  a'r  sêr  ar  fron  y  nos. 
Holl  gadwedigion  oesau  sydd  ynghyd, 
Yn  waredigion  o  bob  llwyth  ac  iaith, 
Ac  yn  eu  plith  mae  llawer  pagan  du 
Yn  awr  mor  wyn  a  gwawl  dwyfoldeb  pur  ! 

Mor  felus  yw  eu  cyfarfyddiad  hwnt 
Er  adnewyddu  y  gymdeithas  gynt 
Nid  yw  y  nef  yn  difa  serch  y  fron 
Ond  ei  berffeithio  mewn  dadblygiad  Uawn. 
Gwreichionen  ydyw  cariad  mynwes  dyn 
Ddisgynnodd  o  dân  cariad  lôr  Ei  Hun. 
Ac  y  mae'r  nef,  yn  Ue  ei  diffodd  hi, 
Yn  ei  chryfhau  a'i  hangerddoH'n  fwy, 
Nes  ymdebygu  i  ymserchiad  lôr. 
Cyfeillion  a  gyd-gwrddant  megis  cynt 
Mewn  adnabyddiaeth  lawn  y  naill  o'r  Uall. 
Ymserchant  yn  eu  gilydd  yn  fwy  dwfn, 
Fel  yr  ymserchant  fwyfwy  yn  eu  Duw. 
Hwy  hoffant  adrodd  am  dreialon  gynt, 
Fel  hoffa'r  milwr  sôn  am  faes  y  gwaed. 
Cynhaliant  eu  seiadau  fel  o'r  blaen 
I  adrodd  eu  profiadau  ym  mro  hedd, 
A'u  tristwch  wedi  troi  yn  wynfyd  pur, 
Uwchlaw  ystormydd  yn  nhawelwch  Duw, 
A'r  lesu  yno  yn  eu  canol  hwynt. 
CynhaUant  yno  eu  "  cymanfa  fawr," 
Ar  im  o  feusydd  anfarwoldeb  têr, 
I  wrandaw  cewri'r  pulpud  yn  eu  nwyf, 
Ac  â  hyawdledd  megis  engyl  cryf, 
Yn  canmol  rhyfeddodau  nef  y  nef, 
A'r  môr  o  hedd  sydd  yno  i'w  nofio  byth. 
Pregethant  am  Galfaria  fryn  a'r  Groes, 
A'r  lesu  yn  yr  oedfa  ger  eu  bron, 
A  marciau'r  Groes  yn  amlwg  i  bob  un. 
O,  fendigedig  oedfa  !     Hoffwn  fod 
Yn  sugno'm  gwynfyd  ynddi  tra  bo  nef  ! 

Digonedd  mewn  amrywiaeth  gânt  tu  hvmt 
I  foddio  tueddiadau  pur  pob  un. 
Caifî  yr  athronydd  yno  dreiddio  i 
Ddirgelion  dwfn  athroniaeth  hanfod  lôr, 
A  thrafod  dyrysbynciau'i  ddwyfol  Fôd. 
Ac  yntau  y  seryddior  gaiíf  foddhad 
Wrth  chwiHo  eangderau  nef  y  nef , 
Ac  okhain  ll^yybrau  ei  phlanedau  mawr, 
A  mesur  yno  ei  huchderau  pell. 

Y  cerddor  gaiff  ei  ddigon  byth  o  gân 

Tra'n  gwrandaw  ar  beroriaeth  sydd  mor  bur 
A'r  cydgord  leinw  natur  Duw  Ei  Him. 

Y  bardd  ddigonir  ym  marddoniaeth  nef, 
Wrth  rodio  yno  hyd  lechweddau  hedd, 
Yng  nghanol  blodau  glwys  Paradwys  Duw, 
A  gwrandaw  murmur  byw  ei  ffrydiau  mân, 
Fel  sibrwd  engyl  ar  eu  hoyw  hynt, 

A  gweled  fîynnon  pob  barddoniaeth  sydd 

Yn  nwyf  brydferthwch  ac  arddtmedd  lôr  ! 

Bydd  y  duwinydd  yn  astudio  hwnt, 

Nid  duwinyddiaeth  rawy,  ond  Duw  Ei  Hun, 

Yn  holl  ddi-derfyn  eangderau'i  Fôd, 

A  holl  ddyfnderau  ei  feddyUau  cudd. 

A  chaiff  pob  sant  ei  ddigon  y  tu  hwnt. 

Nid  oes  un  segur  yn  eu  Uuoedd  hwynt — 
Maent  oU  yn  weithgar  fel  yr  lôr  Ei  Hun. 
Nis  gall  segur-ddyn  fyw  yn  awyr  nef, 
Mae  yn  rhy  lawn  o  fywyd  ac  o  nwyf — 
O  ymgysegriad — yn  rhy  lawn  o  Dduw. 
Llawenydd  Crist  yw  eu  llawenydd  hwynt — 
Llawenydd  sydd  a'i  hanfod  byth  mewn  gwaith. 
Hyfrydwch  mwyaf  lesu  yn  y  byd 
Oedd  gweini  beimydd  i  gyfreidiau  dyn. 
Diferai'i  Iwybrau  garedigrwydd  rhad, 
A  chymwynasau  nefol,  mor  ddi-drwst 
Ag  y  difera'r  nen  gawodau  gwhth. 
Efe  oedd  Cymwynaswr  pennaf  dyn» 
A  byw  i  ereill — dyma  oedd  ei  nef. 

A'r  un  yw  Ef  yn  y  tu  hwnt  i'r  llen, — 
Efe  yw  Cymwynaswr  nef  y  nef, — 
Llawenydd  gwaith  yw  ei  lawenydd  byth. 
Ac  i'r  llawenydd  hwn  yr  ä  y  saint 
Yn  bellach,  ddyfnach,  yn  eu  gwynfyd  hwnt. 
Mewn  gwaith  y  mae  eu  nef.     Meddyliau  rawy 
Eglurant  ddwyf-ddirgelion  i  rai  Uai  ; 
Arweiniant  hwy  hyd  gyfandiroedd  pell 
Dwyfoledd,  gan  esbonio  rhyfeddodau  byd 

Y  Duwdod,  yng  ngoleuni  haul  ei  wên. 
Mae  yno  waith  ddigonedd  i  bob  un, 

A  phob  un  sydd  yn  gymwys  idd  ei  waith. 
Mewn  byw  i  eraill  mae  eu  gwynfyd  oU, 
Mewn  rhoddi,  fel  mewn  derbyn,  mae  eu  nef. 
Maent  oll  yn  byw  i'w  gilydd  yn  ddi-goU, 
A  thrwy  yr  oll  yn  bythol  fyw  i  Dduw. 

A'r  engyl  gwynion — wele  hwy  yn  Uu 
O  gylch  yr  orsedd,  fel  gwarchodwyr  nef. 
Ysbrydion  byw,  di-gorfí,  di-fater  oll, 
Hanfodau  y'nt  mor  lân  a  natur  lôr, 

Y  rhai  tebycaf  iddo'i  Hunan  mawi', 
Yn  byw  erioed  ar  y  sylweddau  pur 
Sy'n  hanfod  ei  ddedwyddwch  Ef  ei  hun. 
Yr  oeddynt  hwy  yn  y  dechreuad  pell 
Yn  gwrandaw  ar  sibrydion  cyntaf  lôr, 
Pan  yn  dadguddio  ei  arfaethau  hên, 

Ac  yn  mynegi  ei  gyfrinach  ddofn. 
Canasant  iddo  bêr  aaithemau  mawl 
Heb  neb  i'w  gwrandaw  ond  yr  lôr  ei  hun. 
Yr  oeddynt  yn  osgorddlu  can  o'i  gylch 
Pan  y  siaradodd  fydoedd  f^n^dd  i  fod, 
Ac  y  goleuodd  heuliau  yn  y  nen. 
A  buont  hwy  yn  gwylio  amser,  pan 
Orweddai  megis  baban  yn  ei  gryd. 
Ac  er  yn  hynach  nag  yw'r  cread  hên, 
leuenctid  fythol  chwery  yn  eu  gwedd. 

Mor  hoyw  j'djTit — maent  yn  hoen  i  gyd  ! 
Ehedant  drwy'r  pellafoedd  fry  mor  chwim 
Ag  jT  eheda  mellten  drwj^  y  nen, 
Neu  y  pelydryn  hêd  o  fynwes  haul. 
Nid  ydyw  pellder  ganddynt  hwj'  j-n  ddim, 
Mae  nef  a  daear  iddynt  bron  yn  un, 
A"r  cread  yn  gymdogaeth  iddj'nt  sydd. 
Ant  ar  negesau  drwy'r  uchderau  mawr, 
Gan  symud  o'r  naill  begw^n  pell  i'r  Uall, 
A  thaflu  golwg  dros  blanedau  fyrdd, 
Mor  ddiflin  ag  y  chwyth  yv  awel  dros 
Eangfaith  gj^fandiroedd  ar  ei  hynt. 

Ni  fedd  neb  gryfder  mwy  ond  lôr  ei  hun. 
Gwnaeth  hwy  â'i  ddwyfol  air  jti  ddigon  cryf 
I  wj'ho  ei  orseddfainc  rhag  i  frad 
Ellyllon  Annwn  ei  di-seilio  hi. 
Hwy  allant  rwj'go  eigion  &r  ei  draws, 
Mor  rwj^dd  ag  y  rhwj-g  mellt  dywyUwch  nos, 
A  blaen  eu  haden  ;    ac  ar  arch  jt  lôr 
Sefydlu  bythol  nos  twry  ddiffodd  haul. 
A  gallant  chwythu  dxvry  eu  hudgjTn  niawT 
Nes  deffro  jn  eu  beddau  feirwon  byd  ! 

Mor  eang  eu  gwybodaeth  y'nt  !     Nid  oes 
Un  llecyn  drwy  Ij^odraeth  lôr  i  gyd 
Na  buont  j'n  ei  chwiHo  ;   medrant  ddweyd 
Rhifedi  a  holl  enwau  sêr  y  nen, 
A  gwneyd  cofnodiad  o'u  heljTition  oll, 
Ac  adrodd  hanes  dydd  eu  geni  hwy. 
Trwy  ddwfn  astudio  hên  gôf-lyfi'au'r  nef, 
Maent  oll  jti  hyddj'sg  ym  myg  hanes  lôr 
Fel  y  tragwjddol  "  Ydwyf."     Chwiliant  i 
Ymffurfiad  boreu  ei  fwriadau  hên, 
Pan  nad  oedd  ond  Efe — y  Tri  yn  Un. 
Ac  y  mae  hanes  prynedigaeth  gras 
Mor  oleu  iddynt  ag  yw  haul  ar  fryn. 
Chwenychant  edrych  ar  brif  gampwaith  lôr, 
A  hysbys  y'nt  yn  holl  ddyfnderau'r  drefn. 

Ac  nid  oes  terfyn  i'w  gwasanaeth  pur, 
Fel  Duw  ei  hun — gorffwysant  yn  eu  gwaith. 
Mor  dirion  fuont  gynt  wrth  Geidwad  dyn 
Yn  eu  gweiniadau  iddo  yn  y  byd. 
Ar  ddydd  ei  enedigaeth  daethant  oU 
Mewn  nef-rialtwch  i'w  groesawu  Ef, 
Y  Brenin-faban,  yn  ei  breseb  llwm. 
BugeiHaid  Bethle'm,  wrth  eu  canfod  hwynt, 
A  dybient  fod  y  nef  yn  dod  i  lawr, 
Tra  canent  fawl-anthemau  uwch  eu  pen. 
Gweiniasant  iddo  lawer  noswaith  ddu, 
Pan  y  gorweddai  ar  y  ddaear  oer 
Ei  hunan  ar  y  mynydd — mewn  dwys  wedd 
Yn  erfyn  am  drugaredd  i  fyd  brwnt. 
Cysgodent  ch-osto  â'u  hadenydd  can, 
Gan  ei  gynhesu  o  dan  wHth  y  nos  ! 
Ymlynent  wrtho  Ef  yn  ing  yr  ardd  ; 
Ac  ìxn.  ohonynt  ddaeth  â  thywel  nef 
I  sychu'r  gwaed  oddiar  ei  wyneb  hardd, 
Cyn  iddo  rewi'n  gaenen  ar  ei  rudd, 
A  sibrwd  nef-gysuron  yn  ei  glust, 
Fel  y  gwna  mam  â'i  phlentyn  yn  ei  boen  ! 
Do,  aethant  gydag  Ef  i  d'wyllwch  bedd 
Gan  sychu  chwys  marwolaeth  ar  ei  rudd, 
A  gwyho  rhag  i  rym  dialedd  dyn 
Niweidio  corff  yr  Adgyfodiad  mawr. 
Eisteddent  yn  ei  ymyl — syllent  ar 
Ei  wyneb  gwelw  oedd  mor  fud  a'r  bedd  ! 
Ond  gwelsant  Ef  ar  foreu'r  trydydd  dydd 
Yn  agor  ei  amrantau  i  fod  mwy 
Yn  Fywyd  annherfynol  a  di-dranc, 
Yn  obaith  daear,  a  chanolbwynt  nef  ! 

Maent  am  y  cyntaf  yn  cyflawni  Mch 
Eu  Brenin  mawr  drwy  ei  lywodraeth  gref. 
Ysbrydion  gwasanaethgar  ydynt  oU  ; 
Gwnant  gymwynasau  fyrdd  i  saint  jt  lôr 
Ar  eu  helbulus  daith  tu  yma  i'r  Uen, 
Heb  dderbyn  unwaith  ddiolch  am  eu  gwaith. 

Ac  os  caf  fyned  atynt  i'r  tu  hwnt, 

Bwriadaf  ddiolch  iddynt  yng  ngwydd  nef 

Am  lu  o  gymwynasau  wnaethant  im' 

Mor  nefol-ddistaw  a  dyfodiad  dydd. 

Maent  fel  yr  lesu'n  hofî  o  gwmni  plant, 

Mae  rhj'w  gydnawsedd  ysbryd  rhyngddynt  hwy. 

Mae'r  rhai  sy'n  gallu  gwylîo  gorsedd  lôr 

Yn  ddigon  gŵyl  i  warchod  baban  bach  ! 

O  fendigedig  weision  glân  yr  lôr  ! 
Mae  hiraeth  jti  fy  nghalon  am  y  dydd 

Y  caf  heb  lygredd  yn  dragwj'ddol  mwy 
Fwynhau  eich  cwmni  y  tu  hwnt  i'r  llen  ! 

A  Christ  sydd  yno — fy  Ngwaredwr  mawr — 
Sy'n  Dduw  o  hanfod,  yn  dragwyddol  Fab, 
Canolbwynt  y  meddyliau  mawr  o  hedd, 
A  sylfaen  holl  arfaethau  Duw  i  gyd, 
A  ehyfrwng  ei  weithredoedd  oll  erioed. 
Drwy'i  Ymgnawdoliad,  Ef  i'r  canol  ddaeth 
Rhwng  Duw  a  dyn  i'w  htmo  ynddo'i  hvm. 
Nis  gall'sai  y  ddynoliaeth  ddyrchu  at 

Y  pwynt  uchelfawr  o  beríîeithrwydd  myg 
Oedd  gan  y  Duwdod  yn  ei  fwriad  pell 
Heb  gael  ei  himo'n  annatodol  byth 

Ym  Mherson  y  Duw-ddyn.     Ond  ynddo  Ef 
Perffeithiwyd  hi,  nes  mae  y  Duwdod  mawr 
Yn  hoflfi  gweld  ei  ddelw  ynddi  mwy. 
Perffeithiad  heb  ddwyfoliad  ynddo  gaed, 
Ac  imdeb  heb  gymysgiad  o  \m  rhyw. 
Ein  natur  ni  mewn  perffaith  undeb  byth 
A'r  Duwdod  geir  ym  Mherson  Adda'r  Ail. 
Er  gwneuthur  hyn,  Tad  tragwj'ddoldeb  ddaeth 
Yn  blentyn  amser  :  annherfynol  Fôd 
O  fewn  terfynau  lle  :   a  Duw  oll-ddoeth 
Yn  febyn  bach  di-wybod  :  Crewr  a 
Chynhaliwr  byd  yn  sugno  bron  ei  fam  ! 
Ac  yn  ein  natur,  trwy  farwolaeth,  daeth 

Yn  iawn  i  Ddiiw  dros  ein  camweddau  oll, 
Ac  aeth  i'r  Cysegr  hwnt  "  trwy'i  waed  ei  hun  " 
I  ddadleu'i  werth  anfeidrol  yn  ein  lle — 
A'r  lôr  a  wena  mewn  maddeuant  llawn  ! 

Mae  yno'n  hanfod  bywyd  yr  hoU  nef. 
Efe  yw  ei  chanolbwynt.     Fel  yr  haul 
Sydd  yn  ganolbwynt  y  planedau  oU 
I'w  cadw  yn  eu  cylchdroadau  chwyrn 
Heb  wyriad,  gan  wasgaru  treiddiol  wres, 
A  thêr  oleuni  yn  adfywiol  rym. 
Ohono  Ef — Haul  y  Cyfìawnder — daw 
Pelydron  dwyfol  wawl  a  dreiddiant  drwy 

Y  nefoedd  yn  ysbrydol,  fywiol  rin — 

Yn  fy"wyd  gwir  ac  yn  sancteiddrwydd  gwyn. 

Nid  oes  un  arswyd  ym  mynwesau'r  saint 
I  nesu  ato  yn  ei  ddwyfol  rwysg. 
Dywedant  wrtho  eu  teimladau  oll, 
Fel  y  gwna  plant  eu  helynt  wrth  eu  tad. 
Ymgomiant  ger  ei  fron,  tra'n  gwj^^bod  fod 
Creawdwr  nefoedd  iddynt  hwy  jm  frawd. 
Wrth  syllu  jtio  ar  ei  Berson  byth 
Gogoniant  mwy  ymegjT  ger  eu  bron, 
A  gwelant  holl  deleidion  Duw  i  gyd 
Yn  ymddisgleirio  yn  ei  wjmeb  prid. 
Fyth,  fyth,  ni  flinant  ganu  iddo  mwy  : — 
"  I'r  Hwn  a'n  golchodd  yn  ei  waed  ei  hun 

Y  byddo'r  fendith,  a'r  anrhydedd  oU, 

Y  gallu,  a'r  gogoniant  byth,  Amen." 

Ac  yno  y  mae'r  lòr.     O,  ddwj'fol  Fôd  ! 
Pa  feddwl  neu  pa  ddawn  all  ddweyd  yr  oU 
■^g  ydyw  ?     Beth  wyf  fi,  abwydyn  brau, 
I  geisio  dirnad  ei  hanfodiad  cudd, 
A  dweyd  ei  faint,  a  mesur  hyd  ei  oes  ? 
Anfeici'ol  lai  nag  yw'r  pelydryn  bach 
Yn  ymyl  haul  wyf  fi  yn  ymyl  Duw. 

Mae'n  bythol  aros  o  fewn  byd  o  "wawl, 

Ac  yntau'i  Hunan  yn  oleixni  pur, 

Mor  ddwyfol-lachar  fel  yr  elai  haul 

Yn  d'wyÙwch  ger  ei  fron  !     Goleuni  yw 

Ei  hanfod.     Ffjmnon  pob  goleuni  fu, 

Y  sydd,  neu  ddaw,  yw  Ef — ddihysbydd  byth. 

Gall  huan  goleu  losgi  allan  oll 

Wrth  wasgar  ei  belydron  yn  ddi-brin, 

Ond  aros  y  mae  Ef  yr  un  o  hyd, 

Heb  gynnydd  na  Ueihad  ynglŷn  â'i  Fôd. 

Nid  doethach  er  a  welodd  Ef  erioed — 

Fe  wyddai  'rioed  yr  oll  a  ŵyr  hyd  byth. 

Mae'n  fj'th-sefydlog — digyfnewid  yw — 

Mae  Ef  ei  Hun  yn  ddigon  iddo'i  him  ; 

Mae  digon  o  ddyfnderau  yn  ei  Fôd 

I  lanw  cyrhaeddiadau'i  ddeall  mawr, 

A  digon  o  hawddgarwch  ynddo'i  him 

I  foddio  dyheaaau'i  gariad  cryf, 

A'i  wneyd  yn  wrthrych  ei  jTnserchiad  dwfn. 

Mae'i  Fôd  yn  ddigon  idd  ei  Fywyd  mawr, 

A'i  Fywyd  Ef  yn  ddigon  byth  i'w  Fôd. 

Mae'n  Ffynnon  o  ddedwyddwch  iddo'i  Hun, 

Yn  Uanw'i  ddjTntmiadau  dwfn  i  gyd. 

Nis  gall  ddymimo  nefoedd  fwy,  a  gwell, 
Nag  sy'n  hanfodi  ynddo'i  Hunan  mawr. 
Tragwyddol  Heddyw  yw  ei  oes  ddi-dranc, 
Ni  fedd  orffennol,  na  dyfodol  chwaith. 
Nid  dyfod,  ond  tragwyddol  fod  mae  Ef , 
A  bod  ohono'i  H\m  wrth  fod  o  raid. 
Mae  uwchlaw  amser — A,  mae'n  ddigon  mawr 
I  gynnwys  tragwyddoldeb  ynddo'i  hun. 
Anfeidrol  Fôd — Tad  tragwyddoldeb  yw. 
Mae  yma,  acw,  'n  agos  ac  ymhell, 
Ac  mor  bresennol  i'r  abwydyn  bach 
Ag  yw  i'r  cerub  uchaf  yn  y  nef. 
Lle  bynnag  y  mae  Ef ,  mae  yno  i  gyd 
Yn  holl  eangder  ei  hanfodiad  myg. 
Mae'n  derbyn  holl  addoUad  nef  y  nef 
Tra'n  gwrandaw  cri  pechadur  ar  y  llawr. 

Mae'n  gwybod  holl  ddyfnderau'i  Fod  ei  hiin, 
Fel  y  mae'n  gvpybod  meddwl  cyn  ei  fod. 
Mae  pob  perfîeithr-wydd  jTiddo  yn.  ddi-goll — 
Yn  hanfod  ynddo — Duw  perfEeithrwj^dd  yw. 
Ni  ddua  gofid  byth  ei  hafddydd  gwj'n, — 
Mae  asur  lân  ei  oes  yn  fythol  glir, — 
Ac  nid  oes  ton  ar  fôr  ei  Feddwl  dwfn, — 
Mae'n  ymlonyddu  ynddo'i  Hunan  byth  ! 

O,  lÔB  Tragwyddol  !     Ffynnon  pob  mwynhad 
Canolbwynt  bj'^wyd  oU,  a  hanfod  hedd  ! 
A  gaf  fi  ddyfod  yna  i  dy  gôl, 
I  fyw  ar  dy  oludoedd  yn  ddi-brin, 
I  deimlo  fwjrfwj'  wres  dy  gariad  mawr, 
A  sugno'm  gwynfyd  o  dy  wênau  byth, 
Yn  dy  aneddle  lonydd  hwnt  i'r  llen  ? 


ArgraSwyd  gan  Mri.  Hugh  Evan»,  a'i  Feib.,  Swyddía'r  Brython,  Lcrpwl 

